
PREDGOVOR 

II. vatikanski sabor govori u svojim dokumentima na 
nekoliko mjesta o župama kao o određenim dijelovima bisku¬ 
pije i opće Crkve. Župe su zajednice vjernika »uređene 
pod pastirom koji zamjenjuje biskupa« i »na neki način 
predstavljaju vidljivu Crkvu rasprostranjenu po cijelom svi¬ 
jetu« (Konstitucija o svetoj liturgiji br. 42). Život u žup¬ 
skoj zajednici mora biti nošen osjećajem međusobne po¬ 
vezanosti vjernika i župnika. U župi vjernici stječu svi¬ 
jest »da su živi i aktivni članovi Božjega naroda« (Dekret 
o apostolatu laika br. 30). župnici kao »biskupovi surad¬ 
nici« i pastiri kojima je povjerena dušobrižnička služba 
imaju dužnost poučavati, posvećivati i upravljati, ali ne kao 
oni koji zapovijedaju, već kao služitelji koji prednjače u 
bratskoj ljubavi i razumijevanju (Dekret o pastirskoj službi 
biskupa br. 30). 

O značenju i ulozi župe kao zajednice ljudi koju po¬ 
vezuje ista vjera najrječitije govori povijest pojedinih župa. 
Svrha je ovog djela da prikaže bogatu i bumu prošlost 
župe Nova Kapela, koja 1977. godine slavi 200. obljetnicu 
posvećenja svoje župne crkve. 

Jubileji su prilika za svečanost, trenuci koji nas po¬ 
tiču da zastanemo, da se osvrnemo na prijeđeno, da razmo¬ 
trimo sadašnje stanje i da pokušamo pogledati u buduć¬ 
nost. Ove godine novokapelačka župska zajednica slavi svoj 
veliki jubilej: dvjestotu obljetnicu posvećenja župne crkve 
(13. srpnja 1777.). Dvadeset je desetljeća prošlo otkako su 
vrijedne i marljive ruke kapelačkih predaka na obroncima 
Požeške gore sagradile tu crkvu. Osim cigle i kamena u 
nju je ugrađena njihova vjera i ljubav prema Bogu. Sa 
svog dominantnog položaja, uzdižući se poput svjetionika 
iznad plodonosne slavonske nizine, ona je postala svoje- 

vrstan spomenik vjere i kulture ovog kraja i naroda. Iako 
nije velebna katedrala, ta nam je crkva ipak najdraža i 
najljepša. U nju je, naime, ugrađen trud naših minulih 
generacija, ona je svjedok najljepših i najradosnijih doga¬ 
đaja u našem životu. U njoj smo krštenjem preporođeni 
vodom i Duhom Svetim postali djeca Božja. Tu smo pri¬ 
mili prvu svetu Pričest i sakramenat Potvrde. Ona je mno¬ 
go puta bila svjedok našeg izmirenja s Bogom u sakra¬ 
mentu Ispovijedi. Tu su pred oltarom naši roditelji jedni 
drugima obećali vjernost do smrti. Iz njezina svetohra- 
ništa crpili su snagu i primali utjehu naši bolesnici i umi¬ 
rući. U sjeni njezina vitkog tornja počivaju i naši premi¬ 
nuli, čekajući dan uskrsnuća. Jednom riječju, crkva je 
naša majka jer nas je odnjihala u svom krilu i učila otkuda 
dolazimo, zašto živimo i kamo idemo. Slaveći njezin 
dvjestoti rođendan, njezino dvjestoto proljeće, želimo se pri¬ 
sjetiti njezine prošlosti, njezina značenja, povijesne uloge koju 
je odigrala u ovom dijelu Lijepe naše i njezinih velikana vuna 
i srca koji su ili odrasli u njezinom ozračju ili su joj poklo¬ 
nili sve svoje umne i fizičke sposobnosti. Ovdje mislimo u 
prvom redu na svećenike koji su djelovali u župi i s kojima 
je novokapelačka župska zajednica neraskidivo vezana. Sve¬ 
ćenici su oni koji prate čovjeka od kolijevke do groba. Na 
njihova vrata kucaju i bogataši i siromasi, jedni da im udi¬ 
jele, a drugi da od njih prime milostinju. Oni su u sva¬ 
koj prilici pozvani da budu tješitelji, savjetnici i hrabri- 
telji. Bez obitelji, oni pripadaju svakoj obitelji. 

Knjiga je podijeljena u tri dijela. Prvi dio obuhvaća 
razdoblje od g. 1334. do 1694. U njem se obrađuje prošlost 
župe vezana uz mjesto Ratkov Potok, Gratkovica ili Rat- 
kovica. U drugom dijelu, koju obuhvaća razdoblje između 
g. 1694. i 1777., govori se o župi vezanoj uz župsko središte 
Siće—Dubovac. Treći dio obrađuje prošlost župe vezanu uz 
sadašnje župsko središte u Novoj Kapeli, a obuhvaća raz¬ 
doblje od g. 1777. do danas. Taj je dio podijeljen u tri 
razdoblja: prvo opisuje prošlost župe između g. 1777. i 
1918., drugo obrađuje događaje između g. 1918. i 1945., a 
treće od g. 1945. do naših dana. 

Svrha je djela da otkrije mjesto i ulogu koju je ova 
vrlo prostrana župa odigrala u povijesti zagrebačke nad¬ 


biskupije, Slavonije i Hrvatske. Pokušali smo proniknuti 
u njezin vjerski život, u stanje crkvenih zdanja, željeli smo 
upoznati njezine svećenike i njihov rad, pratiti rad i dje¬ 
lovanje prvih škola i zdravstvenih ustanova, prikazati dane 
koji su vjernicima župe donosili radost ili ih bacali u 
žalost, a na kraju smo pokušali iznijeti i statističke po¬ 
datke o stanovništvu župe. 

Gradivo za ovu monografiju uglavnom je crpljeno iz 
još neobjavljene arhivske građe. Dok su za prvi dio upo¬ 
trijebljeni već objavljeni arhivski izvori, drugi i treći dio 
gotovo je isključivo pisan na temelju neobjavljenih doku¬ 
menata koji se nalaze u arhivu župe Nova Kapela i u Nad¬ 
biskupskom arhivu u Zagrebu. 

Zahvaljujem osoblju Arhiva Hrvatske u Zagrebu, kao i 
upravitelju Nadbiskupskog arhiva, koji su mi omogućili 
pristup dokumentima i pomogli mi svojim savjetima. Po¬ 
sebna hvala preć. g. župniku Nove Kapele Augustinu Kralju, 
dekanu i zaćasnom kanoniku Nadbiskupskog duhovnog stola 
u Zagrebu, koji me je bodrio u radu, pomagao na terenu, 
savjetovao, i čijoj dobroti imam zahvaliti da sam mogao 
doći do niza dokumenata, bez kojih ovo djelo ne bi moglo 
biti napisano. Zahvaljujući toj dobroti i velikodušnosti, 
mogla je biti i objelodanjena ova knjiga kao skroman pri¬ 
log proslavi velikog jubileja župne crkve Blažene Djevice 
Marije u Novoj Kapeli. Napisana je sa željom da se istakne 
kulturna i vjerska uloga koju je župa Ratkovica — Siće — 
Nova Kapela odigrala u povijesti jednog dijela Slavonije i 
da se otmu zaboravu vrijedna imena iz prošlosti župe, a 
svima nama i budućim pokoljenjima da bude poticaj da 
ostavštinu koju su nam ostavili naši pređi brižno čuvamo, 
njegujemo i nikada ne zaboravimo. 

I, na kraju, jedna jezična napomena! U knjizi se upo¬ 
trebljavaju neki nazivi i imena (npr. »novokapelaćki«), za 
koja će se možda nekima činiti da ne odgovaraju sasvim 
duhu hrvatskog jezika. Oni su, međutim, uzeti u tom obliku 
jer se tako upotrebljavaju u kraju oko Nove Kapele. 

Dr Juraj KOLARIĆ 

I. župa Ratkov Potok 
ili Ratkovica 
(1334 — 1694 .) 


1. Na tragovima prošlosti 


Geografski pojam Slavonije doživljavao je tijekom po¬ 
vijesti neprestane promjene. Tako se u srednjem vijeku 
pod imenom Slavonija razumijevalo mnogo šire područje 
nego danas. Ono je obuhvaćalo čitavu Sjevernu Hrvatsku, 
uključivši Međimurje, Hrvatsko zagorje, Pokuplje, Pounje, 
bosansku Posavinu i Srijem, ukratko: prostrano područje 
između rijeke Save, Drave i Dunava.l Zbog toga je potreb¬ 
no, kad se govori o Slavoniji u 16., 17. i 18. stoljeću, razli¬ 
kovati zapadnu, srednju i istočnu Slavoniju. Zapadna Sla¬ 
vonija obuhvaća kraj između Sutle i Žumberačke gore na 
zapadu, te Česme i Une na istoku, srednja Slavonija se 
proteže od Česme do Vuke i Bosuta, a odatle do ušća 
Save u Dunav preko Srijema prostire se istočna Slavonija. 

Područje na kojem se smjestila današnja župa Nova 
Kapela nalazilo se u srednjoj Slavoniji. Danas se, među¬ 
tim, Slavonijom općenito naziva područje koje se proteže 
između rijeka Drave, Ilove, Save i Dunava. 

U crkvenom pogledu područje zapadne i najveći dio 
srednje Slavonije pripadalo je u srednjem vijeku prostra¬ 
noj zagrebačkoj biskupiji. Zbog lakše uprave biskupije su 
već u devetom stoljeću bile podijeljene na manje upravne 
jedinice, tzv. arhiđakonate. Prostrana zagrebačka biskupija 
imala je velik broj arhiđakonata.s Na području srednje 
Slavonije na njezinom istočnom rubu nalazili su se arhiđa- 
konati Vaška, Gušće i Since. Ovaj posljednji obuhvaćao 

1 Tako J. BEDEKOVIĆ u svom glasovitom djelu Natale solum (Bečko N. 
M. 1752) 198 naziva Međimurje »hortus Sclavoniae superioris«. Usp. JOSIP BU- 
TURAC, Katolička Crkva u Slavoniji za turskoga vladanja (Zagreb 1970.) 7. 

2 Danas ima zagrebačka nadbiskupija 15 arhiđakonata: Gora, Zagorje, Gušče, 
Svetačje, Katedrala, BekŠin, Komarnica, Čazma, Dubica, Gorica, Kalnik, Turo¬ 
polje, Vrbovec, Varaždin, Vaška. Usp. Sematizam zagrebačke nadbiskupije 
(Zagreb 1966.) 63 - 68. 

je župe slavonske Posavine koje su se nalazile između Li- 
povljana i Oriovca. On je danas podijeljen u dva distrikta 
ili dekanata: novogradiški i novokapelački. Upravo je taj 
arhiđakonat, koji je tako značajan za povijest novokapelačke 
župe, doživljavao u prošlosti najrazličitije prostome promje¬ 
ne, tako da mu se gotovo zametnuo trag, da bi tek nakon 
oslobođenja Slavonije od Turaka ponovno zauzeo svoje vrlo 
važno mjesto u pisanim spomenicima naše kulture. 

Ime arhiđakonata Since dolazi vjerojatno od srednjo¬ 
vjekovne utvrde »Szenche«, »Szinche« ili, hrvatski pisano, 
Zenišće, koja se nalazila u okolici današnjeg Jasenovca. U 
srednjem vijeku tu je bila župa s crkvom sv. Dimitrija.s 
Stotinu pedeset godina turskog vladanja u ovim krajevima 
izbrisalo je svaku uspomenu na Zenišće. Zato su arhiđa- 
koni arhiđakonata Since nakon oslobođenja Slavonije od 
Turaka smatrali da ime tog arhiđakonata potječe od mjesta 
Siče, koje se danas nalazi u novokapelačkoj župi.^ U sred¬ 
njem vijeku postojao je, međutim, samo distrikt Since, koji 
je zajedno s tadašnjim distriktom Gvešća (Gušće) hio tek 
jedan dio čazmanskog arhiđakonata, a obuhvaćao je pod¬ 
ručje koje se prostiralo između Kraljeve Velike i Draga- 
lića.s Kad je u prvoj polovici 16. stoljeća pod naletom Tu¬ 
raka pala Slavonija, zaboravile su se istočne granice zagre¬ 
bačke biskupije, a time i područje na kojem se protezao 
distrikt Since. To je bilo moguće zato što je najveći dio 
zapadne Slavonije potkraj srednjeg vijeka pripadao pečuj- 
skoj biskupiji. Ta se biskupija sa sjedištem u gradu Pečuhu 
u Mađarskoj za vrijeme turskog vladanja sa svojim sla¬ 
vonskim i ugarskim dijelom nalazila posve u turskoj vlasti. 

s JOSIP BOSENDORFER, Crtice Iz slavonske povijesti (Osijek 1910/83.) — 
JOSIP BUTURAC, Župe arhiđakonata Since; Croatia sacra 1/1931/216. Isti 
autor u Popis župa zagrebačke biskupije od god. 1334: Zbornik zagrebačke 

biskupije 1094-1944. (posebni otisak) (Zagreb 1944/10.) tvrdi da naziv »Zynche- 

sew«, koji se spominje u popisu župa od g. 1501., označuje Bijelu Stijenu, 
mjesto koje je bilo središte plemića Triboldovića, koji se kasnije zovu Sve¬ 
tački. Prema tome, mjesto po kojem je arhiđakonat dobio ime Since ili 
Svetačje valja tražiti kod današnje Bijele Stijene na putu između Lipika i 
Okučana. 

4 Usp. V. SABLJAR, Mjestopisni liječnik kraljevinah Dalmacije, Hervatske 
1 Slavonije (Zagreb 1866.) 376. 

5 Ime Gvešća dolazi vjerojatno od starog naziva za Dilj-goru GveSće 
(Guesse, Jesse). Usp. V. SABLJAR, nav. dj. 132. 


Pečujski su biskupi bili, doduše, imenovani, ali nisu više 
stanovali u Pečuhu, već izvan područja svoje biskupije. Od 
g. 1543. pa sve do oslobođenja Mađarske i Slavonije od 
Turaka beznačajni naslov pečujskog biskupa nosili su za¬ 
grebački kanonici i neki hrvatski i mađarski niži crkveni 
dostojanstvenici. Potkraj srednjeg vijeka pečujska je bisku¬ 
pija imala u Slavoniji 4 arhiđakonata: požeški, osuvački, 
vukovski i morovićki. Zato je posve razumljivo da ćemo u 
vrlo važnom popisu župa zagrebačke biskupije od g. 1334., 
u tom najstarijem i jedinom srednjovjekovnom popisu župa 
ove najveće hrvatske dijeceze, uzalud tražiti župe koje su 
pripadale pečujskoj biskupiji. Njih ne nalazimo niti u po¬ 
pisu župa od g. 1501.6 Prvi puta se one spominju u popisu 
župa sastavljenom prigodom pobiranja papine desetine g. 
1332., 1333. i 1335.7 

Kako je zagrebački biskup imao velik dio svoga bisku¬ 
pijskog područja pod turskom vlasti, posve je razumljivo 
da je njegova juridička vlast prestajala istočno od Čazme 
i Đurđevca. Zagrebački biskupi u svojim petogodišnjim 
izvješćima Sv. Stolici »Ad limina« spominju samo turska 
pustošenja, ali ne i svoje vjernike pod turskom vlasti. Za 
njih će se zagrebački biskupi zauzeti tek od sredine 17. 
stoljeća.8 Brigu o vjernicima vodili su franjevci provincije 
Bosne Srebrne, koji su se jedini, uz nekoliko svjetovnih 
svećenika, uspjeli održati na tom teškom području. 

Upravo u tim teškim vremenima sve veću ulogu po¬ 
činje igrati bosanski biskup, koji je tijekom srednjeg vi¬ 
jeka, od 13. do 16. stoljeća, imao sjedište u Đakovu. God. 
1252. ono se spominje kao privremeno sjedište bosanskog 
biskupa, a od g. 1349. tamo boravi biskup stalno, jer su 
na području srednjovjekovne Bosne patareni ometali nje¬ 
govo djelovanje. Njima su se pridružili i bosanski franjevci, 
obdareni mnogim predtridentskim povlasticama. Nakon po¬ 
gibije bosansko-đakovačkog biskupa Jurja II. Paližne na 

6 Popis župa zagrebačke biskupije 1334. i 1501. godine: Starine IV (Zagreb 
1872.) 201 - 229. — Usp. J. BUTURAC. Popis župa zagrebačke biskupije od god. 
1334. (Zagreb 1944.) 10 - 13. 

7 J. BUTURAC, Župe Požeškog arhiđakonata 1332 - 1335: Bogoslovska smotra 
1 (1934.) 81 -91. 

S J. BUTURAC, Katolička Crkva u Slavoniji za turskog vladanja (Zagreb 
1970.) 60. 

Mohačkom polju (1526.) Turci su osvojili Đakovo, srušili 
katedralu, a mjesto učinili vojnim i upravnim središtem 
kotara, koji je bio u sastavu požeškog sandžaka. Iako je 
izgubila svoje crkveno središte, bosanska biskupija, koja je 
u srednjem vijeku imala tek nekoliko župa između Đakova 
i Save, počinje upravo sada jačati. Bosamski biskup, kako 
nema svoje stalne rezidencije niti katedrale, boravi po raz¬ 
nim bosanskim franjevačkim samostanima. Iako mu je 
vršenje biskupskih dužnosti zbog Turaka i otpora franje¬ 
vaca otežano, on obilazi ne samo svoju biskupiju, već i 
područja susjednih biskupija (zagrebačke, pečujske, beo¬ 
gradske), koje, s iznimkom zagrebačke, nemaju rezidencijal- 
ne, već samo naslovne biskupe. 

Naravno da su u takvim izuzetnim prilikama biskupij¬ 
ske granice zaboravljene. One se nisu poštivale. Posljedice 
takvog djelovanja uskoro će se pojaviti u dugotrajnom 
sporu oko biskupijskih granica, u kojem će upravo župa 
Ratkov Potok ili Ratkovica igrati vrlo značajnu ulogu. Bo¬ 
sanski i zagrebački biskupi uložit će velik napor, proliti 
mnogo tinte i jedan drugome zadati velikih neprilika doka¬ 
zujući da slavonske župe požeškog kraja i susjedne Posa¬ 
vine pripadaju upravo njima. Nikome, međutim, nije palo 
na pamet da su te župe prije turskih vremena pripadale 
pečujskoj biskupiji i da su zbog toga svi izneseni dokazi 
bespredmetni. Na strani zagrebačkog biskupa bio je i fra 
Luka Ibrišimović (1620 - 1698.), župnik u Ratkovu Potoku 
(1653 - 1655.), dok je većina franjevaca župnika pristala uz 
bosanskog biskupa. 

Nakon oslobođenja Slavonije od Turaka g. 1691. bosan¬ 
ski se biskup fra Nikola Ogramić stalno naselio u Đakovu 
kao u svojoj biskupskoj rezidenciji, a njegov nasljednik 
Juraj Patačić sagradio je i novu katedralu. Bosansko- 
-đakovačka biskupija ima u to vrijeme samo četiri župe: 
Đakovo, Gorjani, Vrbica i Vrpolje. Pola stoljeća kasnije 
ona će ih imati 8. Odlukom pape Klementa XIV. ujedi¬ 
njene su g. 1773. srijemska i bosanska biskupije u jednu, 
bosansku-srijemsku, kojoj je g. 1780. dodano 20 slavonskih 
župa od Tovarnika do županije, koje su prije pripadale 
pečujskoj biskupiji i 10 župa brodske Posavine, koje su 
odijeljene od zagrebačke biskupije. Tako su konačno 


crkvene prihke u Slavoniji riješene. Oriovac i Dubočac po¬ 
stali su istočna granica arhiđakonata Since. Sjeverna gra¬ 
nica prema arhiđakonatu Gvešće nije dugo bila određena. 
Tek krajem 18. st. određena je ova granica tako da je 
granica između Vojne Krajine i područje Komore bila ujed¬ 
no granica između arhiđakonata Since i Gvešća. Nakon 
ukinuća Vojne Krajine i stvaranja kotarske oblasti u Novoj 
Gradiški i Novskoj arhiđakonat Since obuhvatio je današ¬ 
nje svoje područje. Koje su se župe na početku 18. st. nala¬ 
zile na ovom području i u kakvim su prilikama bile, sazna¬ 
jemo iz 9 kanonskih vizitacija u arhiđakonatu Since između 
g. 1730. i 1783. 

Godine 1730. posjećuje dubički arhiđakon Đuro Dumbo- 
vić slavonske župe. Nakon njega sve do g. 1775. obilaze 
i drugi vizitatori zagrebačkog biskupa te župe, uvjereni da 
one od pamtivijeka pripadaju arhiđakonatu Since. Danas, 
međutim, znamo da je u srednjem vijeku zagrebačka bisku¬ 
pija dopirala do mjesta Dragalić, a da je arhiđakonat Since 
nastao tek u 18. stoljeću, kad se borba za slavonske župe 
okončala u korist zagrebačkog biskupa. 

Iz iznesenoga razabiremo da se od 18. st. cijela zapadna 
Slavonija nalazila pod zagrebačkom biskupijom, a od g. 1918. 
njoj je pripao i sjeverni dio Slavonije (Valpovo, Miholjac), 
koji je do tada bio pod upravom pečujske biskupije. 

U dokumentima iz početka 18. stoljeća među župnici¬ 
ma slavonskih župa ne nalazimo više ime župnika iz Ratko- 
vice. U ratnom vihoru za oslobođenje Slavonije nestala je 
slavna Ratkovica, koja se više ne spominje kao središte 
župe. Novo sjedište župe seli se prema zapadnim blagim 
obroncima Požeške gore, gdje se uz nekadašnje srednjo¬ 
vjekovno plemićko utvrđenje Dubovac proširuje naselje Siče 
sa svojim krajnim sjevernim krakom, kasnije nazvanim Bili 
Brig. Duhovnu pastvu u župi i nadalje su vodili franjevci. 
Nove prilike uvjetovale su ne samo ovdje već i u čitavoj 
Slavoniji porast i broja vjernika i svećenika, župe su pre¬ 
nesene iz malenih i napuštenih sela u veća naselja i trgo¬ 
višta. Osnivanje novih župa ovisilo je o sporazumu između 
biskupa i franjevaca. Dok su biskupi nastojali osnovati 
što više novih župa i popimiti ih svjetovnim svećenicima, 
fremjevci su se tome odupirali, nastojeći zadržati što veći 

broj župa u svojoj vlasti zbog uzdržavanja svojih samo¬ 
stana (Velika, Našice). Iz toga razdoblja sačuvana su nam 
imena franjevaca župnika župe Siče - Dubovac, kao i imena 
prvih vjernika krštenih, vjenčanih i umrlih u novoj župi. 
Ona su upisana u matične knjige koje datiraju od g. 1725., 
a u kojima se pojavljuje i ime nove župe »parocia Sicsensis 
seu Dubovicsensis«. Borba između svjetovnog svećenstva i 
franjevaca za slavonske župe završila je, međutim, tako da su 
g. 1754. franjevcima oduzete župe u zagrebačkoj biskupiji i 
predane svjetovnim svećenicima.® Franjevci su zadržali sa¬ 
mostanske župe u Cerniku, Našicama i Virovitici. Prvi 
svjetovni svećenik u župi Siče - Dubovac zvao se Josip 
Horvat, rodom iz Samobora (1754 —1764.). U Dubovcu je 
(danas Gospino Polje) počeo bujati vjerski život. Dubovač- 
ka crkva, pošteđena u prošlosti od turskog pustošenja, iako 
osamljena, uskoro je postala tijesnom za sve veći broj 
vjernika. Poteškoća je bila i u tome što župnik nije sta¬ 
novao pokraj crkve, već kraj kapelice sv. Klare, odakle 
bi samo nedjeljom i blagdanom dolazio služiti misu u žup¬ 
noj crkvi u Dubovcu. S vremenom to je negativno utje¬ 
calo na vjerski život župe. Kad je u prvoj polovici vla¬ 
danja Marije Terezije sagrađena kroz Slavoniju cesta koja 
je župu Siče - Dubovac presjekla na sjevernu i na južnu 
polovicu, a osim toga je naređeno da se kuće moraju gru¬ 
pirati uz cestu, župna je crkva ostala osamljena, po strani, 
a Dubovca kao sela nestaje. Ljudi su mu postupno zabo¬ 
ravili i ime, a svoje su mjesto prozvali Bili Brig. S Du- 
bovcem je nestala i divna župna crkva. 

Nove prilike stavile su novog župnika Tomu Grgurevića 
(1769-1792.) pred novi zadatak, koji je urodio gradnjom 
nove kapele, koja će uskoro postati novo središte župe, 
najprije nazvano Siče - Nova Kapela, a onda Nova Kapela 
- Siče, da bi malo kasnije dobila sadašnji naziv - Novo- 
kapelačka župa. Župnik Tomo Grgurević uočio je da se 
župa sa svojim središtem u Dubovcu neće moći održati 
u novim prilikama. Zato je odlučio premjestiti središte 
župe. Već spomenutom izgradnjom ceste središnje selo Siče 

® E. GASIĆ, Povijest župe i mjesta Morović (Đakovo 1936.) 11 - 12, 189 - 195. 
Usp. J. BUTURAC, KatoUčka Crkva u Slavoniji za turskog vladanja (Zagreb 
1970.) 210. 


bilo je razdvojeno. Malen dio Siča okupio se istočno od 
Bilog Briga, izgubivši kasnije svoje ime i postavši Nova 
Kapela, dok se veći dio Siča prostirao dalje u Posavini pre¬ 
ma Savi. Tako je glavno mjesto župe odjednom postalo 
od Dubovca udaljeno 10 km. Trebalo je, dakle, graditi novu 
crkvu, koja bi bila približno u središtu župe.‘“ Kasniji 
župnik i kanonik Matija Aleksandar Babić (1858 —1864.), 
vrijedan i zaslužan svećenik, koji je počeo pisati župsku 
Spomenicu, opisuje nam promjene koje su nastale u vezi 
s gradnjom i nazivom župe. Crkva je doista izgrađena na 
sretno izabranu mjestu g. 1774., a tri godine nakon toga na 
najsvečaniji način blagoslovljena. Na glavni oltar stavljen 
je kip Majke Božje, prenesen iz dotadašnje župne crkve u 
Dubovcu, a na pročelje u dvije niše stavljeni su kipovi 
sv. Tome, zaštitnika župnika Tome Grgurevića, i sv. Henrika, 
zaštitnika novokapelačkog kapetana Henrika Sunstenaua, 
koji se istakao prilikom gradnje crkve. Iznad ulaznih vra- 
tiju postavljena je kamena ploča s latinskim natpisom: 
Hicce fuit collis, quo pastor agebat ovile et nunc aeterno 
tecta dicata Deo« (»Ovdje je bio brežuljak na kojem je 
pastir vodio svoje stado, a sada je kuća posvećena vječnom 
Bogu«). Župa Nova Kapela počela je pisati nove stranice 
svoje povijesti. 

1« AUGUSTIN KRALJ, Nova Kapela u svojoj povijesti: Zov, glasilo župa 
gradiškog i kapelskog dekanata, 3/1970/5. 

2. Župa Ratkov Potok ili Ratkovica 
u srednjem vijeku 

Prema mišljenju poznatog hrvatskog povjesnika i struč¬ 
njaka za povijest Slavonije dra Josipa Buturca »Slavonija 
je potkraj srednjega vijeka bila cvatuča hrvatska pokrajina«.^ 
Njezino je stanovništvo uOči turskih provala uglavnom bilo 
hrvatsko, a po vjeri katoličko. Hrvati su u Podravini go¬ 
vorili kajkavskim narječjem, a u Posavini ikavskim govo¬ 
rom. Već smo naglasili da je Slavonija u kasnom srednjem 

1 J. BUTURAC, Katolička Crkva u Slavoniji za turskoga vladanja (Zagreb 
1970.) 8, 213. 


22 


23 


vijeku u crkvenom pogledu bila podijeljena u četiri bisku¬ 
pije: zagrebačku, pečujsku, bosansku i srijemsku. O granici 
između zagrebačke i pečujske biskupije već smo govorili. 

Granica između pečujske i srijemske biskupije protezala se od 1 

Banoštora na sjeveru do Mitrovice na jugu. Bosanska je I 

biskupija obuhvaćala jedino Đakovo s okolicom i maleni ^ 

prostor prema Savi između Broda i Babine Grede. U poli- 
tičkom-upravnom pogledu srednja i istočna Slavonija bila 
je podijeljena u šest županija: Križevačka, Virovitička, Ba¬ 
ranjska, Požeška, Vukovska i Srijemska. Velik broj sela, 
trgovišta, utvrđenih plemićkih dvoraca, crkvi, župa i samo¬ 
stana rječito govore o tome da je Slavonija uoči turskih 
osvajanja proživljavala »blažena vremena«.® Narod je bio 
gusto naseljen, na zavidnoj kulturnoj i moralnoj visini, otpri¬ 
like kao i drugi narodi srednje i zapadne Evrope. 

Među većim tvrđavama iz tog razdoblja spominju se u 
požeškoj okolici Požega, Frkljevci, Drenovci, Kobaš, Ruševo, 

Velika, Kaptol, Kutjevo, Stražeman, Gradišće i Dubovac, 
oko kojega će se početkom 18. stoljeća, nakon nestanka župe 
Ratkovica, razviti novo središte župe - Dubovac.® O snaž¬ 
noj duhovnoj kulturi koja je prožimala Hrvate srednjo¬ 
vjekovne Slavonije posebno svjedoči velik broj župa, crkava i 
svećenika. O njima nam govore već spomenuti poznati po¬ 
pisi župa arhiđakona Ivana od g. 1334. i mlađi od g. 1501. 
za zagrebačku biskupiju, a za ostale biskupije popis župa 
sastavljen prigodom sabiranja papine desetine g. 1332 -1337. 

Budući da se zbog turskih provala mnogim starim mjesnim 
imenima zameo trag, mnogi su povjesničari pokušali istra¬ 
žiti i odgonetnuti o kojim se to župama srednjovjekovne 
Slavonije radi.^ 

Međutim, prije nego što pokušamo osvijetliti važnost 
i značenje župe Ratkov Potok, želimo ukratko spomenuti 
naselja koja su se nalazila na području župe. Povijesni 
izvori, a posebno istraživanja Csđnki Dezso, J. Bosendorfera, i 


* Nav. dj., 18. 

3 GJ. SZABO, Sredovječni gradovi u Hrvatskoj i Siavoniji (Zagreb 1920.) 
118 -125. 

4 Usp. J. BOSENDORFER, nav. dj. 253 - 294. — STJ. PAVICIC, Podrijetlo, 
hrvatskih i srpskih naselja i govora u Slavoniji (Zagreb 1953.) 328. — J. BUTU- 
RAC, Nejasna sredovječna topografija Slavonije: Katolički list, 21-22 (3. lipnja 
1941.) 257.- 259. 


J. Ćuka i J. Buturca imose više svjetla u iskrivljena i zago¬ 
netna imena župa i mjesta koja su zapisana prigodom ubi¬ 
ranja papine desetine od popisivača stranca, ali mnoga ostaju 
još uvijek neriješena. Uslijed dugogodišnjeg turskog vlada¬ 
nja, a posebno zbog velikog broja doseljenika nakon oslo¬ 
bođenja Slavonije od Turaka, mnoga su stara imena mjesta 
ili zaboravljena ili su na njihovim zgarištima i napuštenim 
ognjištima nikla nova. Velika je zasluga J. Buturca što je 
na temelju najstarijih isprava koje se odnose na župe po¬ 
žeškog kraja i na proučavanja novijih naziva uspio otkriti 
gotovo sve srednjovjekovne župe požeškog kraja.® 

Stara požeška županija obuhvaćala je požešku kotlinu s 
okolnim brdima, dok je na jugu dopirala sve do Save. Na 
istoku je na Dilj-gori između Pake i Nevne (Levanjska Va¬ 
roš) graničila s vukovskom županijom. Međa između pože¬ 
ške i vukovske županije bila je označena posjedom đako¬ 
vačkog biskupa. »Najčišća« granica požeške županije bila 
je južna jer je graničila sa Savom. U navedenom okviru 
požeške županije nalazila su se sela koja su pripadala ve¬ 
ćim ili manjim feudalnim vlastelinstvima ili gospoštijama. 
Plemići su boravili u tvrđavama koje su služile i za obranu 
od neprijatelja. Trgovinu i obrt promicali su gradovi i trgo¬ 
višta (civitates, oppida). Sela su bila manja nego danas, 
razbijenog tipa, a ležala su više u gorama i u šumama. Sta¬ 
novnici sela bili su kmetovi i slobodnjaci. Velik broj crkava, 
župa i svećenika pokazuje da je požeška okolica bila gusto 
naseljena. Nažalost, pisani dokumenti o posjedima požeških 
plemića, koji su se čuvali u samostanima i u arhivu požeškog 
kaptola, propali su ili za provale Turaka ili nakon toga. Me¬ 
đutim, narod je Požeštine u bezbrojnim nazivima mjesta, 
potoka, brda, šuma i dolina sačuvao od zaboravi svoju 
prošlost. 

Vrlo rano, već u drugoj polovici 13. stoljeća, spominju 
se na jugu Požege posjedi Gradpotok, Orljavlca, Dubovac, 
Vrbova, Breznlca, Koprivnica, Komorica i preko Orljave 


5 J. BUTURAC, župe požeškoga arhiđakonata g. 1332 1335.: Bogoslovska 

smotra 1 (1934.) 81 - 90. Usp. JURAJ CUK, Požeško plemstvo 1 požeška župa¬ 
nija od doba prvih sačuvanih imena i naziva do polovice četrnaestoga vijeka: 
Rad JAZU, 231 (1925.) 38- 101. — J. BOSENDORFER, nav. dj. 62 - 67, 119- 157, 
274 - 285. — CSANKY DESZO, K6rosmegye a XV-ik sziizdban (Budapest 1893.). 

Drenovac.6 Da se u tom dijelu nalazio posjed grada Požege, 
središta istoimene županije, pokazuje ime Gradpotok. Čini 
se da se nad izvorom toga potoka nalazio grad, utvrda, jer 
su se obično po gradovima nazivali potoci koji su pod njima 
izvirali. Vjerojatno se ta tvrđava (gradac) nalazila na važnoj 
cesti sa zadaćom da čuva prilaz Požegi s južne posavske 
strane. Na staroj Orljavici, južno od današnjeg Srednjeg 
Lipovca, nalazio se posjed Orljavica. Tu se g. 1275. spominju 
»ljudi gospodje kraljice od Orljavice«. Odmah do nje prema 
istoku spominje se u istom dokumentu zemlja Gradpotok, 
koja odgovara današnjem prostoru između Stare Kapele i 
Ratkovice. Gradpotok se u dokumentima nazivlje još »terra 
Gradpotoka« (1341.), »possessio Gradpataka« (1377. i 1401.), 
»Gradpataka« (1395.), Gradpathaka« (1413. i 1445.) što je 
identično s »Garanpataka«, koji posjeduju plemići Gorjan- 
ski.7 Gradpotok je ležao između Jelševika (danas Ježevik), 
Dragovaca i Komorice i graničio s posjedom koji se nalazio 
na današnjem Slatiniku. Južno od Orljavice (Sr. Lipovac) 
nalazila se zemlja zvana »Remiunt«, koja odgovara današnjoj 
Batrini. Ime joj je sačuvano u potoku Rinovici, kako se 
danas zove stara Orljavica, počevši od Lipovca do Batrine.« 
Plemićki posjed bio je i Dubovac, koji se nalazio na starom 
potoku Dubovcu ili današnjoj Kamenici zapadno od Nove 
Kapele, u predjelu Bilog Briga i Magič Male. Godine 1259. 
dala je kraljica Marija, žena hrvatsko-ugarskog kralja Bele 
IV., Dubovac plemiću Cehu Pučinu, koji je bio podrijetlorn 
iz Hrvatskog zagorja. Njegov otac bio je vlasnik grada i 
posjeda Lobor u Zagorju. Budući da je Lobor bio oduzet 
obitelji Čeh, kraljica Marija je zbog vjernosti u službi Cehu 
Pučinu darovala Dubovac »u svojoj požeškoj županiji«.» 
Ceha Pučina uveo je u posjed požeški župan Filip, koji u 
svom izvješću kraljici opisuje međe posjeda Dubovac. Gra¬ 
nica posjeda započinjala je pod Kamenitim brijegom, gdje 


6 J. CUK, Požeško plemstvo i požeška županija od doba prvih sačuvanih 
Imena 1 naziva do polovice četrnaestoga vijeka: Rad JAZU 231 (1925.) 53. 

7 J. BOSENDORFER, nav. dj., 137 - 138, 275. Autor, međutim, Gradpotok 
krivo stavlja na mjesto današnjeg Zagradja u župi Bučje. 

8 J. CUK, nav. dj. 53 — Codex diplomaticus VI. 124, 140, 1275; 193 , 224, 
1277; V. 569, 44, 1256. 

9 J. ĆUK, nav. dj., 54 — J. KEMPF, Požega (1910.) 74; Codex dipl. V. 
658, 148, 1259; IV. 214, 246, 1244. 


se sastaju potok Orljavica i Lipovac, zatim je prelazila po¬ 
tok Lipovac i penjala se na brijeg zapadno od njega, na 
današnji Motajac, te je njime dolazila do potočića Bregu- 
rine. Južno od Bregurine granica je doticala potočić Svinu 
i potok Kiihnek, dolazeći do potoka Skorina, koji je zapravo 
bio samo mah jarčić i utjecao je u Dubovac ili Kamenicu. 
Dubovcem je granica išla dalje prema jugu do berega Save. 
Od Svine do berega Save bio je međašem neki Draž. Kod 
tilara u bereg zaokrenula je granica prema zapadu uz zemlju 
Povše, dotakla se potočića Skopčenika i Pokolažnika, »gdje 
je bio međašem jobagion Mortun u svojoj vesi donjoj Vrbi«.io 
Prema sjeveru međa je dopirala do izvora Pokolažnika, gdje 
se uz zemlju nekoga Kalina vraćala na potok Dubovac. Da¬ 
lje prema sjeveru Kalin je bio međašem sve đo nekakve 
stare ceste i brda Trikuča. Na istoku od potoka Dubovca 
započinjala je zemlja Ivanka Druškova. Uz ves »Zochan« i 
zemlju Skrabutnik međa je dolazila do točke koju smo naj¬ 
prije spomenuli. K tom dubovačkom posjedu spadalo je i 
više ribnjaka koji su se nalazili izvan međa, na vodi Crncu. 
Jedan se nalazio na kraju polja »Wnuhleu«, drugi na Kopa- 
nici, treći na Knežnici (danas Knezpolju), a četvrti na Luki 
(danas Lukovo). Kraljica Elizabeta, majka hrvatsko-ugarskog 
kralja Ladislava (1272-1291.) i gospodarica požeške županije, 
nije poštivala odredbe kraljice Marije, pa je Dubovac daro¬ 
vala svom kumčetu Nikoli i njegovoj braći Stjepanu i Petru 
Caku, što je i sam kralj u dva navrata (1280. i 1283. g.) po- 
tvrdio.ii No Caki vrlo brzo gube svoje posjede, a kralj Karlo 
Roberto (1342.), sin Karla Martela, podjeljuje ih sinovima 
File. Sve moćnija porodica Cak nije, međutim, tako olako 
ispuštala Dubovac iz ruku.i^ Tek god. 1356. grad prelazi iz 
ruku Caka u ruke plemića Gorjanskih, oduševljenih prista¬ 
lica kralja Karla Roberta, koji su, dobivši Dubovac, postali 


1« Nav. mj. Naziv »jobagion«, koji dokumenat spominje, čini se da je 
mađarskog podrijetla, a znači kmet. Vidi VLADIMIR MAZURANIC, Prinosi za 
hrvatsko pravno-povljesni rječnik, III. (Zagreb 1912.) 468. 

JI J. CUK, nav. dj., 54 - 55. Usp. Codex dipl. VI. 289 , 343, 1280; 366, 432, 

1283. 

iž Po plemićkoj porodici Cak dobio je i grad Čakovec u Međimurju svoje 
svoje ime. Vidi RUDOLF HORVAT, Povlest Međimurja (Zagreb 1944.) 25 - 27. 

veći posjednici u požeškoj župi.i* Poznato je da je požeški 
kaštelan Pavao Gorjanski na Paki izvojevao odlučnu pobje¬ 
du nad kraljevim protivnicima i pristalicama bana Henrika 
Gisingovca, posjednika Dobrogošće. 

Na potezu od današnje Ratkovice i Pletemice spominju 
se još kao gradski posjedi Breznica, Bzenica, Koprivnica i 
Komorica, a nasuprot Ratkovici preko Orljave i Drenovac. 
Posjedi Breznica i Bzenica kraj Sulkovaca pripadali su naj¬ 
prije križarskom redu templarima, a poslije Ivanovcima, dok 
je Drenovac g. 1310. kralj kao priznanje za vjernu službu 
darovao Gorjanskima. 

Srednjovjekovne isprave požeškog kaptola (1256.) nada¬ 
lje spominju zemlju Lužan na Orljavi, koju je još prije ta¬ 
tarskih provala dobio neki Vukota. Lužan se nalazio na 
»velikoj kraljevoj cesti«, na sjeveru je graničio sa zemljom 
Rinovica, a na zapadu s nekim presahlim jarkom. Kraljeva 
je cesta prolazila južnim dijelom Lužana.i^ Nadalje se spo¬ 
minje da je Vukota prodao svoje imanje Biloti, koji je posje¬ 
dovao Selca i Orljavicu. Selce odgovara današnjem Seocu, 
a Orljavica današnjem Srednjem Lipovcu. Taj je omanji 
posjed graničio s Lužanom, nalazio se na obje strane Orlja- 
vice, a na zapadu je dopirao do potoka Bregurine, gdje je 
graničio s Dubovcem. 

Na jugozapad od Bilotine Orljavice spominje se manji 
posjed Demetrija Predragova, koji je već g. 1258. držala nje¬ 
gova udovica, a nazivao se Orljavica Beluša, Ševe i OtroŠka. 
Međe je ustanovio župan kraljeAoh tavemika magister Gilet, 
kojega je na molbu »plemenitih gradskih pripadnika« poslala 
kraljica Marija, jer su se tužili da požeški župani svojataju 
njihove zemlje i uznemiruju ih u mirnu uživanju njihovih 
starih posjeda. Orljavica Beluša, Ševe i Otroška najvjero¬ 
jatnije odgovaraju kraju oko današnje Nove Kapele.i® 

Ime Orljavica pojavljuje se u dokumentima vrlo često, 
a označuje ne samo jedno, već više mjesta koja su se pro¬ 
stirala uz korito Orljavice. Tako se spominju međe Orlja- 

18 J. CUK, nav. dj., 57. Vidi GJURO SZABO, Terra Dobuch. Historijsko- 
-topografska studija: Vjesnik Hrvatskoga arheološkoga društva Xn. (1912.) 
124 -128. 

14 J. CUK, nav. dj., 58. 

15 Nav. mj.; Codex dipl. V. 745, 241, 1262; 658, 149, 1259; 601, 84, 1258; VI. 
124, 139, 1275. 


viče Beluša, koje je ustanovio požeški župan Lovro po nalogu 
kraljice Marije. Po opisu župana Lovre međa je počinjala 
kraj potoka Orljavice uz zemlju Mišle, zatim se protezala 
na istok do kraljičine Komorice na današnjem Slatiniku, 
odakle je zakrenula uz kraljičin posjed Gradpotok do zemlje 
Petra Helejeva, gdje je dotakla groblje crkve sv. Luke, kra¬ 
ljičinu Orljavicu i Orljavicu Ševe i Otroška.i® 

Već smo prigodom opisivanja Dubovca spomenuli da se 
na zapadu blizu potoka Skopčenika i Pokolažnika spominje 
ves Mortuna »jobagiona«. Donja Vrba. Donja Vrba nalazila 
se na istočnoj strani potoka Vrbove (danas Maglaj-potoka), 
dok je na zapadnoj strani posjedu pripadao samo mali ko¬ 
madić zemlje. Na sjeveru je graničila s Gornjom Vrbom do 
potočića Pokolažnika (Bukolesnika), a odatle joj je bila međa 
»veliki put od Vrbove« do potočića Skopčenika. Dalje se 
spuštala na jug do Dastivlaza, zaokretala preko potoka Du¬ 
bovca (Kamenice) i došla do »velikoga kolnog puta«, te nji¬ 
me išla na jug do polja Trstene i vode Luke. Vodom Lukom 
išla je dalje prema jugu do polja Heleuška i konačno do 
Crnca na mjestu gdje je s protivne strane voda Savina utje¬ 
cala u Crnac. Crncem je međa zaokrenula prema zapadu 
uz šumu Savu. Međe i tog posjeda ustanovio je po nalogu 
kraljice Elizabete magister Gilet s požeškim kaptolom u na¬ 
zočnosti međaša i susjeda.i’ 

Između Mrsunje i Save nalazili su se posjedi plemićke 
obitelji Borić, koja je potjecala iz Bosne. Plemićki posjed 
Levna (Levanjska varoš) pripao je u prvoj polovici 14. st. 
obitelji Treutul, koja je s vremenom postala vrlo bogata, 
ali je nakon nestanka svojih muških potomaka njihov posjed 
pripao obitelji Ceh.i8 Plemićkoj obitelji Giletić pripadao je 
Kobaš i njegova okolica, a kad su dobili Oriovac, Giletići 
su postali gospodari cijelog kraja između zapadne Dilj-gore, 
Save i Orljave. Međutim, već početkom 14. st. Oriovac ili 
stari Orihovac spominje se kao posjed dubovačke plemićke 
obitelji Cak. Na Cake podsjeća još i danas brdo Cakovica 


16 Nav. dj., 59. 

17 Nav. dj. 60. Tu Vrbovu na Savi treba razlikovati od Vrbove, koja se 
također spominje u srednjovjekovnim izvorima, a J. BOSENDORFER (nav. dj., 
127.) smješta je između Zarulca, Kutjeva i LakuŠije, kao posjed Vrbovskih. 

18 J. BUTURAC, RuŠevo i okolica u prošlosti (Zagreb 1927.) 17 - 20. 

nad Stupnikom. Taj je posjed bio značajniji i od samog Du- 
bovca. Zato se prigodom nabrajanja posjeda spominje ispred 
Dubovca.i9 Već smo spomenuli da požeški Caki nisu bili 
pristalice Karla Roberta. Godine 1322. otvoreno su pristali 
uz plemiće Gisingovce u buni protiv kralja. Kada im je kralj 
oduzeo uz ostale i požeške posjede Oriovac i Dubovac, uspjelo 
je Cakima ipak spasiti Dubovac, dok je Oriovac pripao si¬ 
novima File.2« 

Zapadna strana Dilj-gore i područje Požeške gore, kao i 
nizina među Požeškom gorom i Savom, bila je domena roda 
Pavlova, ključara kraljice Marije. Nažalost, nije nam se o 
čitavom ovom kraju sačuvala nijedna značajna isprava o ple¬ 
mićkim posjedima. Ovdje nam mogu pomoći samo imena 
i nazivi mjesta. Čini se da su Brčino, Vrčin dol i Odvorci s 
okolnim mjestima pripadali rodu plemića od Pavlovaca, koji 
su bili vrlo ugledni. Ono što su posjedovali u okolici Ratko- 
vice bilo je samo vrlo malen dio njihovih posjeda. Kod 
Ratkovice nailazimo na naziv Bročanica, ime koje potječe od 
nekakvoga Borča, od kojega je mogao nastati naziv Bročino 
ili Brčino.®! Da su na zapadnim pitomim brežuljcima Dilj- 
-gore bile poredane mnoge gradine, utvrde i utvrđenja, svje¬ 
doče imena iz tog područja kao: Gradina, Gračina i Gra- 
činje. 

Južne obronke Požeške gore i nizinu do Save posjedo¬ 
vali su uz posjede požeške županije plemići ključara Pavla. 
Ratkovica, koja se nalazila nasuprot Drenovcu, bila je posjed 
Ratka, jednoga od »braće« Pavla, praoca plemića od Pavlo- 
vaca.22 Dragovci su također bili posjed Pavlovaca. Čini se 
da je ili Ratko ili koji od njegovih potomaka sagradio grad 
na brdu iznad Ratkovice, koji se i danas zove Gradina. Tako 
su Pavlovci dobili svoje ime od potomaka obitelji Pavlovih. 

Drugi posjed imao je rod Pavla ključara u Demlncima 
i Radovima, koji su se nalazili u okolici današnje štivice. 
Posjed je prema jugu dosezao do polja Crnca, na zapadu 
je bio međaš župan Tvrdo, a na sjeveru u Vrbni (Komamici) 

19 J. CUK, nav. dj., 75. 

20 U požeškoj županiji bilo je više posjeda s imenom prema riječi »orah« 
(Orehovac, Orešan, Oriha draga, Orihovac, Orahovac). Njih, međutim, valja razli¬ 
kovati od ovoga Orihovca ili Oriovca Caka. Usp. J. ĆUK, nav. dj., 75. 

21 J. ĆUK, nav. dj., 76. 

22 Nav. dj„ 79. Usp. Codex dipl. IV. 534, 618, 1255. 


župan Martin.23 Tvrdov posjed dopirao je sve do Orubice. 
U Donjem Dubovcu (Kamenica) i istočno od njega do Orlja- 
vice spominje se kao posjednik »gospodin« Draž. Posjed 
Draža razabire se iz opisa međa Dubovca, što ga je g. 1259. 
dobio Čelt Pučinov, a odgovara današnjim mjestima Magić 
Maloj i Slčama.24 Potomci Petra od Požege posjedovali su 
Vrbovu i Deminice ili Diminice kraj štivice. U opisivanju 
međe posjeda Vrbove spominje se i crkva sv. Jurja i potok 
Luke čije se ime do danas sačuvalo u nazivu potoka koji 
teče između Starog Petrovog sela i Vrbove. 

Veći posjednici u jugozapadnom dijelu požeške županije 
bili su plemići od Zapolja. Njihovi posjedi protezali su se 
od Orubice do Svinjara (Davor), a na sjeveru do Tvrdovih 
Deminica. Kasnije je ime tog malog posjeda Zapolje postalo 
slavno u hrvatsko-ugarskoj povijesti. Spomen mu se do da¬ 
nas sačuvao u polju Zapolje zapadno od Godinjaka. God. 
1339. spominju se plemići od Zapolja kao međaši Deminaca, 
posjeda oko današnjega Staroga Petrova sela, dok su Tvrdići 
gospodari Tisovca .25 

Na temelju povijesnih izvora iz 13. i 14. stoljeća 
pokušali smo pronaći mjesta, naselja, utvrde i posje¬ 
de koji su se već nalazili na prostranom području između 
Požeške gore na sjeveru. Orljave na istoku, Save na jugu i 
Rešetarice na zapadu. Najveći đio tog područja, posebno 
onaj uz Orljavu, pripadao je župi u Ratkovu potoku ili Ratko- 
vici. Gotovo sve današnje susjedne župe: na istoku Bučje 
(Drenovac, Zagrade), Oriovac, Lužani, Slavonski Kobaš; na 
zapadu Vrbova (osnovana g. 1963. od filijala župe St. Petrovo 
selo i Nova Kapela), Staro Petrovo selo, štivica (osnovana 
1789.), Orubica, Davor; na sjeveru Gornji Lipovac (osn. 1889.) 
povezane su sa starom župom u Ratkovici, bilo zbog posjeda 
pojedinih plemićkih obitelji s područja Ratkovog potoka ili 
Dubovca koje su imali u tim predjelima, bilo zbog mjesta koja 
su nekad spadala pod župu Ratkovicu ili Siče - Dubovac, a 
kasnije su prilikom osnivanja ili obnavljanja tih župa pripo¬ 
jena njima. Tako se danas Srednji Lipovac (Orljavica), 
Pavlovci i Stara Kapela nalaze u župi Gornji Lipovac; u 

23 Nav. mj. 

24 Nav. dj. 80; Codex dipl. V. 658, 149, 1259. 

25 Nav. dj., 83; Codex dipl. XIV. 36, 58, 1367. 

Vrbovu spadaju Bili Brig, u Štivicu Komamica. Sva su ta 
mjesta posebno vezana i uz Slavonsku Požegu kao kulturnog, 
vjerskog i upravnog središta. Stanovništvo požeške županije 
bilo je sasma hrvatsko. S vijencem svojih gora ta je župa¬ 
nija na krajnjem sjeveroistočnom dijelu Lijepe naše nepre¬ 
stano bila branik stare hrvatske države, na kojem su se lo¬ 
mila oružja različitih osvajača s dunavske nizine. Zanimlji¬ 
va je pojava i požeškog plemstva. Ono je domaće i povezano 
s bosanskom porodicom Borić. Bilo je oslobođeno od mno¬ 
gih podavanja, a požeški se plemići zapravo nigdje ne pozi¬ 
vaju na kralja kao darivatelja njihovih sloboština, već ih 
drže svojim odhkama od starine. Požeško se plemstvo, čini 
se, prostiralo vrV) rano i preko Drave, zahvaljujući dobrim 
odnosima između države Arpadovića i hrvatskog kraljevstva 
nakon pokrštenja Mađara. Ugarski vladari 11. i 12. st. vo¬ 
dili su se uglavnom crkvenom, a manje mađarskom politi¬ 
kom, tako da su u novoj hrvatsko-ugarskoj državnoj zajed¬ 
nici, posebno u južnim dijelovima Ugarske, koja je bila na¬ 
seljena hrvatskim stanovništvom, prekodravske pogranične 
županije sve do dolaska Anžuvinaca na hrvatsko-ugarsko pri¬ 
jestolje pripadale hrvatskom plemstvu i prema tome hrvat¬ 
skom kraljevstvu. Štetne posljedice takvog stanja pokazale 
su se kasnije, kad je požeško plemstvo, zadojeno tu đinskim 
duhom postalo uporištem neprijateljske politike ugarske drža¬ 
ve prema Bosni. Hrvatski vladari iz arpadovićke kuće rado 
su boravili u požeškoj županiji, jer im je odatle bilo naj¬ 
zgodnije provoditi njihovu bosansku politiku. Čini se da se 
otada ta županija počela smatrati osobnom kraljevom svo¬ 
jinom. Nakon Kolomana pripada ženi kralja Bele, kraljici 
Mariji, a papa Urban IV. potvrđuje da kraljeva darovnica 
kojom je »castrum de Possega ad eum pertinens in ducatu 
Sclavonie constitutum« nije protuzakonita.®« Tako je tim da¬ 
rom Požega postala stalnom kraljičinom županijom. Tu je 
nakon smrti svoga muža Stjepana V. boravila i kraljica 
Elizabeta, kao i majka posljednjeg Arpadovića Andrije III., 
Tomasina Morosini. 

Novoga kralja Karla Roberta (1309 - 1343.) požeško je 
plemstvo dočekalo s podijeljenim simpatijama. Dok je po¬ 
žeški kaštelan Pavao Gorjanski odmah predao grad kralju, > 

*8 J. CUK, nav. dj., 95. Usp. Codex dipl. V., 771, 276, 1263; 798, 302, 1264. 


uz kojega su pristali Giletići i sinovi Petra Požeškoga, veći 
je dio požeškog plemstva zajedno s Bogovićima i dubovač- 
kim Cakima pristao uz kraljeve protivnike Gisingovce. U me¬ 
đusobnim borbama koje su nastale najviše je stradala sama 
županija. Polaskom Anžuvinaca (1301 -1382.) uprava požeške 
županije postupno prelazi na palatina, dok su se ostale hrvat¬ 
ske županije nalazile pod vlašću bana, koja je bila opsež¬ 
nija i veća od vlasti palatina. Tako se dogodilo da se po¬ 
žeška županija našla izvan kruga ostalih hrvatskih županija, 
ali se i nadalje smatrala dijelom Slavonije ili Hrvatske. 

Govoreći o srednjovjekovnim posjedima na današnjem 
novokapelačkom prostoru, spomenuli smo plemićke i grad¬ 
ske posjede. Grad Požega i požeški građani predstavljali su 
jednu, a plemići drugu zajednicu. Nij^ to bilo ništa neobič¬ 
no. Tako su izgledale sve naše stare županije. Grad je, 
naime, predstavljao staru, narodnu i u načelu vojničku orga¬ 
nizaciju koja je štitila stečena gradska zemljišta. Zemljište 
se moglo dati i manjim organizacijama (tzv. vesi) ili na uži¬ 
vanje pojedincima, koji su onda stajali u zavisnosti o gradu. 
Plemićka zajednica značila je feudaliziranje županijske orga¬ 
nizacije, a načelo po kojem se je ravnala bilo je rodbinska 
ili krvna povezanost. Primivši na sebe posebne vojničke obve¬ 
ze prema državnoj vlasti, plemići su s obvezama primali i 
posjede. Kako je plemićki rod bio važniji i odličniji, vrlo 
je rano potisnuo gradsku zajednicu, koja se također postup¬ 
no feudalizira. Građani postaju podložnici kraljičinih imanja 
ili »populi dominae reginae«, izraz koji se često spominje u 
dokumentima. Samo će nekoji građani uspjeti steći odličniji 
položaj. 

Požeška županija uzdržavala se od dohodaka stanovnika. 
Jedan je dio ostajao županu, a ostali su išli kralju ili banu. 
Porez se nazivao marturina ili kimovina, koja se dijelila na 
potkunovinu, »ponderu« ili nest. Tako kralj Vladislav Kuma- 
nac u darovnoj ispravi danoj sinovima magistra Dominika od 
roda Caka za posjed Dubovac navodi da oni ne moraju pla¬ 
ćati »collectam marturinarum, ponderum et submarturina- 
rum.«®'? 

U crkvenom pogledu pripadala je požeška županija pod' 
pečujsku biskupiju. Čini se da su Arpadovići htjeli u Požegi 

27 J. CUK, nav. dj., 100. — Codex dipl. VI. 289, 343, 1280. 

osnovati biskupiju, kao što su je osnovali u Zagrebu (g. 
1094.), koja bi služila širenju katolici 2 ma preko Save, ali su 
ratovi s Bizantom vjerojatno poremetili te planove. U Po¬ 
žegi je samo ostao kaptol sv. Petra, »monasterium s. Petri 
de Posega« u današnjem selu Kaptolu kod Požege, ime što ga 
je nosila i kasnije bosanska biskupija i bosanski kaptol. 
Prepošt požeškog kaptola sam je postavljao kanonike. Zbog 
toga svog prava već je g. 1331. vodio parnicu s pečujskim 
biskupom pred papom Ivanom XXII.28 Prema D. Csankiu 
požeški je arhiđakonat obuhvaćao cijelu požešku županiju, 
zapadni rub Đakova, i južni dio vaškanskog arhiđakonata, kao 
Podgorač, Našice, Feričance i Orahovicu.29 Arhiđakonat je 
imao oko 70 - 80 župa. Arpadovići su namjeravali da redov¬ 
nici iz požeške županije, franjevci ili dominikanci, organizi¬ 
raju svoje pohode u bogumilsku Bosnu. Kada je to otpalo, 
požeškim je franjevcima ostala misija da barem svoj kraj 
čuvaju od bogumilstva. Oni su to ne samo uspješno proveli 
u djelo, već su gotovo preko 400 godina bili i glavni čuvari 
vjere i širitelji kulture u tim krajevima. 

Pogledajmo sada popis župa požeškoga arhiđakonata koji 
je sastavljen prilikom ubiranja papine desetine g. 1332, 1334. 
i 1335. i u kojem se po prvi puta spominje župa Ratkov 
Potok, Gradpotaca ili Grad-Potok, današnja Ratkovica.*« Pape 
su već od 11. stoljeća uvele poseban porez, koji je trebao 
osigurati sredstva za oslobođenje Svete zemlje od Turaka. 
Papa Honorije III. određuje da se u tu svrhu mora dati 
dvadeseti dio svih crkvenih dohodaka. Poslije se prešlo na 
desetinu, a najstariji računi o ubiranju desetine sačuvani su 
od g. 1281 - 1286., kad je papa odredio desetinara za Ugarsku, 
Slavoniju i za Poljsku u osobi Gerarda od Mutine. Za nas 
su značajni računi trećeg sakupljača desetine, Jakoba Beren- 
gara i njegova pomoćnika Rajmunda Bonofate od g. 1332- 
- 1337., jer u njima nailazimo na vrlo važne podatke o žu¬ 
pama požeškoga arhiđakonata. Iznenađuje velik broj župa 

28 Codex dipl. IX. 440, 543, 1331. 

29 CSANKI D., nav. dj., 99-111. 

30 Monumenta Vaticana historiam regni Hungariae illustrantla, I. Rationes 
coUectorum pontificiorum in Hungaria 1281 - 1375. (Budapest 1887.). — J. BUTU- 
RAC, župe požeškoga arhiđakonata g. 1332 — 1335.: Bogoslovska smotra 1 (1934.) 
81 - 90. — J, KEMPF, Požega (Požega 1910.) 104 - 105. — J. BOSENDORFER. 
Crtice iz slavonske povijesti (Osijek 1910.) 274 - 278. 


i još veći broj svećenika koji su se izdržavali od crkvene 
desetine. J. Buturac spominje 97 župa, od kojih je za 43 
župe mogao sigurno odrediti župska sjedišta, dok za 54 ostale 
župe to sa sigurnošću nije mogao utvrditi. J. Bosendorfer 
spominje, 83 župe, a župu Gradpotaca pogrešno stavlja u 
okolicu Zagradja.si Prema tom važnom izvješću župa Rat- 
kovica se zove Gradpotaca. U mjestu se nalazi crkva sv. 
Mihajla Arkanđela, i to na brežuljku, na groblju kod Ratko- 
vice. Osim popisa mjesta i crkvi izvješće donosi i popis imena 
svećenika koji su vršili duhovnu pastvu između g. 1332. do 
1337. U Ratkovici je bio svećenik Martin (Martinus de Grad¬ 
potaca) .32 Taj prilično škrt, ali ipak dragocjen podatak na- 
dopunit će kasnije izvješće fra Petra Nikolića, vikara zagre¬ 
bačkog biskupa Petra Petretića, iz g. 1660., koje spominje 
da je crkva sv. Mihaela u »Gratkopotochi« od kamena, op¬ 
skrbljena oltarom, kipovima i svim potrebnim za službu 
Božju.33 Prigodom ovoga popisa župa spominju se 4 crkve 
građene od kamena, a koje se nalaze u župi »Gratkou potok«: 

1. već spomenuta župna crkva »S. Michaelis Gratho- 
potochij« 

2. »Beatissimae Virginis Mariae in loco dicto Dubovacz« 

3. »S. Lucae in Oriavicza« (Sr. Lipovac) 

4. »S. Georgij Varbove.34 

Kako su spomenuta mjesta u popisu o ubiranju papine 
desetine označena kao župne crkve, a sada se spominju 
kao filijale župne crkve u Ratkovici, znači da su tijekom 
stogodišnjeg turskog vladanja opustjele, vjernici su se raz- 
bježali, a crkve su pripojene Ratkovici. U popisu papine 
desetine spominju se 4 župe s titulom Blažene Djevice 
Marije. J. Buturac smatra da se jedna odnosi na župu B. D. 
Marije u Kobašu, a druga na župu B. D. Marije u Dubovcu. 
Župna crkva ove župe sagrađena je usred groblja na brdu 
Dubovcu, a potječe još iz srednjeg vijeka.*« U Vrbovi se spo- 

si J. BUTURAC, nav. dj., 83 - 90. — J, BOSENDORFER, nav. dj., 275. 

32 Usp. J. KEMPF, nav. dj., 105. 

SS E. FERMENDŽIN, Acta Bosnae (Zagrabiae 1892.) 494. — JANKO BARLE, 
Popis župa u donjoj Slavoniji od god. 1660.: Vjesnik kr. hrvatsko-slavonsko- 
-dalmatinskoga zemaljskoga arhiva (Zagreb 1907.) 167. 

S4 J. BARLE, nav. dj., 167. 

36 J. BUTURAC, nav. dj., 87. 

minje župa Sviju svetih i župnik Andrija (de Orbua). Kad 
je oko g. 1775. Vrbova preseljena k cesti, sagrađena je u 
selu kapela Svih svetih, koja kao da želi podsjetiti na staro 
sjedište župe. Međutim, u istom se izvješću spominju i 6 
župa sv. Jurja. J. Buturac smatra đa se jedna vjerojatno 
nalazila i u Vrbovi, uz već spomenutu župu Svih svetih, jer 
se tu na groblju, podalje od ceste, gdje se nalazilo selo 
Vrbova prije seobe k cesti, nalazila stara, velika srednjo¬ 
vjekovna crkva sv. Jurja. Budući da se već g. 1275. i 1277. 
u Orljavici spominje crkva sv. Luke, očito je da se radi o 
istoimenoj crkvi u Lipovcu. Zanimljivo je spomenuti da 
navedeno izvješće još navodi župe škrabutnik, Pavlovci (da¬ 
nas u župi G. Lipovac), Oriovac, Bučje, župu Sv. Ilije u 
Orubici (?), Gnojnicu i župu Sv. Margarete u mjestu »Pocho- 
cala«, za koju J. Buturac smatra da se nalazila u mjestu 
Lužanima, koji su g. 1660. imali župu, a g. 1730. crkvu sv. 
Margarete. Čini se da se pod tim naslovom crkve htjela 
sačuvati uspomena na nekadašnju župu i crkvu.^« 

Izneseni podaci potvrđuju da je požeški arhiđakonat, 
kao, uostalom, i čitava Slavonija u to vrijeme bilo gusto 
naseljeno područje na kojem su se isticali zvonici mnogih 
crkava i samostana. Župe su se nalazile vrlo blizu jedna 
drugoj, u razmaku od najviše 5 do 7 km. Samo na području 
današnje župe Nove Kapele nalazilo se ili međusobno gra¬ 
ničilo, kao što smo vidjeli, čak 5 župa: Ratkovica, Dubovac, 
Orljavica (Sr. Lipovac), Vrbova i Lužani. Gustoća je župa 
ovdje bila veća nego u Hrvatskom zagorju i Međimurju. 
Posve je razumljivo da je ljudima zbog blizine crkve bilo 
lakše vršiti kršćanske obveze, pohađati misu i slušati propo¬ 
vijedi. Velikaši su prema Crkvi obično vršili svoje patro- 
natske obveze, vodili su brigu o gradnji crkava i njihovu 
uzdržavanju. 

Uz mnogobrojne župe i župske crkve srednjovjekovna 
je Slavonija imala i velik broj samostana koji su pripadali 
raznim redovnicima. Več smo spomenuli viteške redove 
templare i ivanovce, koji su sagradili samostane na svojim 
posjedima u Požegi. Cisterciti su bili u Kutjevu, dok su za 
sadašnje novokapelačko područje od posebne važnosti fra¬ 
njevci, koji su imali samostane u Požegi, a nakon njenog 

36 Nav. dj., 88. 


pada pod tursku vlast u Velikoj, odakle su ispomagali župu 
Ratkovicu. Nakon osnivanja nove župe u Sičama i tamo su 
■} vršili župničke dužnosti. Pojava samostana posebno je zna¬ 

čajna zbog toga što su se uz njih obično nalazile i škole 
u kojima'je duhovna i svjetovna mladež učila čitati i pisati. 
Na taj su način redovnici postali prvi prosvjetitelji hrvat¬ 
skog naroda u Slavoniji. Iz samostana kao da se na vjerni¬ 
ke prelijevalo bogatstvo znanja i plemenitost srca; zato je 
stanovništvo što je bilo bliže samostanu, to plemenitije misli¬ 
lo i osjećalo. Vjerujemo da je zasluga redovnika u Hrvatskoj 
i to što je štovanje Majke Božje bilo toliko rašireno. O 
duhovnom utjecaju redovnika u župi Ratkovica i Siča- 
- Dubovac rječito govori crkva u Dubovcu, koja je bila posve¬ 
ćena BI. Djevici Mariji. Osim toga, redovnici su učili narod 
uzgajati domaće životinje, saditi vinograde i obrađivati po¬ 
lja. Osim plemića često su također bogati građani oporučno 
ostavljali imanja i bogate darove crkvama i siromasima s 
namjerom da se moli za pokoj njihovih duša. Međutim, već 
uoči prvih turskih provala u Slavoniju u 15. i 16. stoljeću 
primjećuje se opadanje vjerskoga života, kao što je to, 
uostalom, bio slučaj i u mnogim drugim krajevima Europe, 
gdje se pojavljuju prvi znakovi reformacije. Mlakost u vjer¬ 
skom životu urodila je uskoro teškim moralnim posljedica¬ 
ma. Pod utjecajem sablažnjiva života redovnika došlo je do 
opadanja duhovnog života i kod svjetovnog svećenstva. Teško 
je reći da je samo crkvena imovina bila razlog opadanju 
duhovnog života svećenika i vjernika. Podaci kojima raspo¬ 
lažemo o crkvenoj imovini toga razdoblja u Slavoniji vrlo 
su oskudni. Crkve su bile relativno malene. Možda je tome 
razlog što je crkava bilo mnogo, a nalazile su se na vrlo 
maloj međusobnoj razdaljini pa su zbog toga, iako prostor¬ 
no male, mogle potpuno poslužiti svojoj svrsi. Duhovnost 
je opala i kod plemića i njihovih podložnika, kmetova. Nasilja 
nad stanovništvom i pljačka crkvene imovine bili su na dnev¬ 
nom redu. Nesloga i međusobna nepodnošljivost plemićkih 
obitelji dosegle su vrhunac upravo onda kad su se svi tre¬ 
bali zajednički i složno oduprijeti najvećem i najstrašnijem 
neprijatelju — Turcima. 

Možemo s velikom vjerojatnošću tvrditi da je slično 
stanje vladalo i na području na kojem se nalazila župa u 

Ratkovici. Na njezino ime ponovno ćenio naići tek u drugoj 
polovici 17. stoljeća, kad su Turci već stotinu godina gospo¬ 
darili ovim krajem. Ratkovica u to vrijeme postaje važna 
župa, za koju se otimlju bosanski biskupi i velički franjevci, 
a kasnije i zagrebački biskup. Izvješća više puta spominju 
župu u Ratkovu potoku. God. 1647. i 1655. spominje je bo¬ 
sanski biskup fra Marijan Maravić u opisu svoje biskupije, 
g. 1660. opisuje je u svom izvješću zagrebačkom biskupu 
Petar Nikolić, spominjući i ime njezina župnika fra Antuna 
od Rame, a g. 1673. o njoj piše i bosanski biskup fra Nikola 
Ogramić (Olovčić). Izvješća iz g. 1688. i 1695. spominju župni¬ 
ka fra Jakoba iz Radovanaca.s^ Vizitator Petar Nikolić spo¬ 
minje u svom izvješću da je u župi Ratkov Potok nekad 
bio velik broj kršćana, ali da su mnogi zbog nemira i rat¬ 
nih tjeskoba napustili župu i pobjegli u druge krajeve. To 
su isto učinili i kršćani iz susjednih župa. Veliko prostran¬ 
stvo ove župe nastalo ratnim pustošenjem zahtijevalo je da 
njezino središte bude u sredini preostalih ili novonastalih 
naselja. Sačuvana crkva na Dubovcu kraj sela Siča bila je 
za to najpogodnija. U to se selo preselila župa iz Ratkovog 
Potoka, koja se od g. 1730. spominje samo kao filijalna ka¬ 
pela, i tu je ostala do g. 1774., kad se kako smo već nagla¬ 
sili, preselila u novo naselje — Novu Kapelu, župi Siče- 
-Dubovac pripalo je područje koje danas zapremaju četiri 
župe: Nova Kapela, Gor. Lipovac (Matičević), štivica i Vrbova. 

Ali pogledajmo najprije sudbinu župe Ratkov Potok na¬ 
kon pada Slavonije pod tursku vlast! 

3. Župa Ratkov Potok (Ratkovica) od pada pod tursku vlast 
do oslobođenja 

Turci potječu iz velike turkestanske nizine istočno od 
Kaspijskog mora, odakle su se pod vodstvom Osmana (1288 - 

- 1326.) preselili u Malu Aziju, dobivši tu po svom vođi ime 

— Osmanlije. Kada je g. 1354. u njihove ruke palo Galipolje, 
nazvano »ključem Carigrada i cijele Europe«, a stotinu go¬ 
dina kasnije i sam grad Carigrad, Turci su odlučili osvojiti 

37 .T. FERMENDŽIN, Acta Bosnae (Zagreb 1892.) 522. 


i zapadnu Europu. Jedna za drugom padale su pod naletom 
velike turske vojske, dobro organizirane, vrlo pokretne i za¬ 
dojene vjerskim fanatizmom. Bugarska i Srbija. G. 1463. i 
Bosna »šaptom pade«, ne pruživši gotovo nikakav otpor osva¬ 
jačima. Razdirana imutrašnjim vjerskim sukobima zbog 
bogumila ili »bosanskih krstjana« i oslabljena zbog nesloge 
velikaša, nije bila u stanju oprijeti se neprijatelju, iako su 
za to, zbog povoljne konfiguracije zemljišta i čvrstih utvrda, 
postojali dobri uvjeti. Tako su se Turci pojavili na jugo¬ 
istočnim granicama Hrvatske, osvojivši najprije Slavoniju i 
zaustavivši se na udaljenosti od nekoliko desetaka kilometara 
od Zagreba. Hrvati su u to vrijeme pokazali veliko junaštvo, 
braneći lavljom hrabrošću svaku stopu svoje domovine, koja 
se tako smanjila da su je sami nazvali »reliquiae reliquiarum« 
ili »ostaci ostataka nekoć slavnog hrvatskog kraljevstva«. 
Stojeći na braniku svoje domovine, oni su Turcima sprije¬ 
čili daljnja osvajanja i tako spasili Zapadu kršćansku vjeru 
i kulturu. Zato su ih pape i nazvali »predziđe kršćanstva«. 
Ali taj naslov stajao je hrvatski narod potoke krvi, stotine 
tisuća mrtvih i otjeranih s domaćih ognjišta, bez nade u 
povratak. Slavonija, nekoć cvatuća hrvatska pokrajina, go¬ 
tovo je pretvorena u pustoš. Oni rijetki koji su ostali na 
rodnoj grudi bili su predani na milost i nemilost turskih 
gospodara, a jedird način da se sačuva teško stečena imo¬ 
vina i bolji socijalni položaj sastojao se u prihvaćanju 
islama. Samo u brodskom i požeškom kraju u drugoj polo¬ 
vici 16. stoljeća prešlo je na islam oko 40.000 starosjedilaca.^ 
Na ostala opustjela područja Slavonije Turci su doselili pra¬ 
voslavne Srbe. 

Turci su Slavoniju osvajali postupno, služeći se pri tom 
smišljenom ratnom taktikom. Na područje koje su namje¬ 
ravali osvojiti slali su najprije vrlo pokretne konjičke čete, 
koje su pljačkale nezaštićeno stanovništvo i palile sela. Pre¬ 
plašeni seljaci napuštaju svoje kuće i bježe u zapadnu ili 
sjevernu Hrvatsku, šireći na bijegu paniku i famu o nepo¬ 
bjedivosti turske vojske. Plemići su tako ostajali bez hrane 
i poreznih obveznika. Pomoć banske ili kraljevske vojske 
stizala je obično prekasno. Tako već sredinom 15. stoljeća 

1 J. BUTURAC, Katolička crkva u Siavtmljl za turskoga vladanja (Zagreb 
1970.) 24. 

Turci u jednom pljačkaškom naletu dolinom Rešetarice pu¬ 
stoše benediktinsku opatiju Rudinu kod Požege. 

Pravo osvajanje Slavonije započelo je početkom 16. sto¬ 
ljeća za vladanja slabih hrvatsko-ugarskih kraljeva Vladislava 
II. (1490- 1516.) i Ljudevita II. (1516- 1526.). Nakon strašnog 
poraza hrvatske i mađarske vojske na Mohačkom polju g. 
1526. i pogibije kralja Ljudevita II. plemstvo je započelo s 
novom svađom zbog osobe novoga kralja. Jedni su bili za 
Ferdinanda Habsburgovca, člana moćne dinastije, koja je 
vladala Njemačkom i španjolskom, a drugi su bili na strani 
domaćeg velikaša Ivana Zapolje, spremni da svoje zamisli 
ostvare i turskom pomoći. Nesloga je tako oslabila otpornu 
snagu naroda da su Turci gotovo bez pravog otpora osvajali 
kraj za krajem. God. 1528. turski su konjanici pustošili na¬ 
selja oko požeške tvrđave, a samo tri godine kasnije zauzi¬ 
maju Kobaš, prodiru na Keglevićeve posjede oko Bijele Sti¬ 
jene i odvode u ropstvo oko 10.000 ljudi. Slijedeće godine 
prodiru bosanski Turci preko Kobaša i dolinom Orljave u 
požešku županiju odvodeči sa sobom ljude i stoku. Povla¬ 
čenje vojske Sulejmana g. 1532. nakon neuspjelog pohoda 
prema Beču, na kojem ga je u gradu Kiseku zaustavio Nikola 
Jurišić, donijelo je požeškom kraju veliku nesreću. Popa¬ 
ljena su mnoga sela, a oko 50.000 Hrvata odvedeno je u 
tursko ropstvo.2 

Kako su se pokreti turske vojske prema Požegi uglav¬ 
nom odvijali dolinom rijeke Orljave i područjem koje je 
obuhvaćala župa Ratkovica, posve je razumljivo da su vjer¬ 
nici župe Ratkovog Potoka i okolnih župa i najviše stradali. 
Sudbonosna godina za župu u Ratkovici postala je 1536., kad 
je bosanski Huzref-beg preko Broda i Kobaša provalio u 
Slavoniju i zauzeo između ostalog Dubovac, Pleternicu i Dre- 
novac. Cijeli taj kraj od Broda do Cemika bio je tako uzne¬ 
miren da su plemići ostavljali svoje posjede i bježali pred 
Turcima. U Brodu su Turci izdali proglas o slobodi seljaka, 
nakon čega je u brodskoj Posavini i u susjednim krajevima 
oko 40.000 Hrvata katolika pristalo uz Turke i preko na 
islam, šurovanje Zapoljine stranke s Turcima imodilo je 
tako neželjenim posljedicama. U siječnju g. 1537. pada i Po¬ 
žega u timske ruke. Vrlo brzo nakon toga Turci zauzimaju 

* J. BUTURAC, nav. dj., 21. 


i ostale gradove u Slavoniji, nastavljajući prodor prema 
Zagrebu. God. 1552. osnovali su u Čazmi sandžak, koji im 
je trebao služiti kao odskočna daska na putu prema Zagrebu, 
Varaždinu i Križevcima. Međutim, zadovoljni dosadašnjim 
naglim uspjesima, Turci odustaju od daljnjeg prodiranja 
prema zapadu, razaraju Čazmu, sjedište sandžaka najprije 
prenose u Pakrac, a onda u Cernik. U to se vrijeme javlja 
i prvi plan o uređenju stalne vojske ili krajine za obranu 
Hrvatske od Turaka. Svojom herojskom smrću u Sigetu g. 
1556., kad je zaustavio veliku sultanovu vojsku, hrvatski ju¬ 
nak Nikola Subić Zrinski pokazao je da se mogu spriječiti 
daljnji turski prodori. Za to je bilo potrebno urediti vojnu 
granicu između slobodne Hrvatske i turske Slavonije, koja 
je nakon nekoliko neuspješnih pokušaja uspostavljena g. 
1578. Ali ona još nije bila stalna. Tek nakon mira skloplje¬ 
nog u Žitvi g. 1606. došlo je do stalne hrvatsko-turske gra¬ 
nice, koja se protezala od Topolovca kraj Siska, preko Mo¬ 
slavačke gore do Orlovca, gdje je prelazila rijeku česmu, a 
onda je između Rače i Zdenaca, črešnjevine i Grabrovnice, 
Kalinovca i Kloštra dolazila na Dravu.s Granicu je činio 
širok nenaseljeni pojas, kako bi se stanovništvo na jednoj 
i na drugoj strani moglo lakše braniti od čestih pljačkaških 
upada vojske. 

Osvojivši Slavoniju, Turci su u njoj uredili vojničku i 
građansku upravu. Slavonija je bila podijeljena na tri 
sandžaka: na požeški, srijemski i na već spomenuti cemički. 
Budući da je prilikom osvajanja Slavonije velik broj sta¬ 
novništva pobjegao ili bio odveden u ropstvo, Turci su nasto¬ 
jali na opustošena zemljišta dovesti novo stanovništvo. 
Hrvati koji su prihvatili islam obično su dolazili u gradove 
i tu ili naseljavali napuštene kuće ili su gradili nove. Zbog 
toga se broj gradskog stanovništva vrlo povećao. Raspola- 
žući podacima o stanovništvu Slavonije do g. 1660., možemo 
zaključiti da je do toga vremena vrlo mnogo Hrvata katolika 
napustilo dolinu donje Orljave od Ratkovice prema Savi i 
pobjeglo u smjeru koji nam nije zabilježen. U to je vrijeme 
župa Ratkovica izgubila mnogo vjernika koji su napustili svo¬ 
ja ognjišta, tražeći u drugim krajevima mir i sigurnost. Inače 
o stanovništvu Slavonije u drugoj polovici 16. stoljeća zna- 

3 J. BUTURAC, nav. dj., 23. 

demo vrlo malo. U arhivu predsjedništva vlade u Carigradu 
postoje, doduše, četiri katastarska popisa požeškoga sandža¬ 
ka (1545, 1565, 1569, 1579.), ali do danas nisu nažalost objav- 
ljeni.4 Iz tog razdoblja nije se ni u domaćim, a niti u rim¬ 
skim arhivima sačuvao nijedan popis slavonskih župa i sela. 
Da je ovdje ipak postojalo hrvatsko katoličko stanovništvo, 
ispovijedalo svoju vjeru, pohađalo crkve i pristupalo sakra¬ 
mentima, saznajemo iz putovanja biskupa i misionara tim 
područjima, kao i iz činjenice da u to vrijeme ovdje postoje 
mnogi samostani. Najvažniji crkveni povijesni dokumenat 
toga vremena je pismo slavonskih svećenika iz sedam župa 
sa sinode u Bajincima (Srijem) u kolovozu g. 1581., među 
kojima se spominje župnik fra Marko iz Vrčin-Dola.* 

Vrlo brojna i prilično iscrpna izvješća posjedujemo o 
stanovništvu Slavonije u 17. stoljeću. Osobito su važna 
izvješća nekoliko biskupa: 

1. Franjo Ballčević, g. 1596- 1599. obavio je kanonski 
posjet Požegi, Velikoj i Našicama i o tome poslao u Rim 
g. 1600. izvješće.6 

2. Toma Ivković, skradinski biskup i administrator 
Bosne, krizmao je od g. 1626 -1630. u župama srednje Sla¬ 
vonije i o tome napisao izvješće s brojnim brojčanim po¬ 
dacima.’ 

3. Jeronim Lučić, biskup, obavio je g. 1637. kanonski 
posjet župama u okolici Đakova, Našica i Požege u pratnji 
svog tajnika i rođaka fra Ivana Mihajlovića Požežanina i o 
tome napisao izvješće.® 

4. Fra Marijan Maravić, bos. biskup, donosi također vrlo 
zanimljivo izvješće iz g. 1650. i 1655. o župama srednje Sla¬ 
vonije.® 

4 J. BUTURAC, nav. dj., 26. — Historija naroda Jugoslavije, II (Zagreb 
1959.) 213. 

s E. FERMENDŽIN, Acta Bosnae (Zagrabiae 1892.) 318. 

6 KARLO HORVAT, Monumenta hlstorlca novam hlstorlam Bosnae et pro- 
vlnclarum vlclnanun Ulustrantla: Glasnik Zemaljskog muzeja Bosne i Hercego¬ 
vine (Sarajevo 1909.) 69 - 70. 

^ KRUNOSLAV DRAGANOVIC, Izvješće fra Tome Ivkovlća: Croatia sacra, 
VII (Zagreb 1934.) 65 - 78.. 

8 J. BUTURAC, nav. dj., 27 prema Arhivu Kongregacije/be Propaganda 
fide (Rim) Visite e Collegi vol. XVII, fol, 178 - Wl. 

» E. FERMENDŽIN, nav. dj., 478. 


5. No najznačajniji je onaj popis koji je g. 1660. sastavio 
fra Petar Nikolić Požežanin, vikar zagrebačkog biskupa u 
Slavoniji. Zbog svoje važnosti on je dosada objavljen već 
tri puta.i« 

6 . Nekoliko vrijednih podataka nalazimo i u prikazu bo¬ 
sanskog biskupa Nikole Ogramića Olovčića iz g. 1672 - 1673.n 

Za povijest župe Ratkovica manje je važna biografija 
Bartola Kašića i izvješća apostolskog vizitatora i srijemskog 
biskupa Masarecchija.*® 

Hrvatsko katoličko stanovništvo u Slavoniji za turskoga 
vladanja okupljalo se oko svoja tri duhovno-vjerska sre¬ 
dišta: 

1. Požeška kotlina i susjedna Posavina bila je okupljena 
oko franjevačkog samostana u Velikoj. 

2. Kraj oko Našica, Virovitice i Đakova bio je povezan 
uz samostan u Našicama. 

3. Okolicu Valpova i Srijem najprije su pastorizirali fra¬ 
njevci iz samostana u šarengradu, a u 17. st. svećenici biskup¬ 
skog vikara srijemske biskupije, koji je stolovao u Nijem¬ 
cima. 

Dok su u prvom i drugom području duhovnu pastvu 
isključivo vršili franjevci iz samostana Velika i Našice, u 
trećem je području u tome podjednako sudjelovalo uz fra¬ 
njevce i svjetovno svećenstvo. Kao što smo već rekli, a ti¬ 
jekom daljnjega razlaganja to ćemo i opširnije vidjeti, o 
vršenju biskupske službe vladao je na tom području sto¬ 
godišnji spor. U svom razlaganju posvetit ćemo najviše paž¬ 
nje prvom području, u kojem je bila smještena župa Ratko¬ 
vica. 

Fra Franjo Baličević (1588 - 1615.), bosanski biskup, do¬ 
bio je od Sv. Stolice ovlaštenje koje su već od sredine 16. 
stoljeća imali bosanski biskupi, da vrši biskupsku vlast u 
svim susjednim zemljama koje se nalaze pod turskom vlašću, 

1« E. FERMENDŽIN, nav. dj., 492 - 498. — TADE SMICIKLAS, Dvijesto- 
godišnjica oslobođenja Slavonije, II (Zagreb 1891.) 7 -14. — JANKO BARLfi, 
Popis župa u donjoj Slavoniji od god. 1660.: Vjesnik kr. hrvatsko-slavonsko- 
-dalmatinskoga zemaljskoga arhiva (Zagreb 1907.) 161 - 172. 

11 JULIJAN JELENIC, Spomenici kulturnoga rada bosanskih franjevaca: 
Starine JAZU 36 (1918.) 144 - 146. 

11 Usp. J. BUTURAC, nav. dj., 27. 

a nemaju vlastitog biskupa, odnosno imaju samo naslovne, 
ali nemaju rezidencijalne biskupe. Zbog toga su biskupijske 
granice brzo zaboravile, a kao posljedica pojavio se trajni 
spor zbog biskupijskih granica, koji posebno vrijedi za pod¬ 
ručje oko Požege, Velike i Našica. Među župama koje po¬ 
sebno prisvaja bosanski biskup nalazi se uz Požegu, Selce, 
Dragotin, Garčin i Ratkov Potok. Franjo Baličević posjetio 
je g. 1596 - 1599. Požegu, samostane i župe u Velikoj i Naši¬ 
cama, dijelio je potvrdu, redio svećenike i župnicima davao 
savjete. Nakon 60 godina turskoga vladanja u Slavoniji to 
je prvi siguran slučaj da jedan biskup vrši svoju vlast u 
tim krajevima. Prema Baličevićevu izvješću Požeška je župa 
na kraju 16. stoljeća brojila 5.000 duša, a obuhvaćala je sva 
katolička sela na desnoj obali Orljave od Pavlovaca do Ple- 
ternice, kao i neka sela na lijevoj obali te rijeke, ukupno 
30 sela. Ovdje valja napomenuti da je prema podacima iz 
16. i 17. St. Požeština uvijek imala samo tri popunjene župe; 
Požegu, Veliku i Vrčin-Dol. Posebno iznenađuje značajnost 
župe Vrčin-Dol, čije se središte nalazilo u najmanjem i naj- 
zabitnijem selu u Dilj-gori. Razloge tome treba tražiti u 
činjenici da su se Turci zadržavali u gradovima, na cestama 
i u ravnici, a da je ovo skrovito mjesto među brdima i 
šumama pružalo upravo idealno skrovište progonjenim kato¬ 
licima. Nasuprot općim progonima katolika u turskom car¬ 
stvu požeški su katolici za vrijeme Turaka ipak imali po¬ 
vlastice. Tako su mogli imati svoje posebne suce i činov¬ 
nike, a na njihovo područje bilo je zabranjeno naseljavati 
se pravoslavnima i kalvinima. U takvim prilikama došle su 
do izražaja neke požeške trgovačke obitelji, iz kojih su po¬ 
tekla četiri biskupa i nekoliko uglednih slavonskih franje¬ 
vaca, među kojima su se posebno istakli Petar Nikolić i 
Luka Ibrišimović. Župničku službu vršili su do sredine 17. 
stoljeća svjetovni svećenici, a nakon toga su župu preuzeli 
franjevci.!* 

Za povijest župe u Ratkovici od posebne je važnosti sa¬ 
mostan i župa u Velikoj. Iz veličkog su, naime, samostana 
franjevci odlazili nedjeljom i blagdanima u neka sela veličke 
župe i tu u trošnim i napola srušenim crkvama služili misu, 
propovijedali i dijelili sakramente. Jedno izvješće iz g. 1623. 

13 J. BUTURAC, nav. dj., 28 - 30. 


govori da je samostan upravljao s devet župa: kapela Požega, 
Pleternica, Ratkov Potok, Brod, Dubovik, Vrhovina, Kutjevo, 
Cernik, Posavlje (ili Lužani?) i Garčin.i! 

Velički je samostan vršio župničku službu u selima ispod 
Papuka i Krndije, u sjeveroistočnom dijelu Požeške kotline 
od Poljanske do Kutjeva i Čaglina. Prema navedenim izvo¬ 
rima i na temelju broja potvrđenika velički je samostan 
vršio župničku dužnost u 28 sela, u kojima je živjelo oko 
3.500 vjernika. Samostan je možda osnovan g. 1575., kad su 
se požeški franjevci preselili u Veliku da bi se što bolje 
zaštitili od turskih zuluma. Crkva i samostan bili su dobro 
utvrđeni i mogli su odolijevati napadima i veće vojske, što 
je pokazala i g. 1690/1., kad su se franjevci dulje vrijeme 
uspješno odupirali turskoj vojsci, koja je tada ponovno za¬ 
uzela Požegu. U veličkom samostanu boravilo je do 30 fra¬ 
njevaca. Tu je postojao novicijat i gimnazija koja je imala 
40 đaka.15 Velički su franjevci zajedno s Požežanima nasto¬ 
jali dobiti svog biskupa administratora i odijeliti se od bo¬ 
sanske franjevačke provincije. U tome, međutim, nisu uspje¬ 
li. Iz veličkog samostana potječu i dva vikara zagrebačkog 
biskupa za Slavoniju, i to fra Petar Nikolić (1658 - 1675.) i 
fra Luka Ibrišimović (1675 -1698.). U veličkoj crkvi našli su 
svoje posljednje počivalište i tri biskupa: bosanski biskup 
Toma Mrnavić (t 1644.), beogradski biskup fra Marin Ibriši¬ 
mović Požežanin (t 1650.) i drugi beogradski biskup fra Matej 
Benlić (t 1674.). 

Proučavajući hrvatska migraciona kretanja u tri spome¬ 
nute župe Požeške kotline, J. Buturac je došao do zaključka 
da je potkraj turske vladavine Požeška kotlina brojila oko 
10.000 katolika, oko 20.000 muslimana i oko 2.500 pravosla¬ 
vaca. Katolici i muslimani od Save do Papuka govorili su 
jednako, tj. hrvatskom ikavštinom i posavskim naglaskom. 
Zanimljivo je da Hrvati katolici u sehma od Stražemana do 
Kutjeva i danas imaju isti naglasak kao Posavci od Nove 
Gradiške do Vrpolja. Razlog tome treba tražiti u činjenici 
da se nakon oslobođenja Slavonije među njih doselilo malo 

14 BAZILIJE PANDŽIĆ, Relatio đe provintia Bosnae Argentinac O. F. M. 
an. 1623. S. Congregationi de Propaganda fide exhibita: Mandićev zbornik (Rim 
1965.) 222 - 223. 

16 J. BUTURAC, nav. dj., 31. 


44 


45 


doseljenika iz Bosne i Like. Hrvati, međutim, oko Požege, 
Pleternice i Pož. Sesveta govore danas bosanskim i ličkim 
naglaskom jer se u te krajeve nakon g. 1690. doselio velik 
broj Hrvata, Bošnjaka i Ličana. Pravoslavni Srbi doselili su 
se uglavnom na napuštena hrvatska mjesta u sjeverozapad¬ 
nom kutu Požeške doline, naslanjajući se na Srbe oko Vo¬ 
đina i Pakraca u tzv. »Maloj Vlaškoj«. Tu je, naime, u 
16. St. u manastiru Orahovica našla svoje sjedište obnovljena 
pećska patrijaršija, kad je patrijarh Makarije osnovao po- 
žeško-cemičku eparhiju. Tako su se Srbi na svojim puto¬ 
vanjima dolinom Orljave zaustavili i u Ratkovici, gdje su 
ostali do danas. 

Govoreći o franjevcima iz Velike, rekli smo da su obav¬ 
ljali župnićke dužnosti po nedjeljama i blagdanima u okolici 
Velike. Međutim, oni su bili i stalni dušobrižnici u pojedi¬ 
nim župama cernićke i brodske Posavine. Iz izvješća T. 
Ivkovića (1626- 1630.), J. Lučića (1638.) i posebno Petra Ni- 
kolića (1660.) saznajemo o broju potvrđenih u pojedinim 
župama, o selima u kojima se nalaze župe i župne crkve ili 
kapele, i tko su župnici. Sva tri izvješća dokazuju da su 
katolici u slavonskoj Posavini bili prilično brojni i gusto 
naseljeni. 

Fra Toma Ivković, skradinski biskup, bio je g. 1625. 
imenovan administratorom Bosne. On obavlja biskupsku 
službu u zapadnoj Slavoniji. Rodio se u Fojnici (1575.). Sam 
sebe naziva biskupom Bosne i Đakova, a čini se da je naj¬ 
više stanovao u Požegi. U vremenu od 1626. do 1630. T. Ivko¬ 
vić je uz pogibao života obišao oko 300 sela i gradova između 
Save i Drave, a među njima i 30 slavonskih. Krizmao je 
34.870 osoba, uglavnom odraslih.i« 

Fra Jeronim Lučić rodio se u okolici Vareša oko g. 1575. 
Djelovao je u Našicama kao gvardijan. G. 1634. bio je ime¬ 
novan apostolskim vikarom i administratorom Bosne i Sla¬ 
vonije. On je u jesen g. 1637. i u proljeće 1638. obavio ka¬ 
nonsku vizitaciju i dijelio krizmu u većem dijelu bosanskih 
i slavonskih župa i o tom svom putovanju sastavio izvješće, 
koje je po prvi put u većem izvatku objavio J. Buturac.i’ 

16 K. DRAGANOVIC, Izvješće fra Tome Ivkovića: Croatia sacra, VII. (1934.) 
74 - 78. 

17 J. BUTURAC, nav. dj., 86 - 87. 


Fra Petar Nikolić Požežanin, vikar zagrebačkog biskupa 
in spiritualibus za Slavoniju, imenovan na tu dužnost g. 
1658., rodio se oko g. 1607. u Požegi. Bio je gvardijan u 
Velikoj. Nikolićevim imenovanjem za vikara htio je zagre¬ 
bački biskup učvrstiti svoju vlast u Slavoniji i smiriti ogor¬ 
čenje protiv bosanskog biskupa Marijana Maravića, koji je 
imao pravo vršiti biskupsku vlast u srednjoj Slavoniji, ali 
je nije vršio, jer ga franjevci i vjernici nisu htjeli priznati 
svojim biskupom. Njihove su simpatije bile na strani beo¬ 
gradskog biskupa Mateja Benlića. Kad mu je Sv. Stolica 
zabranila da ovdje vrši biskupsku vlast, slavonski su fra¬ 
njevci priznali zagrebačkog biskupa za svog crkvenog pogla¬ 
vara. On je nato imenovao fra Petra Nikolića za svoga 
vikara u Slavoniji. Vikar je imao dužnost pohađati župe i 
pravo pozivati bilo kojeg biskupa da redi klerike. 28. svibnja 
1660. g. sastavio je fra P. Nikolić popis onih slavonskih 
župa koje po njegovu mišljenju pripadaju zagrebačkoj bisku¬ 
piji, a to je cijela srednja Slavonija s velikim područjem 
srednjovjekovne pećujske biskupije.is 

Promotrimo sada što pojedina izvješća govore o župi 
Ratkov Potok, odnosno o mjestima koja su kasnije pripa¬ 
dala župi Siće ili koja danas pripadaju župi Nova Kapela. 

T. Ivković je krizmao u slijedećim posavskim selima: 

(u zagradama je naveden broj potvrđenih) 

1. Dragotin i Svetoblažje (1204) 

2. Garčin (585) 

3. Vrhovina (880) 

4. Brod (1005) 

5. Cemik (974) 

6 . Striževac (700) 

7. štivica (260) 

8 . Lužanl (1128) 

9. Drinovci (970) 

10. Bučje (594) 

11. Oriovac (163) 

12. Rastić (650) 


18 JANKO BARLfi, Popis župa u donjoj Slavoniji od god. 1660: Vjesnik kr. 
hrvatsko-slavonsko-dalmatinskoga zemaljskoga arhiva (Zagreb 1907.) 161 - 172. — 
E. FERMENDZIN, Acta Bosnae (Zagreb 1892.) 492- 498. T. SMICIKLAS, Dvlje- 
stogodišnjica oslobođenja Slavonije, II (Zagreb 1891.) 7 -13. 

Iznenađuje što među nabrojenim selima nema Ratkovog 
Potoka ili Ratkovice. Zašto? J. Buturac smatra da izostavlja- 
nje Ratkovice, Dubovca i Dubovika znači da biskup ili nije 
dospio obići sva važnija katolička sela ili su se potvrđenici 
jednoga kraja zbog posebnog razloga morali skupiti na jed¬ 
nome mjestu, tj. u samo prije nabrojenim selima.is Po na¬ 
šem mišljenju potvrđenici iz Ratkovice skupili su se u župi 
Lužani. Da li je u to vrijeme Ratkovica ostala bez svoga 
svećenika, ili je crkva bila oštećena, ili je neposredna opa¬ 
snost od Turaka zahtijevala da se potvrda vjernika iz Ratko¬ 
vice obavi na nekom sigurnijem mjestu? Sve to ostaje tajna. 
Zašto, međutim, tvrdimo da je potvrda obavljena u Luža- 
nima? To zaključujemo iz činjenice da su Lužani te godine 
imali najveći broj potvrđenika, čak 1128, a ta je župa bila 
relativno malena. Samo 8 godina kasnije biskup Jeronim 
Lučić potvrdit će u Lužanima 445, a u župi Ratkov Potok 
345 vjernika, dok je broj krizmanika u ostalim župama pri¬ 
bližno jednak kao i g. 1626- 1630. To znači da su se potvrđe¬ 
nici iz Ratkovice te godine, iz nama nepoznatih razloga, sku¬ 
pili u župnoj crkvi u Lužanima, koja im je bila najbliža i 
najpristupačnija. Kako je narod župe Ratkovice dočekao 
biskupa u tim teškim vremenima, možemo razabrati iz izvje¬ 
štaja biskupova tajnika fra Ivana Požežanina, koji je zapisao 
da su vjernici biskupa, koji je prešao Savu 20. listopada 
1637. g. i došao u Sikirevce, dočekali »maxima cum devoti- 
ne, exeimtes obviam nobis, cum canticis, laudibus spirituali- 
bus et processionibus«, tj. »s najvećom pobožnošću, dolazeći 
nam u susret s popijevkama, duhovnim pjesmama i s pro- 
cesijama«.2o Tako je to vjerojatno bilo i u Ratkovici. Pošto 
je u Požegi proveo cijelu zimu, biskup je nastavio krizmati 
u Velikoj, gdje se skupilo 35 franjevaca. Nakon toga je 
nastavio kanonski pohod u Bučju, Brčinu, Duboviku, Garči- 
nu, Vrhovini, Brodu, 15. svibnja je bio u Lužanima, a 17. 
svibnja posjetio je Ratkov Potok. Pošto je obišao Cemik, 
prešao je kod Svinjara (Davora) Savu i nastavio put prema 
Banjoj Luci. Ime župe Ratkov Potok spominje se i u pismu 
Kongregaciji za širenje vjere, u kojem se biskup J. Lučić 
tuži da su mu oduzete župe određene za biskupsku menzu. 


tj. za lozdržavanje biskupa. Moli sv. Stolicu da mu dodijeli 
stalnu godišnju potporu jer mu župnici i franjevci uskraćuju 
uzdržavanje. Dana 29. travnja 1639. on potpisuje u Požegi 
izjavu da su se prije pedeset godina škole za mladež u ve- 
ličkom i ijašičkom samostanu uzdržavale prihodima ovih 
župa: Požega, Ratkov Potok, Garčin i Dragotin. Kasnije su 
bosanski biskupi prisvojili sebi prihode tih župa za svoje 
uzdržavanje. J. Lučiću slala je Sv. Stolica nakon toga od 
vremena do vremena u ime potpore 100 škuda.^i Prema tom 
dokumentu župa Ratkov Potok već je oko g. 1585. bila odre¬ 
đena da svojim prihodima omogućava redovito odvijanje 
škole za mladež u veličkom i našičkom samostanu. Među¬ 
tim, kao što smo već naglasili, odsad će bosanski biskupi i 
administratori pokušati da prihode župe Ratkov Potok, za¬ 
tim Selca, Dragotina, Garčina i Požege prisvoje sebi u ime 
uzdržavanja biskupske menze. Zahvaljujući tom sporu, ime 
Ratkov Potok pojavljivat će se tijekom vremena vrlo često, 
dok pitanje razgraničenja između đakovačke i zagrebačke te 
pečujske biskupije ne bude konačno riješeno. 

Generalni vikar zagrebačke biskupije za Slavoniju fra 
Petar NikoUć opisuje u svom izvješću g. 1660. zagrebačkom 
biskupu Petru Petretiću između drugih i devet katoličkih 
župa u Posavini koje su pripadale veličkom samostanu. Kad 
je došlo do spora o biskupskim granicama između zagre¬ 
bačkih biskupa Aleksandra Mikulića i Stjepana Selišćevića 
s bosanskim biskupom Fra Nikolom Ogramićem Olovčićem, 
pozivali su se zagrebački biskupi na taj popis župa da bi 
dokazali svoje pravo. On je posebno značajan za župu Ratkov 
Potok jer je to dosad prvi potpuniji opis župe sa župnom 
crkvom, filijalnim crkvama, a donosi i ime župnika. Dono¬ 
simo ga u cijelosti u prijevodu: 

»U župi Gratkov Potok bilo je mnogo kršćana, ali 
su se zbog sadašnjih ratnih nevolja i teškoća već odse¬ 
lili na druga mjesta i pobjegli. Slično su pobjegli u 
druge krajeve i (kršćani) iz mnogih drugih župa. U re¬ 
čenoj župi nalaze se 4 crkve sagrađene od kamena. 
Prva se nalazi na mjestu zvanom Dubovac pod naslovom 
Blažene Djevice Marije. Druga se nalazi u Oriaviczi 

*1 Nav. dj., 87. 

pod naslovom sv. Luke. Treća sv. Jurja u Vrbovi, 
četvrta pod imenom sv. Mihaela u Grathopotochu. Od 
tih su crkava braća našega reda dvije nedavno sagra¬ 
dili od temelja, i to fra Petar, a dvije druge su također 
već prije sagradili naši oci. Rečene crkve su opskrblje¬ 
ne oltarima i slikama i drugim nužnim stvarima po¬ 
trebnim za službu, a službu župnika ondje obavlja ve¬ 
lečasni otac fra Andrija iz Rame.«22 

Kao što smo već prije naglasili, a to posebno potvrđuje 
ovo izvješće, župa Ratkov Potok bila je vrlo prostrana i 
gusto naseljena. Ona je obuhvaćala područje od Ratkovice 
đo Save, od Orljave do Lipovca (Orljavica) i od Vrbove do 
Štivice. Međutim, oko g. 1660., pa zatim 1687 - 1691. mnogo 
se ljudi odavde odselilo u druge krajeve. Prema podacima 
iz g. 1673. župa je imala 2.600 stanovnika. Sigurno je da ih 
je prije bilo kudikamo više. Najviše je stradalo mjesto Ratko- 
vica, koje je u srednjem vijeku, kao i za čitavo vrijeme 
turskog vladanja, bilo središte župe. Na temelju dokume¬ 
nata možemo rekonstruirati i imena prvih poznatih župnika 
župe u Ratkovu Potoku; 

1. Fra Martin (1332-1337.) 

2. Fra Gabrijel iz Kreševa s pomoćnikom (1637.) 

3. Fra Petar (1650.) 

4. Fra Luka Ibrišimović Sokol (1653 - 1655.) 

5. Fra Antun iz Rame (1660.) 

6. Fra Jakob iz Radovanaca (1688 -1695.). 

Prema izvješću iz g. 1673. župnik je za svoje stanovanje i 
službu imao župnu kuću.^s 

Nikolićevo izvješće spominje i župu Lužanl, koja je obu¬ 
hvaćala prostor od Oriovca do Kobaša s obje strane Orljave, 
a imala je samo jednu crkvu pod imenom Blažene Djevice 
Marije na nebo uzete. Prema drugim izvorima, ta se crkva 
nalazila na mjestu zvanom Kloštar, gdje se kratko vrijeme 

2! J. BARLfi, nav. dj., 167. — E. FERMENDŽIN, nav. dj., 494. — T. SMI- 
CIKLAS, nav. dj., II 9. 

23 J. BUTURAC, nav. dj., 37, prema Arhivu Kongr. De Prop. fide (Rim) 
S.C. I serie Bosnia, vol. 2, fol. 340 rv. Možda se župni dvor nalazio malo niže 
od crkve, na mjestu koje narod danas naziva Popovka. To je zemljište od pamti¬ 
vijeka pripadalo župnoj crkvi. 


nalazio nekada franjevački samostan, župničku službu obav¬ 
ljao je g. 1638. Šimun Vardo, a g. 1660. fra Jakob Pože- 
žanin.24 

Prema broju potvrđenih iz 17. stoljeća vidi se da je Po¬ 
savina od, Cernika do Broda bila gusto naseljena, imala je 
10 župa, 13 svećenika, 26 crkava. Iako je, prema tome, vrlo 
teško odrediti broj katolika u tim krajevima potkraj turske 
vladavine, ipak je najvjerojatniji proračun J. Buturca da je 
Posavina u to vrijeme brojila oko 20.000 Hrvata katolika, 
oko 15.000 muslimana i vrlo mali broj pravoslavnih Srba.25 
Tek će rat za oslobođenje Slavonije i velike demografske 
promjene nakon toga pogoditi ovaj kraj, a posebno samo 
sjedište župne crkve u Ratkovici, koja će opustjeti i na čija 
će se napuštena ognjišta doseliti pravoslavci. Inače je cer- 
ničko-brodska Posavina imala za vrijeme turskog vladanja u 
Slavoniji i razmjerno najbolje sačuvano hrvatsko katoličko 
stanovništvo, a to je slučaj i danas. Pravoslavni Srbi najviše 
su se naselili u pakračko-voćinsku krajinu, kamo su počeli 
dolaziti već g. 1540. Taj se kraj po tome i nazvao »Mala 
Vlaška«. Na turskoj granici prema Hrvatskoj oni su kao 
martolozi služili u turskoj vojsci, uživajući na tom području 
posebne privilegije.^« Timske su vlasti tijekom vremena do¬ 
vodile u prazna sela uz hrvatsku granicu i druge Srbe, sto¬ 
čare iz Bosne, povjeravajući im martološku službu. 

Pogledajmo sada ukratko tko je imao jurisdikciju u župi 
Ratkov Potok za vrijeme turske vlasti u Slavoniji, zašto je 
dolazilo do sukoba između biskupa i franjevaca, i kako je 
spor oko biskupskih granica konačno riješen. Taj nas 
problem posebno zanima jer je u njemu jednu od odluču¬ 
jućih uloga odigrao i nekadašnji župnik u Ratkovu Potoku, 
poznati borac za oslobođenje Požege od Turaka, fra Luka 
Ibrišimović Sokol. 

Već smo spomenuli da su biskupsku vlast u Slavoniji za 
vrijeme turskoga vladanja vršili djelomično bosanski biskupi 

24 J. BUTURAC, nav. mj. 

25 J, BUTURAC, nav. dj., 54. 

26 Nziziv »martolog« potječe od novogrčkog »hamartolos«, što znači grešnik. 
Tako su u 16. i 17. st. Turci nazivali pravoslavne kršćane koji su služili kao vojnici 
u turskim pograničnim mjestima. Malobrojni Hrvati katolici koji su služili u 
turskoj vojsci nazivali su se »predavcic, prema riječi predio ili predjel, koja 
označuje određeni predio zemlje koji bi zauzvrat posjedovali. 

i administratori bosanske biskupije, a djelomično apostolski 
vikari i delegati i smederevački ili beogradski biskupi, koji¬ 
ma je bilo povjereno područje između četiriju rijeka: Save, 
Drave, Dunava i Tise, te dijelova mađarskih biskupija pod 
turskom vlašću. Bosanski su biskupi i administratori sta¬ 
novali u raznim samostanima u Bosni i u Slavoniji, tako u 
Bojnici, Olovu, Sutješci i u Velikoj. Beogradski biskupi i 
administratori boravili su uglavnom u Beogradu i u Velikoj, 
dok je njihov srijemski vikar stanovao u Nijemcima, gdje je 
ujedno obavljao župničku službu. Za biskupovanja Tome 
Ivkovića, skradinskog biskupa, administratora Bosne (1625- 
-1631.) i apostolskog vikara u Bosni (1631 -1633.), koji je, kao 
što znamo, krizmao u Slavoniji i u Lužanima krizmanike župe 
Ratkovica, izdala je Kongregacija za širenje vjere u Rimu 
dvije odredbe, koje su se odnosile na biskupijske granice 
u Slavoniji. 

1. Odredbom od 20. studenoga 1626. g. određeno je da 
granica između područja bosanskoga i srijemskoga biskupa 
ima biti Osijek i Tovarnik. 

2. Odredba od 11. svibnja 1633. propisuje da granica iz¬ 
među područja jednoga i drugoga biskupa bude rijeka Drava, 
Osijek i zapadna granica Srijema. 

Međutim, prilično neprecizno određene granice između 
pojedinih biskupija u Slavoniji nisu se poštivale. Zato je 
brzo došlo do sukoba između biskupa zbog vršenja biskup¬ 
ske vlasti u pojedinim spornim župama, među kojima se 
spominje i Ratkovica. Za vrijeme fra Tome Mrnavića (1640 - 
- 1643.), rezidencijalnog biskupa bosanskoga, javlja se problem 
tzv. biskupske menze ili prihoda župa koje su određene za 
biskupovo uzdržavanje. Kako biskup niti od svojih franje¬ 
vaca, a niti od bečkog dvora nije primao nikakve novčane 
pomoći, već su ga uzdržavali rođaci, tuži se, da prihode od 
župa Požega, Ratkov Potok, Garčin, Dragotin i Selce, odre¬ 
đenih za biskupsku menzu, ubiru fra Andrija iz Kamengrada 
i fra Marin Ibrišimović Požežanin.27 Teško materijalno sta¬ 
nje ponukalo je biskupa da je g. 1644. tražio od Kongrega¬ 
cije za širenje vjere da odredi 6 župa za njegovo uzdržava¬ 
nje, i to Ramu, Karaševo i još četiri druge, kao što su to 

27 J. BUTURAC, nav. dj., 89. 

imali njegovi prethodnici. A koje su to župe imali njegovi 
prethodnici, iz dokumenata se ne razabire, osim ako se uzme 
u obzir izjava biskupa Jeronima Lučica iz g. 1639. u Požegi, 
u kojoj se navodi da su se prije 50 godina škole u Našicama 
i Velikoj' uzdržavale prihodima župa Požege, Ratkov Potok, 
Garčin i Dragotin. Prihode upravo tih župa kasnije će svo¬ 
jatati bosanski biskupi. 

Što su to biskupski prihodi ili biskupska menza? Po¬ 
sebno je pravilo crkvene uprave da svaki »officium«, tj. služ¬ 
ba, treba imati i svoj »beneficium« ili prihod. Tako svaki 
crkveni službenik, biskup, župnik, kapelan, ima pravo na 
plaću od koje može dolično živjeti. Međutim, često siroma¬ 
štvo Crkve uvjetovalo je da se službeniku nije moglo dati i 
ono najnužnije za život. U našim prilikama crkveni su se slu¬ 
žbenici izdržavali od darova i žrtava svojih vjernika. Vidjeli 
smo da pojedini biskupi koji su u Slavoniji obavljali svoju 
službu nisu bili zadovoljni svojim prihodima. Neke je čak 
uzdržavala vlastita rodbina, a drugi su umirali u krajnjoj 
bijedi i siromaštvu. Kako je do toga došlo? Franjevačka 
provincija Bosne Srebrene imala je patronat nad bosan¬ 
skom biskupijom, tj. predlagala je Sv. Stolici biskupske kan¬ 
didate za imenovanje, a kad je bila ispražnjena biskupija 
(sede vacante) njome je upravljao franjevački provincijal. S 
tim je patronatom bila povezana i obveza uzdržavati bisku¬ 
pa, tj. plaćati mu u novcu 200 škuda, osigurati stan i hranu 
u samostanu za njega, za njegova pratioca svećenika i slu¬ 
gu, te smještaj dva konja. Kako se provincija nije slagala 
s većinom biskupa, nije im ni davala uzdržavanje. Zato su 
biskupi tražili da im se dadu prihodi nekih župa u ime 
biskupske menze. 

Marijan Maravić, administrator bosanske biskupije, tvrdi 
5. svibnja 1645. da menzi bosanskog biskupa pripada pet sla¬ 
vonskih župa: Požega, Ratkov Potok, Garčin, Selci i Drago¬ 
tin. Zbog toga su se na biskupa naljutili slavonski franjevci 
i požeški građani, koji su se sakupili u Velikoj, tražeći od 
Kongregacije posebnog biskupa za Slavoniju, kojega će oni 
sami uzdržavati.28 Biskup M. Maravić ostaje, međutim, upo¬ 
ran, ali uporni su i slavonski franjevci. U međuvremenu je 
Kongregacija donijela odredbu (od 14. siječnja 1648.) da 

28 J. BUTURAC, nav. dj., 184. 

vlast bosanskog biskupa obuhvaća područje Bosne do Save, 
da beogradski biskup upravlja župom Dragotin in splrituall- 
bus et materialibus, a s franjevačkim župama u Srijemu i 
Mađarskoj samo in spiritualibus, dok se Slavonija povjerava 
skradinskom biskupu Pavlu Posiloviću, koji ovdje vrši biskup¬ 
sku vlast kao apostolski vikar od g. 1648 - 1650. Odredbom 
iste Kongregacije od 21. prosinca 1650. župe Požega, Ratkov 
Potok, Garčin i Selci povjeravaju se bosanskom biskupu M. 
Maraviću in spiritualibus uz uvjet da te župe daju biskupu 
kanonsku četvrtinu za njegovo uzdržavanje. Ujedno je od¬ 
ređeno da se samostanske škole u Velikoj i u Našicama 
imaju uzdržavati prihodima drugih župa. Iako je M. Mara- 
vić imao pravo vršiti biskupsku vlast u srednjoj Slavoniji, 
on je ipak nije vršio, jer ga tamošnji franjevci nisu htjeU 
priznati za svoga biskupa. Od g. 1651 - 1658. tu je biskupsku 
vlast vršio beogradski biskup Matej Benlić, koji je odlukom 
Kongregacije od g. 1648. dobio župu Dragotin in spirituali¬ 
bus et materialibus za svoje uzdržavanje, a bosanskom je 
biskupu stavljeno na dužnost da dokaže da je bosanski 
biskup nekad vršio vlast nad pet spomenutih župa i tako 
stekao pravo na prihode. God. 1653. opet se ovdje bore za 
biskupske prihode M. Maravić i beogradski biskup M. Benlić, 
koji tvrdi da njegovoj biskupskoj menzi osim Dragotina 
pripada još drugih pet slavonskih župa, od kojih prihode sebi 
prisvajaju samostani u Velikoj i Našicama. Franjevci, na¬ 
protiv, tvrde da se njihove škole i novicijat u Velikoj uzdr¬ 
žavaju od župa koje Maravić sebi svojata. 

Čitav spor bio je povjeren na ispitivanje bečkom nunciju. 
Franjevci u toj borbi pristaju uz biskupa M. Benlića, a kad 
je ovome zabranjeno vršenje biskupske službe u srednjoj 
Slavoniji, oni se obraćaju na zagrebačkog biskupa i priznaju 
njegovu biskupsku vlast u Slavoniji. Tako se borba za biskup¬ 
ske prihode pretvorila u borbu za biskupsku vlast nad sla¬ 
vonskim župama. Konačno je Kongregacija riješila spor oko 
biskupskih prihoda samo načelno odredbom od 23. veljače 
1660., da su župnici dužni davati doprinos za biskupovo 
uzdržavanje.29 

Sa slavonskim se i bosanskim franjevcima za biskupske 
prihode svađao još više biskup fra Nikola Ogramić. On je 

2» J. BUTURAC, nav. dj., 185. 


tražio da mu svaka župa dade uskrsno janje (»agnus pascha- 
le«), jedan cekin ili škudu (dukat) te jednu i pol škude zbog 
biskupova poreza Turcima. Kad je g. 1688. Slavonija već 
jednim dijelom bila slobodna od Turaka i nalazila se pod 
vlašću kršćanskih vladara, N. Ogramić upozorava slavonske 
franjevce da pomno ubiru desetinu za biskupa. Iz dokume¬ 
nata se jasno vidi da je biskup odlučno zahtijevao od žup¬ 
nika i vjernika ono što su dužni dati za uzdržavanje bisku¬ 
pa. Kako je po naravi bio žestok, bezobziran, sa sklonošću 
pretjerivanja, tražio je više od uobičajenog podavanja da bi 
dobio bar nešto. Jedno je sigurno: biskup N. Ogramić isto 
je tako kao i njegovi prethodnici imao vrlo skromne ili ni¬ 
kakve biskupske prihode. Iako redovnik, biskup je prigo¬ 
dom kanonskih vizitacija po župama koje su se nalazile na 
turskom području zbog životne sigurnosti morao imati tur¬ 
sku pratnju. A ta ga je pratnja sigurno stajala puno novaca. 
Biskup fra Ivan Mihajlović, koji je putovao bez te zaštite, 
bio je ubijen. Osim toga, zbog svoga ugleda i nezavisnog 
položaja prema redovničkim poglavarima biskup je morao 
raspolagati novčanim sredstvima.®« Prema dokumentu od g. 
1673. njegovi su prihodi izgledali ovako: svaka je župa go¬ 
dišnje za biskupovo uzdržavanje davala 1 cekin i 3 reala, 
koje je biskup morao plaćati sultanu za slobodan put prigo¬ 
dom vizitacije župa, od carske komore primao je 100 bečkih 
denara, milostinju prigodom vizitacije, a prigodom krizme 
po 6 novčića za dječaka i 4 novčića od djevojčica, dok mu 
je svaki samostan darovao po jedan habit (svećeničko odi¬ 
jelo). K tome su dolazili prihodi od četiriju slavonskih župa, 
među njima i Ratkovice, ali se, nažalost, nigdje ne spominje 
koliki su zapravo bili prihodi tih župa. Sigurno je da su 
oni bili prilični, kada se oko tih župa vodila tolika borba. 
Župa Ratkov Potok bila je, prema tome, još i za turskog 
vladanja relativno bogata, a vjernici su zdušno, makar i uz 
velike žrtve, pomagali svoje svećenike i biskupe, koji su im 
u tim teškim vremenima bih jedina nada i utjeha. Kako 
već spomenusmo, god. 1673. župa je imala oko 2.600 sta- 
novnika.®! 


30 Četverogodišnji troškovnik biskupa Nikole Ogramića vidi u J. BUTORAC, 
nav. dj., 187. 

31 J. BUTURAC, nav. dj., 37. 

Za čitavo vrijeme svoga biskupovanja borio se, dakle, 
Nikola Ogramić za slavonske župe. Njemu je nasuprot sta¬ 
jao zagrebački biskup Martin Borković (1667 -1687.), a kasni¬ 
je Aleksandar Mikulić (1688 - 1694.), te Stjepan Seliščević 
(1694 -1703.). M. Borković imenovao je g. 1675. bivšeg žup¬ 
nika u Ratkovom Potoku fra Luku Ibrišimovića Sokola za 
svoga vikara u Slavoniji. Već smo spomenuli da je umjesto 
M. Maravića, kojega slavonski svećenici i vjernici nisu htjeli 
priznati za svoga biskupa, u Slavoniji od g. 1651 -1658. vršio 
biskupsku vlast beogradski biskup M. Benlič. Kada mu je 
Sv. Stolica zabranila vršenje te službe, slavonski su franjevci 
priznali zagrebačkog biskupa Petra Petretića (1648 -1667.) za 
svoga crkvenog poglavara, a ovaj je svojim vikarom za Sla¬ 
voniju imenovao g. 1658. fra Petra Nikolića, uplevši se tako 
po prvi put u borbu oko slavonskih župa. Njemu je dobro 
došla i sedisvakancija u bosanskoj biskupiji, kad od g. 
1660. do 1669. nitko nije vršio biskupsku sIužIdu u srednjoj 
Slavoniji. Zato je zagrebački biskup mogao još lakše za 
sebe svojatati Slavoniju, odredivši ondje čak svoja dva vi¬ 
kara, i to već rečenoga fra Nikolića i beogradskog biskupa 
Benlića. 

Borba koja je nastavljena riješena je konačno g. 1701. 
presudom metropolitanskog suda i kralja Leopolda, po kojoj 
je zagrebačkoj biskupiji pripalo područje na istoku do Petri- 
jevaca, Drenja, Levanjske Varoši i Lukačeva Samca. Naj¬ 
više zasluga za to pa, prema tome, i za povezivanje srednje 
Slavonije uz Zagreb, što je bilo od neprocjenjivog nacional¬ 
nog, kulturnog i političkog značenja za cijelu Hrvatsku, imao 
je fra Luka Ibrišimović. Zanimljivo je ovdje spomenuti da 
su u borbi za slavonske župe bosanski i beogradski biskupi 
uvijek otvoreno spominjali svoje materijalne interese. Zagre¬ 
bački biskup očito nije imao materijalnih problema, pa ih 
nije niti isticao. Onaj koji bi trebao biti najzainteresiraniji 
u toj borbi, pečujski biskup, nije uopće u toj borbi sudje¬ 
lovao. 

Župničku službu u župi Ratkovica obavljali su franjevci, 
što, međutim, ne znači da je tako bilo po cijeloj Slavoniji. 
Svjetovnih je svećenika u početku bilo više, ali se njihov 
broj, posebno za turske vladavine, počeo brzo smanjivati. 
Krajem 16. stoljeća bilo je u Požegi i okolici još 12 svjetov¬ 
nih svećenika. Razloge tome opadanju treba tražiti u či¬ 


njenici što su školovanje i rad svjetovnih svećenika u tim 
teškim prilikama bili povezani s mnogo većim poteškoćama 
nego što je to bilo kod franjevaca. Zbog svoje povezanosti 
u domovini i po svijetu franjevci su se lakše školovali, lakše 
uzdržavali' i lakše popimjavali ispražnjene župe. Osim toga, 
biskupi franjevci nisu htjeli preporučivati mladiće iz Sla¬ 
vonije i Bosne za studij u talijanskim zavodima. Služeći se 
stečenim privilegij ama, oni su znali pomoću timskih fermana 
i janjičara zauzeti pojedine župe, pripojiti ih samostanima 
i tako ih zauvijek učiniti nepristupačnima za svjetovne sve¬ 
ćenike. Prema tome ima pravo J. Buturac kada tvrdi »da 
nije istinita tvrdnja franjevačke historiografije kako su svi 
svjetovni svećenici odmah nakon turskog osvajanja Slavonije 
napustili tu zemlju, a franjevci je zauzeli jer je ostala bez 
svake katoličke dušobrižničke službe.«®^ Bosanski su fra¬ 
njevci već i prije pada Bosne pod tursku vlast prelazili 
Savu i Dunav i tu osnivali svoje samostane. Za turskoga 
vladanja za župnike-franjevce bilo je nadležno provincijsko 
poglavarstvo, koje je prigodom kapitula biralo i predlagalo 
župnike i kapelane, a biskup ih je potvrđivao. Tako je župa 
bila ovisna o samostanu kojem je bila dodijeljena. Župa 
Ratkovica pripadala je samostanu u Velikoj, koji je u nju 
nedjeljom i blagdanom slao franjevce na ispomoć. Ali vrlo 
brzo došlo je do sukoba između slavonskih franjevaca i 
bosanskog biskupa, također franjevca, zbog prihoda pojedi¬ 
nih župa, među koje je spadala i Ratkovica, a koji je okon¬ 
čan tek početkom 18. stoljeća. Govoriti o tome da su samo 
franjevci bili neustrašivi borci za vjeru u tursko doba bilo 
bi neznanstveno. Na početku 17. stoljeća brojila je cijela 
Slavonija oko 50-60 svećenika, od kojih je jedna trećina 
otprilike otpadala na svjetovne svećenike. Na kraju stoljeća 
jedva da je koji ostao. U redovima svjetovnih svećenika, kao 
i u redovima franjevaca bilo ih je, kao, uostalom, uvijek, 
dobrih i loših, bilo je »svjetla i sjene«.*3 Dobri su revno 
propovijedali, gradili i obnavljali crkve i samostane i vršili 
svoje dužnosti. Živjeli su u oskudici, tješili i hrabrili narod. 


S2 J. BUTURAC, nav. dj., 173. 

33 Nav. dj., 176. O položaju katolika pod turskom vlašću vidi KARLO JURIŠIĆ, 
Katolička Crkva na biokovsko^neretvanskom području u doba turske vladavine 
(Zagreb 1972.) 189—204, 216—255., kao i SREĆKO M. D2AJA, KatoUci u Bosni i za¬ 
padnoj Hercegovini na prijelazu iz 18. u 19. stoljeće (Zagreb 1971.) 164—189. 

podržavajući u njemu nadu u bolje dane i skorašnje oslo¬ 
bođenje od okrutne turske vlasti. Mnogi su svećenici ležali 
u tamnicama, podnosili su različite muke i završavali svoj 
život na kolcu, ali se nisu dali slomiti, već su svoju vjeru 
sačuvali do kraja. Ali uz svijetle primjere bilo je i izdaja, 
loših svećenika, koji su raspušteno živjeli, skitali se bez po¬ 
trebe naokolo, oženili se i poturčili. Dapače, neki su tuža- 
t-ali biskupe, svoju subraću svećenike, pa čak i papine vizi- 
tatore turskim vlastima kao bečke i rimske uhode, samo da 
bi sebe oslobodili iz tamnice ili od kakve druge nevolje. 

Kako su živjeli vjernici? U turskoj je državi katolička 
vjera bila čas trpljena, čas na najrazličitije načine progo¬ 
njena. Krštenje se obavljalo redovito po kućama, u polju, a 
rijetko u crkvi. Svećenici su kao misionari putovali od sela 
do sela, dijeleći sakramenat krštenja. Primalje ili babice 
često su zbog neznanja krstile u ime sv. Petra i Pavla ili sv. 
Antuna, pa se svećenici nisu mogli u njih pouzdavati. Zato 
će kasnije, u 18. stoljeću, služba babice postati crkvenom 
fimkcijom. Ona će morati polagati ispit o krštenju kod 
župnika. O dijeljenju sakramenta potvrde ili krizme već 
smo govorili. Biskupi su zbog žestokih progona teško i uz 
opasnost po život dolazili do vjernika. Zato se potvrda dije¬ 
lila u rijetkim prilikama. Zbog velikih udaljenosti od župne 
crkve, kao i zbog napadaja Turaka vjernicima je bilo teško 
dolaziti na misu. One su se služile rijetko, često puta u 
srušenim crkvama, u privatnim kućama, na poljima, u šu¬ 
mama i na grobljima. Vjernici su se redovito jedanput go¬ 
dišnje ispovijedali i pričešćivali, a poputbina se bolesnicima 
donosila redovito tajno. Javno se nosila, čini se, jedino u 
Požegi, gdje je katolicima bila priznata velika vjerska slo¬ 
boda. Posvećeno bolesničko ulje župnici su primali od onoga 
biskupa koji je imao crkvenu vlast u tim krajevima. Ređenje 
klerika za svećenike vjerojatno se provodilo u Požegi i Ve¬ 
likoj, gdje se je nalazio novicijat i sjemenište. Kada su se 
u drugoj polovici 17. stoljeća slavonski franjevci zavadili s 
bosanskim biskupom, polazili su velički i našički klerici na 
ređenje u Zagreb, ženidba se sklapala pred nadležnim župni¬ 
kom i prema postojećim crkvenim propisima, a turska je 
vlast vjerojatno rješavala i kršćanske ženidbene sporove kad 
god bi se kršćani na nju obraćali. Posve je razumljivo da 


se u takvim prilikama nisu mogle voditi matične knjige. 
One će se početi pisati tek nakon oslobođenja Slavonije od 
Turaka. 

U vjefskom pogledu vladalo je kod naroda veliko ne¬ 
znanje. Mnogi nisu znali osnovne vjerske istine. I dok su 
dugotrajni vjerski progoni kod mlakih u vjeri stvarali otpad¬ 
nike, kod revnih i jakih u vjeri stvarali su vjerske i narodne 
mučenike. Misionari i vizitatori općenito hvale vjeru i mo¬ 
ralni život slavonskih katolika, napominjući da su među 
njima rijetki slučajevi otpada od vjere, priležništva i javnih 
grešnika. 

Stanje crkvenih građevina za turskoga vladanja dobro 
oslikava vjerski život i slobodu kršćana. Od gotovo 500 
srednjovjekovnih župnih i samostanskih crkvi i kapela u 
Slavoniji održalo se za turskog vremena samo pedesetak. Sve 
su ostale Turci ili porušili ili ih je uništio zub vremena. 
Kamenje porušenih crkava Turci su upotrebljavali za grad¬ 
nju svojih kuća i obrambenih zdanja. Prema Nikolićevu 
izvješću od g. 1660. u dobru stanju nalazilo se nekoliko crka¬ 
va u Požegi, Velikoj, Podvinju kod Broda, Drenovcima s 
Bučjem i Zagrađem, u Zapolju s Cemikom, Duhovniku, Gar- 
činu, Našicama, čađavici. Selcima kod Đakova i u Ratkovu 
Potoku, gdje su se nalazile 4 crkve (Ratkovica, Dubovac, Sr. 
Lipovac i Vrbova). Iako su Turci dopuštali obnavljanje 
crkvi samo za skupe novce, ipak ih je velik broj popravljen, a 
neke su nanovo izgrađene, kao na primjer crkva u Ratkovu 
Potoku. To očito znači da su vjernici župe Ratkov Potok 
u odnosu prema ostalim kršćanima pod turskom vlašću ipak 
imali više slobode u obavljanju svojih vjerskih dužnosti. 
Možda je blizina Požege, za koju smo već spomenuli da je 
uživala posebne povlastice u vjerskom pogledu, utjecala i na 
blaži postupak Turaka prema vjernicima u župi Ratkovica. 
U svakom slučaju, to je bila vrlo značajna župa jer se za 
nju otimao bosanski biskup. Vjerojatno da je ovdje vjerski 
život bio kudikamo intenzivniji od drugih krajeva u Sla¬ 
voniji. Stara srednjovjekovna župna crkva sv. Mihaela u 
Ratkovici, smještena na brežuljku uz cestu koja je prolazila 
dolinom Orljave prema Požegi, isticala se svojom ljepotom 
i skladnošću svojih dimenzija. Ona je stoljećima odolijevala 
zubu vremena, ^ je ipak morala popustiti pred ljudskim 

nemarom prema tom važnom i predivnom spomeniku naše 
kulture. Potkraj II. svjetskog rata topovsko je tane probilo 
krovište kod tornja, a zatim je crkva opljačkana, da bi 1964. 
godine, pošto se toranj srušio na krov, postala ruševina. 
Goli zidovi strše još i danas i opominju. Velikim zalaganjem 
sadašnjeg župnika A. Kralja crkva se počela popravljati, a 
stavljena je i pod zaštitu konzervatorskog zavoda u Osijeku 
kao prvorazredni spomenik naše kulture. Možda će i ta pra¬ 
stara crkva povodom ovogodišnje proslave doživjeti svoje 
novo i dugo očekivano proljeće.*^ 

Pokušajmo sada ukratko sažeti ono što je u dokumenti¬ 
ma iz 17. stoljeća rečeno o župi Ratkov Potok. 

1. Dana 29. travnja 1639. J. Lučić potpisuje u Požegi izja¬ 
vu da su se prije 50 godina škole za mladež u veličkom i 
našičkom samostanu uzdržavale prihodima župa Požega, Rat¬ 
kov Potok, Garčin i Dragotin. (J. BUTURAC, nav. dj., 87.) 

2. Biskup Toma Mrnavić traži g. 1640. prihode od župa 
određenih za biskupsku menzu. (J. BUTURAC, nav. dj., 89.) 

3. Bivši bečki nuncij, Boncarpi, iznosi 17. veljače 1646. 
razloge Kongregaciji za širenje vjere zbog kojih Slavoniju u 
crkvenom pogledu ne treba dijeliti od Bosne; otkako su Turci 
u Slavoniji, dva slavonska franjevačka samostana pripadaju 
franjevačkoj bosanskoj provinciji; bosanski je biskup uvijek 
vršio vlast u Slavoniji i zato primao prihode od pet župa, 
i to Požege, Ratkova Potoka, Garčina, Selaca i Dragotina; od 

34 Crkva u Ratkovici ima ove dimenzije: dužina lađe 8 m, širina 6 m, a di¬ 
menzije svetišta s vrlo lijepom apsidom iznose 4 x 4,5 m. Na prednjem dijelu 
zida, gdje počinje apsida, nalaze s sa svake strane freske, vjerojatno ostaci neka¬ 
dašnjih pokrajnih oltara. Na lijevoj strani je slika »Krunjenje BI. Dj. Marije«, 
na desnoj »Isus na križu« s prikazom Gospe, sv. Ivana i Marije Magdalene. S 
lijeve str an e svetišta najajn se U zidu kameni tabemakul. Oltar ili, bolje rečeno, 
ostaci oltara, nalaze se u sredini svetišta. S desne strane lađe su dva, a s lijeve 
jedan prozor. Iznad ulaza nalazi se okrugao kameni otvor. Kameni dovratnik u 
gotskom stilu ima urezane brojeve 1602. i 1806., a vjerojatno se odnose na godine. 
Ako je to točno, onda je dovratnik stare srednjovjekovne crkve sv. Mihaele ugra¬ 
đen u novu crkvu, ovdje podignutu sredinom 17. stoljeća. Slika na platnu sv. 
Mihaela Arkandjela, koja je ukrašavala glavni oltar, sačuvana je i nalazi se u 
sakristiji kapele sv. Bartola u Dragovcima. Mišljenje A. Horvat da je crkva u 
Ratkovici za osmanlijske vlasti bila pretvorena u karaulu teško je dokazati jer se 
ni u jednom dokumentu takva tvrdnja ne potvrđuje. Usp. Enciklopedija likovnih 
lunjetnosti IV (Zagreb 1966.). 


25 župa franjevci službuju u 22 župe; u Bosni postoje svega 
4 prava franjevačka samostana, a Bosna je i siromašna ze¬ 
mlja, dok je okohca Požege plodna. (J. BUTURAC, nav. dj., 94. 
prema Arhiv Kong. De prop. fide Rim, COCG vol. 93. fol. 

118 -) . . • 

4. Nakon dekreta od 17. srpnja 1647. kojun se fra Marm 
Ibrišimovič imenuje beogradskim biskupom i apostolskim vi¬ 
karom u ugarskim zemljama koje su pod Turcima, a ne¬ 
maju rezidencijalnog biskupa, tvrdi bosanski biskup Marijan 
Maravić da se u njegovoj biskupiji oduvijek nalaze župe 
Dragotin, Selci, Garčin, Ratkov Potok i Požega i da se od 
njih uzdržava biskupska menza. (J. BUTURAC, nav. dj., 101. 
— Usp. R. LOPAŠIC, nav. dj., 9.) 

5. Odredbom Kongregacije od 21. prosinca 1650. slavon¬ 
ske župe Požega, Ratkov Potok, Garčin i Selci povjeravaju 
se bosanskom biskupu M. Maraviću in spiritualibus, uz uvjet 
da te župe daju biskupu kanonsku četvrtinu za njegovo 
uzdržavanje, a samostani i škole u Velikoj i u Našicama 
moraju se izdržavati prihodima drugih župa. (E. FERMEN- 
DŽIN, Acta Bosnae [Zagreb 1892.] 469.) 

6. Fra Stjepan Đakovčanin piše g. 1653. u ime slavon¬ 
skih franjevaca u Rim da se škola, novicijat i sjemenište u 
Velikoj i Našicama uzdržavaju milostinjom iz župa Požega, 
Ratkov Potok, Garčin i Selci. Budući da je biskup M. Ma¬ 
ravić prisvojio prihode spomenutih župa, škole u Velikoj i 
Našicama nemaju se od čega uzdržavati. (J. BUTURAC, nav. 
dj., 107.) 

7. Velički franjevci g. 1657. i 1658. izjavljuju da ne prizna¬ 
ju za svoga biskupa M. Maravića, već M. Benlića, koji bo¬ 
ravi u Velikoj i ondje vrši biskupsku službu. Oni traže 
da se Maraviću oduzmu četiri župe: Požega, Ratkov Potok, 
Garčin i Selci i da se vrate njihovim samostanima. (J. BU¬ 
TURAC, nav. dj., 108.) 

8. U svojoj molbi papi od 16. prosinca 1658. M. Benlić 
moli za oprost od »suspenzije« u koju je upao jer je vršio 
biskupsku službu u četiri župe; Požega, Ratkov Potok, Gar¬ 
čin i Selci, koje su dane na upravu in spiritualibus bosanskom 
biskupu Maraviću. (J. BUTURAC, nav. dj., 110.) 

9. God. 1663. tvrdi biskup M. Benlić da samostani Velika 
i Našice te župe Požega, Ratkov Potok, Garčin, Selce i Dra- 


60 


61 


gotin pripadaju zagrebačkoj biskupiji, pa je stoga nera¬ 
zumljivo da ih sebi prisvaja bosanski biskup M. Maravić. 
(J. BUTURAC, nav. dj., 131.) Benlić je, naime, smatrao da je 
srednja Slavonija područje zagrebačke biskupije. Kako, me¬ 
đutim, zbog turske okupacije zagrebački biskup ne može 
vršiti biskupsku vlast, tu vlast vrši beogradski biskup, to 
jest on, izuzevši četiri župe koje su sporazumom od g. 1650. 
predane na upravljanje bosanskom biskupu. Ogramić je, na¬ 
protiv, tvrdio da je čitava Slavonija dio bosanske biskupije. 
Zato Slavoniji nije potreban nikakav apostolski vikar, jer u 
njoj vrši biskupsku vlast on, bosanski biskup. 

10. God. 1673. pohodio je N. Ogramić Požegu, krizmao 
480 osoba, a zatim je pohodio Selce kod Đakova, Garčin i 
Ratkov Potok. (J. JELENIC, Spomenici kulturnoga rada bo¬ 
sanskih franjevaca: Starine 36 [Zagreb 1918.] 144 -147.) Oko 
2.600 župljana živjelo je tada u 500 kuća. 

11. Biskup Martin Borković piše 1. svibnja 1674. g. fra 
Luki Ibrišimoviću o neiskrenosti bosanskog biskupa koji 
traži što njemu ne pripada i spominje četiri sporne župe, 
ne nabrajajući im imena. (R. LOPAŠIĆ, Slavonski spomenici 
(za XVII. viek: Starine 30 [Zagreb 1902.] 31.) 

12. Fra Luka Ibrišimović priopćuje 6. svibnja 1675. 
biskupu Martinu Borkoviću župe koje prisvaja bosanski 
biskup i nabraja ih: Požega, Ratkov Potok, Garčin, Selci 
(R. LOPAŠIC, nav. dj., 36-37.) 

13. Ne znamo tko je u srednjoj Slavoniji za vrijeme beč¬ 
koga rata (1683 - 1691.) redio i imenovao župnike, jer su ratne 
prilike bile velika zapreka za obavljanje kanonskih vizitacija 
i krizme. No čini se da je N. Ogramić vršio biskupsku vlast 
jedino u četiri slavonske župe: Požega, Ratkov Potok, Garčin 
i Selci. U ostale župe dolazili su župnici poslani iz veličkog 
i našičkog samostana, svakako u sporazumu s fra Lukom 
Ibrišimovićem, vikarom zagrebačkog biskupa. U to vrijeme 
novi zagrebački biskup Stjepan Seliščević nije odmah for¬ 
malno produljio vikarsku službu fra Luki Ibrišimoviću, a to 
je iskoristio N. Ogramić i imenovao za Slavoniju svoga vi¬ 
kara u osobi rođaka Erazma Ogramića, koji je obilazio župe 
i dijelio sveto ulje. Ogramić je na to raširio glas da je novi 
ostrogonski nadbiskup kard. Kolonić lišio zagrebačkog bisku¬ 
pa svake vlasti u Slavoniji. Stariji slavonski franjevci bili 


su u to vrijeme vjerni Zagrebu, ali su doseljeni Bošnjaci i 
mlađi franjevci pristali uz Ogramića. Dana 24. lipnja 1695. 
sastavio je Erazmo Ogramić ispravu, u kojoj tvrdi da je 
obišao sve župe između Save i Drave i ispitivao župnike 
kojega biskupa priznaju kao svoga. Među navedenim župni¬ 
cima spominje se i fra Jakob od Radovanaca, »župnik Grad- 
ko-Potočki«, koji ispravu potpisuje u svoje ime i u ime svo¬ 
jih vjernika. (E. FERMENDŽIN, nav. dj., 522.) Jedino fra 
Luka Ibrišimović i isusovci koji su nedavno došli u Osijek 
nisu tu izjavu htjeli potpisati.ss 

Godina 1699. donijela je Slavoniji vojni i politički mir, 
koji su obje zaraćene strane sklopile u Srijemskim Karlov¬ 
cima. Sad je trebalo srediti i crkvene prilike i uvesti mir 
među zavađene strane. Na već spomenutom sastanku sud¬ 
skog povjerenstva u mađarskom gradu Gyoru odlučivalo se 
o granicama biskupija. Dokazi i zagrebačkog i bosanskog 
biskupa bili su slabi, jer je 150-godišnje tursko vladanje u 
Slavoniji uništilo gotovo sve kulturne spomenike i izbrisalo 
međubiskupijske granice. Međutim, dokazi zagrebačkog bis¬ 
kupa bili su uvjerljiviji. Zato je povjerenstvo pod predsje¬ 
danjem kaločkog nadbiskupa Szechenya predložilo metropo¬ 
litanskom sudu i kralju Leopoldu da izrekne presudu u ko¬ 
rist zagrebačkog biskupa. Istočna granica zagrebačke bisku¬ 
pije imala je ići pravcem Samac-Levanjska varoš - Drenje- 
-Petrijevci. Bosanskom je biskupu nakon te presude ostala 
samo mala okolica Đakova s četiri župe: Đakovo, Gorjani, 
Vrbica i Vrpolje. Tako je završila parnica koju je Ogramić 
uporno vodio pime 32 godine i na kraju izgubio. Dobio je 
zapravo ono što je bosanska biskupija u srednjem vijeku 
posjedovala. Njegova zasluga sastoji se u tome što je sa¬ 
čuvao povijesnu jezgru, oko koje će se kasnije razviti pro¬ 
strana đakovačka biskupija. 

Od svih franjevaca u Slavoniji bio je fra Luka IbHšimo- 
vić (1626 -1698.) najvjerniji pristalica zagrebačkog biskupa. 
Želio je da se Slavonija crkveno i politički poveže sa Zagre¬ 
bom. On je u neprestanoj vezi sa Zagrebom, sa zagrebačkim 

3 S Pismo N. Ogramića od 28. ožujka 1688., kojim pozivlje slavonske franjevce 
da budu uz njega u obrani biskupskih dobara i dohodaka kako su to bili oduvijek 
i u kojem spominje župu »Gradski Potok«, ne uzimamo za sigurno, jer R. Lopašić 
ne navodi izvornik iz kojega je tekst uzeo. Vidi R. LOPAŠIC, Slavonski spomenici 
za XVn. viek: Starine 30 (1902.) 78. 

biskupom i kaptolom. Poznato je, naime, da su upravo crkveni 
krugovi u Zagrebu u ono vrijeme igrali vrlo važnu ulogu u 
političkom životu Hrvatske, nastojeći Slavoniju što prije oslo¬ 
boditi od Turaka. Fra Luka je osjećao da je Zagreb najsi¬ 
gurniji oslonac za slavonske Hrvate. Zato ga ni nevolje, niti 
progoni, a niti klevete nisu mogli slomiti u ostvarivanju 
toga cilja. Zbog toga ga povijest smatra jednim od najza¬ 
služnijih Hrvata u 17. stoljeću.se 

Rođen u Požegi, Luka je pohađao škole u Velikoj, zatim 
u franjevačkom samostanu u Gydngyosu (Mađarska) i u 
Ferrari (Italija). Službovao je u samostanu u Velikoj, zatim 
je bio župnik u Ratkovu Potoku (1653 - 1655.), a onda lektor 
i propovjednik u Velikoj, župnik u Budimu i Pešti (1659- 
- 1662.), od g. 1662 -1667. župnik u Požegi i od 1672. do 1675. 
gvardijan u Velikoj. Postavši vikarom zagrebačkog biskupa, 
smatrao je svojom pravom dužnošću da ukloni Ogramića iz 
Slavonije i da mu zabrani djelovati u župama Požega, Ratkov 
Potok, Garčin i Selci. Kad je kršćanska vojska g. 1683.- 
kod Beča izvojevala sjajnu pobjedu nad Turcima, digla se 
kršćanska raja u Slavoniji i Bosni ohrabrena i ispunjena 
nadom u skorije oslobođenje. Ogramić je u Beču odmah 
poduzimao korake kako bi spriječio pripojenje srednje Sla¬ 
vonije zagrebačkoj biskupiji, a u Slavoniji je nastojao za sebe 
pridobiti franjevce. Kada mu to nije uspjelo, pokušao je 
svoje želje ostvariti silom. Posebno mu je smetao Luka Ibri- 
šimović, i kutjevaćki župnik Jakob Mavračić, jedini tada 
svjetovni svećenik u Požeštini. Ogramić je pukovniku Janku 
Makaru upravio zahtjev da uhvati zbog tobožnje »skitnje« 
Luku Ibrišimovića i da ga preda redovničkim poglavarima.37 
On, koji je na Grgurevo 12. ožujka 1688. istjerao Turke iz 
Požege, morao je i sam bježati iz grada, sve dok hrvatska 
vojska nije g. 1691. konačno oslobodila Požegu. Fra Luka 
nije klonuo ni onda kad su uz Ogramićevu stranku pristali 
gotovo svi franjevci. Pa čak ni njegova pobjeda nije mu 
donijela radosti. Kad je, naime, početkom g. 1698. Požegu 
posjetio zagrebački biskup Selišćević, Luka je ležao teško 
bolestan, prikovan uz krevet. Na samrti se pomirio sa svim 
svojim protivnicima. Biskup Ogramić tragično je završio g. 

»6 Usp. J. BUTURAC, Fra Luka Ibrlšlmovlć 1626—1698: Požeški zbornik III 
(Sl. Požega 1970.). 

37 R. LOPASIC, nav. dj., 102. 


1701. U svom biskupskom dvoru u Đakovu, ubijen od razboj¬ 
ničkih ruku .38 

Tako je s oslobođenjem Slavonije došao i mir u crkvene 
prilike. Da bi stekao povjerenje vjernika u oslobođenim 
krajevima,, zagrebački je biskup Martin Brajković g. 1704. 
posjetio Požegu i Kutjevo. Od Ilove do Vuke Slavonija sada 
čini jedinstveni arhiđakonat Gušće-Svetačje. Velički gvardi¬ 
jan, Požežanin fra Mihajlo Domazetović imenovan je vice- 
arhiđakonom za cijelu srednju Slavoniju s pravima arhi- 
đakona. On je dobio od biskupa pravo odrješivati od nekih 
biskupskih i ženidbenih pridržaja (crkvene kazne, oprosti od 
ženidbenih zapreka i kazni), ali se prije toga morao posavje- 
tovati s rektorom požeškog isusovačkog kolegija i s kutje- 
vačkim župnikom Mavračićem. To je zapravo nastavak Ni- 
kolićeve i Ibrišimovićeve vikarske službe, a ujedno znači po¬ 
četak požeškoga subaltemog konzlstorija, koji je formalno 
osnovan g. 1750. i trajao je 100 godina. Domazetović je dobio 
pravo uživati prihode cemičke ili koje druge slavonske župe 
s iznimkom Kaptola i Kutjeva. Kad je god. 1849. u Slavo¬ 
niji ukinuta desetina od koje se je uzdržavao konzistorij, 
biskup J. Haulik je suspendirao subalterni konzistorij. Izme¬ 
đu zagrebačkog i bosansko-đakovačkog biskupa zavladali su 
odsad srdačni odnosi. 

Svoju slobodu Slavonija je platila velikom cijenom. U 
ratnom vihoru izbrisana su mnoga sela, ugasila se zauvijek 
mnoga hrvatska ognjišta, nestale su brojne crkve i župe, a 
među njima i Ratkov Potok. Rat za oslobođenje Slavonije 
započeo je g. 1683. opsadom Beča, a svršio je mirom u Sri¬ 
jemskim Karlovcima g. 1699. Pobijedivši tursku vojsku pod 
Bečom, bečki je dvor odlučio protjerati Turke iz Mađarske, 
Hrvatske i iz svih balkanskih zemalja. Ali već g. 1690. zbog 
napada Francuske na Njemačku mora se austrijska vojska 
povući iz Makedonije i Srbije. Zajedno s austrijskom voj¬ 
skom povlači se i mnogo naroda iz Srbije i naseljuje u Sri¬ 
jemu i Bačkoj. Nakon pobjeda kršćanske vojske kod Slan- 
kamena (1691.) i Sente (1697.) rat se završava mirom u Kar¬ 
lovcima. Na drugoj strani hrvatska banska vojska g. 1687. 
oslobađa velik dio Slavonije, Požegu i posavsku Slavoniju. 

38 STJEPAN BAUERLEIN, Fra Nikola Ogramić-OIovčić biskup djakovački: 
Croatia sacra 22/23 (Zagreb 1944.) 127—160. — RADOSLAV LOPASIC, Dva hrvatska 
junaka Marko Mesić i Luka Ibrišimovlć (Zagreb 1888.). 

Tom prilikom napustio je Slavoniju velik broj muslimanskog 
stanovništva. Ali hrvatska se vojska povukla u slavonsku 
Podravinu da ondje prezimi, što je omogućilo Turcima da 
se vrate do Požege. Podigavši ustanak, fra Luka Ibrišimović 
protjerao je Turke iz Požege. Povlačenje carske vojske iz 
Srbije g. 1690. opet je ohrabrilo Turke, koji zauzimaju Po¬ 
žegu, Brod i Kobaš i tu ostaju do listopada g. 1691. Ta pri¬ 
vremena turska vlast imala je za katolike sudbonosne poslje¬ 
dice. Turci su se počeli krvavo osvećivati. U tim krvavim 
događajima nestala su cijela katolička sela, pa među njima 
i Ratkovica. Samostan u Velikoj dugo se opirao Turcima, a 
kađ su ga Turci na čas ipak zauzeli, đao ga je general Ivan 
Makar zapaliti. Tom su prilikom uništeni dragocjeni pisani 
dokumenti. Konačno, dva mjeseca nakon bitke kod Slanka- 
mena hrvatska je vojska zauvijek oslobodila Požegu i srednju 
Slavoniju. Nakon što je Eugen Savojski porazio Turke kod 
Sente prodro je sve do Sarajeva, ali se prigodom povlačenja 
vojske prema sjeveru s vojskom, nažalost, povukao velik broj 
hrvatskog katoličkog stanovništva Bosne i naselilo se u Sla¬ 
voniji. Tom je prilikom u posavsku Slavoniju došao i velik 
broj Srba. Dolaskom velikog broja Hrvata iz Bosne i Srba 
iz Srbije u Slavoniju veoma se izmijenila etnička slika te 
hrvatske pokrajine. Doseljeni katolici iz Bosne donijeli su 
u Požeštinu i Đakovštinu novi štokavski naglasak, potisnuvši 
tako stari naglasak slavonskih prastanovnika.sa 

39 God. 1695. sastavio je fra Erazmo Ogramić već spomenutu izjavu u kojoj 
svjedoči da je obišao sve župe između Save i Drave, ispitivao župnike kojega bi¬ 
skupa priznaju kao svoga, a oni su svojim potpisima posvjedočili da priznaju 
bosanskoga biskupa. Među potpisnicima nalazio se i »fr. Jacobus a Radovanczi, 
parochus Gradko-Potokiensis«. Na kraju spominje fra Erazmo da tu izjavu nisu 
htjeli potpisati jedino fra Luka Ibrišimović i isusovci koji su nedavno došli u 
Osijek. J. Buturac sumnja u vjerodostojnost fra Erazmova izvješća. I mi sumnja¬ 
mo u vjerodostojnost tog dokumenta. Čudno je, naime, da se u njem spominje župa 
Ratkov Potok, a godinu dana ranije, 2. svibnja 1694., u pismu caru Leopoldu I. 
fra Luka Ibrišimović liieđu župama između Save i Drave koje pripadaju pod ju¬ 
risdikciju zagrebačkog biskupa ne navodi Ratkovicu, već »parochia B. Mariae Vir- 
ginis in Dubouatc«, dakle župu Dubovac. To znači da g. 1694. nije više postojala 
župa pod imenom sv. Mihajla u Ratkovu Potoku, već je njezino središte bilo pre¬ 
neseno u Dubovac. U svakom slučaju izvješće fra Luke Ibrišimovića opravdava 
naše uvjerenje da je župa u Ratkovici nominalno postojala do 1693., dok početak 
djelovanja novog središta župe u Sičama-Dubovcu možemo staviti u g. 1694. Vidi E. 
FERMEND2IN, nav. dj. 522—523; J. BUTURAC, nav. dj. 156.; JUL. KEMPF. Iz 
požeškoga franjevačkoga arkiva: Vjesnik Kr. Hrvatsko-Slavonsko-Dalmatinskoga 
arkiva X (1908.) 78. 


Nakon oslobođenja Slavonije provodi se u tim krajevi¬ 
ma i velika unutrašnja kolonizacija. Hrvati silaze iz svojih 
zabitnih i siromašnih sela i odlaze u bogatija sela i gradove, 
u prazne muslimanske kuće. Tako postupno nestaju mala 
sela razbijenog tipa i stvaraju se velika slavonska ušorena 
sela. Država potpomaže takvu kolonizaciju zbog unapređe¬ 
nja državne uprave. U odnosu prema Hrvatima katolicima 
u te se krajeve doselilo više pravoslavnih Srba. Dok je, na¬ 
ime, za turskog vladanja odnos pravoslavnih Srba prema 
katoličkim Hrvatima bio 1 :3, poslije oslobođenja iznosi 
1:2.® Čini se ipak da su se Hrvati starosjedioci u posav¬ 
skoj Slavoniji između Cernika i Vrpolja razmjerno najbolje 
održali, s iznimkom, dakako, Ratkovice. U ispražnjena musli¬ 
manska naselja Kobaš, Brod i Cernik naselili su se uglavnom 
katolici iz Bosne. 

S nastupom 18. stoljeća i novih prilika koje su nastale 
u Slavoniji rađa se i novo središte dosadašnje župe Ratkov 
Potok, u Sičama. Svećenik je sišao k ljudima da im bude 
bliže i da opet zajedno nastave tamo gdje su ratne strahote 
prekinule zajednički rad. Na napuštenim ognjištima Ratko¬ 
vice zapaljena je nova vatra vjerskog života, koja će 80 go¬ 
dina svijetliti u novoj župi, da bi nakon toga opet bila pre¬ 
nesena u sadašnje središte župne crkve u Novoj Kapeli. 


Zaglavak 

Župa Ratkov Potok ili Ratkovica, zajedno sa župom Du¬ 
bovac, postojala je vjerojatno već u ranom srednjem vijeku, 
a prvi put se u dokumentima spominje g. 1334. prigodom 
ubiranja papine desetine. Pripadala je tadašnjem požeškom 
arhiđakonatu, koji je obuhvaćao područje između Papuka i 
Save, Cemika i Gorjana. U crkveno-upravnom pogledu po¬ 
žeški je arhiđakonat pripadao pod pečujsku biskupiju. Nakon 
pada pod tursku vlast g. 1526., pa sve do oslobođenja tog 
dijela Slavonije g. 1691., župa Ratkovica potpadala je pod 
upravu bosanskih biskupa, koji su u tursko vrijeme vršili 
biskupsku vlast u Slavoniji. Zajedno s Požegom, Garčinom, 


40 J. BUTURAC, nav. dj., 202. 

Dragotinom i Selcima bosanski su biskupi i župu Ratkov 
Potok ubrajali u župe iz čijih se prihoda uzdržavala tzv. 
biskupska menza. Nesporazumi s franjevačkim klerom do¬ 
veli su do sukoba s bosanskim biskupom, a to je uvelike 
utjecalo na pripajanje župe Ratkovice pod crkvenu upravu 
zagrebačkog biskupa zajedno s područjem koje danas obu¬ 
hvaća arhiđakonat Since ili Svetačje. 

Tijekom ratova za oslobođenje Slavonije i velikih migra¬ 
cija stanovništva dolinom Orljave najviše je stradalo kato¬ 
ličko stanovništvo okupljeno oko sjedišta župe u Ratkovu 
Potoku. Na opustjela ognjišta Ratkovice doselili su se pra¬ 
voslavci, došavši s vojskom koja se povlačila iz Srbije. Na¬ 
kon konačnog oslobođenja od Turaka g. 1694., nekadašnja 
stara župna crkva na Dubovcu, koja se od g. 1660. spominje 
kao filijalna crkva župe Ratkovica, ponovno je postala žup¬ 
nom crkvom pod imenom Rođenja BI. Dj. Marije. Posljednji 
župnik Ratkovice bio je fra Jakob iz Radovanaca (1688 - 
-1695.). Župni dvor novog župskog sjedišta nalazio se u selu 
Siče, jedan sat hoda od osamljene župne crkve na Dubovcu. 
Uz župni dvor nalazila se drvena kapela sv. Klare na mjestu 
koje se danas zove Popov brig. Taj je župni dvor zamijenio 
onaj porušeni u Ratkovici, koji se vjerojatno nalazio na 
prostoru koji narod danas naziva Popovka. Novo župsko sje¬ 
dište nazvano je župa Siče ili Dubovac. Područje koje je 
župa obuhvaćala ostalo je isto, ali se sastav stanovništva, 
doseljenjem Hrvata katolika iz Bosne i pravoslavaca iz Srbije, 
izmijenio. 



1. Novo središte župe u Sičama s crkvom u Dubovcu 

Nakon oslobođenja Slavonije od Turaka nastoje Hrvat¬ 
ski sabor i biskupi politički i crkveno preporoditi Slavo¬ 
niju. U prvoj polovici 18. stoljeća dušobrižničku službu u 
Slavoniji obavljaju uglavnom još uvijek franjevci provincije 
Bosne Srebrne. S bosanskim katolicima prešli su na oslo¬ 
bođeno područje i mnogi bosanski franjevci, koji ovdje za¬ 
počinju uspješnu dušobrižničku i prosvjetnu djelatnost, su¬ 
rađujući složno sa svojom subraćom slavonskim franjevci¬ 
ma. Staro je nepovjerenje nestalo. Vjerska sloboda i po¬ 
većani broj svećenika bili su razlog što je u Slavoniji u vrlo 
kratko vrijeme osnovano više novih franjevačkih samostana 
i veUk broj novih župa. Cijela Slavonija broji tada oko 50 
župa i oko 150 svećenika, a to znači da se u usporedbi s 
predturskim vremenom broj župa povećao za jednu trećinu, 
a broj svećenika se više nego podvostrućio.i Neke su župe 
prenesene iz malih i napuštenih sela u veća mjesta i trgo¬ 
višta. Tako su osim Ratkovice nestale i župe: Selci, Kri¬ 
ževci, Kuzminci, Bučanci, Poljana, a osnovane su nove: Siče, 
Đakovo, Orahovica, Valpovo, Petrijevci itd. Osnivanje novih 
župa ovisilo je o sporazumu između biskupa i franjevaca, 
do kojega je dolazilo vrlo teško. Zato je i osnovan relativno 
malen broj župa. Biskupi su nastojali osnovati što više župa 
da bi vjernicima omogućili što lakše vršenje vjerskih duž¬ 
nosti. Naravno da su te župe nastojali popuniti svjetovnim 
klerom. Franjevci su, naprotiv, bili protiv toga, nastojeći 
za sebe zadržati što više župa zbog uzdržavanja svojih sa- 
,t mostana. Novi nesporazum, koji je prijetio da preraste u 

trajniji sukob, okončan je g. 1754., kad je odlučeno da se 


1 J. BUTURAC, Katolička Crkva u Slavoniji za turskoga vladanja (Zagreb 
1970.) 209. 

župe oduzmu franjevcima i predaju na upravu svjetovnim 
svećenicima. Samostanske župe u Cemiku, Virovitici i Na¬ 
šicama ostale su i nadalje u rukama franjevaca. 

Vjersko stanje u Slavoniji nakon oslobođenja od Turaka 
i ulogu franjevaca u tim prilikama najbolje oslikava sinoda 
u Đakovu od g. 1690., kojoj je predsjedao biskup Ogramić. 
Zaključeno je da franjevci župnici moraju bar nedjeljom 
služiti sv. misu, propovijedati, katehizirati i učiti narod mo¬ 
litve. Ako se u župi nalaze dva franjevca, moraju otvoriti 
školu za mladež. Franjevci ne smiju bez nužde nositi svje¬ 
tovno odijelo i oružje. Moraju biti gostoljubivi. Ne smiju 
noćiti bez biskupova dopuštenja izvan samostana. Muslima¬ 
ne koji se žele krstiti treba prije toga dobro poučiti u vjeri. 
Mladenci se uoči vjenčanja moraju ozvati. Kad god je to 
moguće, moraju svećenici pratiti sprovod mrtvaca.^ Zbog 
svog požrtvovnog rada franjevci su kod naroda i kod vlasti 
uživali poštovanje. Tako su g. 1746. franjevački samostani 
u Slavoniji oslobođeni od javnih daća, ali se s privilegij ama 
u franjevačke redove uvukao i cezaropapizam ili miješanje 
državne vlasti u crkvene prilike. Već prije g. 1707. odredio 
je car Josip I. da pokrajinski poglavar Bosne Srebrne mora 
biti Slavonac ili Mađar, a ne Bošnjak.^ Pošto se od Bosne 
Srebrne g. 1735. otcijepila Dalmacija i osnovala posebnu 
provinciju Presv. Otkupitelja, otcijepila se g. 1757. i Slavo¬ 
nija i Srijem, osnovavši provinciju sv. Ivana Kapistrana, koja 
je obuhvaćala i neke mađarske franjevačke samostane. 

God. 1698. zaslugom zagrebačkog kanonika Ivana Babića, 
kutjevačkog opata koji je u župe Kutjevo i Sesvete doveo 
svjetovne svećenike i tamo sagradio crkve, u Požegu su došli 
Isusovci i tamo osnovali gimnaziju, a kasnije i akademiju, 
na kojoj je neko vrijeme predavao i župnik Siča i Nove 
Kapele Toma Grgurević. 

Nije samo crkvena vlast nastojala oko duliovnog prepo¬ 
roda Slavonije nakon oslobođenja. Njoj se priključila i 
država. Hrvatski je sabor već g. 1698. zaključio da se za¬ 
traži od kralja da Slavoniju sjedini s užom Hrvatskom. 
Određeno je također da se pusta zemlja naseli novim sta¬ 
novništvom i da se u Slavoniju pošalju vješti državni službe- 

2 J. BUTURAC, nav. dj.. 210. 

s E. FERMENDŽIN, nav. dj., 543. 


nici. želja Hrvatskog sabora ispimjena je g. 1745., kad su 
sve tri slavonske županije — požeška, virovitička i srijem¬ 
ska — sjedinjene s Hrvatskom. 

Mirom u Srijemskim Karlovcima 26. I. 1699. rijeka Sava 
je postala' granica između Austrije i Turske, odnosno Hrvat¬ 
ske i Bosne. Uz tu je granicu u slavonskoj Posavini ure¬ 
đena Vojna krajina, koja je trebala služiti kao obrambeni 
-— f—zid za buduće moguće turske napade. Područje Vojne kra¬ 
jine, koja je ukinuta tek g. 1881., odnosno pripojena Hrvat¬ 
skoj, bilo je podijeljeno u pukovnije ili regimente, a ove 
su se dijelile na kumpanije ili satnije. Područje na kojem 
se nalazila župa Siče - Dubovac spadalo je pod pukovniju u 
Gradiški, dok su se kumpanije nalazile u Novoj Kapeli (br. 
9), u Starom Petrovom selu (br. 8) i u Rešetarima (br. 7). 
Stanovnici Vojne krajine nisu bili kmetovi, već vojnici gra¬ 
ničari. To znači da nisu državi plaćali uobičajeni porez, 
(osim izvjesnih podavanja društvene naravi), nego su za¬ 
uzvrat služili vojsku kao stalni vojnici, i to od svoje 16. 
pa sve do 60. godine. 

Sve upravne poslove, čak i sudske, vodili su u Vojnoj 
krajini, časnici (pukovnik, kapetan). Parnice su se vodile 
besplatno, a prizivati se moglo na regimentni sud, generalni 
auditorija! i konačno na Dvorsko ratno vijeće. Službeni je¬ 
zik bio je njemački. U školama se učio uz njemački i hrvat¬ 
ski jezik. Svaka je regimenta podmirivala troškove svoga 
uzdržavanja iz svoje blagajne, tako da je svaka financijski 
predstavljala cjelinu za sebe. Budući da je gotovo svaki 
muškarac u Krajini bio vojnik, mogla je sama Krajina re¬ 
grutirati i do 50.000 vojnika. Za vrijeme rata morao je svaki 
»graničar« poći onamo kamo ga je poslala vojna uprava. 
Tako su naši krajišnici sudjelovali u gotovo svim ratnim 
pohodima diljem Europe. Za vrijeme mira svaki se graničar 
sam brinuo za hranu i odijevanje. U ratu su živjeli na carski 
trošak. Tako je zapravo Vojna Krajina bila jedna velika 
kasama stalne vojske, koja se gotovo sama uzdržavala uz 
vrlo mali državni trošak. 

Iako je Vojna krajina značila za narod stanovite olakši¬ 
ce, jer su se na tom podmčju gradile škole i unapređivalo 
gospodarstvo, ipak je u nacionalnom i vjerskom pogledu do¬ 
nijela Hrvatskoj i veliku štetu. Vojna krajina, naime, u 

upravnom pogledu nije pripadala Hrvatskoj, već izravno 
Dvorskom ratnom vijeću u Beču, koje je ovdje provodilo 
protuhrvatsku politiku. 

Kao što smo već naglasili, u crkvenom pogledu je taj 
kraj nakon oslobođenja od Turaka potpao pod zagrebačku 
biskupiju i pripadao arhiđakonatu Since iU Svetačje. 

Župa Siče-Dubovac obuhvačala je početkom 18. stoljeća 
područje današnjih župa: Nova Kapela, Lipovac Gor. (Mati- 
čević), štivica i Vrbova. 

Povijesni izvori koji nam donose podatke o životu, sta¬ 
nju i o prilikama u župi Siče prilično su mnogobrojni i 
nalaze se u Nadbiskupskom arhivu u Zagrebu, u izvješćima 
kanonskih vizitacija arhiđakonata Gušće i Svetačje, zatim u 
arhivu župe Nova Kapela.* 

4 U vremenskom razmaku od g. 1730. do g. 1775. kanonski vizitatori posjetili 
su devet puta župu Siče, i to g. 1730. 1746, 1754, 1757. 1761. 1765. 1769. 1771. i 1775. 
Zapisi o tome nalaze se u Nadbiskupskom arhivu pod naslovom Kanonske vizita- 
cije arhidjakonata Gušće i Svetačje. Protokoli br. 29/1. 30/11, 3I/IH. 32/IV, 31/IIIa 
— Važno je i izvješće iz arhiva franjevačkog seimostana u Požegi koje je g. 1907. 
objavljeno pod naslovom BLA2 GLOGOVAC. Kratka izvješća o nekim slavonskim 
župama iz g. 1733-4.: Katolički list 33/1907/389-390. — Župni arhiv u Novoj Kapeli 
ima slijedeće dokumente: 

1. Liber baptisatorum. mortuorum et copulatonim Inceptus die 19-a aptilis 
anno đnl 1725. a završava godinom 1746. s iznimkom dijela Liber mortuorum, koji 
završava s godinom 1733. (19. I.) 

2. Liber memorabilium. I. 1-^9. ili Spomenica župe novokapelačke, koju je 
počeo pisati župnik Matija Aleksandar Babić, dospjevši do g. 1865.. kad je bio 
promaknut na čast kanonika prvostolnog kaptola zagrebačkoga. Spomenicu zatim na¬ 
stavljaju pisati njegovi nasljednici do g. 1945. Ona ukupno sadržava 121 stranicu. 
Njoj je pod naslovom »Gergurevlch’s Stiftung« priložen iz\'adak iz oporuke pok, 
župnika Tome Grgurevića, ispisan od M. A. Babica »ex Regiminis Archivio« u svib¬ 
nju g. 1859. br. V 6301, a podijeljen je u dvije kolone. Lijeva je pisana latinskim, 
a desna hrvatskim jezikom, a donosi 2., 17., 20. i 26. paragraf oporuke. Drugi prilog 
ima naslov »Službe koje se u ovih selih priko godine obderžavaju« i »SvetČanosti 
koje se u cerkvl župskoj i u filialih obderžavaju«. a potječe od istog župnika M. A. 
Babića. 

U Liber memorabilium. I. 1 spominje M. A. Babić da je prigodom dolaska na 
župu Siče otkrio knjigu »Conotatio vicissitudinum . . .« iz god. 1781.. koju je na¬ 
pisao Toma Grgurević, »celeberrimus et eruditissimus vir«, i s kojom se pri sa¬ 
stavljanju Spomenice, čini se, služio, ali koja se, nažalost, izgubila. 2^valjujući 
marljivosti župnika M. A. Babića, koji nam je iz nje prenio bar one najvažnije 
događaje, vezane uz osnivanje i prvo djelovanje nove župe u Novoj Kapeli, sačuvan 
je bar sadržaj tog vrlo važnog povijesnog dokumenta, koji je vjerojatno stradao 
u vihoru drugog svjetskog rata. 

3. Liber »Attestatuum«. 63 str. (sa 62 istrgnute) sadržava bilješke župnika M. 
A. Babića o savjesnom vršenju njegovih dušobrižničkih dužnosti, izvatke iz iz¬ 
gubljenog »Liber circularium parochiae«, kao i njegove prigodne govore i zdravice. 


Povijesni izvori kojima raspolažemo govore nam da su 
se na današnjem području arhiđakonata Since u prvoj polo¬ 
vici 18. stolječa prostirale ove župe: Kraljeva Velika, Jaza- 
vica, Cemik, Stara Gradiška, Orubica, Siče, Zagrade, Oriovac, 
Kobaš i Đubočac. Budući da su se zbog promjena nastalih 
nakon oslobođćnja Slavonije od Turaka župne crkve uglav¬ 
nom našle osamljene i daleko od sela i župnog stana, fra¬ 
njevci su, i uz najbolju volju, vrlo teško obavljali dušo- 
brižničku službu. U župama Siče, Cemik i u Kraljevoj Ve¬ 
likoj mnoga su se sela nalazila na udaljenosti i do 15 km 
od župne crkve. Kad je g. 1756. za vladanja Marije Terezije 
zbog reguliranja agrarnih odnosa u Slavoniji donesen novi 
urbar, a već je prije do g. 1750. bila sagrađena tzv. »via regia« 
ili kraljevska cesta, bilo je određeno da se sva seljačka gospo¬ 
darstva razvrstaju u selišne jedinice. Taj proces bit će za¬ 
vršen za dvadeset godina, kad će se raštrkana sela na obron¬ 
cima Požeške gore spustiti u savsku dolinu i formirati na¬ 
selja uz cestu ušorenog tipa. Sve je to uvjetovalo preno¬ 
šenjem starih župnih središta u nova (Nova Kapela, Bučje, 
Rajić i Lipovljani) ili osnivanjem novih župa (Nova Gradiška, 
Staro Petrovo selo, Matičević, Bebrina štivica,,Davor, Vrbje, 
Bogičevci, Novska, kao i mjesnih kapetanija u Mačkovcu i 
Lonji). Kao i u najvećem dijelu Hrvatske, tako su i ovdje 
nove župe osnovane uglavnom g. 1789. 

Ipak, tragovi turskog vladanja u Slavoniji nisu se dali 
lako izbrisati. Trebalo je da prođe prilično mnogo vremena 
da se crkve i kapele u arhiđakonatu Since ili poprave ili 
sagrade nove od čvrstog materijala. Kanonski vizitatori toga 
razdoblja opisuju bijedno stanje većine crkava i kapela. Od 
starih crkava koje su se nekoć tako ponosno uzdizale na 
obroncima Požeške gore i Psunja ostale su samo tužne ru¬ 
ševine i velike hrpe kamenja, podsjećajući na kulturna zda¬ 
nja srednjeg vijeka, koje je tursko vladanje pretvorilo u ni¬ 
jeme spomenike jednog prežalosnog vremena. Za vrijeme 
turskog vladanja ne samo da se nisu mogle graditi nove 
crkve, već je bilo nemoguće i popravljati one stare, u ratnom 
vihom oštećene ih zubom vremena nagrižene. Tako se rušev- 
ne crkve spominju u mjestima: Baćin-Dol, Borovac, Cemik, 
Dragalić, Drenovac, Drežnik, Jazavica, Kobaš, Kraljeva Velika, 
Lipovac, Opatovac, Pavlovci, Rajić, škrabutnik, Tisovac, Vrbo- 

va, Zagrade i Zapolje. Duhovno dobro vjernika zahtijevalo 
je da se u novonastalim naseljima sagrade nove crkve i 
kapele koje su trebale zamijeniti stare porušene ili napušte- i' 

ne. Tako je u prvoj polovici 18. stoljeća u arhidakonatu 
Since sagrađeno više crkava. One su, međutim, bile uglavnom 
sagrađene od drveta, prilagođene trenutačnim zahtjevima i 
zato građene na brzu ruku i samo provizorno. Povijesni 
izvori govore nam o jednostavnosti i siromašnoj opremlje¬ 
nosti tih crkava. Neke su se nalazile daleko od naselja i 
župnog stana, osamljene. U njima se nije čuvalo Sveto Otaj¬ 
stvo, a mise su se u njima služile samo nedjeljom i blagda¬ 
nima. Zbog toga su uz župne dvorove obično bile podignute 
kapelice, u kojima se za potrebe bolesnih i umirućih čuvalo 
Presveto i sveto ulje. Tu se tijekom tjedna, za vrijeme ne¬ 
vremena i u nedjelje služila i misa. Tipičan primjer takvog 
stanja bila je i župa Siče, sa župnim stanom i kapelom u 
Sičama, dok se župna crkva nalazila osamljena na Dubovcu. 

Sređenije političke i ekonomske prilike omogućile su da je 
u drugoj polovici 18. stoljeća na području ovog arhiđakonata 
sagrađeno nekoliko crkava od čvrste građe, koje i danas po¬ 
stoje, a među njima se svojom monumentalnošću ističe i 
crkva u Novoj Kapeli. Najveći broj crkava na tom području 
sagrađen je tek početkom 19. stoljeća. 

O vjerskim osjećajima stanovništva ovog kraja i o nji¬ 
hovu vjerskom oduševljenju koje ih je zahvatilo nakon oslo¬ 
bađanja od turskog jarma svjedoči velik broj kapela sagra¬ 
đenih na početku 18. stoljeća. One su, kao što već rekosmo, 
bile sagrađene uglavnom od drveta, prostorno su bile ma¬ 
lene i vrlo jednostavne. Rijetko koja je imala toremj sa zvo¬ 
nom i stvari potrebne za službu Božju. U njima se nalazio 
drveni oltar s oltarnom slikom, a nad ulazom ili pokraj 
kapelice bilo je na četiri drvena stupa pričvršćeno zvono. 

Misa se u tim kapelicama služila na dane svetaca kojima je ' 

bila kapela posvećena. Čini se, međutim, da je narod lakše 
gradio nego uzdržavao te kapelice. Kanonski vizitatori spo¬ 
minju da su mnoge bile u ruševnom stanju, da su prokišnja¬ 
vale i da se u njima nije mogla služiti misa. Kako se one 
nisu popravljale, prijetili su kanonski vizitatori interdiktom, 
zabranjujući da se u njima obavlja služba Božja. To se 
napose događalo početkom druge polovice 18. stoljeća, kad 


su se uz »via regia« ili kraljevsku cestu počela stvarati nova 
naselja. U napuštenim selima ostale su trošne kapele. One 
su kasnije ili prenesene u nova naselja ili su bile porušene. 
Razdoblje zidanih kapela dolazi tek u 18. i početkom 19. 
stoljeća. Razloge tako velikog broja kapela treba tražiti u 
činjenici da su pojedina sela bila vrlo udaljena od župne 
crkve, a vjernici su željeli da bar jednom mjesečno u svom 
selu prisustvuju službi Božjoj i da u domačoj kapeli mogu 
obaviti uskrsnu svetu ispovijed i pričest. Nešto već spome¬ 
nuta seoba iz brdovitih predjela u posavsku ravnicu prema 
cesti, a još više siromaštvo i ratovi s Turcima i Prusima, 
u kojima su redovito sudjelovali i naši krajišnici, vrlo su 
otežavali uzdržavanje tih kapela, koje su se vrlo brzo našle 
u ruševnom stanju. 

U ništa boljem stanju nalazili su se i župni dvorovi. To 
su bile drvene jednokatnice s nekoliko soba u prizemlju i 
na katu. Loš materijal i slabo održavanje bili su uzrokom 
da su župni stanovi često prokišnjavali i bili u vrlo jadnom 
stanju. Takav je bio. kao što ćemo vidjeti, i župni dvor u 
Sičama. 

Sve do g. 1754. upravitelji župa u arhidakonatu Since bili 
su oo.franjevci, a nakon te godine svjetovni svećenici za¬ 
grebačke biskupije. Zahvaljujući župskim matičnim knjiga¬ 
ma i Spomenici, znamo danas njihova imena i redoslijed. 
Do god. 1754. upravitelje tih župa, pa tako i Siča, davao je 
franjevački samostan u Velikoj. Iznimka su bile župe Do- 
bočac, kojom je upravljao franjevac iz samostana u Staroj 
Gradiški, te Gradiška i Cemik, kojima su upravljali franjevci 
iz mjesnih samostana. U duhovnoj pastvi pomagali su upra¬ 
viteljima župa i župnicima kooperatori ili kapelani. Zbog ve¬ 
ličine i prostranosti župa bilo je namješteno i više kapelana. 
Tako župa Siče redovito ima dva kapelana. Kanonske vizi- 
tacije 18. stoljeća donose nam uz imena franjevaca upravi¬ 
telja župa i kapelana i mjesta gdje su svršili škole. Filozo¬ 
fija se studirala u Brodu, Požegi, Velikoj, Našicama, Vu¬ 
kovaru, Iloku, Petrovaradinu i u Baji, a teologija u Petro- 
varadinu, Osijeku, Budimu, Temišvaru, Mantovi, Ferari i u 
Bolonji. 

Vrlo je zanimljiva i pojava prvih škola na tom područ¬ 
ju. One su se počele osnivati u drugoj polovici 18. stoljeća. 


76 


77 


i to nastojanjem vojničke uprave u Krajini i pod utjecajem 
ideje prosvjetiteljstva, koja je započela vladavinom Marije 
Terezije (1740 -1780.), a svoj je vrhunac dostigla u razdoblju 
tzv. »jozefinizma« Josipa II. (1780-1790.). 

Prvim školama možemo smatrati same župne crkve, u 
kojima se redovito okupljala mladež da bi naučila temeljne 
kršćanske istine. Ali prve škole u pravom smislu riječi, tj. 
s posebnim učiteljem (»ludi magister«), s određenim pro¬ 
storom i s propisanim nastavnim programom susrećemo tek 
u drugoj polovici 18. stoljeća. Budući da je Crkva budno 
pazila da mladež bude dobro vjerski poučena, posjećivali su 
kanonski vizitatori prigodom svojeg dolaska u župu i škole, 
redovito izvješćujući o školskim prilikama u pojedinoj župi. 
Zahvaljujući tome, danas znamo za prve škole i prve učitelje 
u ovim krajevima. U izvješćima kanonskih vizitatora arhi- 
đakonata Since spominju se g. 1758. škole u Duboćcu, Ko- 
bašu, Cerniku, Novoj i Staroj Gradiški, a god. 1761. u Nov- 
skoj i Oriovcu, dok su u Sičama zaključili osnovati školu, 
koja je počela djelovati, kako ćemo vidjeti, tek g. 1771. God. 
1775. spominje se škola u Lipovljanima, Starom Petrovom 
selu, Vrbovi i Stupniku. God. 1780. u Rajiću, Dragaliću, Vrbju 
i Lužanima, a g. 1783. u Orubici. Učitelji su bili uglavnom 
Nijemci i Česi i poneki Hrvat. U školi su djeca učila čitati 
i pisati na hrvatskom jeziku (koji se često naziva »lingua 
illyrica«), kao i na njemačkom, zatim računati i vjeronauk. 
Vjeronaučnu pouku davali su i svjetovni učitelji, a kontrolu 
bi obavljao župnik ili kapelan. Zbog nestašice učitelja obuka 
bi se često prekidala ili bi se škola zatvarala na kraće ili 
na dulje vrijeme. 

Na početku 18. stoljeća ovo je područje bilo slabo na¬ 
seljeno. Odlazak muslimanskog stanovništva, iseljavanje ka¬ 
tolika i borba za oslobođenje Slavonije od Turaka učinili su 
da je slavonska Posavina između Novske i Oriovca opustjela. 
Ali doseljavanjem Hrvata iz Like, Bosne i drugih krajeva i 
s povećanim natalitetom starosjedilaca zabilježen je u dru¬ 
goj polovici 18. stoljeća utješljiv porast stanovništva. Po po¬ 
rastu stanovništva nalaze se Nova Kapela, Dragovci i Batrina 
među prvima na tom području. 

Već smo spomenuli kanonsku vizitaciju Petra Nikolića, 
slavonskog vikara zagrebačkog biskupa Petra Petretića iz g. 


1660., u kojem se opisuje stanje župe u Ratkovu Potoku 
(Ratkovici) i gdje se spominju 4 crkve koje su od kamena 
sagradili franjevci, a među njima se na prvom mjestu spo¬ 
minje crkva »na mjestu zvanom Dubovac pod naslovom Bla¬ 
žene Djevice Marije«.® Teško je odrediti godinu kad je 
crkva u Dubovcu sagrađena jer se iz izvješća ne može točno 
odrediti na koju se crkvu odnose riječi »nostris temporibus« 
(= u naše vrijeme, tj. oko g. 1660.), a na koju riječ »olim« 
(= nekoć). Prema tome, nećemo pogriješiti ako ustvrdimo 
da je crkva na Dubovcu podignuta između g. 1600. i 1660. 
Ona je vjerojatno zamijenila staru srednjovjekovnu crkvu 
koja se nalazila na istom mjestu i koja se u popisu župa 
prigodom ubiranja papine desetine g. 1332., 1334. i 1335. spo¬ 
minje kao župna crkva, doduše ne izričito pod imenom Du¬ 
bovac, već kao župa BI. Djevice Marije. J. Buturac smatra, 
da se od četiri spomenutih župa pod imenom BI. Dj. Marije 
jedna sigurno odnosi na Dubovac.® U prvom dijelu naše 
rasprave vidjeli smo da se već u kasnom srednjem vijeku u 
razdoblju od 13. do 16. stoljeća u pedesetak dokumenata 
spominje to područje i da se u njemu nalazi selo, župa i 
gospoštija Dubovac, koja se prostirala od današnjeg Bilog 
Briga do Dragovaca. Spominjana župna crkva BI. Djevice 
Marije nalazila se u selu Dubovac. Za vrijeme turskih na¬ 
leta u posavsku Slavoniju razoreno je više crkava u tom 
kraju, ali je crkva u Dubovcu ostala pošteđena, dok je na¬ 
selje razoreno. Nakon odlaska Turaka i propasti dosadaš¬ 
njeg župskog središta u Ratkovu Potoku trebalo je potražiti 
novo središte župe. čini se da je za to bila najprikladnija od 
ratnog pustošenja pošteđena i dobro sačuvana crkva u 
Dubovcu. 

Prvu sigurnu vijest o župi u Sičama s crkvom na Du¬ 
bovcu nalazimo u matičnim knjigama Liber B. C. M. iz g. 
1725. Na naslovnoj stranici nalazi se natpis: »Hic liber spectat 
ad parochlam Sicsensem id est ad ecclesiam Nativitatis B. V. 

s Usp. str. 21, 34—^35. — TADE SMICIKLAS, Dvljestogodišnjica oslobođenja 
Slavonije, II (Zagreb 1891.) 9. — JANKO BARLfi, Popis župa u donjoj Slavoniji od 
god. 1660.: Vjesnik kr. hrv.-slav.-dalm. zem. ark., IX (Zagreb 1907.) 167. — E. 
FERMENDŽIN, nav. dj., 494. 

6 J. BUTURAC, Župe požeškog arhidjakonata g. 1332.—1335.: Bogoslovska 
smotra 1 (1934.) 87. — J. BUTURAC, župe arhidjakonata Since u XVIH. vijeku: 
Croatia sacra 1 (1931) 246. 

M. Dubovlcsensis«, s datumom i imenom prvog krštenog djete- 
ta.7 Kao upravitelj župe spominje se Andrija Gušterović, 
franjevac. Matične knjige rođenih i vjenčanih vode se do 
kraja god. 1746., a umrlih do početka g. 1733. Iz njih sazna¬ 
jemo i imena franjevaca koji su u župi obavljali duhovnu 
pastvu i mjesta u kojima su se podjeljivali sakramenti. Da 
je župa u Sičama postojala i prije te godine, svjedoči zapis 
kasnijeg novokapelačkog župnika Matije Aleksandra Bablća 
(1848-1865.) u Spomenici, I., koji je po dolasku na župu u 
Novu Kapelu g. 1848. kroz dvije godine »matriculas omnes 
parochiae cum protocollo circularium, etiam antiqua docu- 
menta in archivio Centuriae« marljivo proučavao i tako sa¬ 
kupio sve dokumente koji se odnose na povijest župe. Re¬ 
zultate svojih istraživanja tmio je u Liber memorabilium. M. 
A. Babić zaključuje da se iz protokola prijašnjih upravitelja 
župe (koji se, nažalost, nisu sačuvali, a na koje je M. A. Babić 
vjerojatno tijekom svoga istraživanja naišao) može zaključiti 
da je ta župa starija. On tvrdi da nije osnovana kasnije 
nego susjedna župa Orubica, čiji najstariji zapis potječe iz 
g. 1702. Starost župe u Sičama teško je odrediti zbog toga 
što su matične knjige iz prošlih vremena i turskih provala 
djelomično odnijeli izbjeglice, a većim dijelom bile su pre¬ 
nesene u samostan u Veliku. Prema bilješci upravitelja Stje¬ 
pana Petrića — piše dalje M. A. Babić — velik je dio ma¬ 
tičnih knjiga spaljen za turskih pustošenja.s 

M. A. Babić nabraja imena mjesta koja su spadala pod 
župu Siče. To su: 

1. Sicse vel Szince«, mjesto koje se u matičnim knjiga¬ 
ma rođenih od 21. lipnja 1729. naziva »Capela«; godine 1738. 
spominju se kršteni »ex pago Capella Sicse«, ali i to da se 
krsti »in ecclesia S. Clarae«, kao i »in ecclesia S. Mariae in 
Dubovacz«, a kršteni su »ex Suiche mahla«. Liber B. M. C. 

7 Vidi Liber baptisatorum, mortuorum et copulatorum inceptus die 19 a 
aprllis anno dnl 1725: Arhiv župe Nova Kapela. Na str. 1. zapisano je da je 19. 
travnja 1725. Andrija GuSterović krstio dijete Josipa Benića iz Lipovca i njegove 
zakonite žene Ane, davši mu ime Juraj. Kumovao je Martin Fičković, također iz 
Lipovca. 

8 Spomenica I, 2. M. A. Babić krivo smatra da je po župi Siče nazvan 
arhidjakonat Since. Župu Siče naziva »antiquissima et celeberrima, vocata Sicsen- 
sis B. Mariae Virginis ad Dubovacz« i da postoji »in maxima sua extensione iam 
anno 1725«. 


i dalje spominje mjesto »Sicse«, a potkraj g. 1740. prvi put 
spominje krštene »ex Magna Siche«. Dvije godine kasnije, 
početkom g. 1742., navodi »omnes ex Sicse id est ex Kapela«, 
g. 1744. »omnes ex Sicse alias Kapella«, ili »ex pago Sicse 
apud Capela«.* Spomenimo ovdje da su kumovi na krštenju 
djece bili uglavnom vjernici iz župnih filijala, ali se spomi¬ 
nju i kumovi iz Cernika, Broda, Oriovca i Kobaša, što po¬ 
kazuje na povezanost župe Siče s vjernicima susjednih župa. 
Iz navedenih dokumenata s pravom zaključujemo da se selo 
Siče, po kojem je župa Siče dobila svoje ime, tijekom vre¬ 
mena proširivalo, dobivajući nova imena. Protezalo se od da¬ 
našnjeg mjesta Siče, preko Magić Male i Bilog Briga do 
Dubovca. Današnje Siče nazivalo se Veliko Siče. U njima 
se spominju kuće Kešerića, Kasapovića, Karimanovića, Jan- 
koviča, Burića, Šebelića, Raškovića, Cupiča i Mačkovića.io 
Sičama se također nazivao donji dio Magić Male, dok se 
gornji dio zvao Bastra. Kad je uprava u Gradiški odredila 
razvrstavanje seljačkih gazdinstava u selišne jedinice, donji 
dio Siča se za stalno nazvao Magić Mala, a gornji Bastra. 
Sjeverno od Bastre prema Dubovcu, pola sata hoda od župne 
crkve, nalazio se dio Siča koji se u Liber B. M. C., zbog ka¬ 
pele sv. Klare, koja se tu nalazila, nazivao »Sicse id est Ka¬ 
pela«, »Sicse alias Kapella«, »Sicse apud Capela«, označu¬ 
jući tako onaj dio Siča koji se nalazio uz samu kapelu. Iz 
svega rečenoga postaje posve razumljivo i jasno zašto ka¬ 
nonske vizitacije iz g. 1761. spominju župu »Sziche, vulgo 
Kapela«.ii Kanonska vizitacija g. 1765. govori da se kapela sv. 
Klare nalazi u »Neo-Capella«, tj. u Novoj Kapeli. Kako i 
prethodne k. v. (1758., 1761.) govore da se na župnom groblju 
na Dubovcu pokapaju stanovnici iz Nove Kapele, može se 
sa sigurnošću zaključiti da se već onda dio Siča uz kapelu 
sv. Klare i župni dvor, u odnosu prema »staroj kapeli« na 
brdu Dubovcu, koja je kao župna crkva postupno gubila na 
važnosti, nazvao Nova Kapela. Taj je naziv onda prenesen 
na novu kapelu i župni dvor uz nju, koji su bili sagrađeni 
g. 1775.12 

9 Liber BMC, 2. ožujka 1738.; 13. listopada 1740.; 2. rujna 1742.; 13. svibnja 
1744.; 27. rujna 1744. 

U) Spomenica 1 , 3. 

11 K. V. 1761. Protokoli br. 31/III, 83—93. 

is K. V. 1765., 93—114. 

2. Veliko Siče s već navedenim kućama 

3. Siče, sa svojim donjim dijelom ili Magić Malom i s 
gornjim ili Bastrom 

4. Bili-Brig 

5. Vrbova, do koje se g. 1753. spominje Berković Mala 

6. štivica 

7. Komarnica 

8. Seoce 

9. Batrina 

10. Dragovci 

11. Gratkovica ili Gratkovpotok ili Ratkipotok i na kraju 
Ratkovica. 

12. Pod istim imenom (Ratkovica) pojavljuje se sve do g. 
1751. Starakapela, misli M. A. Babić i dalje navodi da se 
Stara Kapela spominje prvi put g. 1735. i ostaje u upotrebi 
sve do g. 1751.1* M. A. Babić je očito u zabludi kad Ratko- 
vicu poistovjećuje sa Starom Kapelom. Ratkovica ne može 
nikako biti Stara Kapela iz dva razloga: 

a) uz Ratkovicu je u povijesnim dokumentima uvijek 
vezano ime sv. Mihaela, kojemu je crkva u Ratkovici posve¬ 
ćena, dok se u Staroj Kapeli spominje kapela sv. Marka, 
koja je postojala do g. 1758., a onda je porušena. Na njezinu 
je mjestu podignuta nova kapela Spasiteljeva Uzašašća g. 
1860.14 

b) Liber B. M. C. poistovjećuje, doduše. Staru Kapelu 
i Ratkovicu, ali samo na jednom mjestu, i to g. 1745. kad fra 
Matija iz Radovanaca 14. veljače krsti kćerku Marka lučića 
»ex antiqua Capela alias Gratcovica«. Svi ostali zapisi jasno 
razlikuju Ratkovicu od Stare Kapele. Tako g. 1735. nailazi¬ 
mo dva puta na ime »antiqua Capela«, g. 1741. na »Capella 
vetera«, a g. 1740. na »Radkovica«, g. 1743. »Gratkovica«, g. 
1744. »Gratki potok«. Očito je da se u zapisu fra Matije 
radi ili o lapsusu ili o činjenici da je Ratkovica, u to vrijeme 
naseljena pravoslavnim stanovništvom, postupno padala u 
zaborav poistovjećujući se u narodu sa Starom Kapelom. U 
kanonskim vizitacijama, međutim, na to poistovjećivanje 
nigdje ne nailazimo. 

13 Spomenica I, 4. 

14 Usp. K. V. 1758. Protokoli br. 30/11, 342. koji navode da se u Ratkovici 
na groblju koje se nalazi oko kapele sahranjuju stanovnici Dragovaca, Ratkovice, 
Stare Kapele i Komorice. 


13. Pavlove! 

14. Lipovac (današnji Gornji), na koji se nadovezuju Ma- 
tičević, pa također Ergović i Gazđović Mala. Od g. 1753. 
mjesto se naziva Matičević. 

15. Lipovac Veliki (današnji Srednji) sastoji se od raštr¬ 
kanih sela Didović, Cikardić, Ferić, Bogdanović, Fićković, 
Benić i Jelčić Mala. 

16. šušanje (današnji Donji Lipovac) se također naziva 
Lipovac, a sve đo g. 1753. bio je raštrkan u naseljima Gla¬ 
vić, Vokušić, Švendić, Udvina, Ljubić, Lukačić Mala. 

Prema M. A. Babiću župa Siče brojila je g. 1725. slije¬ 
deće filijale: Bili Brig, Vrbova, Štivica, Komornica, Magić 
Mala, Siče, Seoce, Batrina, Dragovci, Ratkovica, Stara Ka¬ 
pela, Pavlovci, Matičevič, Veliki Lipovac i šušanje. 

Župa u Sičama obuhvaćala je, dakle, široko područje 
što ga danas zauzimaju župe Nova Kapela, Gornji Lipovac, 
štivica i Vrbova. Uslijed seobe k cesti sredinom 18. sto¬ 
ljeća nestala su mnoga sela koja su u prvoj polovici 18. sto¬ 
ljeća spadala pod župu Siče. Neka su se preselila na mjesto 
gdje danas leži Lipovac, a druga prema cesti gdje se danas 
nalazi Nova Kapela. Tako velika, prostrana župa redovito je 
uz upravitelja imala i dva kapelana. 

Pogledajmo sada najprije u kakvom se stanju nalazila 
župna crkva i župni dvor, da bismo onda prikazali prijelaz 
župe u ruke svjetovnog klera i gradnju nove župne crkve 
u Novoj Kapeli, a nakon toga razgledali filijalne kapele u 
selima, posjetili groblja i škole, upoznali župnike i kapelane, 
prve učitelje, orguljaše i bratovštine. 


2. župna crkva BI. Djevice Marije Dubovačke 

Župna crkva BI. Djevice Marije nalazila se usred groblja 
na brdu Dubovac, a od župnog dvora u selu Siče bila je 
udaljena pola sata hoda. Kanonik Juraj Dumbović navodi 
prigodom kanonske vizitacije g. 1730., da selo Dubovac broji 
25 katoličkih kuća. Crkva je od kamena, neokrečena, s d(> 
brim krovištem, ali bez tornja. Posvećena je BI. Dj. Mariji 
na nebo Uznesenoj. Ima jedan drveni oltar, a na zidovima 

slike BI. Dj. Marije, sv. Lovre i sv. Ivana Apostola. Oko 
crkve je neograđeno groblje.i Četiri godine kasnije župu su 
pohodili o. Josip iz Osijeka, definitor franjevačke provincije, 
i Ivan Nunberger, carsM provizor. Iako je zapisnik o stanju 
župe sastavljen u Sičama, župa se naziva »parochia Dubovic- 
ensis«, patron joj je Rođenje BI. Djevice Marije, a ne više 
Uznesenje, kako je to zabilježio vizitator J. Dumbović. Da 
se crkva ne bi posve srušila potreban joj je novi krov, a 
trebalo bi i pokrajne zidove popraviti i ožbukati. Nedostaju 
oltari i sav unutrašnji namještaj. Crkva ima sve potrebne 
stvari za službu Božju, kao i sveto posuđe.2 

Prema tome, u to se vrijeme u crkvi na Dubovcu više 
nije služila sveta misa zbog pomanjkanja oltara i trošnog 
stanja crkve. Ni slijedeća kanonska vizitacija g. 1746. ne do¬ 
nosi radosnijih vijesti, jer crkva još nije popravljena.® Ostala 
je i nadalje zapuštena i napuštena, jer je narod umjesto u 
nju dolazio na misu u drvenu kapelu sv. Klare, koja se na¬ 
lazila u selu Siče, uz stari drveni župni dvor. Kad je župu 
prigodom kanonske vizitacije g. 1754. posjetio Ivan Paxy, 
kasniji zagrebački biskup, ona više nije bila župna crkva, već 
se spominje samo kao filijala u Dubovcu, koja je nekada 
bila župna crkva. Ima, doduše, još i kalež i sve potrebno za 
služenje mise, ali se u njoj misa više ne služi. Kao župna 
crkva služi kapela sv. Klare, koja se nalazi neposredno uz 
župnu kuću u Sičama.4 

U međuvremenu, u razmaku od osam godina, u župi su 
se dogodile promjene koje možemo nazvati revolucionarnima. 
Crkva na Dubovcu postala je središte intenzivnog vjerskog 
života. Kao da se sve pokrenulo, vjerski živnulo. Narod je 
hrlio u crkvu na Dubovcu, dolazio je u procesijama da se 
moli pred čudotvornim kipom Majke Božje. Zaboravljena 

1 K. V. 1730., Protokoli br. 29/1, 74. 

2 BLAŽ GLOGOV AC, Kratka Izvješda o nekim slavonskim župama iz god. 
1733.—4.: Katolički list 33 (1907.) 389—390. Osim o župi Dubovac izvješće govori o 
župama Pakrac, Međurić, Jazavica, Oriovac, Kobaš 1 Dubovik. Na kraju izvješća o 
župi Dubovac nalaze se imena potpisnika: Ilija Poljac, iz sela Dragovci, Mijo 
Orlšković, »decurio« ili kapetan iz istog sela. Marko Katić iz Vrbove, Ivan Đurić, 
Nikola Kovačević iz Stivice, Stanko Hagjić »vigiliarum magister«, Mijo Fičković, 
iz Lipovca, Pavao Lukačić, »vigiliarum magister« iz istog sela, Martin Radičević, 
vojvoda iz sela Siče, i Matej Stabić, »capitaneus« iz istog sela. 

s K. V. 1746., Protokoli br. 29/1, 112. 

4 K. V. 1754., Protokoli br. 30/11, 7. 


crkva na Dubovcu odjednom je postala premalena da primi 
velik broj župljana i hodočasnika, što se zapravo dogodilo? 
Naredbom Marije Terezije iz g. 1754., da se u krajiškim žu¬ 
pama duhovna pastva povjeri svjetovnom kleru došlo je do 
promjene'! u župi Siče. Umjesto fra Marka Oršanovića po¬ 
stavljen je za administratora župe 15. rujna 1754. Josip 
Horvat, svjetovni svećenik.® 

Upravitelj župe Josip Horvat je odmah po svom dolasku 
uočio da se iz vjerskog mrtvila u kojem se nalazila župa 
može izaći samo ako njezino središte ponovno postane crkva 
posvećena Majci Božjoj na Dubovcu. Hrvatski je narod, nai¬ 
me, oduvijek rado štovao Majku Božju, podizao joj crkve i 
kipove i slavio je divnim pjesmama. Sigurno je da je slika 
Majke Božje na oltaru stare crkve već prije predstavljala 
svetinju za vjernike župe, jer kako inače protumačiti tako 
naglo širenje Marijina štovanja, da je »crkva postala prema¬ 
lena s obzirom na vjernike koji ovamo dolaze i čiji broj 
sve više raste, štujući BI. Djevicu Mariju«, kad je Josip 
Horvat nabavio drveni kip Majke Božje i postavio ga na 
glavni oltar u crkvi, kako izvješćuje kanonski vizitator.® On 
zato predlaže da se crkva proširi dvjema pokrajnim lađama 
ili da se sagradi nova. Ali i takva, kakva je bila, crkva je u 
usporedbi s prijašnjim stanjem bila dotjerana i uljepšana. 
Na glavnom oltaru kao u kutiji nalazio se drveni kip Majke 
Božje, koja na lijevoj ruci drži Isusa, a u desnoj žezlo. Kip 
je obučen u elegantnu haljinu. Iznad oltara na 4 mramorna 
stupa uzdizao se divno obojen baldahin. Iznad njega nala¬ 
zio se u liku goluba Duh Sveti i natpis »Sponsa mea« (»za¬ 
ručnica moja«). Oltar je bio ukrašen, a s njegove obje stra¬ 
ne bila su vrata, tako da se mogao obići. Na strani evanđe¬ 
lja postavljena je slika sv. Ivana Krstitelja, a na strani po¬ 
slanice sv. Ivana Nepomuka. U blizini oltarnog luka nalazila 
su se dva kipa, desni s natpisom »Utocsisce grisnika«, a lijevi 
»Zdravlje nemocsnika«. Treći natpis »Pomocsnicza kersti- 
anjska« bio je na vrhu žrtvenika. Na strani evanđelja nala- 

5 M. A. Babić u Spomenica I, 8. donosi riječ iz izgubljene Liber copulatorum, 
br. 6, str. 34., kojima je popraćen taj događaj. »Finiš 15. a septembris 1754 advenit 
administrationis monasticae.« Pri primopredaji župe bili su nazočni: kanonik Ivan 
Paxy u ime zagrebačkog biskupa, a u ime krajiške vojne uprave Pavao Tscherner, 
»prvi locumtenens jedne kumpanije pješaka«. 

6 K. V. 1758-, Protokoli br. 30/11, 334. 

zio se oltar sv. Josipa sa slikom, a na strani poslanice oltar 
sv. Ladislava, čija menza još nije bila uređena za bogoslužje. 
Osim toga, u lađi crkve bila je i slika sv. Ane, koja je ujed¬ 
no prikazivala BI. Dj. Mariju i sv. Joakima, dar gospođe 
»colonelle de Ried«. Tu je sliku kasnije s dozvolom iste 
gospođe upravitelj župe Josip Horvat prenio u kapelu sv. 
Ane u Lipovac ili Fičković Malu. Crkva je imala tri ulaza: 
na pročelju crkve veliki, a po jedan u lađi na strani posla¬ 
nice i iza oltara, na strani evćmđelja. U njoj se služila 
misa na nedjelje, na blagdane Majke Božje i »u drugim 
prilikama«.’ župna je crkva dobila i zvono od 80 libri, koje 
se nalazilo u tornju podignutom nad korom. Ni župna crkva, 
a niti kapela sv. Klare nisu imale sakristiju. Svećenik se 
za misu spremao na stoliću smještenom na strani evanđelja, 
a sad je u tu svrhu postavljen novi ormar, u kojem se čuva 
sveto ruho i posuđe. Stvari za službu Božju bile su za obje 
crkve zajedničke. Takav ormar nalazio se i u kapeli sv. 
Ane, a da je on doista bio ispunjen, svjedočio je njegov sa¬ 
držaj ispisan za 7 listova. Kanonska vizitacija spominje da¬ 
režljivost »augustissimae Dominae« Marije Terezije, koja je 
crkvi darovala kaleže i misno ruho, dok je biskup darovao 
novi misal, obrednik i kantual »croatico-latinum«. Od ruha 
posebno se ističu haljine BI. Dj. Marije raznih boja.s Pre¬ 
sveto se, međutim, nije čuvalo u crkvi jer je bila pola sata 
udaljena od župnog dvora. Svetohranište se nalazilo u ka¬ 
peli sv. Klare, koja je bila neposredno uz župski dvor. Tu 
sliku sređenosti župne crkve narušavala je samo slika groblja 
oko crkve, čiji je cintor bio na mnogim mjestima srušen. 
Crkva nije imala ispovjedaonice, ali se navodi da ih je prije 
imala. One su zbog trošnosti vjerojatno uklonjene, ali vizi- 
tator naglašava da ih je potrebno ponovno staviti u crkvu. 

Župnik Josip Horvat, kojega vizitator hvali kao vrlo 
agilnog i dobrog svećenika, zajedno sa svojim vjernicima 
dao se odmah po svom dolasku svim silama na sređivanje 
prilika u župi. Vjerski je život cvao i bujao, pobožnost pre¬ 
ma Majci Božjoj mamila je veliko mnoštvo vjernika u 
crkvu na brežuljku Dubovac, koji se u to vrijeme počeo 

7 K. V. 1758., 335. Mišljenje J. Buturca da se u crkvi nalazila slika sv. Lovre 
vjerojatno je »lapsus calami«. Autor je očito mislio na sliku sv. Ladislava. Usp. 
J. BUTURAC, Župe arhidjakonata Since u 18. vijeku: Croatia Sacra 1 (1931.) 247. 

8 K. v. 1758., 337. 


nazivati »Gospino brdo«, »Marijino polje«, ili »Gospino po¬ 
lje«. Sigurno je da su se hodočasnici tom prilikom krijepili 
i dobrim crnim vinom, pa je to navelo kasnijeg župnika M. 
A. Babica da u Spomenicu zapiše i ove riječi: »U ovim se 
krajevima proizvodi ’celebre vinum rubrum’.«^ Začuđen vizi¬ 
tator, koji je svega tri godine nakon posljednje vizitacije 
posjetio župu Siče, izvješćuje da je župna crkva zbog po- 
božnosti naroda prema Maci Božjoj temeljito obnovljena i 
proširena, tako da je dobila uz lađu jednu kapelu i novo zi¬ 
dano svetište. Čini se da godine 1761. preuređenje još nije 
bilo posve završeno jer se u izvješću spominje da su oltari 
pomicani ili su pohranjeni u sakristiji. Na oltar u podignu¬ 
toj lađi, u koju je smješten i kip BI. Dj. Marije, stavljen 
je tabemakul. Crkva je dobila novi zidani kor. Presveto 
Otajstvo, koje se ovdje posvećivalo u nedjelje i blagdane, 
čuvalo se u svetohraništu samo za pričesnike one nedjelje 
ili blagdana, dok se trajno i dalje čuvalo u kapeli sv. Klare 
u selu Siče. Crkva je dobila i dvije nove ispovjedaonice, od 
kojih je jedna bila smještena u novoj kapeli, a druga pod 
korom. Sagrađena je i sakristija na strani poslanice, a u 
nju su stavljeni paramenti, crkveno posuđe i zastave za pro¬ 
cesije. Jedna od zastava imala je slike BI. Dj. Marije, Presv. 
Trojstva, sv. Ivana Nepomuka i sv. Franje Ksaverskoga. Zvo¬ 
nik je obojen crvenom bojom. Cintor oko groblja bio je 
prigodom ovih gradnji posve razoren, ali se napominje da 
će biti popravljen kad radovi budu završeni.lo 

Slijedeća kanonska vizitacija g. 1765. spominje u crkvi 
samo jedan oltar, i to u svetištu. Na njemu su u udubini 
nalazi kip Majke Božje, a okolo njega su slike sv. Ivana 
Nepomuka i sv. Franje Asiškoga. Određena mjesta u novoj 
kapeli još nisu popunjena novim oltarima. Zidani kor je tako 
neprikladno napravljen, smatra vizitator, da do njega ne mo¬ 
že doprijeti svjetlo.^ Te godine župnik nije više Josip Hor¬ 
vat, već je upraviteljem postao domaći sin, rodom iz Lipovca 
(šušanja) Luka Pejaković .12 S Horvatovim odlaskom kao da 
je otišao dio srca ove župe. Kao da je zamrla hodočasnička 
pjesma s Gospina polja. Crkva na Dubovcu opet je bila pre- 

0 Spomenica I, 4. 

10 K. V. 1761., Protokoli br. 3I/III, 83—65. 

11 K. V. 1765., ProtokoU 31/III, 93—95. 

12 K. V. 1765., 103. 

puštena samoj sebi i zaboravu. Nije to bila krivnja novog 
župnika L. Pejakovića ni njegova nasljednika Josipa Tajsper- 
gera, dobrih i vrijednih svećenika, već novonastalih prilika 
u župi. God. 1769. spominje, naime, vizitator da je župu na¬ 
šao u onakvu stanju u kakvom je bila za k. v. g. 1765. Osim 
nadsvođenog svetišta ništa drugo nije završeno, a niti će se 
dovršavati, jer su sela Vrbova, Stivica i Komamica daleko 
od crkve, a selo Bili Brig, koje se nalazilo uz crkvu, prese¬ 
ljeno je k »via regia«.!® Tako su najbliže kuće udaljene od 
crkve pola sata. U skorije vrijeme valja i sam župni dvor 
preseliti uz javni put. Sve je to zahtijevalo gradnju nove 
crkve. Očito da kanonskom vizitatoru nije bilo poznato što 
je crkva na Dubovcu značila za vjernike sičanske župe, kad 
je dao gotovo neshvatljiv prijedlog da se crkva na Dubovcu 
sruši i da se od njezina materijala sagradi negdje na po¬ 
voljnijem mjestu nova crkva.w Već smo spomenuli da su 
prilikom preuređenja crkve g. 1761. bili spomenuti neki olta¬ 
ri, a na jedan takav bio je postavljen i kip Majke Božje u 
novoj lađi. Sada vizitator spominje da su prema riječima 
kapelana Luke Mladinovića oltari, koje je Josip Horvat na¬ 
bavio, podijeljeni trima različitim kapelama, dok se u crkvi 
nalazi onaj opisan za k. v. g. 1765.1® Da je nekadašnji vjerski 
život koji je bio vezan uz župnu crkvu na Dubovcu posve 
zamro, svjedoči k. v. g. iz g. 1771., koja više ne spominje 
Dubovac, već samo župnu crkvu na samotnom mjestu Bili 
Brig, za koju krivo pretpostavlja da je sagrađena g. 1680., 
ali ne zna od koga. Svetište se već ruši! Krovište je ruše¬ 
vina, jer se zbog veličine crkve ne može dobro učvrstiti. 
Kip Gospe nalazi se na kamenom oltaru s dva drvena stupa 
i s dvije slike. Na zidovima crkve je šest slika. Tabemakul 
je od drveta. Na pokrajnim oltarima su lijepe slike Zaruke 
BI. Dj. Marije i sv. Lovre. Pred oltarom visi svijeća od sre¬ 
bra i olova. U jeku opće seobe kuća prema javnoj cesti 
preseljeno je i selo Siče (Malo), tako da je kapela sv. Klare, 


13 15. VI 1766. otcijepljene su Vrbova, Komamica i Stivica od župe Siče i 
pripojene novoosnoveinoj župi u Mitrovom selu ili Petrovom selu, koje je prije 
bilo filijala župe Cemik. 

14 K. V. 1769., ProtokoU br. 32/IV, 170. 

15 Nav. mj. 170. 


sagrađena g. 1708., ostala udaljena od sela četvrt sata hoda. 
Na taj je način i župni dvor ostao osamljen podalje od sela.i« 
Crkva na Dubovcu ponovno je proživljavala svoju samoću i 
napuštenost. Trebalo je da opet dođe novi Josip Horvat, 
da župu vjerski oživi, da pokrene vjernike, da u novim pri¬ 
likama unese u župu novi duh i da stvori ozračje u kojem 
"■ će se odgajati novokapelački velikani uma i srca. Trebalo 

je naći pravog čovjeka za pravo vrijeme. I on je došao! Bio 
je to Toma Grgurević, koji je g. 1769. naslijedio dotadašnjeg 
župnika Josipa Tajspergera kad je ovaj postao zagrebački 
kanonik.17 Uočivši nemogućnost uspješnog dušobrižničkog 
rada u takvim uvjetima. Toma Grgurević je odlučio da u 
novom naselju kraj ceste sagradi novu župnu crkvu i uz 
nju župni dvor. Njegovo će 23-godišnje djelovanje u župi 
ostaviti tragove koji su i danas vidljivi, župna crkva Rođenja 
BI. Dj. Marije počela se graditi u Novoj Kapeli g. 1773. 
Zaslugom kraljice Marije Terezije, koja je imala nad župom 
patronatsko pravo, a brigom župnika Tome Grgurevića, ka- 
I petana novokapelačke centurije Henrika Sunstenaua te mar- 

I ljivošću i suradnjom vjernoga puka, crkva je dovršena u 

rujnu 1774., blagoslovljena i u nju je na blagdan Imena 
Marijina iz stare crkve nad Bilim Brigom, uz najveće sudje¬ 
lovanje naroda, s pjesmom i u svečanoj procesiji prenesen 
čudotvorni kip Majke Božje i postavljen na glavni oltar. 
Tako je Gospa opet došla bliže svojim vjernima da bi ih oba¬ 
sipala obiljem svojih milosti. Stara crkva na Dubovcu tim 
je činom odigrala svoju povijesnu ulogu, pružajući preko 
140 godina stan najprije slici, a zatim i čudotvornom kipu 
Gospe Dubovačke. Iako proširivana i dotjerivana, nije ipak 
nikad potpimo završena. Nakon preseljenja sela Bili Brig 
oko g. 1769. k cesti ostala je osamljena, a poslije gradnje 
'> nove župne crkve u Novoj Kapeli i posve nepotrebna. Zato 

I je opet predloženo da se lađa crkve sruši pa da se od te 

građe napravi cintor oko nove župne crkve. Svetište crkve 


16 K. V. 1771., Protokoli br. 31/III a. 3. 

17 Prema Spomenica I, 9. u matičnim knjigama upisano je da je T. Grgu¬ 
rević 5. rujna 1769. krstio djecu. Umro je 17. I. 1792. g. 

18 K. V. 1775., Protokoli br. 32/IV, 524. Usp. Spomenica I, 10. M. A. Babić 
krivo misli da je kip prenesen g. 1773. 

moralo bi se ipak sačuvati zbog groblja koje se tu nala- 
zilo.i9 No ni ta »osuda na smrt« nije izvršena. Kao da se 
narod teška srca rastajao od svoje crkve, koja mu je u ži¬ 
votu bila toliko puta izvor snage i utjehe. K. v. g. 1780. bi¬ 
lježi da je nekadašnja župna crkva sada postala filijalnom 
kapelom sv. Lovre sela Bilog Briga. Zbog njezine veličine 
teško je pričvrstiti krov, pa joj zato prijeti raspadanje. Nad 
pročeljem se nalazi drveni toranj sa zvonom. Ima sakristiju. 
Međutim, sav je namještaj prenesen u novu župnu crkvu, 
osim slike svetog Lovre i stvari potrebnih za misu. Najveći 
broj župljana sahranjuje se na groblju oko crkve, zato su 
stanovnici sela Bilog Briga, Magić Male, Bastre, Velikog Siča 
i Nove Kapele dužni brinuti se o ogradi groblja.^ God. 1864. 
dobio je i Bili Brig svoju kapelu sagrađenu od čvrste građe 
i posvećenu Spasiteljevom Uzašašću .21 

Kad je g. 1775. uz novu crkvu podignut i novi župni 
dvor, velika svečanost u župi mogla je započeti: svečana 
posveta crkve, a s njom i prvi dani djelovanja nove župe 
pod imenom Nova Kapela. Zašto se tako dugo čekalo s 
posvetom crkve, teško je sa sigurnošću reći. Možda zbog 
toga što ona još nije bila posve dovršena? Budući da je bila 
blagoslovljena, mogla se u njoj obavljati služba Božja. Možda 
je imenovanje Tome Grgurevića profesorom na akademiji 
u Požegi (18. studenog 1773.) i izbivanje iz župe do ljeta 
g. 1776., kad je ponovno počeo rezidirati u župi onemogu¬ 
ćilo sve priprave potrebne za taj svečani čin? Ili je možda 
zapreka bio u svibnju g. 1776. započeti jubilej, kad su župe 
zagrebačke biskupije hodočastile u katedralu u Zagrebu, a 
među njima i Novokapelčani? Teško je reći! Konačno, 13. 
srpnja, na 8. nedjelju po Duhovima, zagrebački biskup Josip 
Galjuf (1772 - 1786.) svečano je blagoslovio novu crkvu. U to 
je vrijeme, naime, obavljao kanonske vizitacije i dijelio sv. 
potvrdu u požeškom kraju, a to je bila priUka da se sve¬ 
čano blagoslovi nova crkva.®® 


19 K. V. 1775., 529—532. 

20 K. V. 1780., Protokoli br. 34/VI., 57. 

21 K. V. 1867., Protokoli br. 43/XV, 25. 

22 Spomenica I, 11. 


3. župni dvor s kapelom sv. Klare u Sičama 

Drvena kapela sv. Klare u Sičama sagrađena je vjero¬ 
jatno g. 1708., a prigodom kanonske vizitacije g. 1730. spo¬ 
minje se'pod imenom sv. Stjepana Kralja.i Izvješće pak 
o. Josipa iz Osijeka g. 1734. i slijedeće k. v. spominju je pod 
imenom kapele sv. Klare Djevice u Sičama.® Sve kanonske 
vizitacije, osim one iz g. 1730., koja je inače prilično škrta 
u izvješću, govore da se uz kapelu nalazi i drveni župni 
stan, ali ne navode godinu kad je sagrađen. Najvjerojatnije 
je podignut iste godine kad i sama kapela jer se prigodom 
prve k. V. spominje da službu župnika obavljaju franjevci 
iz samostana Velika, kojem pripada ova župa, i to fra Andrija 
Gušterović i fra Simon iz Stražemana.* Kapela ima drveni 
oltar sa slikom. U sredini oltara je križ. K. v. 1730. spo¬ 
minje još i sliku sv. Stjepana Kralja. Kapela raspolaže svim 
potrebnim stvarima za službu Božju. Dva zvona vise na 
drvenim stupovima. U selu Siče ima 140 katoličkih kuća.^ 
G. 1746. spominje se da je oratorij sv. Klare »satis nerus« 
(prilično cm), što znači da bi ga trebalo okrečiti. Na oltaru 
se nalazila slika sv. Klare. Iznenađuje bogatstvo misnog 
ruha i svetog posuđa kojim je raspolagala kapela, ali to je 
donekle i razumljivo, jer su se stvari namijenjene za župnu 
crkvu na Dubovcu čuvale ovdje.® čini se da je od te go¬ 
dine pa nadalje kroz punih 8 godina, sve do dolaska na župu 
svećenika Josipa Horvata, kapela sv. Klare služila kao župna 
crkva, jer je takvom spominju k. v. iz g. 1754.® U njoj su 
franjevci zbog udaljenosti župne crkve od sela i nadalje 
služili mise, podjeljivali sakramente i čuvali Presveto. K. v. 
g. 1758. spominju i vrlo lijepu krstionicu s bakrenim kotli¬ 
ćem u drvenom okvim, koja je nedavno bila nabavljena, a 
nalazila se na strani evanđelja. Kapela još nije imala sa- 


1 K. V. 1746., Protokoli br. 29/1, lU. Prva vijest o njezinoj gradnji g. 1708.: 
K. V. 1771, ProtokoU br. 31/IIIa, 3. God. 1725. u njoj se obavljalo krštenje, prema 
Spomenica I, 14. 

* B. GLOGOVAC, Kratka izvješća o nekim slavonskim župama iz god. 1773.— 
— 4 .: Katolički Ust 33 (1907.) 389. 

3 K. V. 1730., str. 76. krivo franjevce proglašuju augustincima. 

4 Nav. mj., 74. 

5 K. V. 1746., 111. 

9 K. V. 1754., 7. 

kristije, a niti su se u njoj nalazile ispovjedaoniceJ Zbog 
udaljenosti župne crkve ovdje se i dalje tijekom slijedećih 
godina preko tjedna i za lošeg vremena služila misa. Vizi¬ 
ta tor napominje g. 1765. da bi kapelu trebalo što prije ljepše 
urediti jer se nalazi uz župni dvor te je pridošlice odmah 
primjećuju.8 Četiri godine nakon toga Presveto se čuvalo 
na dva mjesta: u župnoj crkvi i u kapeli sv. Klare, odakle 
se po potrebi nosilo bolesnicima. Tabemakul je bio prilično 
grubo izrađen, a krstionica još nije bila obojena. Kapelu 
bi bilo potrebno popraviti, ali se to ne isplati — napominje 
vizitator — jer če se župni dvor sa selom preseliti k javnom 
putu, a nakon toga če kapela postati suvišna i treba je 
ukloniti. Dva zvona od 200 i 25 lb. moči če se prenijeti u 
novu župnu crkvu, što je kasnije i učinjeno.^ Nakon več 
spomenutog preseljenja sela prema cesti ostala je i kapela 
sv. Klare osamljena i udaljena četvrt sata od prvih seoskih 
kuća. U njoj se još uvijek čuvalo Presveto, ali samo za 
potrebe bolesnika, i to u manjem ciboriju, dok se veći sre¬ 
breni nalazio u svetohraništu nove župne crkve. Vizitator 
opominje g. 1775. župnika da, kad se preseli u novi župni 
dvor, ne propusti odrediti 4 ili 5 mladića koji če svećenika, 
kad bude nosio bolesnicima Pričest, pratiti sa svjetiljkama 
(lampašima) i sve do kuće bolesnika pjevati »Svet, svet, svet«. 
U svim većim selima trebalo bi nabaviti slične svjetiljke 
kako bi vjernici mogli dočekati svećenika i pratiti ga do 
kuće bolesnika. Krstionica sa svetim uljima još se uvijek 
nalazila u kapeli sv. Klare, ali bi je trebalo oslikati, ukra¬ 
siti i prenijeti u novu crkvu.« Godine 1780. ne spominje se 
više kapela sv. Klare, što znači da je porušena. Slika s oltara 
prenesena je u župnu crkvu.n 

Istu sudbinu doživio je i stari drveni župni dvor, koji 
je g. 1734. bio u dobru stanju. Uz njega je bio vrt i jutro 
šljivika. Osim toga župa je posjedovala dvije livade i dva 
vinograda.« Drugi posjedi spominju se u Dragovcima i u 
Ratkovici, koja se tom prihkom po prvi put tako naziva, 

7 K. V. 1758., 335—338. 

8 K. V. 1765., 95. 

9 K. V. 1769., 171—172. 

10 K. V. 1775., 525—526. 

11 K. V. 1780., Protokoli br. 34/VI, 59. 

12 B. GLOGOVAC, nav. dj., 389. 


umjesto dosad uobičajenog naziva Ratkov Potok i Ratki Po- 
tok.i3 Za gradnju, popravak i održavanje župskih zdanja bri¬ 
nuli su se župljani. Župnik Josip Horvat proširio je stari 
župni dvor, sagradivši novi i prislonivši ga uz stari. Zato ga 
vizitator iz g. 1758. nazivlje »curia duplex«. župni dvor je 
bio na kat. Dolje su bile sobe za župsku družinu (»familia«), 
župni ured, blagovaonica i kuhinja, a gore stan za župnika 
i dva kapelana. U dvorištu su se nalazile gospodarske zgra¬ 
de: staja za 8 (!) konja, staja za rogatu stoku i 2 žitnice. 
Upravitelj župe tuži se da su franjevci prigodom odlaska sa 
župe ostavili knjigu inventara s pimo pogrešaka.« Godine 
1765. stari dio zgrade župnog dvora u takvom je ruševnom 
stanju da se predlaže: ili ga popraviti ili sagraditi novi. 
Isto se odnosi i na gospodarske zgrade. Budući da je g. 
1769. gornji dio sela Siča ili Nove Kapele več prenesen k 
javnoj cesti, a isto tako če uskoro onamo biti prenesena 
i stanica mjesnog kapetana, trebat če tamo sagraditi i novi 
župni dvor, te je zbog toga popravak suvišan.« Nakon pre¬ 
seljenja župne crkve i dvora k javnoj cesti postat če sela 
Ratkovica i Dragovci s 31 kućom bliže župi Zagrade u Veli¬ 
kom (Novom) Bučju, te če se teško njima moči upravljati 
iz Siča. Zbog toga bi ih trebalo priključiti toj župi.« Za 
k. V. g. 1771. »duplex domus« več se nalazi u kritičnom sta¬ 
nju jer su nosive grede, kao i krovište bili truli. Selo je 
več preseljeno uz cestu, a župni je dvor ostao osamljen. 
Kad je g. 1775. sagrađen novi župni dvor od čvrste građe s 
5 soba, župnik je još uvijek stanovao u starom župnom sta¬ 
nu, jer sve još nije bilo dovršeno. U dvorištu je podignuta 
nova štala za 6 konja i spremište (»receptaculum«) za kola. 
Ostalih zgrada još nije bilo, a niti uređenog vrta.i’ Četiri 
godine kasnije župnik je novu zgradu adaptirao, zazidavši 
vrata od sela i dobivši tako blagovaonicu. Iskopan je mali 
podrum i podignuta staja. Vjerojatno je da se u novi župni 
dvor doselio prigodom svečane posvete župne crkve.is Tako 
su se župna crkva i župni dvor našli jedno pokraj drugoga 


13 K. V. 1754., 8. 

14 K. V. 1758., 347. 

15 K. V. 1769., 178. 

16 Nav. mj., 176. 

17 K. V. 1775., 533. 

18 K. V. 1780., 60. 


92 


93 


u idealnom položaju, u središtu župe, započevši pisati nove 
stranice svoje povijesti, koja, doduše, geografski gledano, ne¬ 
će biti tako buma, ali ništa manje značajna i zanimljiva. 


4. Filijale i filljalne kapele 

Već smo nabrojili sela koja su od samog početka pri¬ 
padala župi Siče. Pogledajmo sada svako selo pojedinačno! 
Našu pažnju, naravno, najviše privlači sudbina crkve u Rat- 
kovici, koja je nekoć bila središte župa i igrala značajnu 
ulogu u povijesti posavske Slavonije. 

a) Crkva sv. Mihaela Arkanđela u Ratkovici prema iz¬ 
vješću vizitatora iz g. 1730. bila je zidana, nije imala tornja 
niti zvono. Iako je već davno prestala biti župnom crkvom, 
imala je sve stvari za misu.i U crkvi su se još uvijek nala¬ 
zila tri oltara. Glavni je resila slika sv. Mihaela Arkanđela. 
Oko crkve bilo je groblje, na kojem su se pokapali stanov¬ 
nici Ratkovice, Dragovaca, Stare Kapele i sela Komorice, koje 
je pripadalo župi Pleternica. Kad je g. 1789. osnovana župa 
u Matičeviću ili Gornjem Lipovcu, potpali su Lipovac Gornji, 
Lipovac Srednji, Pavlovci i Stara Kapela pod novu župu, ta¬ 
ko da je groblje u Ratkovici ostalo samo za Dragovljane i 
Ratkovljane, sve do god. 1810., kad se na tom groblju pre¬ 
stalo pokapati jer je otvoreno novo groblje u Dragovcima.« 

Već smo govorili o tome odgovara li današnja Ratkovica 
starom Ratkovom ili Gratkovom Potoku, koji je u starim 
spomenicima pisan kao Radki potok, Radcov potok, Ratky 
Potok, Gratko Potochi, Gradpotok, Gradpataka, Gratki potok, 
Radkovica, Gratkovica i, na kraju, Ratkovica. Ispravno je 

1 Pisac Llber memorabiUum M. A. Babić spominje da je u protokolima župe 
našao zapis koji govori o postojanju »missale illyricum latinis litteris impressum« 
pod naslovom »Pistole i Evangelya priko svega godiscta novo istomacena po razlo¬ 
gu Missala dvora rimskoga ., , Djelo je obuhvaćalo 247 stranica i 9 listova s 
kalendarom. Izdano je bilo u Veneciji 1718. g. u tiskari Nikole Pezzano. Taj je 
hrvatski misal služio za službu Božju u Ratkovici, o čemu je svjedočio i natpis 
na prvoj stranici: »Anno domini 1726 mensis aprilis die 12 ad simplicem usum 
huius capellae Ratkovicensis, dum fuit parochus Fr. Andreas Gušterović ...« Usp. 
Spomenica I, 6. 0 hrvatskom lekcionaru vidi JERKO FUĆAK, Šest stoljeća hrvat¬ 
skog lekcionara (Zagreb 1975.) 199—^345. 

s Spomenica I, 17. 


čuđenje J. Buturca što pisci slavonske prošlosti nisu dosad 
mogli odgonetnuti koje mjesto danas odgovara starom Rat¬ 
kovom Potoku.* Mislimo da je ovim našim proučavanjem 
to pitanje konačno riješeno i da se stari Ratkov Potok od¬ 
nosi na današnju Ratkovicu. Kako se, međutim, pod kraj 
turskog vladanja u tim krajevima iz Ratkovice posve rase¬ 
lilo katoličko stanovništvo, a doselili se pravoslavci, to se 
u dokumentima 18. stoljeća Ratkovica spominje kao kapela 
susjednog sasma katoličkog sela Dragovaca, iako u selu Dra- 
govci već g. 1730. postoji kapela sv. Vida, koja se tijekom 
slijedećih kanonskih vizitacija sve do g. 1804., kad je bila 
srušena, a njezin inventar prenesen u crkvu u Ratkovici, 
navodi kao kapela sv. Antuna Padovanskog. U nabrajanju 
filijalnih kapela vizitatori spominju selo Dragovci sa selom 
Ratkov Potok, Ratkipotok, zatim filijalu sv. Mihaela Arkan¬ 
đela u Dragovcima, kapelu »extra pagus« Dragovci (dok je 
druga sv. Antuna »in pago«), kapelu »na groblju« Dragovci. 
God. 1775. spominje se samo filijala u Ratkovici, a u Dra¬ 
govcima se spominje samo drveni križ podignut uz put. 
God. 1780. kapela u Dragovcima nalazi se sub interdicto, što 
znači da je zbog trošnosti bila nepogodna za službu Božju, 
čini se da je već tada njezin namještaj prenesen u kapelu 
u Ratkovici. Sve do g. 1867. crkva u Ratkovici nije imala 
zvono, već se zajedničko zvono za Ratkovicu i Dragovce 
nalazilo u Dragovcima, obješeno na drvene stupove. To je 
trajalo sve do god. 1867., kad je Ratkovica dobila zvonik i 
zvono. Crkva je g. 1865. tako sva obnovljena i stavljena u 
odlično stanje da vizitator ushićen njezinom ljepotom, piše 
kako osim oltarne slike »nihil desiderandum habet«.^ Kad 
je g. 1882. na sam Božić oskvrnjena crkva u Ratkovici, odlu¬ 
čili su Dragovljani prenijeti je u svoje selo, ali se tome 
odlučno usprotivilo četrdeset katolika iz Ratkovice. Nakon 
spora morali su Dragovljani popustiti. Zato su odlučili sa¬ 
graditi u Dragovcima novu crkvu, koja je 29. rujna 1883. 
svečano blagoslovljena. God. 1925. dograđena joj je i sakristi- 


3 J. BUTURAC, 2upe arhidjsilconata Slnce u XVIII. vijeku: Croatia sacra 
1 (1931.) 246. Već je g. 1912. Gjuro Szabo dokazivao da je nekadašnji Ratkovpotok 
današnje selo Ratkovica. Vidi Gjuro SZABO, Terra Dobouch: Vjesnik Hrvatskoga 
arheološkoga društva XII (1912.) 127—128. 

4 K. V. 1867., Protokoli br. 43/XV., 28. 

ja.5 U prvoj polovici 18. stoljeća Ratkovica zajedno s Dra- 
govcima broji 40 katoličkih kuća, a ostali su »schismatici«. 
Prigodom k. v. g. 1861. zabilježeno je da je sav narod u župi 
katolički, osim sela Ratkovice, gdje je najveći broj kuća 
grčkog obreda. Nesjedinjeni Grci nemaju svoju župu, već 
Ratkovicom upravlja pop koji stanuje u Kobašu. U Ratko- 
vici ima 21 kuća nesjedinjenih Grka i 3 katoličke.® Prigo¬ 
dom služenja mise ili uskrsne ispovijedi u Ratkovici Dra- 
govljani daju objed. God. 1771. vizitator smatra da je ka¬ 
pela u Ratkovici s prastarom slikom sv. Mihaela prilično 
zapuštena i više nije potrebna, jer u selu žive »Rasciani«, 
a katolici imaju samo 3 kuće.^ Ta okolnost, pa i udaljenost 
od župne crkve od jednog sata i pola, učinile su da je crkva 
u Ratkovici, rijedak primjer vrijednog kulturnog spomenika 
iz sredine 17. stolječa u tim krajevima, ostala do danas za¬ 
puštena i zaboravljena. 

b) Mjesta koja su pripadala župi Siče do g. 1766. 

To su: štivica (koja je 1766. g. potpala pod župu Staro 
Petrovo selo, dok nije g. 1789. u Štivici osnovana samostalna 
župa), Komarnica i Vrbova. 

Za k. V. g. 1730. spominje se u selu štivici, koje broji 
70 katoličkih kuća, drvena crkva sv. Marije Magdalene. Crkva 
je bez tornja. Imala je drveni oltar sa slikom. Zvono je 
visjelo na stupovima. Oko crkve se nalazilo ograđeno groblje. 
Četiri godine nakon toga u izvješću o. Josipa iz Osijeka kaže 
se da je crkvi potreban novi krov. Kasnije kanonske vizi- 
tacije spominju da se sveto posuđe iz crkve u štivici upo¬ 
trebljavalo i za crkvu sv. Jurja u Vrbovi, koja nije imala 
potrebnih paramenata. God. 1758. spominje se kor iznad 
glavnog ulaza, a nad njim toranj sa zvonom od 80 libra. 
Nije više bilo groblja oko crkve, već su se mrtvi pokapali 
na groblju sv. Jurja u Vrbovi, osim Radelić Male, koja se 
koristi župskim grobljem oko crkve na Dubovcu. God. 1761. 

s Spomenica I, 73—75, 103. — Nav. dj., 108. Da je kapela bila posvećena sv. 
Bartolu, saznajemo iz dokumenata tek g. 1932., jer se izvjeJće o blagoslovu pre¬ 
kida manjkom stranica 75. i 76. u Spomenici I. Vidi Spomenica I, 108. 

6 K. v. 1761., Protokoli br. 31/III, 93. 

7 K. V. 1771., 15—16. Svi ostali zanimljivi podaci o Ratkovici i o Dragovcima 
vidi: K. v. 1730, 75; K. v. 1746, 112; K. v. 1754, 7; K. v. 1758, 342—343; K. v. 1761, 
84—89; K. v. 1765, 102; K. v. 1769, 176; K. v. 1771, 14—16; K. v. 1775, 529—530; K. v. 
1780, 56. 

kapela je dobila novu sliku sv. Marije Magdalene. Od dav¬ 
nine je bio običaj da se u crkvi služila misa na blagdan sv. 
Marije Magdalene, sv. Mati je apostola i sv. Mate ja evanđe¬ 
liste. Ta drvena crkva odvojena je g. 1766. od župe Siče za¬ 
jedno s Kpmamicom i Vrbovom pripojena župi Mitrovo ili 
Petrovo selo. God. 1789. postala je župna crkva, dok god. 
1808. nije u štivici sagrađena nova župna crkva sv. Marije 
Magdalene.® 

Komarnica je g. 1730. imala 28 katoličkih kuća i kapelu 
sv. Leonarda s drvenim oltarom bez slike. God. 1746. bila 
je kapela u ruševnom stanju, a g. 1758. tako zapuštena da 
vizitator smatra da je ne treba niti popravljati. Takav sud 
izriče i o kapelama: sv. Jelene u Hergoviću, sv. Marka u 
Staroj Kapeli, sv. Vinka u šušnju (D. Lipovac), sv. Antuna 
Padovanskog u Dragovcima i o kapeli u čikardić Maloj. God. 
1761. dozvoljeno je da se u Komamici sagradi nova kapela, 
koja je bila nužna zbog udaljenosti sela od župne crkve. 
Stara je, naime, srušena. I doista, oko g. 1765. sagrađena je 
nova drvena kapela sv. Leonarda, koja je imala toranj sa 
zvonom i sve potrebne stvari za misu. Misa se služila na 
blagdan zaštitnika, prigodom blagoslova blaga i za vrijeme 
uskrsne ispovijedi. Godinu dana kasnije selo Komarnica je 
pripojeno novoosnovanoj župi Staro Petrovo selo i od toga 
vremena nema više groblje na Dubovcu, već je ono u Vrbovi. 
God. 1780. sagrađena je opet nova kapela od drveta, ali na 
zidanim temeljima. Kasnije joj je dograđena i sakristija.® 

Vrbova. I to je selo spadalo pod župu Siče sve do g. 
1766., kad je novoosnovanoj župi uz štivicu i Komarnicu 
pripala i Vrbova.i® Crkva sv. Jurja na groblju kod Vrbove 
spominje se za vrijeme turskog vladanja g. 1660. Za turskih 
ratova stradala je Donja Vrbova zajedno sa župnom crkvom 
Sviju svetih, a Gornja Vrbova s crkvom sv. Jurja ostala je 
pošteđena. Naselje Gornja Vrbova nalazilo se sve do g. 1765. 
na svom starom mjestu, sjeverno od ceste među brežuljcima. 


8 K. V. 1730., 75: J. GLOGOVAC, nav. dj., 389; K. v. 1746., 112; K. v. 1754., 7—8; 
K. V. 1758., 338—340; K. v. 1761., 85—86; K. v. 1765., 98; K. v. 1769., 177; K. v. 
1780., 49; K. v. 1804., 118; K. v. 1841., 168—169. Usp. J. BUTURAC, nav. dj., 254. 

» K. V. 1730., 75; K. v. 1746., 112; K. v. 1758., 345; K. v. 1761., 90; K. v. 1765., 
98; K. V. 1769., 172; K. v. 1780., 50. 

10 K. V. 1769., 177. 

a nakon te godine po vojnoj odredbi u jeku općih seoba 
prema cesti preselila se i Gornja Vrbova na mjesto gdje je 
nekada stajala Donja Vrbova, ujedinivši se tako u jedno 
selo — Vrbova. Dok je Vrbova bila među brdima, nalazila 
se kraj sela na groblju stara crkva sv. Jurja, a u samom 
selu kapela sv. Donata. Na groblju su se pokapali stanov¬ 
nici štivice i Vrbove. Tornja nije bilo, već je zvono visjelo 
na stupovima. Kada se selo preselilo k cesti, sagrađena je 
g. 1775. u novom naselju kapela Svih svetih i u nju su prene¬ 
sene stvari iz crkve sv. Jurja i sv. Donata. Nakon toga, po 
odredbi arhiđakona, slično kao i po drugim filijalama u 
župi Siče, u crkvi sv. Jurja i sv. Donata nije se više smjelo 
održavati bogoslužje, dapače, crkva sv. Jurja trebala je biti 
srušena, a njezino kamenje trebalo je poslužiti gradnji nove 
župne crkve u Starom Petrovom selu. Nova kapela Sviju 
svetih, građena na brzu ruku, bila je g. 1780. zamijenjena 
novom, a ova opet g. 1802. većom i prostranijom od čvrste 
građe. Ona i danas postoji kao župna crkva. Posvećena je 
bila sv. Jurju da bi se tako sačuvala uspomena na nekadaš¬ 
nju porušenu crkvu sv. Jurja u Gornjoj Vrbovi. Pokrajni 
oltar u crkvi posvećen je Svima svetima kao spomen na 
nekadašnju župu Svih svetih u Vrbovi. Na mjestu nekadašnje 
crkve sv. Jurja u Blaževića dolu sagrađena je g. 1938. kapela 
sv. Ilije. Kada je g. 1963. obnovljena župa u Vrbovi, njoj je 
pripojeno selo Bili Brig s nekada slavnim prostorom župne 
crkve na Dubovcu, koja je nakon prenošenja čudotvornog 
Gospinog kipa u novu crkvu u Novoj Kapeli za k. v. 1780. g. 
bila posvećena sv. Lovri, ali je doskora postala tako trošna 
i ruševna da ju je bilo teško popravljati. Zato je g. 1807. 
porušena, a od kamenja iz njezinih temelja podignut je 
cintor oko nove župne crkve s 4 kapelice.^ Na mjestu stare 
dubovačke crkve sagrađena je kapela Rođenja Marijina, u 
koju je g. 1918. prenesen već zaboravljeni starinski čudo¬ 
tvorni Marijin kip. U selu Bili Brig sagrađena je g. 1864. 
nova kapela od čvrste građe, posvećena Uzašašću Spasite- 
Ijevom, u koju je g. 1911. iz župne crkve Nova Kapela naj¬ 
prije prenesen stari kip Majke Božje, gdje se nalazio do 
g. 1918. 


11 Spomenica I, 16. 


Do g. 1789. pripadala su župi Staro Petrovo selo sela 
Stivica i Komamica, dok g. 1789. nije za njih osnovana župa 
u Stivici. Selo Vrbova ostalo je sve do g. 1963. filijala Sta¬ 
rog Petrovog sela.i 2 

c) Mjesta koja su pripadala župi Siče i Nova Kapela do 
g. 1789. 

Župa u Gornjem Lipovcu ili Matičeviću osnovana je g. 
1789. I tom su prilikom, osim samog Gornjeg Lipovca, otci- 
jepljene od župe Nova Kapela slijedeće filijale: Frisković 
Mala, Pavlovci, Srednji Lipovac, Stara Kapela i škrabutnlk. 

Gornji Lipovac ili Matlčević imao je g. 1758. na brežulj¬ 
ku drvenu kapelu sv. Jeronima. Kapela je bila bez vratiju, 
oltara i tornja, prostorno je bila mala, ali je imala zvono 
na četiri stupa. Mjesto se nazivalo Matičević-Mala. Za k. v. 
g. 1761. kapela se nazivala imenom sv. Andrije. Dobila je 
novi zvonik od 4 stupa. Vlastitog groblja nije imala, već je 
stanovnicima služilo groblje kod crkve sv. Luke u Srednjem 
Lipovcu. Godine 1765. spominje se oltar sa slikom sv. Andri¬ 
je. Kapela još nije imala sve potrebno za misu, jer su se 
stvari donosile iz kapele sv. Nikole u Pavlovcima. Slijedeća 
vizitacija g. 1769. bilježi da će se kapela sv. Ane u Fićko- 
viću, sv. Ignacija u šušanju, Presv. Trojstva u Feriću 
i sv. Andrije u Matičeviću, koje se nalaze u različitim zase- 
ocima sela (Srednji) Lipovac, morati zbog preseljenja napusti¬ 
ti. Sve će se stvari iz njih prenijeti u kapelu sv. Luke u 
Srednjem Lipovcu. Tornjeve u obliku stupova imaju samo 
kapela sv. Ane i sv. Andrije sa zvonovima od 90 i 50 libra, 
koji se također mogu prenijeti u spomenutu crkvu. Ali već 
se god. 1771. spominje da je kapela sv. Andrije u Matičeviću 
zbog toga što je od župne crkve udaljena sat i tričetvrt hoda 
nužna, dok se za kapele u Feriću i Fićkoviću tvrdi da nisu 
nužne. U šušanju više nije postojala kapela. God. 1775. 
navodi kanonski vizitator da je selo Lipovac bilo podijeljeno 
u devet zaselaka. Premještanjem kuća kapele su ostale osam¬ 
ljene i većina njih nalazi se u bijednom stanju. Budući da 
je kapela u Lipovcu smještena nekako u sredini tih mjesta, 


12 K. V. 1730., 75; B. GLOGOVAC, nav. dj., 389. K. v. 1746., 112; K. v. 1754., 
7; K. V. 1758., 340; K. v. 1761., 86; K. v. 1765., 99; K. v. 1769., 172 i 177; K. v. 
1775., 518—519; K. v. 1780., 49; K. v. 1804., 127; K. v. 1841., 156. 

postala je kapela sv. Ane u Fićkoviću posve suvišna i ne¬ 
potrebna. Sav njezin namještaj treba prenijeti u kapelu sv. 
Luke u Srednjem Lipovcu. Iznad Sr. Lipovca nalazile su se 
kuće koje su od kapele bile udaljene i sat hoda, a put je bio 
vrlo loš. Neki su se zbog toga preselili u Matičević i Her- 
gović. Tako je kapela sv. Andrije u Matičeviću postala dio 
Pavlovaca, dok su Ferići pohađali kapelu sv. Nikole u Pavlov- 
cima. Ali budući da su brdom bili podijeljeni na dva dijela, 
a te su dvije kapele bile udaljene i nalazile su se izvan sela, 
naređeno je stanovnicima da ih presele ili da podignu nove. 
Kapela Presv. Trojstva u Feriću ima se napustiti, a njezin 
inventar prenijeti u kapelu sv. Nikole u Pavlovcima. Zvono s 
kapele sv. Ane neka se prenese u kapelu sv. Luke, a drugo 
neka se sačuva u kapeli sv. Andrije. Svi ti stanovnici poka¬ 
pali su svoje mrtve na groblju kapele sv. Luke u Sr. Lipovcu, 
osim sela Pavlovci, koji su se služili grobljem kod sv. Nikole. 
U preseljenom selu Matičević, izvješćuje vizitator g. 1780., 
već su pripravljeni balvani i započeli radovi na izgradnji 
nove kapele sv. Andrije. Prijašnja kapela je srušena, jer 
je bila vrlo mala, a nalazila se na samotnom brežuljku. Ima¬ 
la je zvono od 60 libra, koje su zajedničkim troškom naba¬ 
vili stanovnici sela Ferić i Pavlovci, ah budući da im zbog 
udaljenosti kapele ne može služiti, trebali bi im stanovnici 
Matičevića zvono restituirati. God. 1783. dovršena je u Ma¬ 
tičeviću nova drvena kapela. Imala je i tabemakul, a na 
pročelju je podignut drveni tornjić. Kad je g. 1789. Mati¬ 
čević postao župom, ta je kapela postala župnom crkvom. 
God. 1837. sagrađena je ovdje nova župna crkva, u koju 
su smješteni oltari Presv. Trojstva, sv. Andrije i sv. Anđela 
Cuvara.13 

Srednji Lipovac. Crkva sv. Luke Evanđelista na brdu 
iznad sela Lipovca, koje se u pisanim izvorima naziva i 
Didović, spominje se već za turskog vremena g. 1660., a samo 
selo naziva se u srednjovjekovnim dokumentima Orljavica. 
Vizitatori 18. stoljeća govore o crkvi da je sagrađena već 
davno, od kamena. Imala je zvono na četiri stupa, najprije 
jedan, pa onda tri oltara, a u ormaru kod vehkog oltara i 

13 K. V. 1758., 345; K. v. 1761., 90; K. v. 1765., 101; K. v. 1769., 175; K. v. 1771., 
22—23; K. v. 1775., 529; K. v. 1780., 58; K. v. 1783., 51; K. v. 1804., 114. Usp. J. 
BUTURAC, nav. dj., 244. 


sve potrebno za služenje mise.i^ Oko crkve nalazilo se ne- 
ograđeno groblje. Kada je g. 1754. Josip Horvat došao u župu, 
kapela je već bila gotovo porušena. Za njegovo vrijeme g. 
1755. tako je obnovljena da je izgledala vrlo lijepo. God. 
1761. spominje vizitator da se na groblju oko obnovljene 
kapele sahranjuju mrtvi iz sela Lipovac, Lukačić Mala, Ci- 
kardić Mala, Bebić Mala, Fićković Mala, Didović Mala, Hrgo- 
vić Mala, Matičević Mala, Ferić Mala, Ljubić ili Glavić Mala. 
God. 1765. obnovljena je slika sv. Luke na oltaru. Samo če¬ 
tiri godine kasnije zvonik od drvenih greda nalazio se u tako 
lošem stanju da je zvonu od 122 libra prijetila opasnost 
da padne. Ograda oko groblja bila je tako slaba da su u 
groblje ulazile životinje. Svih 9 zaselaka sela Lipovac morat 
će uskoro svoje kuće preseliti, navodi se za k. v. g. 1769. 
Slijedeća k. v. g. 1771. spominje da crkva ima 5 prozora i 
tri zidana oltara, od kojih je samo jedan bio uređen. U 
jeku opće seobe vizitator napominje da je ta kapela nužno 
potrebna jer je župna crkva udaljena sat i pol hoda. Kada 
se selo Lipovac negdje oko g. 1776. sa svojih 9 zaselaka pre¬ 
selilo i formiralo onako kako po prilici danas postoji, ostala 
je kapela sv. Luke izvan sela. Dok su druge kapele, kao 
što smo već prije napomenuli, bile ili porušene ili — pre¬ 
puštene zubu vremena — dospjele u bijedno stanje, crkva 
sv. Luke ostala je i u 19. stoljeću u dobru stanju. God. 1863. 
u njoj su postavljeni pokrajni oltari sv. Ane i sv. Stani- 
slava.ts 

Pavlovci. God. 1730. Pavlovci broje 9 katoličkih kuća. U 
mjestu se nalazi crkva sv. Nikole, ali njezini su zidovi ve¬ 
ćim dijelom porušeni. Za k. v. 1746. nalazila se na groblju 
drvena kapelica sv. Pavla, dok je zidana crkva sv. Nikole 
bila ruševina. God. 1758. ta se kapela na groblju sela Pavlovci 
naziva kapelom sv. Nikole. Kapela je bila mala i nije imala 
vratiju. Oltar je bio drven, sa slikom BI. Dj. Marije. Groblje 
oko kapele bilo je dobro ograđeno. Kapela nije imala niti 
zvonika niti zvona. Zbog ratnih teškoća i udaljenosti bila 


14 K. V. 1730., 74., spominju da mjesto ima 100 katoličkih kuda i da se u 
tom raštrkanom selu nalazi uz križeve i 8 kapelica. 

15 B. GLOGOVAC, nav. dj., 389., K. v. 1746., 112; K. v. 1754., 7; K. v. 1758., 
338; K. V. 1761., 85; K. v. 1765., 99—101; K. v. 1769., 173; K. v. 1771., 24—25; K. v. 
1775., 527; K. v. 1780., 56; K. v. 1783., 50—52; K. v. 1802., 24—25; K. v. 1867., 52—53. 

je zapuštena i trebalo bi je obnoviti — napominje vizitator 
g. 1761. Nešto kasnije bila je u tako lošem stanju da se 
govorilo kako uopće nije potrebna. Ipak se zbog groblja sa¬ 
čuvala. God. 1780. spominje se u kapeli slika Presv. Trojstva. 
God. 1783. navodi vizitator da se kapela sv. Nikole nalazila 
u takvu bijednu stanju da se u njoj smjelo misiti samo uz 
mrtvo tijelo prije ukopa. Ako se za godinu dana kapela ne 
popravi — prijetio je vizitator — bit će stavljena pod inter- 
dikt. God. 1804. spominje se da se kapelica sv. Nikole na¬ 
slanjala na ruševine stare crkve, tako da je jedna njezina 
strana bio zid svetišta prastare crkve.i« 

škrabutnik. God. 1730. imao je 5 katoličkih kuća, a ostali 
su bili »schismatici«. Crkva sv. Katarine bila je u ruševnu 
stanju. Selo je imalo groblje. Misa se na blagdan sv. Kata¬ 
rine služila u nekakvoj drvenoj kapelici, koja nije imala niti 
tornja niti zvona. K. v. g. 1746. spominje Skrabutnik kao 
selo koje je prije pripadalo župi Siče, a sada je zbog priklad¬ 
nosti pripalo župi Požega. Kasnije se odvojilo od požeške 
župe i pripalo župi u Matičeviću (Gor. Lipovac) 

Frlskovlć Mala, naziva se i Fisković i Fićkovlć. Već smo 
spomenuli da je Josip Horvat iz župne crkve na Dubovcu 
sliku sv. Ane dozvolom darovatelj ice Ried prenio u drvenu 
kapelu »u Lipovac ili Fićković Malu«.i8 

Kapela je imala jedan oltar s oltarnom slikom sv. Ane, 
a kad bi se ovdje služila misa, misno se ruho donosilo iz 
obližnje kapele sv. Luke. Zvono, koje je nedavno nabavljeno 
u Zagrebu — spominje vizitator — visi na četiri drvena stu¬ 
pa. Mrtvi ovog sela pokapali su se kod kapele sv. Luke. Na¬ 
kon preseobe ostala je kapela izvan sela, osamljena i na¬ 
puštena sa slikom sv. Ane, »velikom i lijepom«.i9 God. 1780. 
kapela je stavljena pod interdikt, a njezin je namještaj pre¬ 
nesen u kapelu sv. Luke u Sr. Lipovcu.^ To mjesto, zajed¬ 
no s mnogim zaseocima oko Lipovca, danas više ne postoji. 

1« K. V. 1730., 75; K. v. 1746., 112; K. v. 1758., 345; K. v. 1761., 89—90; K. v. 

1765., 101; K. v. 1769., 175; K. v. 1775., 529; K. v. 1780., 58—59; K. v. 1783., 52—53. 

17 K. V. 1730., 75; K. v. 1746., 112. 

18 K. V. 1758., 335. 

19 K. V. 1771., 23. 

2« K. V. 1761., 89; K. v, 1765., 99—100; K. v. 1769., 175; K. v. 1771., 23; K. v. 

1775., 529; K. v. 1780., 59. 


Stara Kapela. O tom smo selu već govorili. God. 1758. 
postojala je u selu porušena crkva sv. Marka. Nova kapela 
Gospodinova Uzašašća podignuta je g. 1860 .21 

d) Ostale filijalne kapele 

O kapeli sv. Klare u Sičama, kao i o crkvi u Ratkovici 
već smo govorili. Govorit ćemo stoga nešto više o ostalim 
kapelama: Siče (Veliko), Magić Mala, Seoce, Batrina, Suša- 
nje (D. Lipovac), Hrgović Mala i čikardić Mala. 

Siče (Veliko). God. 1730. spominje se u mjestu drvena 
kapela sa slikom sv. Stjepana Kralja. Dva zvona visjela su 
na stupovima. Izvješće o. Josipa iz Osijeka spominje tu ka¬ 
pelu pod imenom sv. Klare, a uz nju se nalazio župni stan .22 
Ah osim te kapele u tom, kako smo već vidjeli, velikom selu 
spominje se g. 1746. i drvena kapelica (»oratorium«) sv. La- 
dislava, koja je imala zvono na stupovima. God. 1754. uz ka¬ 
pelu u štivici, zatim sv. Roka u Seocu i sv. Antuna opata 
u Batrini spominje se i kapela sv. Stjepana kralja.^s U jeku 
promjena u župi dolaskom svjetovnog klera u Sičama je 
sagrađena na mjestu stare nova kapela od drveta, s tornjem 
od drvenih stupova. K. v. g. 1758. nazivlje po prvi puta taj 
dio Siča Velikim, (»in Magno-Sziche«) i navodi da je filijala 
udaljena od župnog dvora pola sata hoda. Ali zbog ratnih 
prilika i odlaska ljudi ta kapela još nije dovršena. Nije 
imala potrebnih stvari za misu, a niti zvonika, jer je zvono 
visjelo na jednom od 5 prozora kapele .24 God. 1865. konačno 
je uređena, iznutra i izvana. Imala je i drveni kor, ali on 
još nije bio dovršen. Kako nije imala sakristije, crkveno 
ruho se čuvalo iza oltara. Svete mise služile su se na blag¬ 
dane sv. Stjepana i sv. Ladislava kralja. God. 1769. kapela 
je dobila zvonik sa zvonom od 200 hbra. God. 1771. spo¬ 
minje se i drugo manje zvono od 15 hbri, koje su nabavili 


21 K. V. 1758., 345; K. v. 1867., 53. 

22 Usp. Str. 79. i si. 

23 U tom izvješću nazivaju se kapele u Dubovcu, Lipovcu (Sr.)» Dragovcima 
i Vrbovi »filialae et capellae«, dok se ostale nazivlju samo »capellae«. Vidi K. v. 

1754., 8. 

24 Ovdje se vjerojatno misli na sedmogodišnji rat 1756—1763., koji je Marija 
Terezija vodila s Pruskom za šlesku, a u kojem su, kao i obično u svim ratovima, 
sudjelovali i naši krajišnici. Usp. i J. KEMPF, nav. dj., 223. 

mještani uz upozorenje da je ta filijala nužna.*® God. 1780. 
kapela je imala atrij i tomjić.*® 

Magić Mala. Imala je g. 1758. u gradnji kapelu sv. Ivana 
Nepomuka. Na mjestu oltara stajala je slika Svih Svetih. 
Tako se ta drvena kapela gradila više godina. God. 1761. 
još nije bila dovršena, ali je već imala oltar sa shkom zaštit¬ 
nika i sve potrebno za bogoslužje osim kaleža, a bio je po¬ 
dignut i zvonik s jednim zvonom. Kor se gradio i g. 1765., 
a predviđena sakristija još nije bila podignuta. Tek god. 1769. 
kapela je posve dovršena. Magić Maloj pripadala je i Bastra. 
God. 1780. spominje se jedini oltar s oltarnom slikom sv. 
Ivana Nepomuka, a kao druga slika Svih Svetih.*^ 

Seoce. Mjesto se naizmjenično naziva Seoce i Selce, a 
spominje se g. 1730. Imalo je 16 katoličkih kuća, no nije 
imalo kapele. God. 1746. broji već 35 kuća, a u mjestu se 
nalazila i kapela sv. Pavla, koja je bila drvena. Oko nje je 
bilo groblje s cintorom. Vizitator napominje da je ta ka¬ 
pela bila ispuštena prigodom prijašnje kanonske vizitacije 
(što znači da je postojala več g. 1730.). Za slijedeće vizita¬ 
cije g. 1754. spominje se u Selcu kapela sv. Roka, bila je 
drvena i imala je jedan oltar. God. 1758. dobila je novu 
oltamu sliku svetog Roka i sv. Sebastijana, smještenu izme¬ 
đu dva stupa, i zvono nabavljeno u Zagrebu. Sa strane evan¬ 
đelja nalazila se sakristija. Stanovnici Seoca, kao i susjed¬ 
ne Batrine, pokapali su svoje mrtve na groblju kod kapele 
sv. Pavla. Za k. v. g. 1761. spominje se kao kapela sv. Roka 
i sv. Sebastijana sa zvonikom koji je imao kupolu obojenu 
crvenom bojom. God. 1771. spominje se osim oltara sv. Roka 
i novi oltar sv. Leonarda s lijepom oltarnom slikom sveca. 
God. 1780. spominju se i slike sv. Lucije i sv. Barbare. 

Već smo spomenuli da je prva kapela u Seocu bila ona 
na groblju posvećena sv. Pavlu. Izgleda da je ta kapela 
bila više briga Batrinaca nego Selčana. 

*5 Čini se da vizitator iz g. 1771., ima krivo kad navodi da je kapela podig¬ 
nuta g. 1753., što bi bilo u suprotnosti s izvješćem K. v. iz g. 1754., 8. 

26 K. V. 1730., 74; B. GLOGOVAC, nav. dj., 389. K. v. 174ć., 112; K. v. 1758., 
341; K. v. 1761., 86; K. v. 1765,, 97; K. v. 1769., 176; K. v.1771., 7—8; K. v. 1775., 
529—530; K. v. 1780., 57. 

!7 K. V. 1758., 341., K. v. 1761., 86- 87; K. v. 1765., 98; K. v. 1769., 176; K. v. 

1771., 6; K. V. 1775., 529 - 530; K. v. 1780., 57. 


God. 1771. tvrdi se za kapelu sv. Pavla na groblju da 
je zapuštena i suvišna. Čini se da su vjernici ipak uskoro 
podigli novu, jer se g. 1765. spominje kapela Obraćenja sv. 
Pavla na groblju Selčana i Batrinaca, koja je »nedavno po¬ 
dignuta od drveta«, ali još nije imala sve potrebno za bo¬ 
goslužje, a niti je bila blagoslovljena. Čini se ipak da ona 
nije bila potrebna, jer se spominje da se ubuduće neće ni 
blagosloviti, a niti će se u njoj služiti misa. God. 1769. zbog 
odluke vlasti da se Batrina mora preseliti k javnoj cesti, 
nakon čega će i kapela sv. Antuna opata u Batrini i sv. Pavla 
na groblju postati jednako udaljene od sela Batrine, ka¬ 
nonski je vizitator bio zamoljen da dozvoli da se solidna, 
ali vrlo malo kapela sv. Antuna prenese i postavi sa strane 
kapele sv. Pavla, tako da bi ova postala većom i decentni- 
jom. Zamoljen je bio i kapetan Sunstenau da u tom poslu 
pomogne. To je zaključeno zbog toga što je bila potreb¬ 
nija kapela na groblju nego u selu. Budući da kapela sv. 
Pavla nije imala zvonik, dobro će joj poslužiti drveni zvo¬ 
nik kapele sv. Antima sa zvonom, čini se, međutim, da se 
Batrinci nisu htjeli odreći svoje male crkvice sv. Antuna i 
zato je sve ostalo po starom. Četiri godine kasnije kanonski 
vizitator je zaprijetio da će obje kapelice pasti pod interdikt 
ako se kapela sv. Antuna ne prenese kapeli sv. Pavla na 
groblju. Tako bi se dobila lađa koja bi omogućavala pristup 
većeg broja ljudi u kapelu. Ako se pak kapela ne bi mogla 
prenijeti, neka se sruši. Prijetnja je, čini se, postigla svoj 
učinak jer se god. 1780. spominje još samo kapela sv. Pavla 
apostola na groblju Batrine i Seoca, s oltarom i oltarnom 
slikom sv. Pavla apostola. Spominju se i dvije slike u staklu, 
od kojih je veća predstavljala sv. Antuna opata. Kapela sv. 
Antima opata je, čini se, srušena, a kao uspomena na tu 
malu kapelu u Batrini ostala je samo navedena slika.*« 

Batrina. Mjesto Batrina spominje se g. 1730. Imalo je 
30 katoličkih kuća i drvenu kapelicu (»oratorium«) s dva 
oltara. Nije imala zvona ni slika. God. 1746. kapelica se 
naziva »oratorium sv. Antonii Abatis«. Imala je zvono, koje 
je visjelo na drvenim stupovima. God. 1758. spominje se na 

28 K. V. 1730., 75., K. v. 1746., 112; K. v.1754., 8; K. v. 1758., 342 - 344; K. v. 

1761., 89; K. v. 1765., 96; K. v. 1769., 174; K. v. 1771., 10; K. v. 1775., 528; K. v. 

1780., 58. 

5. Groblja 


oltaru slika sv. Antuna opata, a posebno se isticala slika 
BI. Dj. Marije Pomoćnice. Kapela se uvijek nalazila u dobru 
stanju i bila je opskrbljena svim potrebnim stvarima za 
misu. God. 1765. navodi vizitator da je tako malena da u 
nju jedva stane 40 ljudi. Kada se g. 1769. bude postavilo 
pitanje njezina preseljenja i smještaja uz kapelu sv. Pavla 
na groblju, kanonski vizitator, da bi dao težinu svojem zahtje¬ 
vu o rušenju kapele, navest će da kapelica jedva može pri¬ 
miti 20 ljudi! Daljnju njezinu sudbinu, povezanu uz zabranu 
da se u njoj služi sveta misa, već smo upoznali.^s 

Sušanje (Donji Lipovac). — Kapela sv. Vinka u šušanju 
spominje se g. 1758. kao zapuštena te se i ne isplati po¬ 
pravljati je. God. 1761. spominje se da su kapele sv. Marije 
u Staroj Kapeli i u šušanju srušene (1). Vizitator navodi 
g. 1765. da je u šušanju nedavno sagrađena od drveta kapela 
sv. Ignacija, ali još nema ni zvona, niti namještaja, niti 
stvari potrebnih za misu, već se sve donosi iz kapele sv. 
Luke u Sr. Lipovcu. Preseljenjem zaselaka oko Lipovca u 
jednu selišnu jedinicu bilo je određeno da se kapela u šu¬ 
šanju zajedno s kapelama u Fićkoviću, Matičeviću i Feriću 
napusti, a njezin inventar prenese u kapelu sv. Luke. K. v. 
g. 1771. spominju mjesto šušanje kao filijalu bez kapele. 
Gotovo stotinu godina kasnije (1864.) bit će u šušanju ob¬ 
novljena kapela pod imenom sv. Vida.*« 

Hrgović Mala. Ovo je selo zbog preseobe sa starog mje¬ 
sta nestalo. U njemu se g. 1758. spominje kapela sv. Jelene, 
za koju se g. 1761. tvrdi da je zajedno s kapelama u Staroj 
Kapeli i šušanju te kapelom sv. Vinka u Dragovcima i Ći- 
kardić Maloj, srušena.si 

ćikardić Mala. Spomenuli smo već nekoliko puta ka¬ 
pelu koja je g. 1761. porušena. 


2« K. V. 1730., 75; K. v. 1746., 112; K. v. 1754., 8; K. v. 1758., 342 - 344; K. v. 

1761., 86; K. v. 1765., 95; K. v. 1769., 173 - 175; K. v. 1771., 11 -14; K. v. 1775., 527; 
K. V. 1780., 58. 

30 K. V. 1758., 345; K. v. 1761., 90; K. v. 1765., 99; K. v. 1769., 175; K. v. 

1771., 26; K. v. 1867., 27. 

31 K. V. 1758., 345; K. v. 1761., 90. 


U Župi Siče postojalo je osim župnog groblja oko crkve 
na Dubovcu i još nekoliko drugih, na kojima su se poka¬ 
pali stanotmici udaljenih sela. 

Groblje oko kapele sv. Luke u Lipovcu služilo je stanov¬ 
nicima Lipovca i njegovih devet zaselaka: Lukačić Mala, 
ćikardić Mala, Benić Mala, Fićković Mala, Didović Mala, 
Hrgović Mala, Matičević Mala, Ferić Mala i Ljubić ili Gla¬ 
vić Mala. 

U Vrbovi, oko kapele sv. Jurja, nalazilo se groblje za 
Štivicu i Vrbovu. 

Groblje u Ratkovici bilo je za stanovnike Dragovaca, 
Ratkovice, Stare Kapele i sela Komarice iz župe Pleternica. 

Groblje oko kapele sv. Pavla između Batrine i Seoca slu¬ 
žilo je stanovnicima tih mjesta. 

Pavlove! su imali svoje vlastito groblje, pa tako i Škra- 
butnik, koji je potkraj druge polovice 18. stoljeća pripao 
župi Požega. 

Zanimljivo je ovdje spomenuti da se u Spomenici I, 
godine 1775., dakle neposredno nakon što je inventar iz žup¬ 
ne crkve na Dubovcu bio prenešen u novosagrađenu crkvu 
u Novoj Kapeli, navodi da se je 8. prosinca počelo pokapati 
(»tumulari coeptum«) na novom groblju kod sv. Lovre, kraj 
crkve B. D. Marije. Na tom su se novom groblju sahranji¬ 
vali mrtvi iz Nove Kapele i onih filijala koje su prije imale 
groblje na Dubovcu. Ali zašto se kaže »kod sv. Lovre«, to 
pisac M. A. Babić ne zna.i Stvar, međutim, razjašnjava iz¬ 
vješće iz kanonske vizitacije g. 1780., u kojem se kao filijala 
spominje kapela sv. Lovre u Bilom Brigu, bivša župna crkva 
iz koje je sav namještaj prenesen u novu župnu crkvu, osim 
prelijepe slike sv. Lovre^ Zbog te lijepe slike crkva u Du¬ 
bovcu nazvana je kapelom sv. Lovre, a groblje okO nje 
»grobljem kod sv. Lovre«. Ne radi se, dakle, ni o kakvom 
novom groblju, već o starom, ali pod novim imenom. A to 
je očito zbunilo župnika M. A. Babića, koji je došao do kri- 

1 Spomenica I, 10. 

2 K. V. 1780., 57. 

vog zaključka. Inače su se o urednosti groblja i održavanju 
ograde morali brinuti stanovnici sela, kako to izričito napo¬ 
minju dokumenti. 

Dana 15. veljače 1790. za župu Nova Kapela blagoslovlje¬ 
no je novo groblje — »pro tota parochia«. Ono se nalazilo 
na brežuljku iznad nove crkve, na mjestu gdje se nalazi i 
danas. Prvi stanovnik novog groblja bio je »innocens filius« 
(nevino dijete), sin Stanislava Petkovića iz Batrine, umro u 
dobi od 2 mjeseca, a sprovod je vodio župnik Toma Grgu- 
rević.3 Time je ukinuto groblje za Seoce i Batrinu, kao i 
staro groblje kod crkve BI. Dj. Marije na Dubovcu. Kao nit- 
-vezilja između svega onoga starog, značajnog u prošlosti ove 
župe, i ovog novog, što se rađalo, čini se da je ostalo groblje 
u Ratkovici oko crkve sv. Mihaela za stanov n i k e Ratkovice 
i Dragovaca. Ali i to nije bila nikakva sentimentalna veza s 
prošlošću, već praktičan zahtjev vremena, jer su ta dva 
mjesta ostala najudaljenija od nove župne crkve i zato im 
je groblje kod sv. Mihaela bilo najprikladnije. 

Zadnje i gotovo najbolnije kidanje od te povijesno tako 
značajne župe dogodilo se g. 1963. prigodom obnavljanja župe 
u Vrbovi, kad je od župe Nova Kapela otkinuta njezina po¬ 
vijesna jezgra. Bili Brig s Dubovcem. Zbog svega što je 
Dubovac i Dubovačka Gospa značila za ovu župu to se nije 
smjelo dogoditi. Bili Brig s Gospinim poljem i sa starim 
čudotvornim kipom koji se sada tamo nalazi morao je ostati 
u sastavu župe Nova Kapela jer on tamo, rekli bismo, go¬ 
tovo organski, a napose povijesno pripada. Ispraviti tu po¬ 
grešku znači to područje ponovno vratiti u sastav župske 
zajednice, kojoj je i nekad pripadalo i na koju je tako mi- 
losno djelovalo. 


6. Župnici, upravitelji župe i kapelani 

Imena župnika, upravitelja župe i kapelana, njihovo dje¬ 
lovanje, naobrazbu, kao i porijeklo saznajemo iz Liber B. C. 
M., kanonskih vizitacija 18. stoljeća i Spomenice I. 

Sve do god. 1725. nisu nam poznati upraAutelji župe Siče. 
Znamo da su to bili oo. franjevci iz samostana Velika, ah 

3 Spomenica I, 12. 


nam njihova imena nisu poznata, jer su se povijesni izvori 
iz toga vremena izgubih. Prvi poznati upravitelj župe bio 
je fra Andrija Gušterović, 50. g. star, a njemu je pomagao 
Simon iz Stražemana, 30. g. star. Oni se spominju i za k. v. 
1730. Nakgn toga sUjede do g. 1746. slijedeći upravitelji župe, 
sa svojim kapelanima: 

Ivan Klaić (1735 - 1736.) 

Josip Mihić, koji je jedini od svih dosadašnjih upravitelja 
napisao »exdefinitor et parochus«, (1736 - 1740.). Njegovi su 
pomoćnici bili Marko Oršanović iz Lašve, Simon Lučić i Stje¬ 
pan Petrić. 

Zatim su se u kratkom vremenskom razdoblju izmjenji¬ 
vali ovi upravitelji: 

Augustin Đurčević iz Đakova (od 1740.) 

Simon Lučić s pomoćnikom Stjepanom Petrićem 

Jakob iz Broda s pomoćnikom Andrijom Curjukom 

Matija iz VeUke (od 1742.) 

Matija Jakobović, Antun Papušlić i Andrija Janković.* 

K. V. 1746. spominju da župom Siče zbog veličine i pro- 
stranosti upravljaju dva patra iz samostana Velika: 

Stjepan Matić, 50 god. star, koji je prije dolaska na 
župu bio učitelj novaka. Njegov je pomoćnik Andrija Kuloj- 
lović, 30 g. star. Čini se da je on na župu došao god. 1743. 
prema zapisu Stjepana Petrića u izgubljenim protokolima 
krštenih, kako to navodi M. A. Babić.2 Njegovi su pomoć¬ 
nici bili Ivan Fllajdić i Ivan Janković. 

Juraj iz Bude ili Dragojlović, naslijedio je g. 1750. Stje¬ 
pana Matiča. Kooperator mu je bio Toma Ivisić. Njega je 
naslijedio Marko Oršanović, posljednji upravitelj župe iz reda 
sv. Franje.* Osim tih imena Liber B. C. M. donosi i druga 
imena franjevaca koji su, čini se, dolazili u župu na duhov¬ 
nu ispomoć. Tako se spominju: Jakob iz Bosne, Nikola Dia- 

1 Usp. Uber B. C. M. 1725 - 1746., zatim K. v. 1730., 76; K. v. 1746., 133. kao i 
Spomenica I, 3. 7 - 8. 

2 Spomenica I, 7. 

3 On je 13. rujna 1754. »krsteći dijete, izvršio posljednji čin duhovne žup- 
ničke vlasti«, spominje Spomenica I, 8., a Liber Copulatorum Nro 6., str. 34. 
(sada izgubljen) navodi ove riječi: »Finiš 15a Septembris 1754 advenit administra- 
tionis monasticae.« 


108 


109 


ković, Josip Pavlović, Nikola Sokolić, Antun Backović, Ni¬ 
kola Sepišević, Nikola iz Cernika i Martin iz Doljanovaca. 
Povezanost između župe i samostana u Velikoj bila je tolika 
da se skoro sav inventar župe nalazio u Velikoj. Zato vizi- 
tator iz g. 1754. napominje da o. Marko Oršanović mora 
svom nasljedniku Josipu Horvatu gubitke nadoknaditi »dje¬ 
lomično« u naravi, a djelomično od prihoda beneficija.^ 

Josip Horvat, prvi svjetovni svećenik-upravitelj župe Siče, 
primio je župu 15. rujna 1754. i njome upravljao do 14. listo¬ 
pada 1764. Tada je imao 42 godine. Rodio se u Samoboru. 
Filozofiju je studirao u Grazu, a teologiju u Tmavi. Osim 
hrvatskog govorio je njemački i talijanski. Vizitator spomi¬ 
nje da se novi upravitelj župe vrlo brinuo za župu i da je 
nastojao oko njezine obnove. Kao što smo već vidjeli, nje¬ 
gov je dolazak probudio župu i ona je počela živjeti buj¬ 
nim vjerskim životom, okupljajući se oko čudotvornog kipa 
Majke Božje Dubovačke. 

Njegovi su kapelani do g. 1760. bih Ivan Radlnovlć, 27. 
g. star, rodom iz Zvečaja kod Karlovca i Andrija Krčelić, 
26. god., iz sela Vrteška oko Kupe. Čini se, međutim, da je 
prije ove dvojice kapelana kratko vrijeme bio kapelanom i 

Nikola Tomlć.5 

Radinovića i Krčelića zamijenili su g. 1760. Juraj Maiuro- 
vić, 31. god., rodom iz Bistre kraj Zagreba, koji je ovamo 
došao iz Zagrada, i Nikola Viroslavić, 28. g., rodom iz Bo- 
siljeva.6 Ta se svećenička zajednica, čini se, dobro slagala. 
Posebna pažnja posvećivala se katehizaciji djece. Među knji¬ 
gama kojima su se služili svećenici spominju se »Rimski ka¬ 
tekizam« i »Tridentinski koncil«. 

Ne znamo što se dogodilo sa župnikom Josipom Horva- 
tom, jer se za k. v. 1765. navodi da župa nema formalnog 
župnika, već da njome upravlja svećenik Luka Pejaković, ro¬ 
dom iz ove župe, iz mjesta Lipovac, odnosno šušanje kbr. 
1, 30 god. star. Gimnaziju je pohađao u Požegi, filozofiju i 

4 K. V. 1754., 9; K. v. 1758., 347. spominju da su franjevci predali knjige s 
puno pogrešaka. 

6 K. V. 1758., 346. Spomenica I, 8. Još se spominju kao kapelani, ali za koje 
je teško odrediti vrijeme službovanja: Juraj Demur, Martin Kapferle, Ivan Kova- 
čić, Matija Erdeljac, Bazilije Hotić, Martin Kos, Simon Kovačević, Mihael Brajak 
i Jakob Maršić. 

6 K. V. 1761., 91. Spomenica I, 8. 


teologiju u Bolonji. Administratorom je postao 14. listopada 

1764., a u župi je djelovao do jeseni 1765. g., kad je postao 
administratorom požeške župe. Nakon petogodišnjeg djelo¬ 
vanja postao je g. 1770. i župnikom Požege. Tu se Luka ista¬ 
kao svojint radom. U svemu je Pejaković ptmih 48 godina 
bio duhovni pastir grada Požege. Umro je 9. kolovoza 1813., 
a sahranjen je u grobnici župne crkve sv. Terezije.^ Da li 
je bivši i za župu toliko zaslužni župnik Josip Horvat umro 
ili je bio premješten, iz dokumenata se ne može zaključiti. 

U to vrijeme kapelansku službu obavljaju: Ivan Juraić, 
28 god., rodom iz mjesta Mrežnica i Martin Risović, 25 god., 
koji je ovamo došao za kapelana g. 1764., a njega je zami¬ 
jenio Toma Grgurević, ostavši u župi samo 10 mjeseci. 

Nakon odlaska Luke Pejakovića u Požegu župom od 29. 
rujna 1765. upravlja do 3. travnja 1768. Josip Tajsperger, 
kad je postao kanonikom zagrebačkim.^ župa je zatim do 
kolovoza 1769. g. ostala bez župnika. Njome je upravljao 
župnik iz susjedne župe Kobaš, dok su »in spiritualibus« 
župu vodila tri kapelana: Ivan Liplović (Lipljanić), 26 god., 
iz Požege, kapelan od 1766., Luka Mladinović, 27. god., iz Li¬ 
povca, kapelan od 1766., Mihael Tomičević, 24. god., iz Koba- 
ša, kapelan od 1768. g.9 

U kolovozu g. 1769. ponovno je došao u župu (tada 29- 
godišnji) Toma Grgurević, da bi u njoj ostao pune 23 go¬ 
dina sve do svoje smrti 18. siječnja 1792. On je udario te¬ 
melje svemu onome što mi danas nazivamo župa Nova Ka¬ 
pela. Rodio se u selu Kućnić kod Gradiške. Gimnaziju je 
pohađao u Požegi, a filozofiju i teologiju u Beču.i« Nakon 

7 JULIJE KEMPF, Požega, zemljopisne bilješke iz okoline i prilozi za po¬ 
vijest slob. i kr. grada Požege i Požeške županije (Požega 1910.) 538. K. v. 

1765., 103. 

8 Oporukom od 22. veljače 1812. osnovao je kanonik Požežanin Josip Teis- 
perger zakladu od 10.000 for. za požeške gradjane. Kamati su se imali upotri¬ 
jebiti za pomoć siromašnim gradjanima da lakše podmire porez i javne daće. 
Ustanovio je i zakladu za sv. mise. Vidi J. KEMPF, nav. dj., 435; F. PLEVNJAK, 
Prilozi za kulturnu povijest hrvatskog sve^nstva (Zagreb 1910.) 123; U. IVAN- 
CAN, nav. dj., 866 - 872. 

9 Spomenica I, 9. navodi još jednog kapelana, Ivana Bošnjakovića. 

10 Prema zapisu iz g. 1757. među prvim slušačima u požeškom sjemeništu 
bio je i Tomo Grgurević, a s njime i Josip Sebastijanović, Josip Slavnović, 
Sime Stefanac, Marin Djurić, Martin Popjevac, Ivan Grčić, Ivan Lipljanić i 
Mato Tadić. Usp. J. KEMPF, nav, dj., 535. K. v. 1757., 143. 

što je kraće vrijeme bio kapelan u Pakracu, Stražemanu, 
Sičama i Požegi, imenovan je regensom požeškog sjemeništa, 
a tri godine kasnije postaje župnikom u Sičama, da bi od¬ 
mah bio imenovan i profesorom filozofije na isusovačkoj 
akademiji u Požegi. Tu je tri godine predavao logiku i me¬ 
tafiziku »s posebnim uspjehom«.ii Nakon ukinuća Družbe 
Isusove g. 1773. bulom pape Klementa XIV. »Dominus ac 
Redemptor« i odlaska isusovaca iz požeške akademije, T. 
Grgurević ostaje kao profesor još tri godine, dok u jesen g. 
1766. nisu u Požegu došli pavlini, nastanivši se u zgradi 
isusovačkog kolegija i preuzevši nastavu na požeškoj gimna- 
ziji.13 Te se godine T. Grgurević vratio u Siče i počeo rezi- 
dirati u župi. Za čitavo to vrijeme župom je umjesto njega 
upravljao Antun Matošević, 32. god., rodom iz Požege. Nje¬ 
mu su u pastvi pomagali kapelani Ivan Lehner, 28., god., iz 
Kobaša, kapelan od 1770. do 1789. i Marko ćakalić, 38. god., iz 
Stražemana, od 1776. do 1782. Za njega se kaže da marljivo 
posjećuje školu i dobro poučava mladež u katekizmu. Njega 
je 1782. zamijenio Ignacije Celčić, 31 god., iz Požege koji je s 
Ivanom Lehnerom bio kapelan Tomi Grgureviću još i god. 
1783. Njega je zamijenio Marijan Kraljevac, kapelan do 1786. 
god., a njega je opet naslijedio Mihael Bukvić. Kada je Marko 
Cakalić g. 1782. postao župnikom u Petrovu selu, došao je 
na njegovo mjesto kao kapelan Luka Klokočević, rođen 17. 
listopada g. 1752. u Seocu. 

U listopadu g. 1789. od župe Nova Kapela odvojene su 
filijale Matičević, Sr. Lipovac, Pavlovci i Stara Kapela i pri¬ 
pojene novoosnovanoj župi Matičevci (Gor. Lipovac). Kako 
su u to vrijeme diljem zagrebačke biskupije osnovane brojne 
nove župe, mnogi su dosadašnji novokapelački kapelani pro¬ 
maknuti u župnike. M. Bukvić je postao župnik u Bebrini, 
L. Klokočević u Vrbju. Njih su naslijedili kapelani Điu'ko- 
večki i Petar Rogović. Ovaj posljednji je nakon smrti Tome 
Grgurevića postao upraviteljem župe do 17. kolovoza 1792., 


11 K. V. 1775., 532. — Požeška kolegija. Spomenica o stogodišnjici 1835 - 1935. 
(SI. Požega 1935.) 75. 

is Da ne bi opustjela gimnazija, bili su postavljeni novi učitelji do dolaska 
pavlina, a među njima T. Grgurević za logiku i Ivan Witman za gramatiku; 
J. KEMPF, nav. dj., 573. 

kad je župnikom postao Matija Majcenlć. Njegovi su kape¬ 
lani bili Petar Rogović i Pavao Ruškan.i® Ovoga je g. 1794., 
kad je postao župnikom u Matičevcu, zamijenio Franjo Ksa- 
ver Katarinčić. 

Župnik/Toma Grgurević bio je »čudo od čovjeka«. Go¬ 
tovo je neshvatljivo kako je taj čovjek silne energije mogao 
graditi novu župnu crkvu, podizati novi župni dvor, voditi 
brigu o tako velikoj župi i u isto vrijeme biti profesor u 
Požegi. Osim toga, bio je i član subaltemog konzistorija u 
Požegi, gremija koji je vodio nadzor nad svim duhovnim po¬ 
slovima u ovom kraju, namještao župnike i kapelane koji su 
pred konzistorijem polagali župničke ispite. Prva sjednica 
konzistorija o kojoj nam je sačuvan zapisnik bila je 6. stu¬ 
denoga 1773. Predsjedao joj je arhiđakon Gušća i Svetačja, 
a nazočni su bili konzistorijalci Luka Pejaković, o. Antun Ka- 
nižlić, Petar Skenderlić i Tomo Grgurević.i^ Osim toga, on 
je oporučno osnovao nekoliko fondacija (zaklade) i legata, od 
čijeg je novca trebalo oko crkve sagraditi drveni cintor i 
nabaviti novi kip Majke Božje za glavni oltar. Nabavio je 
dvije svjetiljke od srebra. Ostavio je legat od 500 forinti, 
iz čijih se kamata kupovalo ulje da neprestano gori pred 
Presvetim. Odredio je da se od ostavštine od 1363 forinti 
pomaže u školovanju onaj mladić iz župe ili iz susjednih župa 
koji bi se odlučio postati svećenik. Kapitalom od 545 forinti 
i 17 kr. trebalo je stalno pomagati najsiromašnije udovice i 
nezbrinutu djecu u župi. Ostavio je i altariju od 200 forinti 
da se za pokoj njegove duše godišnje služi 10 misa.is Taj 
izuzetan čovjek, prijatelj udovica i sirota, intelektualac, rad¬ 
nik i nadasve pobožan čovjek zaslužio je da mu se Nova 
Kapela oduži, ako ne spomenikom, a ono bar da jednu 
svoju ulicu ili trg nazove njegovim imenom. Dokumenti spo¬ 
minju da je govorio hrvatski, koji jezik nazivlje »nativa lin- 
gua«, zatim latinski i njemački, da je bio vrlo gostoljubljiv 


13 Spomenica I, 9. spominje da je prvi kapelan (zapravo samo pomagač u 
pastvi) Tome Grgurevića bio i Ivan Wittman, profesor na požeškoj gimnaziji za 
gramatiku i sintaksu, inače kapelan u Sisku, kasnije kanonik u Đakovu. Za 
ostaie župnike i kapelane vidi K. v. 1771, 2-3; K. v. 1775., 532; K. v. 1780., 59; 
K. V. 1783., 53; K. v. 1802., 35; K. v. 1804., 110: kao i Spomenica I, 8 -13. 

11 J. KEMPF, nav. dj., 534. 

15 Spomenica I, 13, kao i prilog pod naslovom »Gergurevich’s Stlftimg«. 

8 POVUEST ŽUPE N. K. 

i marljiv. Ushićen njegovom osobnošću, vizitator je smatrao 
da rečenica »talenti praeclari est«, tj. da je »čovjek divnih 
sposobnosti« najbolje odgovara tom izuzetnom velikanu uma 
i srca.16 

Vidjeli smo da je župa Siče oduvijek uzdržavala župnika 
i dva, pa i više, kapelana. Iako je patronatsko pravo u župi, 
kao, uostalom, i u svim krajiškim župama, imalo »Njegovo 
Veličanstvo« kralj i car, ipak je teret redovitog održavanja 
crkvenih zdanja, kao i uzdržavanje svećenika ležao na le¬ 
đima vjernika. Nekretnine koje je crkva posjedovala bile 
su vrlo neznatne, a sastojale su se od nekoliko livada i vino¬ 
grada (Dragovci, Ratkovica). Običaj štolarine i lukna uve¬ 
den je ovdje kao i u drugim starim župama Vojne Krajine, 
god. 1754., prigodom dolaska svjetovnog klera, a bio je pri¬ 
lagođen trenutačnim mogućnostima vjernika. Tako su siro¬ 
mašni i udovice bili oslobođeni od obveza, a to se znalo do¬ 
gađati i s velikim brojem obitelji koje su ostale bez muških 
članova prigodom regrutiranja i odlaska na razna bojišta ši¬ 
rom Evrope.iT Štolarina se obično davala prigodom krštenja, 
vjenčanja, sprovoda, uskrsne ispovijedi i pričesti, za blago¬ 
slov kuća o Božiću, a sastojala se ili od novca ili od kokoši, 
sušenog mesa, maslaca, sira, lana, pšenice i vina.is Vjernici 
su vrlo poštovali svoje svećenike, a ni na jednom mjestu 
nije zabilježeno da bi se na njih tužili. I obratno, svećenici 
su bili zadovoljni svojim vjernicima. Prvi nesporazumi i ma¬ 
le trzavice pojavit će se tek u 19. i 20. stoljeću. Već spo¬ 
menuti o. Josip iz Osijeka pun je hvale na župljane, koji su, 
doduše, siromašni, ali su vrlo pobožni. On veli »da puno mla¬ 
dih obaju spolova, povrh 'doctrinam christianam’ ('kršćan¬ 
skog nauka’) u crkvi javno naizmjence jasno mole litanije 
lauretanske i mnoge druge molitve, a na blagdane, ako je 


18 K. V. 1780., 59. 

17 God. 1849. Otići će iz župe Nova Kapela 320 vojnika u rat. župnik bilježi: 
»Koliku je žrtvu i župnik novokapelački na oltar Domovine položio, kad od 
soldatah, koji su izmarširali, lukno nije tražio«: Spomenica I, 36. O običaju što¬ 
larine i lukna vidi K. v. 1802., 5. 

18 Usp. K. V. 1754., 8; K. v. 1771., 2-3., spominju se obitelji i udovice koje 
ništa ne plaćaju. 

19 Spomenica I, 18. 


lijepo vrijeme, idu ’processionaliter’ u crkvu «.20 Mnoštvo jav¬ 
nih križeva uz cestu, na prilazima selima i u samim selima, 
kao i česte procesije oko župne crkve i fihjalnih kapela, 
svjedočile su o vjeri župljana. Posebno se ističe da u župi 
nema javpih grešnika. Sav je narod katoličke vjere osim 
13 kuća u Ratkovici i jedne u Novoj Kapeli, izvješćuje K. 
V. iz g. 1769., pa i kasnije .21 

U župi su već vrlo rano zabilježena i posebna udru¬ 
ženja, bratovštine, tzv. »Confratemitates«, osnovane sa svr¬ 
hom da se unaprijedi vjerska kultura vjernika, potakne po- 
božnost i razvije duh molitve i međusobnog povezivanja i 
pomaganja. Bile su to uz škole i prve javne kulturne usta¬ 
nove, koje su vodile i svoje zapisnike, tzv. albume. 

Kad je g. 1751. postao zagrebačkim biskupom Franjo 
Thauszy, onaj isti koji je u Požegi osnovao subaltemi konzi- 
storij i sjemenište, najprije za 6, a onda za 12 klerika, uz 
isusovačku akademiju, počeo je iste godine po svom gene¬ 
ralnom vikaru za Slavoniju Ivanu Paxyju uvoditi »confrater- 
nitatem de Doctrina Christiana«.22 šest godina nakon toga 
osnovana je u ovoj župi prva bratovština »Doctrinae Christi- 
anae«. Za svog prvog zaštitnika imala je sv. Josipa, a za 
drugog sv. Alojzija. Za žive i mrtve članove bratovštine slu¬ 
žile su se svete mise, a da bi bratovština što više rasla, 
župnik se trebao pobrinuti da se pravila ili statuti bratov¬ 
štine javno i često čitaju. God. 1769. napominje se da bi 
bratovština još više napredovala da je župna crkva bliže. 
Izdan je i album bratovštine, u kojem su upisana imena 
članova. Čini se da je posebna pobožnost župnika Tome 
Grgurevića prema Presvetoj Euharistiji bila uzrok da se u 
župi osnovala i bratovštine »Klanjatelja Presvetog Sakramen¬ 
ta«, koja je također dobro napredovala. God. 1804. spominje 
se još samo ta bratovština, koja svake godine 23. listopada 
ima dan klanjanja.'^« 


20 B. GLOGOVAC, nav. dj.. 390. 

21 K. V. 1769., 179. 

22 Spomenica I, 8. O F. Thauszy vidi; Sematlzam zagrebačke nadbiskupije 
(Zagreb 1966.) 41. 

23 K. V. 1758., 348; K. v. 1761., 93; K. v. 1765., 105; K. V. 1769., 179; K. v. 
1780., 61; K. v. 1804., 111. 

7. Prve škole, učitelji, orguljaši i medicinske sestre 

Nema sumnje da prvim školama u neizraraom smislu 
riječi možemo nazvati crkve, a prvim učiteljima svećenike. 
Župnici su zajedno sa svojim kapelanima poučavali u vjer¬ 
skoj obuci ne samo djecu, već i odrasle.i Daroviti ja djeca, 
koja su u župnim dvorovima naučila čitati i pisati, slala bi 
se u samostanske škole, gdje su se uglavnom odlučivala za 
duhovni stalež. Takva škola postojala je, kao što smo vidjeli, 
i u samostanu u Velikoj. U prvoj polovici 18. stoljeća po- 
javljaju se i prvi službeni učitelji, koji se nazivlju »ludi ma¬ 
gistri« (latinska riječ »ludi magister« znači »učitelj igara«) 
ili »orguljaši«. Njihova je zadaća bila da svojim »sviranjem 
i pjevanjem u crkvi uljepšaju bogoslužje, ali i da djecu pouča¬ 
vaju u kršćanskom nauku. Tako već g. 1734. nailazimo na 
izvješće u kojem se kaže da bi župljani župe dubovačke rado 
imali »ludi magistra«, tj. »orguljaša«, ali ga ne mogu zbog 
siromaštva, kako sami vele, uzdržavati. Za to je posebice 
opredijeljen jedan franjevac-misionar, koji malo i veliko s 
uspjehom podučava u kršćanskom nauku.2 Od g. 1758. do 
1771. župa nije nikako mogla naći »ludi magistra«, jer je 
bilo — kako tvrde dokumenti — teško naći nekoga tko bi 
poučavao latinski i njemački. Želja za orguljašem ipak je 
bila velika. Zato su se g. 1761. skupili ljudi iz 14 sela župe 
i u nazočnosti arhiđakona, člana konzistorija i mjesnog ka¬ 
petana odlučili da prime jednog orguljaša i obvezali se da 
će mu podići kuću i svoju djecu slati u školu. Za svako 
dijete orguljaš će dobiti 3 forinta. Ujedno su obvezali žup¬ 
nika i kapetana da se oni pobrinu za orguljaša, koji mora 
biti »pošten čovjek, ozbiljan, mora znati hrvatski, njemački, 
aritmetiku, a mora znati poučavati i glazbu«.® Lijepo za¬ 
mišljena misao ipak je ostvarena tek 1 .veljače 1771., kada 
je kapetan Sunstenau uveo u novu školsku zgradu »ludi ma¬ 
gistra«, Franju Tischlera. On je djecu poučavao njemačkoj i 
ilirskoj gramatici, čitati, pisati i aritmetiku. U školi su bila 
73 dječaka, ali niti jedna djevojčica! Stan, kao i školska 
zgrada tog prvog javnog učitelja u Novoj Kapeli, bila je sta- 

1 Usp. str. 57., gdje se spominje zaključak sinode u Đakovu g. 1690. o 
otvaranju škola za mladež. 

2 B. GLOGOVAC, nav. dj., 390. 

3 K. V. 1761., 92. Vidi i K. v. 1758., 347. 


nica kapetanije, pretvorena u školu. Za uzdržavanje učitelja 
narod je godišnje doprinosio 168 forinti.^ God. 1775. škola 
se u Novoj Kapeli naziva »schola trivialis« — naziv koji je 
u to vrijeme uobičajen za niži stupanj obuke. U školi je bilo 
39 djece. -Vizitator spominje da je ispitujući djecu otkrio da 
su manje poučena u vjeri i zato je naložio župniku da više 
bdije nad mladeži. »Ludi magister« ili orguljaš bio je Franjo 
Ksaver Kdnlg Boemus, što znači da je bio Ceh. Bilo mu 
je 29 godina, a govorio je njemački, latinski i ilirski. Prema 
župniku se odnosio s poštovanjem.® Slijedeći učitelj bio je 
opet Čeh, Karlo Šulc, 40. god. katolik, a svoju je dužnost 
vršio dobro.® Ne znamo što je dalje bilo sa školom. God. 
1804. spominje se »organista«, koji navija sat i za to prima 
godišnje »ex cassa ecclesiae« 36 f., a god. 1810. se, doduše, 
navodi »ludi magister« Stjepan Ergović, koji je orguljaš i 
crkveni tutor, ali je »professione faber« (»po zanimanju ko¬ 
vač«). Njegova dužnost nije u školi poučavati, već »diebus 
dominicis et de praecepto festis organum pulsare«.'' Prema 
tome, škola više nije postojala, što se g. 1821. i izričito na¬ 
pominje. Djeca su pohađala školu djelomično u Petrovu 
selu, a djelomično u Oriovcu.® Tek godine 1841. spominje se 
u župi postojanje 6 škola, od kojih je jedna trivijalna (»una 
trivialis«), a pet ih je nacionalnih 0>nationales seu elemen- 
tares«). U tom se izvješću jasno razlikuje izraz »ludi ma¬ 
gister« i »magister«. Službu, naime, »ludi magister« vrši 
»magister« (učitelj) Matija Miletić.® Ali o tome ćemo više 
govoriti u drugom dijelu naše radnje. To razlikovanje iz¬ 
među orguljaša i učitelja pojavljuje se i g. 1821., kada bu¬ 
dući orguljaš Antun Babić posjećuje tečaj u Novoj Gradiški 
da bi se uvježbao u sviranju i pjevanju.« Nove orgulje na¬ 
bavljene su g. 1810.11 


4 K. V. 1771., 27 - 28. 

6 K. V. 1775., 534. 

6 K. V. 1780., 60; K. v. 1783., 54. 

7 K. V. 1804., 111; K. v. 1810., 258. 

8 K. V. 1821., 295 - 298. 

9 K. V. 1841., 195 - 196. I po Spomenica I, 22. trivijalna škoia je osnovana g. 
1829., a nacionalne su škole osnovane g. 1830. O školama u 18. i 19. stoljeću kod 
nas vidi: ANTUN ČUVAJ, Građa 1 povijest školstva kraljevini Hrvatske i Slavo¬ 
nije od najstarijih vremena do danas, I (Zagreb 1910.) 465 - 541. 

10 K. V. 1821., 295. 

11 K. V. 1810., 258. 

Službu zvonara obavljao je uvijek čovjek koji je bio 
na dobru glasu, morao je dobro poznavati vjerske istine, a 
»in času necessario« morao je znati i krstiti. Za svoju službu i’’ 

nije primao posebnu plaću, već je od državnih vlasti bio 
oslobođen od osobnih nameta. Od god. 1758. do 1846. spo¬ 
minju se redom zvonari: Luka Banović, Luka Pijikić, Luka 
Babić, Ivan Kalajdžić, Ivan Lekić i Martin Kalajdžić. 

Za povijest zdravstva ovoga kraja posebno je značajna 
pojava primalje ili babice (»obstetrix«). Njezino se zvanje 
smatralo vjerskom funkcijom, jer je u opasnosti smrti mo¬ 
rala dijete krstiti. Zato ju je morao župnik ispitati, »zapri¬ 
segnuti i potvrditi«. Tek kasnije, sredinom 19. stoljeća, mo¬ 
rala je biti odobrena i od vojničke uprave. Osoba koja je 
obavljala tu službu morala je biti prikladna, pobožna i po¬ 
učena u vjeri. U drugoj polovici 18. stoljeća spominje se 
da nema posebnih babica, već je više žena po svim selima 
upoznato s tom službom. Prva babica kojoj se spominje 
ime bila je od g. 1758. do 1761. Josipa Babić. No čini se 
da je njezino poznavanje opstetricije bilo pučko. Prvom 
stručnom primaljom možemo smatrati Tereziju Lončarević, 
udovicu, za koju se veli da je »aprobata« na sveučilištu u 
Pešti, a sada stanuje u Novoj Kapeli. Dobrog je života 
i morala. Prva profesionalna primalja, za koju se tvrdi da 
ju je odobrila i vojnička uprava i da je plaćena za svoju 
službu, bila je Josipa Bosančić iz g. 1841.12 


8. Svratište vladara 

Jedno mjesto koje je do 1766. g. pripadalo župi Siče mo¬ 
že se pohvaliti da je u prošlosti bilo stjecište vladara. To 
je zdenac Markovac kod Vrbove. Prohtjelo se »rimskom caru 
i suvladaru kraljice Marije Terezije«, kasnijem kralju Josipu 
II. da malo prošeta Slavonijom i da razgleda Vojnu Kra¬ 
jinu. Nekoliko godina kasnije (1775. i 1776.) on će obići i 
užu Hrvatsku. U tu svrhu popravljah su se na kraljevskoj 
cesti koja je, čini se, bila izgrađena već g. 1750., mostovi i 

12 TjSi službu zvonara i primalje vidi: K. v. 1758., 347 - 348; K. v. 1761., 92; 
K. V. 1765., 104 - 105; K. v. 1769., 178; K. v. 1775., 534; K. v. 1780., 61; K. v. 1783., 
54; K. V. 1804., 11; K. v. 1810., 258; K. v. 1821., 295 - 298; K. v. 1841., 191. 


zatrpavale rupe, pripravljali sigurni jahači, konji i kola za 
prijevoz kraljevske prtljage.i Putovanje Josipa II. bilo je 
vojničke naravi. Htio je upoznati Vojnu Krajinu i utvrde 
na Dunavu i Savi zbog svojih ratnih osnova s Turskom. On 
je preko -Novog Sada i Petrovaradina, kamo je došao iz 
Mađarske, nastavio put u Zemun i Vinkovce, a u Brod je 
stigao 28. svibnja 1768. i ondje je u tvrđavi prenoćio. Idućeg 
dana ujutro krenuo je sa svojom pratnjom prema Staroj 
Gradiški. Prolazeći kroz Vrbovu, Josip II. se zaustavio kod 
zdenca Markovac i napio se vode. Za uspomenu na taj do¬ 
gađaj, podignut je poslije na tom mjestu spomenik s ka¬ 
menom pločom, na koju su uklesane ove riječi: 

»Josephus II. Rom: Imp: Semp. Aug: Ao MDCCLXVIII. 
Hoc de fonte bibens, felicia tempora nostra Nomine 
Caesareo nobihtavit aquas.«2 

»(Josip II. rimski car, uzvišeni, god. 1768. pijući iz ovog 
vrela proslavio je naše sretno doba (i) vodu svojim 
carskim imenom«.) 

čini se da je zdenac Markovac bio posebno privlačno 
mjesto, jer su se kasnije kod njega zadržavali i drugi zna¬ 
meniti ljudi, osvježavajući se i utažujući žeđ njegovom pit¬ 
kom vodom. Na istom, naime, spomeniku postoji još neko¬ 
liko natpisa iz kasnijeg vremena. Brat cara Josipa IL, nad¬ 
vojvoda Maksimilijan, pio je g. 1777. iz zdenca Markovac. 
Ispod gornjeg natpisa urezane su ove riječi: 

»Maximilianus Archidux Austriae Ao MDCCLXXVII. 
Fratris ad exemplum princeps de Fonte bibendo Has 
salubres merita laude coronat aquas.« 

»(Nadvojvoda austrijski Maksimilijan god. 1777. pijući 
iz izvora po primjeru brata pohvalio je ovu ljekovitu 

vodu.«) 

S desne strane spomenika nalazi se natpis na hrvat¬ 
skom jeziku: 


1 Spomenica I, 20 spominje da je g. 1821. padala u posavskoj Slavoniji ve¬ 
lika tuča, popraćena tako jakim vjetrom da su lipe, posađene uz kraljevsku cestu 
g. 1750., bile iščupane. 

2 J. KEMPF, nav. dj., 227. Spomenica I, 19. 

»Nadvojvoda Maršal Albrecht Junak od Kustoce 
Putujuć po slavonskoj Krajini napi se vode 
iz ovoga zdenca Dne 12. svibnja 1868.« 

Na lijevoj strani nalazio se još jedan hrvatski natpis: 

»Dragutin grof Khuen Hedervary, 

Ban kraljevina Hrvatske, Slavonije i Dalmacije,, 
Putujuć dne 2. listopada 1891. ovim krajem 
Napio se vode iz ovoga vrela, posvetio je 
Blagu uspomenu dičnog ovog spomenika 
Neumrlom slavom imena svoga.«* 


9. Stanovništvo župe Siče (statistički podaci) 


God. 1730. 

Broj 

kuća 

God. 1746. 

Broj 

kuća 

Siče 

140 

Siče 

70 

Dubovac 


Dubovac 

20 

Lipovac 

25 

Lipovac 

72 

Dragovci s 


Dragovci s 


Ratkovim Potokom 

40 

Ratkovim Potokom 

40 

Vrbova 

45 

Vrbova 

40 

Stivica 

70 

Stivica 

67 

Komomica 

28 

Komomica 

30 

Selce 

16 

Selce 

35 

Batrina 

30 

Batrina 

37 

Skrabutnik 

5 

(Skrabutnik — 


(ostali su šizmatici) 


pripada župi Požega) 


Pavlovci 

9 

Pavlovci 

8 


Iz godine 1758., 1761., 1769., 1775. i 1780. imamo cjelovitije 
statističke podatke. 


3 J. KEMPF, nav. dj., 227; Spomenica I, 19. Tu se spominje da je car ' 

Franjo I sa suprugom Karolinom 24. listopada 1818. u podne prošao kroz Novu > > 

Kapelu na putu za Gradišku. Očito da se on nije zadržao na zdencu Markovac, 
jer se tamo ne nalazi upisano njegovo ime. Tom je prilikom Josip žalac, po¬ 
moćni biskup zagrebački, idući u susret caru, posjetio župni dvor u Novoj 
Kapeli i tu ostao dva sata. O biskupu J. Žalcu vidi JURAJ KOLARIĆ, Dobrotvor 
koga su mrzili: Veritas 11 (1974.) 26, i 12 (1974.) 18 -19. 


Godina 1758. 


Ime sela , 

Broj 

kuća 

Broj duša potvrđenih 
i sposobnih za pričest 

Broj 

parova 

Nova Kapela 

26 

182 

57 

Siče Veliko 

80 

573 

136 

Magić Mala 

34 

254 

64 

Bastra 

14 

139 

36 

Komamica 

26 

164 

71 

Stivica 

86 

548 

201 

Vrbova 

47 

269 

87 

BUi Brig 

34 

127 

41 

Sušanj e 

13 

104 

24 

Ljubić Mala 

9 

61 

12 

Čikardić Mala 

9 

76 

21 

Bemić Mala 

11 

73 

10 

Bogdanović Mala 

6 

45 

12 

Filipić Mala 

6 

31 

4 

Fisković Mala 

10 

82 

19 

Didović Mala 

19 

127 

31 

Hrgović Mala 

9 

92 

25 

Matičević Mala 

17 

119 

30 

Ferić Mala 

9 

48 

16 

Pavlovci 

9 

51 

44 

Stara Kapela 

13 

92 

24 

Dragovci 

36 

184 

58 

Batrina 

41 

249 

62 

Selce 

33 

271 

69 

Ukupno: 

597 

3.962 

1.157 


Napomena: Sav narod je katolički. 

Godina 1761. 


Broj Broj osoba sposobnih Broj osoba sposobnih 
Ime sela kuća ^ ispovijed za ispovijed i pričest 


Siče 

81 

Magić 

33 

Bastra 

14 

Komarnica 

27 

Štivica 

85 

Vrbova 

48 

Bili Brig 

32 

Sušanje 

13 

ćikardić 

9 

Bogdanović 

23 

Fričković 

10 

Didović 

19 

Hrgović 

10 

Matičević 

17 

Pavlovci 

8 

Ferić 

9 

Plavić 

8 

Stara Kapela 

13 

Dragovci 

33 

Batrina 

39 

Selce 

33 

Nova Kapela 

25 

Ratkovica 

3 


Ukupno: 592 4.733 4341 


Potvrđeno je 367 osoba. Broj parova 2.002. 

Napomena. Narod je sav katolički osim sela Ratkovica, gdje 
je najveći broj kuća nesjedinjenih grčkog obreda. 


Godina 1769. 


Ime sela ' 

Broj 

kuća 

Broj 

parova 

Broj osoba spo¬ 
sobnih za ispovi- 
vijed i pričest 

Broj po- 
potvrđe- 
nih 

Svih 

Lipovac 

137 

244 

1.089 

255 

1.418 

Dragovci 

28 

44 

156 

4 

219 

Ratkovica 

3 

5 

25 

1 

29 

Nova Kapela 

22 

36 

155 

15 

218 

Batrina 

36 

64 

234 

12 

345 

Selce 

33 

76 

256 

11 

445 

Siče 

77 

169 

678 

31 

813 

Magić Mala 

27 

63 

244 

15 

344 

Bastra 

12 

29 

114 

19 

266 

Bili Brig 

29 

44 

160 

16 

253 

Ukupno: 

404 

774 

3.111 

382 

4.250 


Napomena. Sav je narod rimokatoličke vjere, osim 13 kuća 
u Ratkovici grčkog obreda i jedne kuće u Novoj Kapeli. 

Godina 1775. 


Ime sela 

Broj 

kuća 

Broj 

parova 

Broj osoba 
sposobnih za 
ispovijed pričest 

Broj 

potvrđe¬ 

nih 

Svih 

Nova Kapela 

23 

40 

161 

154 

9 

223 

Sušanj e 

21 

42 

153 

143 

11 

228 

Lipovac 

57 

114 

487 

451 

131 

554 

Matičević 

26 

49 

190 

170 

54 

241 

Pavlovci 

15 

31 

123 

112 

31 

172 

Stara Kapela 

13 

30 

74 

69 

4 

144 

Ratkovica 

5 

8 

22 

22 

— 

31 

Dragovci 

27 

43 

133 

121 

3 

222 

Batrina 

34 

59 

183 

159 

9 

339 

Selce 

33 

105 

304 

283 

8 

554 

Siče 

74 

181 

617 

516 

11 

826 

Magić Mala 

28 

71 

264 

247 

11 

394 

Bastra 

12 

37 

129 

116 

8 

159 

Bih Brig 

27 

40 

165 

149 

7 

219 

Ukupno; 

395 

850 

3.005 

2.772 

297 

4.306 


Napomena. Svi su katolici, osim 13 kuća u Ratkovici i jedne 
u Novoj Kapeli.i 


1 Statističke podatke za sve navedene godine vidi: K. v. 1730., 74 - 75; K. v. 
1746., 111- 113; K. v. 1758., 348 - 349; K. v. 1761., 93; K. v. 1769., 179; K. v. 1775., 
534. U tom razdoblju broj vjernika u župi iznosio je od 4.000 do 4.500. 

Zaglavak 

il Nastupom 18. stoljeća i novih prilika koje su nastale 

II nakon odlaska Turaka iz Slavonije premješteno je g. 1694. 

■ dotadašnje -sjedište župe Ratkovice u selo Siče, gdje se na 

I podaljem brežuljku od sela nalazila stara, od Turaka pošte¬ 
di đena, zidana crkva posvećena BI. Dj. Mariji. Župni dvor 

se nalazio u selu uz drvenu kapelu sv. Klare, koja je bila 
sagrađena g. 1708. Dušobrižničku službu obavljali su i na¬ 
dalje franjevci do g. 1754., kada je župa predana na upravlja¬ 
nje svjetovnom kleru. Novi župnik Josip Horvat vjerski je 
oživio župu. Dao je izraditi i novi kip Majke Božje, koja 
se ovdje već i prije štovala. Tako je crkva na Dubovcu po¬ 
stala stjecištem pobožnih vjernika i mnogobrojnih hodočasni¬ 
ka, pravim hodočasničkim mjestom. Zbog grupiranja malih 
seljačkih gazdinstava u veće i preseljenja raštrkanih sela i 
zaselaka župe iz obronaka Požeške gore u posavsku ravnicu 
prema javnoj cesti u razdoblju između 1750. i 1770. godine 
postajala je župna crkva na Dubovcu, i unatoč čudotvornom 

I kipu Majke Božje, sve osamljenijom, a zbog velike udalje¬ 

nosti od naselja neprikladnom. Nove prilike tražile su novo 
t sjedište župe, koje bi se nalazilo u prirodnom središtu novo- 

oblikovanih naselja. Odlučeno je da to bude mjesto na ko¬ 
jem se nalazi današnja župna crkva u Novoj Kapeli. Nova 
monumentalna crkva sagrađena je g. 1774., a g. 1775. i novi 
župni dvor. Nakon svečane posvete crkve 13. srpnja 1777. 
nova je župa započela živjeti ujedinjujući u sebi prošlosti 
Ratkovice i Siča — Dubovca. 

III. župa Nova Kapela 
od godine 1777. do danas 






I. RAZDOBLJE — OD GODINE 1777. do 1918. 


1. Župna crkva Rođenja BI. Dj. Marije u Novoj Kapeli 

Nova župna crkva u Novoj Kapeli počela se graditi g. 
1773., a već je u rujnu 1774. g. bila dovršena. Pošto je iznutra 
i izvana bila očišćena i blagoslovljena, mogla je primiti ču¬ 
dotvorni kip Majke Božje Dubovačke. Na blagdan Imena 
Marijina, 12. rujna 1774., uz sudjelovanje velikog mnoštva 
naroda s pjesmom i u svečanoj procesiji prenesen je čudo¬ 
tvorni kip iz stare župne crkve na Dubovcu u novu župnu 
crkvu i postavljen na glavni oltar. Svi kanonski vizitatori 
koji su tijekom 19. stoljeća posjećivali župu divili su se 
novoj crkvi, za koju su tvrdili da je »magnifice, stilo tosca- 
nico extructa« s vitkim, elegantnim tornjem.i Na pročelju 
crkve načinjene su dvije niše, u koje su stavljeni kipovi sv. 
Tome, zaštitnika župnika Tome Grgureviča, i sv. Henrika, 
zaštitnika kapetana Henrika von Sunstenau. Iznad ulaznih 
vratiju postavljena je ploča s natpisom koji je sastavio žup¬ 
nik: »Hicce fuit collis quo pastor agebat ovile et nunc aetemo 
tecta dicata Deo.« Doista, župna crkva, jednobrodna barokna 
građevina sa zaobljenim svetištem iznutra i s bogato raščla¬ 
njenim pročeljem izvana iz kojega se izdiže lijep zvonik, do- 

1 Od g. 1775. do 1907. kanonski vizitatori su deset puta posjetili župu Nova 
Kapela. Vidi K. v. 1775., ProtokoU br. 32 (IV., 524 - 535; K. v. 1780., Protokoli 
br. 34/IV, 54-62; K. v. 1783., Protokoli br. 34/VI, 49 - 55; K. v. 1802. Protokoli 
36/IX, 21 - 37; K. v. 1804., ProtokoU br. 38/X, 105 - 114; K. v. 1810., Protokoli br. 
39/XI, 256 - 268; K. v. 1821. Protokoli br. 40/XII, 293 - 301; K. v. 1841., (1846.), Proto¬ 
koU br. 42/XIV, 181 -198; K. v. 1867., ProtokoU br. 43/XV, 21 - 41; K. v. 1907., Proto¬ 
koli r. 44/XVI, 309 - 317. Kanonska vizitacija iz g. 1775. naziva župu Nova Kapela 
još i Veliko Siče, a g. 1780. i g. 1783. Nova Kapela ili Siče. župna crkva je sa¬ 
građena u tzv. »terezijanskom baroku«, graditeljskom stilu koji je u Slavoniji pre- 
viadavao u vremenu nakon oslobođenja od Turaka. Usp. ANTUN IVANDIJA, 
Crkvena umjetnost Hrvatske (Zagreb b. g.) 

ima se veličanstveno. Osim glavnog oltara k. v. iz g. 1775. 
spominje i dva pokrajna. Na jednom se nalazila slika sv. 
Ivana Nepomuka, a na drugom Zaruke BI. Dj. Marije, slike 
koje su također prenesene iz stare župne crkve. 

Vizitator napominje da je još jedan oltar BI. Dj. Marije 
u istoj crkvi suvišan i zato predlaže da se posveti sv. Josipu, 
zaštitniku »Bratovštine kršćanskog nauka«. Do toga ipak nije 
nikad došlo. Dok je glavni oltar bio meden i imao sve po¬ 
trebno za bogoslužje, pokrajni oltari još nisu bili uređeni. 
Oni će se urediti kad budu prenesene stvari iz napuštenih 
kapela sv. Antuna pustinjaka u Batrini i sv. Klare iz Siča. 
U crkvu su već bile prenesene slike zaštitnika dotičnih ka¬ 
pela. Presveto se čuvalo u drvenom tabernakulu u novoj 
župnoj crkvi, ali i na starom mjestu u kapeli sv. Klare za 
potrebe bolesnika. Krstionica također još nije bila prenesena 
u crkvu, a isto tako ni dvije ispovjedaonice, koje su se još 
uvijek nalazile u crkvi na Dubovcu. U sakristiji nove župne 
crkve nalazio se veliki ormar s ugrađenih 5 malih ormarića 
i tri ladice, u kojima se nalazilo bogato crkveno posuđe i 
ruho. U zvoniku su se nalazila dva zvona. Manje je bilo 
preneseno iz kapele sv. Klare, dok je veće kupljeno.^ 

Iako je crkva bila na najsvečaniji način g. 1777. posve¬ 
ćena, ona još nije bila posve dotjerana. God. 1780. tri ka¬ 
mena oltara još nisu bila uređena. Te se godine uređivao 
glavni oltar, a kip Majke Božje nalazio se na drvenom oltaru 
smještenom u lađi crkve na strani poslanice. Tu se služila 
privremeno i misa. Na strani poslanice spominje se i oltar 
sv. Ivana Nepomuka, koji očekuje alabastreni kip sveca, a 
na strani evanđelja oltar sv. Križa. Propovjedaonica u lađi 
crkve napravljena je od poliranog drveta. Spominju se i 
dvije prostrane klupe ukrašene skulpturama. Presveto se ču¬ 
valo u drvenom tabernakulu, preneseno iz stare crkve. 

Pozlaćeni ciborij poklonila je crkvi carica Marija Tere¬ 
zi ja. Krstionica je u međuvremenu prenesena iz kapele sv. 
Klare i nalazila se u zidu ispod novog kora, tamo gdje se 
i danas nalazi. Njezinu lijepu izradu sa skulpturom apostola 
Filipa koji krsti dvorjanina etiopske kraljice hvali vizitator. 
Crkva je dobila i jednu ispovjedaonicu, grube izrade, koja 
je bila prenesena iz stare župne crkve i smještena u sakristiji. 

2 K. V. 1775., 524 - 527. 


Vizitatori 18. i 19. stoljeća spominju da crkva posjeduje i 
dvije autentične relikvije, česticu sv. Križa i relikviju sv. 
Katarine djevice. 

God. 1841. relikvije su se nalazile u kutijici od srebra i 
bile su zatvorene u tabernakulu na oltaru sv. Križa. Dva 
put godišnje, na blagdan Našašća i Uzvišenja sv. Križa, izla¬ 
gale su se na štovanje vjernicima. 

Na tornju je postavljen »index horarum«, tj. brojčanik 
na koji se je uskoro trebao staviti veliki sat. Toranj je do¬ 
bio još jedno zvono.s Prigodom kanonske vizitacije g. 1783. 
oltari su bili dovršeni i ukrašeni stupovima i plohama od 
marmoriziranog gipsa.^ 

Kip Majke Božje ponovno je zauzeo svoje mjesto na glav¬ 
nom oltaru. Tabernakul na glavnom oltaru imao je dva dije¬ 
la. U gornjem se čuvala monstranca, u donjem ciborij. Na¬ 
bavljene su i nove orgulje sa šest registara. Kamene posude 
za blagoslovljenu vodu nabavljene su g. 1811. Vizitator napo¬ 
minje da za crkvu treba nabaviti bar još dvije ispovjedaoni¬ 
ce. Izvješće slijedeće kanonske vizitacije g. 1802. vrlo je škrto. 
Od dosadašnjeg načina izvješćivanja o stanju župa prešlo se, 
naime, na tiskane obrasce, koji u usporedbi s dosadašnjim 
načinom opisivanja znače osiromašenje, a uglavnom se bave 
prihodima župe i župnika.^ Iz arhiva župe Nova Kapela 
saznajemo, međutim, đa je g. 1790. iz radionice Christiana 
Mallera u Radkersburgu u štajerskoj nabavljen »horologium 
turrile«, ili sat na tornju, za koji k. v. g. 1804. tvrdi da otku¬ 
cava pune satove i četvrtine.« Već smo spomenuli da je 
župnik Toma Grgurević ostavio oporučno 600 for. za nabavu 
novog kipa Majke Božje umjesto starog drvenog iz g. 1758. 


s K. V. 1780., 54 - 55. 

4 K. V. 1783., 49 - 50; K. v. 1867. 21; Spomenica I, 10. Na oltaru sv. Križa 
stavljen je natpis: »Nos autem gloriari oportet in Cruce Domini nostri Jesu Xti 
per quem salvati et liberati sumus.« Na drugom oltaru nalazio se na ploči iza 
svijećnjaka natpis (kojeg danas nema): »Hae tres arae erectae sunt sub spectabili 
Dno Sunstenau ct a. R. D. parocho Thoma Gergurevich consistoriali per Egger 
A. M. D. gloriam.« Na oltaru sv. Ivana Nepomuka stavljen je natpis: »Dedicat 
divo patrono Joanni Nepom. devota familia spect. D. Henr. de Sunstenau, capi- 
tanei et Margar. nata de Scheuerman consortis cum quaterna sobole Josepha, 
Joanna, Antonio, Henrico, Anno MDCCLXXX.« 

5 K. v. 1802., 21 -37. 

6 Spomenica 1, 12; K. v. 1804., 107. 

God. 1796. stigao je iz Beča novi kip Majke Božje od 
mjedi i na osmu nedjelju po Duhovima svečano je postavljen 
na glavni oltar. Stari drveni čudotvorni lik Majke Božje 
Dubovačke uklonjen je s glavnog oltara i postavljen »u ora¬ 
torij«. Po svemu sudeći, on je bio deložiran u sakristiji. Iako 
je novi mjedeni kip Majke Božje, izrađen prema starom uzor¬ 
ku, bio raskošniji i u svom pozlaćenom blještavilu impresiv¬ 
ni j i, ipak nije zračio onom toplinom kojom je stari kip du¬ 
bovačke Gospe grijao srca mnogobrojnih hodočasnika. Možda 
treba toj činjenici pripisati i naglo opadanje kulta Blažene 
Djevice Marije u Novoj Kapeli. Blještavilo novoga nije moglo 
nadoknaditi jednostavnost i toplinu starog čudotvornog kipa. 
Koliko je stari kip Majke Božje značio za župu, pokazuje 
i činjenica da je od g. 1858. na blagdan Imena M. stari kip 
(»statua antiqua«) BI. Djevice Marije, svečano ukrašen, bio 
postavljan na mali oltar u crkvi i dan na javno štovanje 
vjernika.'? Plemenita nakana Tome Grgurevića da postavlja¬ 
njem novoga i po njegovu mišljenju ljepšega kipa Majke 
Božje još više priveže srca plemenitih Marijinih štovatelja 
uz novo svetište u Novoj Kapeli nije, nažalost, urodila plo¬ 
dom. Vjernicima je ljepota, jednostavnost i blagost starog 
čudotvornog kipa i nadalje obuzimala srca. On je ostao po¬ 
jam, a novi pozlaćeni kip prihvaćen je samo kao pokušaj 
blijede zamjene za nešto što se nije dalo zamijeniti. Tako 
je ostalo sve do danas. Novi kip Majke Božje na glavnom 
oltaru župne crkve u Novoj Kapeli privlači doduše svojom 
raskošnošću, ali stari drveni i jednostavni kip Bogorodice u 
maloj kapeli na Gospinu Polju obuzima srca i osjećaje vjer¬ 
nika, koji se svake godine u predvečerje blagdana Male Gospe 
okupljaju u velikom broju da bi pjesmom i molitvom iska¬ 
zali svoje štovanje Roditeljki Sina Božjega. Na oltaru sa 
svake strane nalazili su se još lijepo obojeni kipovi sv. Ivana 
Krstitelja i sv. Joakima. God. 1867. lunjesto sv. Joakima 
spominje se kip sv. Petra. Zahvaljujući ostavštini Tome 
Grgurevića, nabavljena je i srebrna svjetiljka pred glavnim 
oltarom, kao i dvije druge manje, koje su vis jele pred poboč¬ 
nim oltarima. Godine 1804. crkva je dobila i tri nove ispo- 
vjedaonice. Jedna se nalazila pod korom, a dvije druge u 


lađi crkve. Na njima su se nalazili kipovi sv. Marije Magda¬ 
lene pokornice i sv. Petra apostola, obojeni bijelom bojom. 
Toranj je dobio i sat (»boraš et quadrantes sonans«).^ 

Godina 1807. predstavlja tragičan događaj za kulturnu 
prošlost be samo ovoga kraja već i velikog dijela Slavonije. 
Toliko puta »osuđivana na smrt«, konačno je srušena stara 
župna crkva na Dubovcu, a od njezina kamenja podignuta 
je ograda oko župne crkve ili tzv. cintor s četiri kule — 
kapelice na uglovima. Kad je, naime, početkom g. 1790. otvo¬ 
renjem novog župskog groblja poviše župne crkve u Novoj 
Kapeli bilo napušteno staro groblje oko crkve u Dubovcu, 
i crkva je posve opustjela. Svetište, o kojem se prije govo¬ 
rilo da ga treba sačuvati zbog groblja koje se tu nalazilo, 
sada više nije bilo potrebno. Crkva je srušena do temelja, 
a da bi bar simbolički nastavila živjeti u blizini nove župne 
crkve, ona joj je svojom građom pružila zaštitu i toplinu 
u obliku cintora sa svoje četiri simpatične kapelice na uglo¬ 
vima, od kojih će tri poslužiti kao mjesta posljednjih po¬ 
čivališta kasnijih novokapelačkih župnika. 

U istočnoj kapelici cintora sahranjen je župnik Franjo 
Ksaver Celčić (13. ožujka 1809.), koji je prije nego što je 
postao novokapelačkim župnikom (1806.) bio 23 godine župnik 
u Bučju, a kad je 7. lipnja 1805. arhiđakonat Svetačje po¬ 
dijeljen na novogradiški i na novokapelački dekanat, postao 
je prvim dekanom ili podarhiđakonom ovog posljednjeg. 
Umro je u 58. godini života, a želio je da bude pokopan u 
kapelici u cintoru. Zato je oporučno odredio da se ostavlje¬ 
nim novcem nad njegovim grobom podigne oltar sv. Franje 
Ksaverskoga. Ali zbog nečije nemarnosti oltara još nije bilo 
niti godine 1850., a niti ikakvih tragova da je tu nekad bio 
grob. Kapelica nije imala čak ni vratiju — tuži se župnik 
M. A. Babić.9 Župnik Franjo K. Celčić ostavio je i altariju 
za 10 misa, koje su se godišnje trebale služiti za pokoj nje¬ 
gove duše. 

U tomjiću cintora sa sjeverne strane sahranjen je žup¬ 
nik Ivan Krstitelj Miljević, rodom iz Požege, koji je bio novo¬ 
kapelački župnik od 3. studenog 1809. do 15. svibnja 1831., 
dakle gotovo pune 22 godine. Umro je u 64. godini života. 

7 Spomenica 49. 


8 Nav. dj., 107. 

9 Spomenica I, 16. 

Njegovi su rođaci tu kapelicu lijepo uredili. Na zidu je bila 
slika sv. Ivana Krstitelja, a na kamenom oltaru nalazio se 
natpis: 

Umferli čoviče! Zašt’ti tvoja slava? 

Zašt’ blago? časti? Zašt’ krunjena glava? 

Ah bit će ti vćruj grob maleni dosti 
kad će ti duh tvoj ostaviti kosti.« 

Na kapelici su se nalazila lijepa vrata s rešetkama.«* U 
trećem tomjiću našao je svoje posljednje počivalište župnik 
Ivan Sekulić, koji je u siječnju 1832. g. postao župnikom, 
došavši iz štivice. Rodom je bio iz Broda. Umro je od upale 
pluća 2. lipnja 1837., mlad, ne navršivši niti 40 godina života. 
Svojem mrtvom sinu žalosna je majka lijepo uredila grob u 
kapelici i na oltaru koji nije imao kamene ploče za misu 
dala je postaviti kip sv. Ivana. Na menzi oltara bio je ukle¬ 
san natpis koji se još i danas razabire: 

»Pod ovim kamenom počiva u miru Božjem jašprišt 
i župnik kapelački Ivan Sekulić Brodjanin, dodjen 22 
serpnja 1797; umro 2. lipnja 1837. Ovu mu spomenu 
stavljaju ucviljena majka s ostaUm sinom, kćerju i 
zetom« .11 

Vrlo je zanimljiva povijest četvrtog tomjića, onoga s 
južne strane, koji se nalazi uz cestu prema Batrini. Već smo 
spomenuli sudbinu kapele sv. Antuna u Batrini i sv. Pavla 
na groblju između sela Batrine i Seoca. God. 1780. morali 
su Batrinci zbog preseljenja naselja k cesti napustiti svoju 
kapelu. Kad je g. 1790. otvoreno novo župsko groblje u 
Novoj Kapeli, Selčani i Batrinci nisu više svoje mrtve po¬ 
kapali na groblju oko drvene kapele sv. Pavla. Zato je g. 
1793. kapela napuštena, a g. 1804. već je sva bila u rasulu. 
Selčani su se odmah snašli i iste godine podigli u sredini 
svoga sela novu kapelu sv. Roka, koja je tu ostala do g. 
1930., kad je porušena, a na njezinu mjestu slijedeće go¬ 


10 Spomenica I, 16. 

11 Nav. dj., 26, 40. Riječ »jašprišt« dolazi od njemačkog naziva »Erzpriester«, 
a znači svećenika koji obavlja službu arhiđakona ili dekana. 


dine podignuta nova. Pobožni Batrinci nisu nipošto htjeli 
zaostati za Selčanima. Budući da nisu imah mogućnosti da 
podignu novu kapelu, došli su na originalnu zamisao da 
tomjić u cintoru župne crkve pretvore u svoju kapelicu. 

God. 1809. kapelica je uređena, postavljen je oltar sa sli¬ 
kom sv. Antuna pustinjaka i u njoj se na Antunovo svake 
godine služila pjevana sveta misa. Kapelicu, kao i cintor oko 
nje, Batrinci su redovito održavali i obnavljali sve do g. 
1896., kad su, zahvaljujući gradnji željezničke pruge između 
Nove Kapele i Osijeka, sagradili novu kapelu sv. Antuna na 
mjestu na kojem se i danas nalazi. 

Budući da je sakristija župne crkve bila vrlo vla¬ 
žna, nazidan je godine 1810. oratorij u kojem se 
nalazio drugi ormar s crkvenim ruhom i posuđem. 
Taj će mali kor nad sakristijom postati [boravištem 
starog čudotvornog Gospinog kipa, te je zbog toga bio nazvan 
»gospojinski kor«. Kanonski vizitator spominje g. 1867. i 
četvrti oltar u župnoj crkvi, koji je bio g. 1864. podignut na 
strani poslanice i na koji je, u drvenoj kutiji sa staklom, 
stavljen obnovljeni stari kip Majke Božje. Posvetu obnovlje¬ 
nog kipa obavio je na Malu Gospu župnik Nikola Blažević i 
na tom oltaru služio svetu misu .12 čini se da taj Gospin 
oltar s kipom nije dugo ostao na tom mjestu, jer se g. 1897. 
spominje da je troškom trgovca Aleksandra Seitza napravlje¬ 
no udubljenje kraj oltara sv. Ivana Nepomuka, u koje je 
postavljen Gospin kip, koji se do tada nalazio na malom 
koru nad sakristijom.i* 

Kad su Bilobrižani g. 1911. u svom mjestu podigli novu 
kapelu, prenijeli su u nju i kip Majke Božje. God. 1918. sa¬ 
građena je kapelica na mjestu stare dubovačke crkve. U nju 
je tada prenesen starinski Marijin kip, koji se i danas tamo 
nalazi, privlačeći svojom jednostavnom ljepotom mnogobroj¬ 
ne hodočasnike, a posebno na Malu Gospu. Doista čudna 
povijest čudotvornog Marijinog kipa koji je nakon 144 go¬ 
dine anonimnosti i lutanja konačno vraćen na svoje prvo¬ 
bitno povijesno mjesto. Svoju radost zbog povratka Gospi- 


12 K. V. 1867., 22 - 23; Spomenica I, 67. 
is Spomenica I, 82. 

nog kipa izrazili su Bilobrižani dirljivim riječima koje su 
ispisali na slavoluku postavljenom na početku sela: »Dođi 
nam, dođi draga Gospo u svoju staru postojbinu.« 

Novi pozlaćeni kip Majke Božje na glavnom oltaru, izra¬ 
đen po uzoru starinskog čudotvornog kipa Gospe Dubovačke, 
smješten u drvenoj kutiji, zatvoren staklom i postavljen na 
glavnom oltaru, doimao se pak raskošno i gotovo veličanstve¬ 
no. Kanonski vizitator spominje g. 1810. da kip na glavnom 
oltaru ne predstavlja zapravo Rođenje BI. Dj. Marije, već 
njezino začeće. 

Kao titul župe slavi se blagdan Rođenja BI. Dj. Marije, 
a posebno blagdan Imena Marijina kao uspomena na dan 
prijenosa čudotvornog kipa iz stare crkve na Dubovcu. Bu¬ 
dući da se na Malu Gospu obavlja proštenje u Zapolju, 
Kutjevu i Svinjaru, trebalo bi glavnu svečanost prebaciti ili 
na blagdan Začeća BI. Dj. Marije ili na blagdan Imena 
Marijina, kad u crkvu dolazi silan svijet.^* 

Sve do god. 1831. crkva je izvana i iznutra doživljavala 
dotjerivanja i manje popravke, a te je godine pokrivena 
s 14.000 daščica. Albert Miiller obukao je g. 1833. u mramor 
glavni oltar, a slijedeće godine Ivan Batta zalio je već prije 
napuklo veliko i srednje zvono. Vizitator napominje već g. 
1821. da se na tornju mora postaviti novi krov, jer će se 
inače srušiti, a prigodom dijeljenja sakramenta potvrde god. 
1841. biskup Juraj Haulik upozorio je župnika Nikolu Bla- 
ževića da se pobrine za popravak župne crkve i cintora, za 
koji se tvrdi da »indiget magna reparatione«.*® Iduće godine 
crkva je zajedno s tornjem popravljena, a nabavljen je i 
novi Kristov grob. Godine 1843. popravljen je i obnovljen 
sat na tornju, koji se, čini se, često kvario, a Mihael Ldth 
popravio je orgulje. Crkva nije bila iznutra oslikana. Zato je 
župnik Nikola Blažević odlučio da dade oslikati svetište i 
pokrajne oltare. Akademski slikar iz Budima Gabtiel Klučak 
uspješno je obavio taj posao i kao plaću primio g. 1845. šest 
stotina forinti. 


14 K. V. 1810., 256. 

is K. V. 1841., 128. Iako je potvrda u župi bila 1. svibnja 1841., Protokoli 
br. 42/XIV, 181 -198. donose zapisnik kanonske vizitacije za župu Nova Kapela 
g. 1846. 


Iduće godine spominju se po prvi put 14 hrastovih klupa 
postavljenih u dva reda u sredini crkve. Za župnika Matije 
Aleksandra Babića (1848-1864.) župna crkva je dobila novi 
baldahin, koji je g. 1852. izradio shkar Ivan Debeljaković 
iz Broda.' Na blagdan sv. Antuna Padovanskoga, 13. lipnja 
1858., dogodila se nesreća. Grom je udario u crkveni toranj 
" na mjestu iznad sata, razbio prozore, a zatim i mramornu 

ploču nad ulazom, velika ulazna vrata i usmrtio jednu 17- 
godišnju djevojku iz Matičevca, koja se pred nevremenom, 
koje je zahvatilo Novu Kapelu, sklonila u crkvu i nalazila 
pod korom uz Božji grob. Sva je sreća u toj nesreći bila 
što se crkva, koja je nakon procesije bila dupkom puna 
ljudi, već ispraznila, jer bi udar groma sigurno prouzročio 
još veću nesreću. Vidljiv spomen na taj tragični događaj 
stoji još i danas na mramornoj ploči, napukloj u gornjem 
lijevom uglu.i® Sat na tornju koji je tom prilikom bio ošte¬ 
ćen popravio je iduće godine Leonard Bursić iz Cernika. Za 
župnika Mirka Grabara (1865 -1867.) crkva je nanovo pre¬ 
krivena. Osim već spomenutih 14 hrastovih klupa spominje 
se za k. v. g. 1867. i jedna koja se nalazila u samom svetištu 
I uz vrata sakristije.i^ Od tada pa sve do dolaska župnika 

Mihajla Vukovca (1903- 1913.) župna crkva nije doživljavala 
neke značajne graditeljske zahvate. Nabavljen je samo ve¬ 
liki viseći svijećnjak (g. 1870.), »velekrasan baldahin« (g. 1874.), 
a crkveni je toranj pokriven novim limom (g. 1884.), zatim 
je zlatar Eduard Wagmeister iz Zagreba obnovio oltare i 
propovjedaonicu (g. 1887.), obnovljen je cintor (g. 1890.), a 
Mato Miletić, kovač iz sela Seoce, poklonio je župnoj crkvi 
križni put (g. 1897.). Slike su nabavljene u Beču, a okvire 
je izradio domaći stolar Petar Božiček. 

Ovdje valja spomenuti i jednu okolnost koja je crkvi 
osiguravala veliku sigurnost od mogućih krađa. Vizitatori iz 
(» g. 1841. navode da je crkva dosta dobro osigurana od mo¬ 

gućih svetogrdnih krađa. Osim dobrih vratiju nju je poseb¬ 
no čuvala »die noctuque« blizina zgrade kumpanijske stra¬ 
že, koja se nalazila preko puta crkve u zdanjima koja i 
* danas postoje. Nakon ukinuća vojne uprave g. 1871., kad 

se vojska iselila iz kompanijskih zgrada, zauzeo je njihove 


is Spomenica I, 49. 
17 K. V. 1867., 23. 

prostorije kotarski sud, koji je postojao do g. 1880., kad 
je zbog premalenoga djelokruga ukinut. Dio Posavine do 
Orljave pripojen je sudu u Novoj Gradiški, a onaj od Orljave 
Brodu. Tako su zgrade ostale prazne do g. 1889., kad su 
poklonjene općini. Jedan dio preuređen je za potrebe općin¬ 
ske uprave, a drugi za školu i za stanove učitelja.18 

Kad je u svibnju g. 1903. došao za župnika Mihajlo Vu¬ 
kovac, našao je župnu crkvu i župni stan posve zapuštene. 
Orgulje su se nalazile u »traljavu« stanju. Trebalo je na¬ 
baviti novo crkveno ruho i posuđe. Župnik je htio dobro¬ 
voljnim prinosima žepljana skupiti novac za nove orgulje, 
ali je uspio skupiti tako malu svotu da je odustao od nabave 
orgulja.19 One su ipak zabrujale u crkvi god. 1911. Postavio 
ih je Josip Brandl, poznati graditelj orgulja iz Maribora. 
Iste godine oslikao je i unutrašnjost župne crkve soboslikar 
Josip Petrće, ali su slike ispale vrlo loše. Troškovi tih 
radova bili su pozamašni, a poteškoća je nastala kad je 
župnik 11. veljače 1913. umro naglo od kapi i svom nasljed¬ 
niku Dragutinu Belaviću (1914 - 1935.) ostavio priličan dug. 

Već prve godine I. svjetskog rata ukraden je iz župne 
crkve kalež s patenom. Plitica je nađena na putu prema 
Batrini, gdje ju je kradljivac izgubio. Sumnja za krađu 
je pala na dvije žene iz župe Ludina koje su svoje mu¬ 
ževe pratile u rat, a sveto posuđe su ukrale vjerojatno iz 
praznovjerja da bi čarale. Zbog nedostatka dokaza držav¬ 
no je tužilaštvo obustavilo tužbu protiv njih.®« 

God. 1917. pokrajni oltar sv. Ivana Nepomuka dobio 
je novi kip sveca, izrađen u St. Ulrichu, u južno tirolskom 
mjestancu između Brixena i Bozena, kod tvrtke Insam i 
Prinoth. Novac za kip sabrali su sami vjernici. Stari kip 
sv. Ivana Nepomuka prenesen je u nišu podignutu g. 1918. 
na putu između Nove Kapele i šušanja. Iste je godine po¬ 
bočni oltar sv. Križa dobio prelijepu grupu »Kalvarija« 

18 K. V. 1841.. 184; Spomenica I, 69 - 86. 

19 K. V. 1907., 310. Po prvi put uzorci kanonskih vizitacija tiskani su na 
hrvatskom jeziku. Ovdje valja spomenuti da je Spomenica I do 8. studenog 1848. 
napisana latinski, a od tog dana do 1. veljače 1858. hrvatski (str. 35 - 48.), kad 
je opet ponovno siužbeno uvedena »lingua iatina«, u župske matične knjige. Od 
god. 1867. Liber memorabilium ponovno je pisan hrvatski (str. 70.). Upravo ti 
jezični diktati lijepo oslikavaju političke prilike u tadanjoj Hrvatskoj. 

20 Spomenica I, 89. 


s kipovima Gospe, sv. Ivana Ev. i Marije Magdalene. No¬ 
vac kojim su kipovi kupljeni kod spomenute tvrtke u St. 
Ulrichu opet su namaknuli vjernici. U isto vrijeme crkvi 
je darovan kip Bezgrješnog Začeća BI. Dj. Marije od Žavera 
Džebića iz Seoca kbr. 53. Slikar Josip Piccoli, koji je u 
to vrijeme oslikavao kapelu u Batrini, a kasnije u Dra- 
govcima i Sičama, obnovio je u župnoj crkvi glavni oltar, 
oslikao pokrajne oltare i donji dio svetišta. 

Na uspomenu pokojnog župnika Mihajla Vukovca u 
crkvi je postavljen prozor sa slikom sv. Mihaela Ark., izra¬ 
đen u Zagrebu od tvrtke Koch i Marinković. Pokrajni oltar 
dobio je kip sv. Antuna i sv. Franje. Prvi je crkvi poklo¬ 
nila Margareta Bosiljević, a za drugi je novac sabrala Bara 
Zengić. 

Već smo spomenuli da je u prvoj polovici 19. stoljeća 
napuklo veliko, a zatim i srednje crkveno zvono. God. 
1858. opet je napuklo srednje zvono, koje je nekoć salio 
Ivan Botta iz Npve Gradiške. Zvono je nosilo natpis; »Ego 
sum vox vitae, vos voco orare, venite: fudit Joannes Botta 
Neogradisca anno 1833«. (»Ja sam glas života, pozivam vas 
na molitvu, dođite.«) Zvono je preneseno u Zagreb, gdje 
je u radionici H. Degena bilo preliveno. Natpis je ostao 
isti, osim »fudit Heinrich Degen Zagrabia 1859.«, označu¬ 
jući tako ime i godinu ljevača. Bilo je teško 546 lb, sa 
slikom sv. Ivana Krstitelja i tekstom: »Ex voto sub M. A. 
Babić var. 1863.«, a bilo je postavljeno u toranj kapele 
u Novoj Kapeli, sagrađene g. 1862. Srednje zvono puklo 
je još jedanput, ali je bilo odmah u Zagrebu popravljeno. 
Isto tako i veliko zvono, koje je u Zagrebu g. 1893. prelio 
majstor Mate Mayer. Kakvo značenje su crkvena zvona ne¬ 
kad imala za život vjernika, najljepše pokazuju potresni 
događaji koji su se zbivali u župi kad je za vrijeme prvog 
svjetskog rata država u dva navrata odredila rekviziciju 
crkvenih zvona u ratne svrhe. Teško je opisati što crkveno 
zvono znači za vjernika. Ona nisu samo glasila žalosti, po¬ 
žara i rata. Ona su glazba i pjesma u isti mah, jer svojim 
skladnim brujanjem navješćuju božićni mir i uskrsnu ra¬ 
dost, podižu misli k Bogu, potiču svakodnevno na molitvu 
i tješe čovjeka, navješčuju mu da osim ove prolazne do¬ 
movine suza postoji i vječna domovina radosti, veselja i 
ljubavi. 

Zato je rastanak od zvona župne crkve i filijalnih ka¬ 
pela bio bolan. Zvona su bila skinuta s tornja 11. rujna 
1916. Župljane je obuzela velika žalost i mnogi su plakali. 
Iz tornja župne crkve skinuta su dva zvona: jedno od 279 
kg i drugo od 99 kg. Ostavljeno je najveće i najmanje. 
Kapela sv. Ivana Krstitelja u Novoj Kapeli ostala je bez 
zvona od 26 kg, Magić Mala od 31 kg, Bili Brig od 52 kg, 
Siče od 142 kg, Seoce od 59 kg i Dragovci od 108 kg. 
Zvona su predana na kolodvoru 28. listopada 1916. 

Jeka zvona ipak nije prestala odjekivati poljima i se¬ 
lima novokapelačke župe. Pošteđenim zvonovima u tornju 
župne crkve pridružilo se zvono u Sičama, Batrini, Lipovcu 
Donjem i u Bilom Brigu. Na molbu župnika i vjernika 
odlučilo je vojno građevno zapovjedništvo da župljani mo¬ 
gu otkupiti pojedina zvona, ako za njih skupe dovoljno dru¬ 
ge kovine od bakra i mjedi. U tili čas skupljene su stare 
tepsije i svijećnjaci, konjska zvonca i mjedena glačala, ba¬ 
kreni kotlovi i drugi predmeti. Sičani su skupili kovinu 
u težini od 67,5 kg i njome otkupili zvono iz Seitzove ka¬ 
pele na groblju teško 61,5 kg. Batrinci su svoje zvono od 
35 kg otkupili za 50 kg kovine. 

Lipovac D. je također smio zadržati svoje malo zvono od 
25,5 kg, ali je zato morao dati 32 kg druge kovine, dok su 
Bilobrižani za 15 kg kovine otkupili zvono od 5,5 kg. Ali 
rat je još uvijek nesmiljeno gutao ne samo ljudske živote 
već i nova crkvena zvona. Novu rekviziciju zvona od 10. 
rujna 1917. nisu više mogle spriječiti niti žrtve, niti molbe 
rasplakatih vjernika. Tako je župna crkva ostala bez velikog 
(471 kg) i malog zvona (16 kg), iako su pred godinu dana 
bila otkupljena drugim kovinama. Da župna crkva ipak ne 
bi ostala bez zvona, u nju je stavljeno zvono iz kapele Svih 
Svetih na groblju, kojim su se dosad služili Sičani. Magić 
Mala ostala je bez zvona teškog 187 kg, Ratkovica je izgu¬ 
bila svoje zvono od 15 kg, a Seoce svoje drugo zvono od 
17 kg. Iako su Batrinci i Sušnjaci prošle godine otkupili 
svoja zvona, sada su ih morali žrtvovati. Bilobrižanima je 
ostavljeno njihovo zvono od 5,5 kg. Zvona su bila predana 
na kolodvoru 25. rujna 1917., a za njih je bio plaćen iznos 
od 4 krune po kg.^t 

21 Spomenica I, 90, 92. 


Svoju privrženost vjeri i Crkvi narod je izražavao i po¬ 
dizanjem drvenih ili kamenih križeva, kapeličica ili poklon- 
čića na pojedinim istaknutim mjestima u naseljima, groblji¬ 
ma, na križanjima i javnim putovima. Već g. 1758. spominju 
se u župi javni križevi postavljeni na 7 mjesta: kraj izvora 
Markovac, na putu prema crkvi, na putu za Novu Kapelu, na 
putu za Lužane, kraj kapele sv. Luke na putu za Požegu, u 
Stivici na putu za Vrbovu i u Komamici na putu prema 
župnoj crkvi. Sve su te križeve podigle zadruge, koje su 
bile dužne održavati ih i popravljati, čini se, međutim, da 
se o tim križevima nije vodila baš prevelika briga. Bili su 
zapušteni i u jadnom stanju. Zato je g. 1765. kanonski vi- 
zitator upozorio župnika da se ubuduće ne bi više smjeli 
podizati križevi ako ne bi postojala dovoljna sigurnost da 
će se održavati u doličnom stanju. Deset godina kasnije 
podignuti su novi križevi uz cestu u Batrini, Dragovcima, 
šušanju i Matičeviću .22 

Početkom 19. stoljeća križevi su bili ograđeni i nalazili 
su se u dobru stanju. Sva sela župe imala su sredinom 19. 
stoljeća, i to obično uz svoje kapele, u središtu mjesta, kri¬ 
ževe načinjene od drvenih balvana. 0 njihovu lijepom izgle¬ 
du brinuli su se mještani. Godine 1848., 24. lipnja, podigli 
su Novokapelčani jedan takav drveni križ na mjestu gdje 
se danas nalazi kapela i zavjetovali se da će blagdan Rođenja 
sv. Ivana Krstitelja svečano slaviti. U svibnju slijedeće godine 
blagoslovio je župnik M. A. Babić dva velika križa s raspe¬ 
lom, i to jedan kod Radičevića kuće br. 34, a drugi na polju 
prema Bilom Brigu. Na početku 20. stoljeća podići će i 
pojedine osobe na svom zemljištu križeve i kapelice, koje će 
uzdržavati vlastitim troškom.ss 


2. Župni dvor 

Novi župni dvor počeo se graditi odmah pošto je bila 
dovršena župna crkva. Sve se odvijalo prilično brzo. Radovi 
na gradnji započeli su u proljeće g. 1775. i već u jesen iste 

22 K. V. 1758., 349; K. v. 1765., 105; K. v. 1775., 535. 

2S K. V. 1804., 112; K. v. 1810., 266; K. v. 1821., 299; K. v. 1841., 188; K. v. 
1907., 310. 

godine zgrada je bila dovršena. Bila je to zidana prizemnica 
s 5 soba. Četiri su bile određene za potrebe župnika, nje¬ 
gova dva kapelana i župskog ureda, a peta za župsku dru¬ 
žinu. Dva prozora gledala su prema istoku, dva prema za¬ 
padu i jedan prema jugu. U dvorištu je bila podignuta 
staja za 6 konja i »receptaculum« za kola. Drugih zgrada 
nije bilo, kao ni uređenog vrta. Dok još župni dvor nije bio 
dovršen, župnik je i nadalje stanovao u starom drvenom 
župnom stanu u Sičama. Čini se da se prigodom svečane 
posvete župne crkve župnik Toma Grgurević preselio u novi 
župni dvor. Stari se župni dvor od toga vremena više ne 
spominje. Ali uspomena na njega i na staru kapelu sv. Klare 
živi još i danas u imenu »Popov brig«, kojim stanovnici 
novokapelačke župe nazivaju malu uzvišicu koja se nalazi s 
desne strane ceste na putu od pruge prema suvremenom 
putu za Zagreb. Na toj uzvišici nalazio se nekada stari župni 
dvor. God. 1779. župnik je dao zazidati vrata koja su iz 
župnog dvora vodila prema selu i od tog je dijela hodnika 
napravio blagovaonicu, župni dvor je dobio i mali podrum, 
a u dvorištu je podignut zidani štagalj i staja za rogato 
blago. Tijekom godine u župskom je dvorištu podignuta žit¬ 
nica, uređen je i vrt. Ali uskoro su zaredali i popravci, a 
s njima su se javljale i prve ozbiljne poteškoće. God. 1810. 
tužio se kanonski vizitator da se prije »Njegovo Veličanstvo« 
samo brinulo za podizanje i uređenje crkava, župnih dvo¬ 
rova i ostalih crkvenih zdanja, a sada je sve to ostalo na 
brizi i skrbi samih župljana. Župnik Ivan Miljević popravljao 
je u tri navrata župni dvor, a g. 1815. iskopao je u dvorištu 
duboki bimar. Svi ti popravci nisu ipak bili temeljitiji, jer 
k. V. iz g. 1821. napominje da bi župni dvor trebao novi 
krov, jer kiša prodire u sve sobe. U sličnom stanju bile 
su i gospodarske zgrade. Dolaskom župnika Nikole Blaže- 
vića stvari su krenule na bolje. Da bi spriječio preveliku 
vlagu, on je g. 1838., dao prokopati u župnom podrumu 
kanal. Dozidao je još jedan podrum. God. 1840. u dvorištu 
je na sjevernoj strani uz župni dvor dao podići drvenu ku¬ 
ćicu s dvije sobe i kuhinjom za družinčad, tzv. »domuncu- 
lum ligneum separatimi«. Uz tu je kućicu g. 1846. podignuta 
još jedna soba za drugoga kapelana. S dogradnjama i pre- 
gradnjama župnog dvora nastavilo se i za župnika M. A. 


Babića. On je posebnu pažnju posvećivao vrtu. Za njegovo 
vrijeme posađeno je mnogo jabuka, krušaka, a jednom zgo¬ 
dom čak i 120 mladih sadnica šljiva. Krajišnici su, naime, 
od pamtivjeka pekli izvanrednu i nadaleko poznatu šljivo¬ 
vicu. Kao,uzorni poljoprivrednik, župnik nije smio zaosta¬ 
jati za svojim vjernicima. Zato tolika briga o vrtu, a kasnije 
i o vinogradu. Suša, koja je znala često puta pogoditi ovaj 
kraj, izmjenjujući se gotovo redovito s preobilnim kišama i 
poplavama, u kolovozu je g. 1863. tako isušila zemlju da 
je u župskom bimaru nestalo vode. U travnju iduće go¬ 
dine iskopao je stoga majstor iz Petrovog sela novi bunar, 
koji stoji još i danas, odlikujući se svježom i pitkom vo- 
dom.i Kad je na župu došao župnik Ivan Brkić (1868 - 1875.), 
našao je sve »zapušćeno i obateljeno«, ali osim što je po¬ 
pravio krovište staje, žitnice i družinske zgrade, ništa drugo 
nije učinio. God. 1883. dao je župnik Stjepan Latković pro¬ 
kopati novi kanal iz župskog podruma na drugu stranu ceste 
jer je prijašnji bio već posve zatrpan, župni dvor je postao 
vlažan, neudoban i nezdrav za stanovanje. Već je preko 
130 godina odolijevao zubu vremena. Trebalo ga je teme¬ 
ljito popraviti ili graditi novi. 

Došavši na župu g. 1903., Mihajlo Vukovac se odmah dao 
na posao, ali j^ imao velikih neprilika s državnim vlastima, 
koje nisu htjele uvidjeti da župni stan valja »radikalno po¬ 
praviti i preurediti.« Njegovo zalaganje i opetovane molbe 
ipak su urodile plodom. Određena je doprinosna rasprava 
za popravak župnog dvora. Ali projekt je predviđao samo 
izmjenu prozora, vrata i podova. Župnik s time nije bio za¬ 
dovoljan. On je htio da se iz stana odstrani vlaga, da sobe 
ne budu niske i neugledne, a ulaz u podrum da bude praktič¬ 
niji. Tražio je da se čitav stan povisi za jedan metar. Nje¬ 
gova upornost bila je nagrađena. Poslove u vezi s gradnjom 
vodio je crkveni odbor. Preuređenje je počelo u proljeće 
1911. g., a u jesen je već sve bilo završeno. Radove su izvo¬ 
dila braća Petar, Nikola i Juraj Prebeg s kojima je župnik 
imao puno neprilika. K starom stanu su sa zapadne strane 
nadograđene dvije sobe, a ulaz u podrum je izveden iz 
dvorišta, dok je prije bio iz vrta. Do kapetanije prema sje- 


1 K. V. 1775., 533; K. v. 1780., 60; K. v. 1804., 110; K. v. 1810., 262; K. v. 
1821., 295; K. v. 1841., 195; K. v. 1867., 32 - 35. 

veru dozidane su dvije sobe s kupaonicom i sanitarijama, 
iz prijašnje kuhinje uređena je mala blagovaonica, a iz ulaza 
u podrum kuhinja. Čitav je župni dvor podignut za jedan 
metar, postavljeni su novi prozori, vrata i podovi. Tako pre¬ 
uređen župni dvor doimao se poput novoizgrađenog. Ti ra¬ 
dovi zahtijevali su veću svotu novaca od one koja je bila 
predviđena. Zbog nedostatka novaca nije bila sagrađena pra¬ 
onica, a i daske za podove su bile tako loše kakvoće da su 
se već g. 1914. morali podovi u nekim sobama mijenjati. 
Najveći teret gradnje ponijeli su na svojim leđima vjernici, 
koji su se obvezali da će u dvije godine 27»/o od svih svojih 
prihoda odvajati u tu svrhu. Stari župni dvor služio je još 
54 godine svojoj časnoj namjeni, kad je god. 1965., kao 90- 
godišnji starac, konačno klonuo pod teretom svojih godina. 
Na njegovom mjestu diže se danas zaslugom sadašnjeg žup¬ 
nika Augustina Kralja prekrasan župni dvor, sagrađen po 
nacrtu našeg poznatog stručnjaka za crkvenu umjetnost prof. 
dra Antuna Ivandije. Na stari župni dvor podsjeća još samo 
elegantna ograda oko župnog dvora, koja počiva na teme¬ 
ljima starog zdanja.2 

2 Spomenica I, 70, 86 - 87; K. v. 1907., 315 


3. Filijalne kapele 

U listopadu g. 1789. osnovana je nova župa u dosadašnjoj 
novokapelačkoj filijali. Gornji Lipovac ili Matičević. Kapela 
sv. Andrije apostola, podignuta od drveta g. 1783., postala 
je župnom crkvom nove župe. Tom su zgodom od župe Nova 
Kapela odvojene i kapele u Srednjem Lipovcu. Staroj Ka¬ 
peli i Pavlovcima, od Pletemice Komorica, od Požege Škra- 
butnik i pripojene Matičeviću. Prvi župnik matičevačke žu¬ 
pe bio je Stjepan Pukšec. O povijesti ovih kapela već smo 
govorili.i Pogledajmo sada povijest filijalnih kapela u Batri- 
ni, Seocu, Bilom Brigu, Sičama, Magić Maloj, Ratkovici, Dra- 
govcima, šušanju i Novoj Kapeli. 


t Vidi K. V. 1780., 56, 58 - 59; K. v. 1783., 52 - 53; K. v. 1802., 24 - 25; K. v. 
1804., 114. 

a) Batrina 

Kapelu sv. Pavla apostola, koja se nalazila na groblju 
Batrinaca i Selčana, već smo prilično često spominjali. Na¬ 
kon otvaranja novog župskog groblja g. 1790., kapela je bila 
napuštena, 'a g. 1804. čitava se, zajedno s grobljem, nalazila 
u rasulu. Njezin inventar bio je prenesen u župnu crkvu 
zajedno s oltarskim kamenom .2 

Selčani su na mjestu svoje stare drvene kapele podigli 
novu zidanu kapelu sv. Roka, a Batrinci su g. 1809. u tornjiću 
cintora župne crkve uredili svoju kapelicu sv. Antima pusti¬ 
njaka. Danas možemo posve sigurno odrediti gdje se nala¬ 
zila ta toliko sporna kapela sv. Pavla i groblje oko nje. 
To je ono malo povišeno zemljište u Batrini neposredno uz 
južnu stranu željezničke pruge, u Radničkoj ulici br. 2, na 
kojem se danas nalazi kuća s dvorištem i vinogradom sta¬ 
rosjedioca Petra Pekića. Prigodom preuređenja kuće g. 1954. 
otkriveni su ostaci grobova, koji su još i danas uočljivi go¬ 
tovo na svakom koraku. Kapela se nalazila na mjestu na 
kojem se danas nalazi dvorišna ograda s ulazom. 

Batrinci su g. 1841. podigli u središtu mjesta, uz drveni 
križ, toranj u kojem se nalazilo zvono. Isto su to učinili 
Bilobrižani, koji nisu imali svoje kapele, a dvije godine kasni¬ 
je i Dragovljani.s 

Kapelica u tornjiću cintora služila je Batrincima sve 
do g. 1896., kad su, zahvaljujući gradnji željezničke pruge 
Našice - Pleternica - Nova Kapela, g. 1894. posve slučajno došli 
do novca potrebnog za gradnju svoje kapele. Te je naime 
godine u hataru Batrine pronađeno veliko ležište šljunka, 
toliko potrebnog za građevinske radove na pruzi. Batrinci su 
prodali 20 jutara svog seoskog pašnjaka bogatoga šljunkom i 
dobivenim novcem odlučili sagraditi kapelu. Gradnja je za¬ 
počela g. 1895., a već iduće godine kapela je bila dovršena. 
Svečani blagoslov kapele 20. rujna 1896. Batrinci su prosla¬ 
vili na sebi svojstven način. Glazba je bila naručena iz Petro¬ 
vog sela. Pucalo se iz mužara. Narod se skupio, u župnoj 
crkvi i u 9 sati krenuo u svečanoj procesiji prema Batrini. 
Najprije je blagoslovljen uz put novopodignuti križ, koji je 

2 K. V. 1804., 109. 

S K. V. 1841., 187 - 188; K. v. 1867., 27. 

dao podići Antun Lovrić iz Batrine kbr. 21 na »hataru zva¬ 
nom Luke«, na zemljištu Lovrića br. 21, a zatim je pro¬ 
cesija nastavila prema kapeli, gdje je podarhiđakon Žveglić 
obavio posvetu. Propovijedao je domaći župnik Stjepan Lat- 
ković, a kod svečane mise asistirali su mu matičevački žup¬ 
nik Stjepan Korajac i kapelan Marko Milašinović. Nakon 
mise blagoslovljen je i drugi križ, koji je svojim trudom i 
troškom »u hataru zvanom Dožice« podigao Andrija Takovac 
iz Batrine kbr. 69. A. Lovrić i A. Takovac obavezali su sebe 
i svoje potomke da će križeve na spomenutim mjestima »za 
sva vremena bez ičije pripomoći uzdržavati«Zalaganjem 
crkvenog starješine Nikole Kovačevića kbr. 23 skupljen je 
g. 1915. novac, za koji su nabavljeni svijećnjaci, raspelo za 
sprovodni križ i stalak za misnu knjigu. Godinu dana kasnije 
zaslugom iste osobe kapela je dobila prekrasne slikane pro¬ 
zore Srca Isusova i Marijina, koje je izradila tvrtka Marin- 
ković u Zagrebu. O žalosti koja je zahvatila Batrince prigo¬ 
dom rekvizicije zvona već smo pisali. God. 1917. u kapeli 
je postavljena spilja s kipom Majke Božje Ludske i sv. Ber- 
nardice troškom koji su snosili trgovac Ivan Glad, Ana Đa- 
ković i Jula Lovrić. Te je godine oslikao kapelu Josip 
Piccolli, kojega je selo, dok je radio, redom hranilo. God. 
1918. nabavljena su u Grazu kod E. Stuhl četiri slikana pro¬ 
zora sa zaštitnim mrežama. 

b) Seoce 

Na mjestu stare drvene kapele sv. Roka Selčani su g. 
1793. podigli novu iz čvrste građe. Pred ulazom je imala 
mali atrij, a u tornju zvono od 36 libra. Oltar je bio od 
kamena, čini se da je jedino propovjedaonica bila još iz 
stare kapele, jer je k. v. iz g. 1804. nazivlje vrlo starom. Na 
glavnom oltaru nalazila se je slika sv. Roka na platnu, a na 
pokrajnom slika sv. Leonarda. Slijedeće kanonske vizitacije 
ne donose ništa novo, osim što je g. 1841. u nabrajanju fili- 
jalnih kapela vjerojatno zabunom ispuštena kapela u Seocu. 
G. 1867. spominje se da se u kapeli nalazi jednostavna pro¬ 
povjedaonica na četiri noge, koja se može po potrebi pre¬ 
nositi s jednog mjesta na drugo. Pred ulazom je stajao križ 


4 Spomenica I, 82. 

od balvana.5 God. 1907. napominje k. v. da 8 javnih kapela 
u župi nemaju svog patrona, već se moraju same uzdržavati, 
osim devete kapelice na župnom groblju, koja pripada trgov¬ 
cu A. Seitzu i koji se brine za njezino održavanje. Među 
kapelama ,k6je su u trošnom stanju i trebaju popravaka po¬ 
sebno se spominje kapela u Ratkovici, Bilom Brigu i Seocu.® 
Selčani su u svojim redovima uvijek imali velikodušne lju¬ 
de i velike crkvene dobrotvore. Tako je zalaganjem načel¬ 
nika i umirovljenog kapetana Petra Hajdinovića g. 1882. sa¬ 
građena u mjestu nova školska zgrada. Mara Pakivac kbr. 
32 podigla je svojim troškom jednu kapelicu na kraju sela 
(1898.). Kapela u mjestu bila je oduvijek posebna briga 
pobožnih žena. Jula Džebić kbr. 25 skupila je novac za kra¬ 
san kip sv. Roka, nabavljen u Tirolu. Kata Lazarić kbr. 71 
darovala je kapeli zastavu, a Marija Tomašić četveroglasno 
zvonce. God. 1916. podignuta je oko kapele željezna ograda. 
Novac za materijal skupila je već spomenuta Jula Džebić, 
a bravarski posao obavio je besplatno Josip Zakoutsky iz 
Nove Kapele. O tome svjedoči i danas na kamenoj ogradi 
uklesani natpis: »Dar za uspomenu rata 1916. napravio je 
Josef Zakoutsky Nova Kapela«. Pokrajni oltar dobio je g. 
1917. kip sv. Leonarda, dar Kate Lazarić kbr. 71 i Jule Abija- 
nović kbr. 18. Kip je, kao i onaj sv. Roka, izrađen u St. 
Ulrichu, Grbden, u južnom Tirolu, kod tvrtke Insam i Prinoth. 
Stare slike na platnu sv. Roka i sv. Leonarda, vrlo lijepe i 
vrijedne, koje su morale ustupiti mjesto kipovima, sačuvane 
su i nalaze se u sakristiji nove kapele koju su Selčani g. 
1931. podigli na temeljima svoje stare porušene kapele sv. 
Roka. 

c) BUi Brig 

O crkvi na Dubovcu, koja je nakon preseljenja čudotvor¬ 
nog kipa Majke Božje postala filijalnom kapelom sv. Lovre, 
kao i o povijesti starog, drvenog Gospinog kipa već smo 
ranije opširno govorili. U prvoj polovici 19. stoljeća jedino 
su sela Bili Brig, Batrina (ako izuzmemo njihovu kapeličicu 
u tomjiću cintora župne crkve), Dragovci i šušanje bili bez 


5 K. V. 1804., 109; K. v. 1810., 264 - 267; K. v. 1841., 187 - 188; K. v. 1867., 27. 
« K. V. 1907., 309. 

kapela. U njima su zbog toga uz već postojeće javne križeve 
u središtu mjesta bili podignuti tornjevi, u kojima se na¬ 
lazilo zvono, nadomještajući tako bar svojim zvukom manjak 
kapele. K. v. g. 1867. spominje da je u Bilom Brigu, na mjestu 
javnog drvenog križa bila g. 1864. podignuta od čvrstog ma¬ 
terijala kapela Gospodnjega Uzašašća.7 14. listopada iste go¬ 
dine Bilobrižani su se zavjetovali da će novu kapelu uvijek 
uzdržavati. Kapela je bila iznutra lijepo oslikana, s novom 
slikom na oltaru. Na mjestu srušene crkve na Gospinom 
polju podignut je g. 1896. javni križ. Bilobrižani nisu bib 
dugo zadovoljni svojom kapelom. Zato su odlučili srušiti 
staru i podići novu. Izvođenje gradnje povjerili su Vinku 
Brozoviću iz Nove Gradiške. Kapelu je 8. rujna 1911. blago¬ 
slovio župnik Mihajlo Vukovac. Od toga vremena održava 
se proštenje u Bilom Brigu na Malu Gospu. Kapela je bila 
opremljena svim potrebnim stvarima za službu Božju. Dobila 
je viseći svijećnjak, kadionicu i ministrantska odijela. Troško¬ 
ve gradnje podmirili su sami vjernici, a nešto novca dobili 
su od svojih iseljenika u Americi, koji su se pridružili toj 
hvalevrijednoj akciji. Promatrajući tu zauzetost za crkvenu 
stvar, župnik je zapisao da sve to Bilobrižanima »na čast 
služi«.8 Prigodom rekvizicije zvona za vrijeme prvog svjet¬ 
skog rata Bilobrižani su jedini zadržali svoje malo zvono od 
5,5 kg. God. 1918. su za svoju kapelu nabavili novu sliku 
Gospodnjega Uzašašća, koju je izradio slikar J. Hlavka iz 
Praga. 

d) Siče 

Drvena kapela sv. Stjepana Kralja, podignuta g. 1753. u 
Sičama, imala je g. 1780. drveni oltar sa slikom patrona i 
tri druge manje slike, za koje se ne navodi što predstavljaju. 
Imala je atrij, kor i drveni tornjić, u kojem su se nalazila 
dva zvona, i stvari potrebne za bogoslužje. Četiri godine 
kasnije spominje se i stari drveni oltar BI. Dj. Marije. Ka¬ 
pela je imala i drveni tabernakul. Pred kapelom se uzdizao 
drveni križ. God. 1812. kapela je bila posve obnovljena, a 
na pročelje je stavljen natpis: »Solus sudor populi domum 


7 K. V. 1810., 266; K. v. 1821., 299 - 300; K. v. 1864., 187- 188; K. v. 1867., 26. 

8 Spomenica I, 88. 


hane orationis restauravit. Anno Domini 1812.« (»Samo je 
znoj naroda obnovio ovaj dom molitve. Godine Gospodnje 
1812«.). God. 1867. kapela je bila tako trošna da je kanonski 
vizitator predložio da je valja ili temeljito popraviti ili je 
srušiti i bovu podići.9 Marljivi Sičani odmah su prionuli 
uz posao i god. 1871. sagradili novu zidanu kapelu, i to svo¬ 
jim troškom i bez ikakve pomoći iz vana. Posvetio ju je 
župnik Ivan Brkić na čast sv. Stjepana mučenika. Kapela 
je iznutra oslikana g. 1893., a troškove je snosio Matko 
Tomljenović kbr. 8. Svoju posebnu odanost i ljubav prema 
Majci Božjoj Sičani su pokazali g. 1898., kad su za svoju 
kapelu nabavili kip sličan kipu Majke Božje Bistričke. Uz 
veliko veselje i oduševljenje naroda kip je blagoslovljen 2. 
srpnja. Tako velika pobožnost Sičana prema Majci Božjoj 
može se možda protumačiti činjenicom što su njih najviše 
od svih drugih župljana bile pogađale razorne poplave rijeke 
Save, koja je, povlačeći se u svoje korito, ostavljala, do¬ 
duše, mnoštvo riba, ali i pustoš poplavljenih polja. Kao što 
dijete u teškoćama života traži zaštitu i pomoć majke, tako 
su se i Sičani rado utjecali Gospinu zagovoru. Strahote 
prvog svjetskog rata, u kojem kao da su ljudi uništavajući 
jedni druge izgubili srce, potakle su ne samo Sićane već i 
vjernike u drugim selima novokapelačke župe na intenziv¬ 
niju pobožnost prema Srcu Isusovu i Marijinu. Zato su u 
mnogim kapelama postavljeni kipovi Srca Isusova i Mari¬ 
jina. U tom nastojanju najviše su se istakle žene, koje inače 
imaju više osjećaja za ljudsku bijedu i više srca za ljudsku 
patnju. Nastojanjem Eve Cvilić kbr. 121 kapela je dobila 
g. 1915. lijepi kip Srca Isusovoga. Iduće godine Stjepan Sva- 
nulović kbr. 133 poklonio je kapeli kip Srca Marijina. Oba 
kipa bila su izrađena u St. Ulrichu kod tvrtke Insam i Pri- 
noth. Eva Cvilić skupila je kod vjernika novac i za lijepi 
križni put, koji je izradio prof. Molgari. Svoje štovanje 
prema Majci Božjoj župljani su pokazali i god. 1936., kad su 
u svojoj kapelici podigli novi oltar i u nišu postavili kip 
Majke Božje, koji su njihovi stari kupili na Mariji Bistrici. 
Tako se kapela sv. Stjepana u Sičama samo nominalno tako 
zove. Ona bi se zapravo trebala zvati kapela Majke Božje. 


» K. V. 1780., 57; K. v. 1783., 50 - 51; K. v. 1810., 266; K. v. 1841., 187 - 188; 
K. V. 1867., 26. 

Zanimljivo je ovdje spomenuti da se već u 18. stoljeću u 
Sičama slavio blagdan sv. Stjepana i sv. Ladislava. Spomi¬ 
nju se i slike na platnu tih svetaca. Nakon postavljanja no¬ 
vog oltara g. 1936. slike su sačuvane, a sad se nalaze u sa¬ 
kristiji, koja je dograđena g. 1966. Veća slika sv. Stjepana 
kralja prikazuje sveca kako kleči pred Gospom, a manja 
prikazuje sv. Ladislava kralja u stojećem stavu, sa žezlom 
u ruci, dok iznad njega lebde dva anđela i Duh sveti u obliku 
goluba.io 

e) Magić Mala 

Sve do g. 1877. u Magić Maloj spominje se kapela sv. 
Ivana Nepomuka. Bila je drvena, imala je 3 prozora, kor 
i atrij, a iznad njega tornjić sa zvonom od 57 libra. Nad 
jedinim oltarom s drvenim tabemakulom stajala je slika na 
platnu sv. Ivana Nepomuka. God. 1810. bila je tako ruševna 
da je kanonski vizitator predložio da se sagradi nova kapela, 
i to u sredini sela. Iako se nakon toga u dva navrata kapela 
obnavljala i popravljala, a god. 1846. dobila i pet drvenih 
klupa, bila je g. 1867. tako deformirana da je prijetila opa¬ 
snost da će se svakog trenutka srušiti. Kanonski vizitator je 
tom zgodom došao do uvjerenja da ne postoji ni najmanja 
nada da će se kapela uskoro popraviti i zato je predložio 
da se zatvori, jer više nije bila pogodna za službu Božju. 
U sredini sela nalazio se javni križ. Bio je u dobru stanju 
i ograđen. Drugi križ nalazio se pred kapelom.^i 

God. 1876. odlučili su Magićani sagraditi novu kapelu. 
Posvetu je 29. kolovoza 1877. obavio župnik Stjepan Latko- 
vić. Tom je prilikom natporučnik Nikola Vračić, rodom iz 
Magić Male, poklonio kapeli sliku Glavosjeka sv. Ivana, na¬ 
bavljenu u Neutitscheimu u Moravskoj. Sve druge troškove 
podmirili su sami mještani. Zidarske radove obavio je zi¬ 
dar - samouk Skretić iz Magić Male kbr. 16. Tako je nova 
kapela dobila novog zaštitnika, vjerojatno i zbog toga što 
je u župnoj crkvi postojao već jedan oltar sv. Ivana Nepo¬ 
muka. God. 1897. posvećen je u kapeli oltarić Gospe Lirndske. 


10 K. V. 1765., 97; K. v. 1769., 176. 

11 K. V. 1780., 57; K. v. 1783., 51; K. v. 1804., 107; K. v. 1810., 266; K. v. 
1841., 187 - 188; K. V. 1867., 26. 


Zahvaljujući aktivnosti Bare Zengić kbr. 39, koja je sabrala 
potreban novac, nabavljen je g. 1915. kod već nekoliko puta 
spomenute tvrtke Insam i Prinoth u St. Ulrich u Grodenu 
(Tirol) kip Srca Isusova, koji je u svečanoj procesiji bio 
prenesen 'iz župne crkve u Magić Malu, »koja se tom rados¬ 
nom zgodom bacila u svečano ruho« .12 Zvonar Pavao Fili- 
pović kbr. 7 skupio je potreban novac za viseći svijećnjak 
i dva obična svijećnjaka, koji su nabavljeni kod Maksa Sa- 
massa u Ljubljani. Neumorna Bara Zengić zaslužna je i za 
nabavu kipa Srca Marijina koji je također dopremljen iz 
St. Ulricha. Udovica Eva Blažević kbr. 12 poklonila je ka¬ 
peli g. 1916. sliku Presvetog Trojstva, smještenu poviše olta¬ 
ra, i dva zidna svijećnjaka, a zajedno s Barom Zengić na¬ 
bavila je i dva kipa anđela čuvara. God. 1932. kapeli je do¬ 
zidana i prostrana sakristija. 

f) šušanje ili Donji Lipovac 

Selo šušanje ili Donji Lipovac bilo je sve do g. 1775. bez 
kapele. Te se godine spominje kapela sv. Ignacija, za koju 
se veli da je zbog preseljavanja sela postala suvišna i ne¬ 
potrebna. Njezin je inventar prenesen u kapelu sv. Luke u 
Sr. Lipovcu. God. 1780. se kapela sv. Ignacija više ne spo¬ 
minje, zajedno s drugim kapelama okolnih zaselaka, koje su 
bile napuštene i ruševne. Dvadeset godina kasnije izričito se 
napominje da su sve kapele koje su bile pod interdiktom 
posve odstranjene i da više nijedna ne postoji. Sušnjarci su 
u svom novom prebivalištu podigli križ od drvenih greda i 
toranj, u kojem se god. 1804. nalazilo zvono od 30 libra. Če¬ 
trdeset godina kasnije zvonik je još uvijek bio u dobru sta¬ 
nju. 7. srpnja 1862. postavljen je kamen temeljac za kapelu 
sv. Vida mučenika, a god. 1864. 15. lipnja, na blagdan sv. 
Vida, kapela je svečano blagoslovljena. Slika na platnu pa¬ 
trona nabavljena je u Neutitscheimu. Kapela je imala tor¬ 
njić u obliku zida. U njemu se nalazilo zvono. Kapela je 
bila popločena ciglom. Imala je sve stvari potrebne za misu, 
tako da je kanonski vizitator zapisao »nihil desiderari potest 
quod neccessarium est ad convenienter cellebrandum sacrum 


12 Spomenica I, 91. 

Missae Sacrificivima.is Očito da tomjić na kapeli nije odgo¬ 
varao svojoj svrsi, pa su Sušnjarci g. 1884. podigli novi 
toranj. Rekvizicija zvona za vrijeme prvog svjetskog rata 
pogodila je i kapelu sv. Vida. I Sušnjarci su se u to teško 
doba tješili pobožnošću prema Srcu Isusovu i Marijinu. Ana 
Benković je, naime, sakupila novac za zastavu sa slikom Presv. 
Srca Isusova i Marijina. Kad je župna crkva dobila novi 
kip sv. Ivana Nepomuka, Sušnjarci su g. 1918., najviše za¬ 
laganjem Mate Benkovića, kolara i crkvenog starješine iz kbr. 
15 podigli na putu između Sušanj a i Nove Kapele kapeličicu 
(izdubak ili nišu), u koju su stavili stari kip sveca.** 

g) Kapela sv. Ivana Krstitelja u Novoj Kapeli 

Već smo više puta spomenuli da su se u mjestima koja 
nisu imala svoju kapelu do prve polovice 19. stoljeća (Batri- 
na, Dragovci, Sušanje, Bili Brig) u središtu sela nalazili kri¬ 
ževi, izloženi pobožnosti vjernika, a uz njih i tornjevi sa 
zvonom. Vjernici su se s posebnim pijetetom odnosili prema 
tim mjestima. Prvi zapis o tome da je i u Novoj Kapeli 
postojao takav križ od drvenih greda potječe iz g. 1841.15 Da¬ 
na 24. lipnja 1848., na blagdan rođenja sv. Ivana Krstitelja, 
Kapelčani su podigli novi križ i zavjetovali se da će taj dan 
svečano svetkovati.*® Vjernici Nove Kapele ne samo da su 
zavjet održali, već su god. 1862. na blagdan patrona, na mjestu 
gdje se pred kućom br. 18 nalazio križ, postavili kamen te¬ 
meljac za kapelu, koja je bila svečano blagoslovljena 11. 
svibnja 1863. Slikar iz Broda Ivan Debeljaković oslikao je 
kapelu iznutra i izvana, a Alojzija Pravditz Karlovsky po¬ 
klonila je kapeli sliku sv. Ivana Krstitelja, koju je izradio 
slikar Ignacije Berger ml. iz Neutitscheima. Umjesto križa 
od balvana isti je slikar troškom spomenute gospođe nasli¬ 
kao na limu raspelo, koje je bilo postavljeno na pročelju 
kapele. Zvono s likom sveca od 45 Ubra nabavljeno je u 


13 K. V. 1867., 27. Usp. za prijašnje razdoblje; K. v. 1771., 25 - 26; K. v. 
1775., 529; K. v. 1780., 58 - 59; K. v. 1804., 109, 112; K. v. 1810., 266; K. v. 1821., 300. 

Značenje je citirane latinske rečenice: kapelica posjeduje sve Sto je potrebno 
da bi se u njoj mogla dostojno slaviti sv. misa. 

14 Spomenica I, 94. 

15 K. V. 1841., 188. 

13 Spomenica I, 33. 


Zagrebu. Na dan 8. travnja 1863. Kapelčani su potpisali sli¬ 
jedeći zavjet; »Zaveznica. Mi doli podpisani starešine i izabra- 
■' ni općine Nova Kapela u naše i naših potomakah ime s 

ovim obvezujemo se da ćemo našu kapeUcu na čast sv. Ivana 
Krstitelja'1863. iz zavita sazidanu i svim za službu Božju 
u njoj pristojno obvršivati providjenu u dobrom stalištu uz¬ 
državati i sve potrebno nabavljati, da Božjeg blagoslova po 
utočištju zavjetnika sv. Ivana Krstitelja dionici postanemo. 
Ovo pred dotičnim poglavarstvom svitovnim i duhovnim vla¬ 
storučno podpisujemo iU križa znamenjem potvrđujemo. No¬ 
va Kapela, dne 8. travnja 1863.« Slijede potpisi deset osoba 
zajedno sa župnikom M. A. Babićem.** 

h) Ratkovica 

O nekadašnjoj župnoj crkvi sv. Mihaela u Ratkovici go¬ 
vorili smo već opširno na nekoliko mjesta. Godine 1775. na¬ 
lazila se u dobru stanju, ali nije imala zvonik. Oko crkve 
bilo je dobro ograđeno groblje za stanovnike Ratkovice, 
Dragovaca, Stare Kapele i Komorice. Za k. v. g. 1780. spo¬ 
minju se tri zidana oltara. Glavni oltar u nadsvođenom sve¬ 
tištu dobio je nedavno novu sliku sv. Mihaela Arkanđela. 
Za kapelu se kaže da se nalazi u selu »graeco schismatico«, 
u kojem se nalaze samo 4 katoličke kuće. Budući da kapela 
nije imala zvonika, za potrebe vjernika služilo je zvono koje 
je visjelo na drvenim gredama u obližnjem selu Dragovci.*® 
Kapela je imala drveni strop i ciglom popločen pod. God. 
1841. spominju se drveni kipovi sv. Petra i Pavla. Crkva je 
temeljito obnovljena g. 1865. Iznad atrija je tada podignut 
toranj, u kojem se nalazilo zvono od 80 libra. Crkva je 
stavljena u tako odlično stanje da je njezinim izgledom bio 
oduševljen i sam kanonski vizitator, koji je zabilježio da se 
u njoj, osim oltame slike, koja je stara, ništa drugo pože¬ 
ljeti ne može.*® Ali Ratkovica je naskoro opet opustjela i 
bila prepuštena samoj sebi, što je pospješilo njezino postup¬ 
no rušenje. Uzrok tome treba tražiti u otvaranju novog 
groblja g. 1810. u Dragovcima. Te su se, naime, godine prestali 

u Nav. dj., 59. 

18 K. V. 1780., 56. 

l» K. V. 1867., 28. Usp. K. v. 1775., 529 - 530; K. v. 1780., 56; K. v. 1804., 
107 -108; K. V. 1810., 264 - 266; K. v. 1841., 187 - 188. 

mrtvi pokapati na starom groblju oko crkve u Ratkovici, pa 
kad su tu prekrasnu crkvu ostavili mrtvi, napustili su je i 
živi. Dosada su u nju zalazili vjernici kad god bi posjeći¬ 
vali grobove svojih dragih pokojnika ili bi ih ispraćivali na 
posljednje počivalište. Zbog toga se tu i češće služila sveta 
misa. Sada je i to prestalo. Novo groblje u Dragovcima 
ubrzalo je agoniju crkve u Ratkovici. Možda bi bilo dobro 
malo razmisliti o tome da se za stanovnike Ratkovice po¬ 
novno obnovi groblje na prostoru oko crkve u Ratkovici. 
Na taj bi način crkva ponovno oživjela i bila bi spašena od 
potpunog rušenja koje joj prijeti. Početak njezina svršetka 
započeo je, čini se, na sam Božić 1882. g., kad su nepoznati 
zlikovci, pomislivši da je nakon polnoćke u crkvi ostala ve¬ 
lika svota novca skupljena kao »elemozina«, razbili crkvena 
vrata, provalili u crkvu i tražeći novac razbili oltar, a svete 
moći razbacali po crkvi. Dragovljahe je to zlodjelo ogorčilo, 
to više što je nekoliko godina prije neki kradljivac u istoj 
crkvi sakrio pokradenu slaninu. Budući da se crkva zbog 
udaljenosti od sela i osamljenosti nije mogla nadzirati, odlu¬ 
čili su Dragovljani crkvu, koju su dijelili s nekoliko kato¬ 
ličkih obitelji u Ratkovici, o svom trošku prenijeti u Dra- 
govce. Ali četrdeset katolika Ratkovice odlučno se tome us¬ 
protivilo. Nadbiskupski duhovni stol u Zagrebu, koji je 
odobrio Dragovljanima preseljenje crkve, odbio je žalbu Rat- 
kovljana. Nato su se oni putem Kotarske oblasti žalili na 
Zemaljsku vladu. Dragovljani su se pobojali da će se zbog 
spora prijenos crkve otegnuti do vremena najvećih poljskih 
poslova, pa su zato poslali u Zagreb dvojicu predstavnika, 
Stipu Zebčevića, tadašnjeg seoskog kneza, i Jurja Delića. Ali 
intervencija nije uspjela, jer je hrvatska vlada dala na znanje 
Nadb. duhovnom stolu da bi pri prijenosu crkve moglo doći 
i do krvoprolića. Zato je Duhovni stol odustao od svoje 
dvije prijašnje odluke i donio treću, po kojoj ostaje »status 
quo«, jer su se žitelji sela Ratkovice 31. svibnja tekuće go¬ 
dine obvezali da će »rečenu kapelu u dobrom stanju uzdrža¬ 
vati«. Dragovljanima je odgovoreno da Duhovni stol »nema 
ništa protiv tomu da Dragovljani podignu novu kapelu u 
svom mjestu« 


20 Spomenica I, 74. 


Dragovljani su se odmah prihvatili posla i na mjestu na 
kojem se nalazio križ s tornjem podigli su 1883. g. novu ka¬ 
pelu sv. Bartola. Tako je Ratkovica, ostavljena od Dragovlja- 
na, još više opustjela. Svi kasniji pokušaji da se crkva obnovi 
ostali su, 'nažalost, sve do danas neuspješni. Možda će ova 
jubilarna godina obući i tu prastaru crkvu u novo ruho i 
spasiti je od potpunog rušenja. 

i) Dragovcl 

U Dragovcima se, kao što smo već spomenuli, nalazio 
već potkraj 18. stoljeća drveni toranj u kojem je bilo zvono 
koje je služilo i Ratkovljanima. God. 1810. prestali su se 
pokapati mrtvi na groblju oko crkve u Ratkovici. Na novo- 
otvorenom groblju u Dragovcima pokopan je 1. siječnja 1811. 
udovac Petar Živić.^i O dramatičnim okolnostima koji su 
doveli do gradnje kapele sv. Bartola u Dragovcima već smo 
čuli. Kapelu je na Miholje 29. rujna 1883. blagoslovio G. 
Friš, podarhiđakon i župnik oriovački, a prvu svetu misu 
u njoj služio je domaći župnik Stjepan Latković uz asisten¬ 
ciju župnika iz Bučja, J. Širmera, i kapelana iz Petrovog 
sela Petra Galića. Ceremonijar je bio domaći kapelan Frano 
Živoder. Taj je događaj proslavljen u neopisivu veselju, s 
glazbom, pjesmom i gruvanjem mužara. Dragovljani su po¬ 
raz pretvorili u pobjedu. Za vrijeme prvog svjetskog rata 
i oni su izgubili svoje zvono. God. 1916. kapela je dobila lijep 
crkveni barjak, a novac za njegovu nabavu sakupile su po 
selu djevojke Marija Seferagić i Jula Gušić. 

4. Groblja 

15. veljače 1790. blagoslovljeno je novo groblje za či¬ 
tavu župu s iznimkom za vjernike sela Ratkovice i Drago- 
vaca, koji su i nadalje zadržali svoje groblje u Ratkovici 
sve do g. 1811., kad je u Dragovcima otvoreno novo groblje. 
Otvaranjem groblja na brežuljku iznad župne crkve ukinuto 
je groblje oko crkve na Dubovcu i groblje oko kapele sv. 
Pavla na brežuljku između Batrine i Seoca. 

21 Nav. dj., 17. Za prijašnje razdoblje usp. k. v. 1780., 56; K. v. 1804., 112; 
K. V. 1810., 266; K. v. 1821., 299; K. v. 1841., 188. 

Već pedesetak godina nakon toga novo je groblje posta¬ 
lo premaleno. Zato je 7. lipnja 1842. prošireno prema sjeve¬ 
ru, a u tom dijelu prva je bila pokopana supruga Jakoba 
Kešerac iz Siča kbr. 3, stara 40 godina. Sprovod je vodio 
župnik Nikola Blažević. Veliki pomor ljudi, koje je nemilice 
kosio tifus, kolera ili »kratelj« kao posljedica nemirnih, re¬ 
volucionarnih i ratnih godina, zahtijevao je vrlo brzo novo 
proširenje groblja. Ono je 6. ožujka 1854. prošireno za jedno 
jutro prema crkvi. Staro je groblje bilo popunjeno, a osim 
toga pokapalo se bez reda i neodgovorno. Prigodom kopa¬ 
nja novih grobova iskopali su se i još neistrunuli bjesovi, 
jer se nije vodila briga o tome kada i gdje je tko bio po¬ 
kopan. Novi dio groblja blagoslovljen je na vrlo svečan na¬ 
čin. Nakon mise krenulo se iz župne crkve u svečanoj pro¬ 
cesiji na groblje. Slijedio je blagoslov groblja zajedno sa 
željeznim velikim križem, na kojem je bio pozlaćen korpus, 
dar općine. Prigodni govor održao je župnik M. A. Babić, 
a zatim su svi prisutni prilazili na tlu položenom križu i 
cjelivali ga. Križ je nakon toga podignut i u podnožju pri¬ 
čvršćen i zaliven rastopljenim olovom. Nakon toga opet se 
u procesiji išlo u crkvu, čime je svečanost bila završena. 
Groblje je novim proširenjem bilo podijeljeno na četiri jed¬ 
nake strane. Bilo je određeno da će se od sada mrtvi po¬ 
kapati redom, bez obzira na selo — odrasli na prvom gor¬ 
njem polju od puta prema vratima groblja, a djeca na dru¬ 
gom dijelu tog polja. 

Isti dan na tom dijelu pokopani su: pokojna Jula Pave 
Grgića iz Seoca kbr. 31, 45 god. stara, Juraj Sunić iz Batrine 
kbr. 9, star 47 god., i udovac Stipo Smaić iz Nove Kapele 
kbr. 63, star 63 godine.^ 

Veliki dobrotvor crkve Aleksandar Seitz, trgovac iz Nove 
Kapele, dao je g. 1889. na župnom groblja sagraditi kapelu 
s obiteljskom grobnicom. Prigodom posvećenja kapele na 
blagdan sv. Bartola održao je prigodnu propovijed Josip Ko- 
larić, novogradiški župnik, nekadašnji kapelački kapelan. Za 
uzdržavanje svoje obiteljske kapelice A. Seitz je odredio nov¬ 
čani fond u izvornoj vrijednosti od 1.000 Kr., koji se sve 
do nekoliko godina nakon prvog svjetskog rata sastojao od 
20 dionica I. oriovačke štedionice. Kamatima od te glavnice 

1 Spomenica I, 44. 


trebala se popravljati kapela. Nakon propasti oriovačke šte¬ 
dionice održavanje kapele svelo se na minimalne popravke, 
a potomci A. Seitza, jer su stanovah daleko od Nove Kapele, 
nisu bih u mogućnosti brinuti se o kapeli. 

Zaslugom sadašnjeg župnika Augustina Kralja kapela je 
popravljena i spašena od propadanja, a potomci A. Seitza 
Nada Devčić, Branka Heritas i dr Vjera Pavišić, svi iz Za¬ 
greba, te Ljerka Halvaks iz SI. Požege i Stanka Latković 
iz Daruvara, kao jedini nasljednici, predali su 4. veljače 
1969. g. grobnicu i kapelicu u trajno i isključivo vlasništvo 
župe Nova Kapela time, da se grobnica koristi samo za 
sahranu župnika župe Nova Kapela. Ta predaja izvršena je 
bez ikakve naknade. Darovateljice su jedino izrazile želju 
da se grobnica dostojno uredi i održava.® Tako je župa N. 
Kapela dobila grobnicu svojih župnika, za kojom se osje¬ 
ćala velika potreba, jer su grobovi preminulih župnika, koji 
se nalaze okupljeni uglavnom oko velikog križa na sredini 
groblja, nesavjesnim, nehumanim i nekulturnim ponašanjem 
nekih neodgovornih i dosad neidentificiranih pojedinaca za¬ 
jedno s križem g. 1946. obeščašćeni i devastirani. 

God. 1915. je ograda oko groblja bila temeljito poprav¬ 
ljena, dobivši nove stupove i letve. 

Drugo groblje u Dragovcima na kojem su se sahranjivali 
stanovnici Dragovaca i Ratkovice već smo spomenuli. Prvo 
groblje u Dragovcima, na kojem se počelo pokapati na Novu 
godinu 1811. g., nalazilo se kraj puta koji je iz sela vodio 
u smjeru Donji Lipovac. Danas se na dijelovima toga groblja 
nalazi kuća i gospodarske zgrade s vrtom obitelji Novine. 
Na početku toga puta podignut je u poratnim godinama 
javni križ, oko kojega je g. 1975. podignuta željezna ograda. 
Nekoć je taj dio bio izvan Dragovaca, a danas se, zbog do¬ 
seljavanja vjernika iz Ravne Gore, nalazi gotovo u sredini 
sela. Zapušten je i vodi samo do šume. Tu se, dakle, na¬ 
lazilo prvo groblje u Dragovcima sve do 8. svibnja 1855., 
kad je u Dragovcima na mjestu na kojem se nalazi današnje 
groblje otvoreno novo groblje (»više Britnjevače«) za Dra- 
govljane i Ratkovljane. Na sredini groblja bio je postavljen 


2 Vidi Zaklada Aleksandra Seitza: Knjiga pobožnih zaklada župe Nova 
Kapela br. 38. 

križ od lijevanog željeza. U nazočnosti mnogobrojnog puka 
groblje je blagoslovio podarhiđakon Dragutin Radinović, žup¬ 
nik iz Oriovca, a prigodno slovo je održao domaći župnik 
M. A. Babić.3 


3 Spomenica 1, 46. 


5. Župnici i kapelani 

U župi Nova Kapela od njezina osnutka do g. 1918. izre¬ 
dalo se puno župnika i još više kapelana. Svi su oni uglav¬ 
nom bili dobri svećenici, povezani s narodom, s kojim su 
dijelili žalost i radost, poučavali ga, tješili, pomagali i savje¬ 
tovali. Župnicima su u njihovim dušobrižničkim nastoja¬ 
njima pomagali duhovni pomoćnici, kooperatori ili kapelani. 
Sve do g. 1802. župa je obično imala dva kapelana, koji se 
u povijesnim izvorima nabrajaju kao prvi i drugi kapelan. 
Te se godine spominje da župa ima prvog kapelana, Mari¬ 
jana Matića, a da drugog »ex defectu sacerdotum« (»zbog 
pomanjkanja svećenika«) nema.i Vrlo kratko vrijeme župa 
je, za župnika Ivana Krstitelja Miljevića, g. 1810. i g. 1867. 
za župnika Mirka Grabara, bila i bez ijednog kapelana, ali 
to je bila samo trenutačna pojava. Tek će teške vjerske 
prilike nastale nakon drugog svjetskog rata posve lišiti župu 
pomoći kapelana. Kooperatori ili kapelani bi nakon smrti 
župnika redovito postajali i privremeni administratori ili 
upravitelji župe do dolaska novog župnika. 

1. Toma Grgurević, prvi župnik župe Nova Kapela, do¬ 
šao je u župu 15. rujna 1769., provevši u njoj pune 23 go¬ 
dine. Taj veliki čovjek zaklopio je svoje oči 18. siječnja 
1792. i bio pokopan na novom župskom groblju, koje je tek 
dvije godine prije njegovom zaslugom ovdje otvoreno. Za 
njegov grob danas ne znamo. On, koji je za života podizao 
tako divne spomenike, kao što su župna crkva i župni dvor, 
nije imao sreće da mu se župa oduži trajnim spomenikom. 
Za njegova župnikovanja izredalo se je, kao što smo već 
vidjeli, jedanaest duhovnih pomoćnika. Kroz isto vrijeme 

1 K. V. 1802., 35. 


od novokapelačke župe odijeljene su filijale Gornji Lipovac, 
Srednji Lipovac, Stara Kapela i Pavlovci i pripojene novo¬ 
osnovanoj župi sv. Andrije u Gornjem Lipovcu g. 1789. 

2. Malija Majcenić (od 17. kolovoza 1792. do 22. travnja 
1806.). Naslijedio je Tomu Grgurevića. Kad je postao žup¬ 
nikom, bilo mu je 49 godina. Za njegovo vrijeme god. 1796. 
nabavljen je iz Beča novi mjedeni kip Majke Božje. 

Osnovnu školu i neke razrede gimnazije pohađao je u 
Varaždinu, zatim je nastavio školovanje u biskupskom sje¬ 
meništu u Zagrebu. Filozofiju je studirao u Beču, a teolo¬ 
giju u Zagrebu. Govorio je »linguam slavonicam (hrvatski), 
latinam et germanicam«.^ 

Potkraj života, djelomično zbog starosti, a djelomično 
zbog bolesti, nije mogao vršiti svoje dužnosti »zadovoljava¬ 
juće, činio je propuste«, ali je njegove propuste ispravljao 
mlad i sposoban kapelan Stjepan Peresić. Gimnaziju je poha¬ 
đao u Požegi, a studij filozofije i teologije u Zagrebu. Za žup¬ 
nikovanja M. Majcenića spominje se samo jedan kapelan, 
Marijan Matić (1798 - 1802.). Prije njega u župi je nakon pu¬ 
nih četrdeset godina ponovno obavljao službu duhovnog po¬ 
moćnika i jedan franjevac, fra Faust Pavlović (1795 -1797.), 
uz kapelana Ivana Katlnelija (1795 - 1798.). Marijana Matića 
naslijedio je Stjepan Peresić (1802 - 1804.), a ovoga Stjepan 
Grčić (1804 - 1809.), koji je nakon smrti župnika bio admi¬ 
nistrator župe do dolaska novog župnika F. K. Celčića. 

3. Franjo Ksaver Celčić (od 4. svibnja 1806. do 13. ožujka 
1809). Došao je u župu iz župe Bučje, gdje je 23 godine bio 
župnikom. Kad je g. 1805. arhiđakonat Svetačje podijeljen 
u dva dekanata (N. Gradiška i N. Kapela), F. K. Celčić je 
postao prvim podarhiđakonom novokapelačkog dekanata. 
Njegovi su kapelani bili Stanislav Matoković (do 1807.) i 
Simon Martinić (1807. do 1809.). Za njegovo vrijeme sru¬ 
šena je stara župna crkva na Dubovcu, a od njezina je ma¬ 
terijala podignut cintor oko crkve s četiri kapelice. U jed¬ 
noj od njih bio je pokopan i F. K. Celčić. Njegovo je župni- 
kovanje bilo jedno od najkraćih u povijesti župe. Oporučno 
je odredio uređenje kapelice u cintoru za svoju grobnicu. 
F. K. Celčić je osim toga ostavio legat od 200 for. kao alta- 

2 K. V. 1804., 110. 

riju za 10 misa za pokoj svoje duše.3 Kako je pet dana na¬ 
kon njegovi smrti umro i kapelan Simon Martinić, župom 
je kratko vrijeme upravljao kapelan iz Nove Gradiške Sigis- 
mund černlć. Novi župnik opet je došao iz Bučja, gdje je 
postao župnikom nakon odlaska F. K. Celčića u Novu 
Kapelu. 

4. Ivan Krstitelj Miljevlć (od 3. studenog 1809. do 15. 
svibnja 1831.). Kad je postao župnikom, imao je 42 godine. 
Rodom je bio iz Požege. Gimnaziju je pohađao u Požegi, 
filozofiju u Zagrebu, a teologiju u Pešti. Njemu su u pastvi 
pomagala najprije dva kapelana, Antun Kos i fra Serafin 
Miošić (1809- 1810.), a onda je od g. 1810. do 1813. bio bez 
kapelana.4 Osim hrvatskog, latinskog i njemačkog jezika žup¬ 
nik je vladao i francuskim, koji je privatno naučio. Bio je 
dobar, pobožan i revan svećenik. Za njegovo vrijeme izre¬ 
dali su se kapelani: Luka Bertić (1813.), Petar Krajačić (1813- 
-1815.), Toma Lasović (1815 -1817.), Franjo Bubizutti (1818.), 
Juraj Gendić (1819- 1823.), za kojeg se tvrdi da je »conditionis 
plebeia« i da se ne zna gdje je pohađao škole (!), la prije 
dolaska na župu bio je sklon piću; mladomisnik Petar iz 
Pleternice (1823.), Nikola Kreković (1824- 1826.), Ivan Vidović 
(1826- 1828.), Ivan SekuUć (1828.), Mihael Barić (1829.), Josip 
Stoiber (1829.) i Blaž Mlkac (1829- 1831.). Ovaj posljednji je 
nakon smrti župnika bio 7 mjeseci upravitelj župe, a njemu 
je pomagao fra Julije Stipić iz samostana u Cerniku. Za žup- 
nikovanja I. K. Miljeviča izvedeni su popravci na crkvi i 
župnom dvoru, a odlučeno je da župnici u Vojnoj krajini 
štolarinu više ne ubiru u naravi, već u konvencionalnoj va¬ 
luti (3. studenog 1819.). župnik je umro u 64. godini života 
u Novoj Gradiški, a bio je pokopan u kapelici cintora. 

5. Ivan Sekulić (od siječnja 1832. do 2. lipnja 1837.). Bio 
je rodom iz SI. Broda. Nakon imenovanja A. Vukasovića, 
župnika i podarhiđakona iz Starog Petrovog sela, za zagre¬ 
bačkog kanonika, postao je I. Sekulić g. 1837. podarhiđakon. 
Za njegovo vrijeme je majstor Albert Miiller obukao glavni 
oltar župne crkve. Umro je vrlo mlad, u 40. godini .života. 


3 Spomenica I, 16. 

4 K. V. 1810., 263; K. v. 1821., 293. 


od upale pluća. Pokopan je u jednoj od kapelica u cintoru. 
Njemu je tijekom župnikovania pomagao u pastvi kapelan 
Jakob Moger (1832- 1837.). 

Nakon smrti I. Sekulića župom je od srpnja 1837. do 
travnja 1838. upravljao Josip Eiler, kojemu je pomagao fra 
Petar Babić iz samostana u Cerniku. 

6. Nikola Blažević (od svibnja 1838. do 4. studenog 1847.). 
Rodom je bio iz Starog Petrova sela. Postao je župnikom 
novokapelačkim u 45. godini života i 20. svećeništva.s Prije 
toga bio je župnikom u Bučju. Dogradio je župni dvor, drve¬ 
nu kućicu za župsku poslugu, proširio groblje, dao popra¬ 
viti orgulje i oslikati svetište i pokrajne oltare u crkvi, a 
doživio je i spektakularni nagovještaj novog, tehniciziranog 
vremena, kad je Savom od Broda prema Sisku zaplovio prvi 
parobrod. Dana 9. rujna 1838. »prima navis vaporarca in 
Savo a Brodio versus Sisek ascendens visa fuit« — zapisao 
je kao prvorazrednu senzaciju marljivi kroničar.® Njegovi su 
kapelani bili Jakob Pettek (1838.), Antun Mlinarić (1838 - 
-1841.), za kojega se veli da je bio »obljubljen kod ljudi«, 
Ivan Thaler (1838 - 1849.), i zajedno s njim Toma Marković. 
(1846- 1849.). Nakon smrti župnika župom je od jeseni 1847. 
pa do proljeća i dolaska novog župnika g. 1848. upravljao 
kapelan Ivan Thaler. 

7. Matija Aleksandar Babić (od 12. svibnja 1848. do 5. 
listopada 1864.). 

Njegovo župnikovanje pada u burno doba hrvatske po¬ 
vijesti, u vrijeme buđenja nacionalne svijesti i hrvatskog 
narodnog preporoda. Sve do revolucionarne godine 1848. bilo 
je vrijeme okupljanja, pripremanja i sazrijevanja zamisli i 
ljudi koji će biti nosioci hrvatskog narodnog preporoda. Su¬ 
kob s Mađarskom nazirao se god. 1827., kad su Mađari hrvat- 


5 K. V. 1841. (1846.), 191. navodi da je N. Blažević u župi Nova Kapela 3 
godine, što bi značilo (ako je k. v. u Novoj Kapeli obavljena 1846. g.) da je 
postao župnikom tek g. 1843. Ne radi se ni o kakvoj zabuni, već o činjenici da 
je kanonska vizitacija obavljena g. 1841., ali je u Protokolima br. 42/XIV, 181 • 198. 
navedeno da je zapis načinjen 1. i 2. svibnja 1846. g., kad je N. Blažević bio 
doista u 53. godini života. Usp. Spomenica I, 26. 

6 Spomenica I, 26. Rečenica u prijevodu glasi: »Bio je viđen prvi brod na 
paru kako plovi Savom od Broda prema Sisku.« 

skim školama narinuli mađarski jezik kao obvezatan pred¬ 
met. Hrvati su se opirali Mađarima, tvrdeći da su Hrvatska 
i Mađarska »regna socia«, a ne »partes subjectae«, tj. udru¬ 
žene kraljevine, a ne podloženi dijelovi. Borba protiv name¬ 
tanja mađarskog jezika kulminirala je g. 1848. Hrvatski je 
Sabor god. 1847. zaključio da se u Hrvatskoj umjesto latin¬ 
skog jezika uvede hrvatski. Ban Josip Jelačić nakon ukinuća 
kmetstva putuje Slavonijom da bi za sebe pridobio narod u 
sukobu s Mađarima. 16. srpnja 1848. došao je i u Batrinu, 
gdje ga je stanovništvo oduševljeno dočekalo. Vojnici kra¬ 
jišnici iz župe Nova Kapela opet, kao i toliko puta u pro¬ 
šlosti, odlaze ginuti na evropskim ratištima, a rijetki povrat¬ 
nici donose sa sobom tifus i koleru, koje siju smrt među 
nevinim stanovništvom. Tolike žrtve ipak nisu donijele že¬ 
ljene plodove, jer je mađarizacija g. 1852. ustupila mjesto 
germanizaciji. 

Župnik M. A. Babić rodio se u Novoj Gradiški, gdje je 
završio pučku školu. Gimnaziju je pohađao u Požegi, filo¬ 
zofiju u Zagrebu, a teologiju u središnjem sjemeništu u 
Pešti. Prije dolaska u Novu Kapelu bio je kapelan u Novoj 
Gradiški, administrator i župnik u Orubici i župnik u Bebrini. 
O njemu smo već na nekoliko mjesta govorili. Zahvaljujući 
njegovu smislu za pisanu riječ, došli su do nas vrlo vrijedni 
povijesni dokumenti, koji bi se inače izgubili, da ih nije 
njegova vrijedna ruka zapisala. Njegov Liber memorabiliiun 
ili Spomenica I, ispisana na 69 stranica latinskim i hrvatskim 
jezikom, kao i Liber attestatuum na 64 stranice, omogućili su 
u velikoj mjeri pisanje povijesti župe Nova Kapela za raz¬ 
doblje od osnivanja župe u Novoj Kapeli do druge polovice 
19. stoljeća. Sav radostan M. A. Babić zapisuje da je odlu¬ 
kom bana od 1. rujna i zagrebačkog biskupa od 20. listo¬ 
pada naređeno da se »lingua nationalis illyrica« od 1. stu¬ 
denog 1848. g. ima uvesti u sve župske knjige, a latinski da 
ostaje u upotrebi samo u kultu i u disciplini klera. »Ita lingua 
latina ab anno 1714 per 134 annos in usu manens nationali 
cedere debuit« — zaključuje pisac.^ Ali radost je trajala 
kratko vrijeme. Već g. 1858. mora ponovno uvesti »linguam 
latinam«. župnik je još nadodao hrvatskim jezikom da je 

7 Spomenica I, 34. (»Tako je latinski je?ik, koji je od 1714. god. 134 godine 
ostao u upotrebi, morao ustupiti mjesto narodnom jeziku.«) 


početkom siječnja izišla iz tiska njegova knjiga u dva sveska 
»Propovedi nedeljne, svetkovne i prigodne«. Prvi svezak sa¬ 
država 59 nedjeljnih, a drugi isto toliko blagdanskih i pri¬ 
godnih propovijedi.8 On nam je zabilježio i »glasovite misni- 
^ ke« i časnike koji su bili rođeni u župi Nova Kapela, napo¬ 
menuvši da može biti i više onih koji su »obnašali različite 
časti pred godinom 1809.«, kad je on kao učenik došao s ro¬ 
diteljima u Novu Kapelu. Od svećenika njemu su bili poznati: 
Ivo Maurović (1862.), Jozđ Maurović, župnik u Oriovcu, Mijo 
Mihić, zagrebački kanonik. Luka Pejaković, začasni kanonik. 
Luka Klokočević, župnik u Oriovcu, Juraj Emanović, župnik 
u Đakovu, Marijan Kernić, župnik u Vrbju, Alojzije Terna- 
čić, župnik u Bebrini, Ivan Golić, kapelan u Đakovu, Ivan 
Matešić, kapelan, Mato Bušić, franjevac. Njemu su osobno 
bili nepoznati kapelani Juraj Maurovič i Luka Mladinović. 
Ukupno ih je dakle bilo 13, a svi su osim Jurja Maurovića 
i Mije Mihiča bili »priprostog roda«. 

Među onima koji su vršili časničku službu spominje pot¬ 
pukovnike Mihiča i Mikića, generala Mihića, majora Radi- 
čevića, kapetane Kojanovića, Kovačevića, Grabrića, Pavića, 
Klokočevića, Đročića, Bušića itd.® 

Od franjevaca koji su bili domaći sinovi on spominje 
o. Ljubića, o. Škvorića i o. Martina Šebelića, gvardijana u 
Cerniku. 

M. A. Babić bio je izvrstan govornik. Prigodom sveča¬ 
nosti, bilo svjetovnih, bilo crkvenih, njega su često pozivali 
da održi propovijedi, pozdravne govore ili zdravice. Tako je 
prigodom svečanog ustoličenja požeškog župana Julija Jan- 
kovića govorio i župnik M. A. Babić. U ime klera novo- 
kapelačkog dekanata redovito bi pozdravljao prigodom raz¬ 
nih svečanosti nadb. J. Haulika, J. J. štrosmajera i bana J. 
šokčevića.i® Prve pučke misije u župi održane su u nje- 


8 Spomenica I, 48. Lj. Ivančan tvrdi da je djelo tiskano g. 1867. 

9 Nav. dj., 40; IVANČAN LJUDEVIT, Podatci o zagrebačkim kanonicima od 
godine 1193. do 1924. (rukopis) III (Zagreb b. g.). Autor navodi da je kanonik 
M. Mihić bio rodom iz St. Petrovog sela. Nav. dj., 952 - 954. 

10 Nav. dj., 54, 55, 60, 61, 64. Vidi Liber attestatuum, 34, 46, 50. 

govo vrijeme g. 1863. Nije ni čudo da je svećenik takvih 
sposobnosti bio g. 1864. imenovan zagrebačkim kanonikom.^ 

Za župnikovanja M. A. Babica izredali su se slijedeći 
kapelani: nakon Ivana Thalera slijedili su Ivan Staramin 
(1849 - 1850.), Josip Kraljević (1850 - 1852.) i kao drugi kapelan 
Krunoslav Pavić (1851 - 1853.), Antun Miškatović (1853 - 1854.), 
Vinko Šagovac (1854 - 1856.), Petar Ribić (1857.), Stjepan Lat- 
ković od 1. listopada 1857. do 31. prosinca 1858.), Josip Smilja- 
nić (1859.), Toma Novaković (1859 - 1864.). Ovaj posljednji je 
nakon odlaska župnika M. A. Babiča upravljao župom do 2. 
rujna 1865., kad je imenovan novi župnik, Mirko Grabar. 

8. Mirko Grabar (od 2. rujna 1865. do 3. prosinca 1867.), 
Kad je postao novokapelačkim župnikom, bilo mu je 58 go¬ 
dina. Rodio se u Varaždinu. Ovamo je došao iz župe ši- 
šinec. Njemu je pomagao u pastvi kapelan Toma Novaković 
(1865 - 1866.). God. 1867. Mirko Grabar nije više imao kape¬ 
lana. Za njegovo vrijeme obnovljena je stara župna crkva u 
Ratkovici. 

Nakon njegove smrti upravljao je župom 7 mjeseci Franjo 
Kolarić, kapelan iz Nove Gradiške. 

9. Ivan Brkić (od 22. srpnja 1868. do 10. ožujka 1875.) 
Bio je rodom iz Vrbe u župi SI. Brod. Ovamo je došao iz 
Kobaša, gdje je bio župnik. Bio je vrlo dobar gospodar, ure¬ 
dio je gospodarske zgrade i župski vinograd. Za njegovo je 
vrijeme podignuta iz temelja kapela u Sićama. Njegov je 
kapelan bio Ferdo Kraljević (1873 - 1875.), koji je nakon 
smrti župnika bio 5 mjeseci upravitelj župe. 

10. Stjepan Latković (od 8. kolovoza 1875. do 25. stude¬ 
nog 1902.). On je bio prije kapelan u Novoj Kapeli za žup¬ 
nika M. A. Babiča. Rodom je bio iz Broda, a gimnaziju je 
pohađao u Osijeku, Požegi i Zagrebu. Bio je kapelan u 
Bebrini i Petrovu selu, a g. 1848. bio je zajedno s gradiškom 


11 LJUDEVIT IVANČAN, nav. dj., 1010. M. A. Babić umro je 2. siječnja 
1876. u Zagrebu. Bio je poznat kao »veliki dobrotvor i otac sirotinje«. Župama 
Orubici, Bebrini i Novoj Kapeli oporučno je ostavio »po jednu obligaciju«, a 
svojoj bivšoj župi novokapelačkoj i njezinim filijalama još i 9 kazula. Gradu 
Požegi ostavio je izvjesnu svoju novca za potporu najpotrebnijih učenika. Vidi 
Katolički list 1 (6. siječnja 1876.) i 7 (17. veljače 1876.) 58-59. J. KEMPF, nav. 
dj., 436, gdje se spominje Zaklada Matije Babica. 


regimentom u Mađarskoj kao vojni kapelan. Ovamo je do¬ 
šao iz Bučja, gdje je bio župnik. Za njegovog župnikovanja, 
koje je bilo najdulje u povijesti župe (27 god.), župna je 
crkva više puta obnavljana iznutra i izvana, a za stari Gospin 
kip načinjena je niša u crkvi. Filijalne kapele obnovljene 
su ili sagrađene nove. Organizirao je i pučke misije g. 1900. 
To je razdoblje u kojem je crkvi puno dobra učinio trgovac 
A. Seitz, koji je na groblju podigao kapelicu s obiteljskom 
grobnicom. Latkovičevi kapelani bili su Fran živoder (1875 - 
- 1883.) i Josip Miiković (1900 - 1902.), koji je nakon župnikove 
smrti upravljao župom do svibnja 1903. god. 

11. Mihajlo Vukovac (od svibnja 1903. do 11. veljače 
1913.). Ovamo je došao iz Hrastovice, gdje je bio župnik. 
Bio je vrlo revan svećenik. U adventu je za djecu držao 
kršćanski nauk po filijalnim kapelama, a u korizmi je u žup¬ 
nom dvoru držao vjersku pouku za svu djecu. Nabavio je 
nove orgulje, dao je oslikati crkvu, a župni je dvor tako 
obnovio da je izgledao kao da je nanovo podignut. Njegova 
je zasluga što je mladež u crkvi skladno molila, a narod 
je sv. poputbinu klečeći na ulici pozdravljao.12 Bili Brig do¬ 
bio je novu kapelu. Župnik je doživio tu radost da je jedan 
domaći sin, Ante Donković iz Batrine kbr. 70. služio je g. 
1907. u župnoj crkvi svoju prvu svetu misu. Nažalost, on se 
nakon prvog svjetskog rata priključio tzv. »žutom pokretu« 
jednog dijela katoličkog klera i postao suosnivačem Hrvatske 
starokatoličke Crkve. Bio je župnik u Lovašu, u đakovačkoj 
biskupiji. Istupivši iz Katoličke Crkve, oženio se i postao 
jedan od najvatrenijih širitelja starokatolicizma kod nas.ia 

Župniku Mihajlu Vukovcu pomagali su kapelani: Josip 
Miiković (1902- 1904.), Cvjetko Patmović (1904.), Vjekosiav 
Tepeš (1904 - 1906.), dr Petar Trbuha (1906.), Franjo Matica 
(1907 - 1913.). Ovaj posljednji bio je nakon smrti župnika 
upravitelj do dolaska novog župnika. 

12. Dragutin Belavić (od 1. siječnja 1914. do 23. listopa¬ 
da 1935.). Ovamo je došao iz Donje Kupčine, gdje je bio 
župnik. Proživljavao je zajedno s vjernicima strahote prvog 
svjetskog rata, doživio dvostruku rekviziciju zvona, ali i ra- 

12 Spomenica I, 87. 

13 Vidi JUItAJ KOLARIC, Kršdani na drugi način (Zagreb, 1976.) 160 - 175. 

dost ponovne nabave zvona nakon rata. Župna je crkva do¬ 
bila lijepo oslikane prozore, obnovljen je glavni oltar, a pro¬ 
povjedaonica je dobila nove slike, živa obnoviteljska i gra¬ 
diteljska aktivnost zahvatila je i sve filijale. Njemu su u 
vrlo intenzivnom pastoralnom djelovanju pomagali kapelani 
Franjo Matica (1914.), Franjo Grofelnik (1914 -1916), koji je 
bio uzoran, revan i savjestan duhovni pomoćnik i kateheta 
»kakovih se malo nađe«, ali je prerano umro u Zagrebu u 
bolnici milosrdnih sestara, Fran Eugenije Petreković (1916.), 
Vid Biažinčić (1916 -1919.), Virgil Markuš (1920 - 1922.), Fra¬ 
njo Žigman (1922 - 1923.), Josip Sparožić (1923 - 1925.), najza¬ 
služniji za kupovinu crkvenih zvona, Nikola Bela vid (1925.). 
Tomo Carić (1925- 1926/1927), Josip škrlec (1928 -1930.) i Fra¬ 
njo Anđel (1930 - 1936.), koji je upravljao župom dok se žup¬ 
nik, koji je pobolijevao, nalazio u bolnici u Zagrebu g. 1935. 
U listopadu iste godine župnik se vratio kući, naoko opo¬ 
ravljen, ali je 23. listopada naglo preminuo. 

Valja napomenuti da su svećenici župe Nova Kapela 
živjeli od ljubavi i razumijevanja svojih vjernika. Popravke 
crkve i župskih zdanja podmirivala je, doduše, crkvena opći¬ 
na uz pripomoć Zemaljske vlade kao zastupnika »Njegovog 
Veličanstva«, ali župnik nije od patronata i crkvene općine 
dobivao nikakve plaće osim drva za ogrjev, župnici i ka¬ 
pelani uzdržavali su se od štolarine (darovi za usluge prigo¬ 
dom krštenja, vjenčanja i pogreba) i od lukna, kojemu nije 
poznat pravni temelj, već se temeljio samo na prastarom 
običaju. Postojala je i župna nadarbina, ali ona je bila odu¬ 
vijek skromna.i^ 

Sve je to stvorilo posebnu i gotovo srdačnu povezanost 
između svećenika i vjernika ove župe. A to traje sve do 
naših dana. Vjernici rado prinose osobne žrtve za uzdrža¬ 
vanje svoje župne crkve, svojih kapela i svećenika. 


6. Razvoj školstva i zdravstvene službe 

Kad smo govorili o prvim školama, učiteljima, orgulja- 
šima i medicinskim sestrama, spomenuli smo da je nakon 
osnivanja tzv. »schola trivialis« ili pučke škole u Novoj Ka- 

14 K. V. 1907., 309, 316. 


peli sredinom druge polovice 18. stoljeća nastavu vodio »ludi 
magister« ili orguljaš. Početak razgranatijeg školstva zapo¬ 
činje tek sedamdeset godina kasnije, kad se g. 1841. spomi¬ 
nje da u župi Nova Kapela postoji 6 škola, od kojih je jedna 
trivijalna, a drugih 5 su nacionalne ili elementarne. Sve pučke 
škole bile su povezane sa župom. Vrhovni je nadzor vodio 
župnik, a nastavu je držao ili svećenik ili orguljaš (školnik), 
koji je bio zadužen i za pjevanje u crkvi. Zbog pomanjkanja 
učitelja škole su ostajale zatvorene i nekoliko desetljeća. Me¬ 
đutim, crkva je trebala orguljaše zbog pjevanja pri bogo¬ 
služju. Zato je, kao što smo već vidjeli, došlo uskoro do 
razlikovanja između običnog orguljaša (»ludi magister«) i uči¬ 
telja (»magister«). 

Kanonska vizitacija iz god. 1841. spominje da je »schola 
trivialis seu germanica« u Novoj Kapeli osnovana g. 1829. 
»a communitate«, tj. od općine. Pet ostalih škola »nationales 
seu elementares« osnovane su g. 1830. »a Sua Majestate«. čini 
se da su se »trivijalna« i »nacionalna« škola razlikovale po 
načinu osnivanja, trajanja i po rasporedu gradiva. Trivijalnu 
školu u Novoj Kapeli pohađala su djeca i iz susjednih sela: 
Bili Brig, šušanje i Batrina. Učitelja je plaćala općina. Ško¬ 
la je imala dva razreda, trajala je u početku 3 godine, a 
pohađala su je djeca obaju spolova. Predmeti koji su se 
u školi predavali propisalo je »Njegovo Veličanstvo«, a sasto¬ 
jali su se od hrvatskog katekizma (»Catechismus slavonicus«), 
za prvi razred i od velikog katekizma (»Alter Catechismus«), 
za drugi razred. Djeci su se tumačile molitve, članci vjere, 
simboli, kao i drugi predmeti »idiomate germanice«, tj. na 
njemačkom jeziku, kao pisati, čitati i računati. Djeca su 
počela pohađati školu kad su navršila 9 godina. Te je go¬ 
dine školu u Novoj Kapeli pohađalo 42 djece. Učitelj je bio 
Matija Miletić, 39 god. star, katolik. Iako je na području 
župe postojalo 6 škola, bilo je samo 5 učitelja, i to zbog toga 
što su djeea, kako smo već spomenuli, iz sela Bilog Briga, 
Batrine i šušanja, iako su sačinjavala posebnu ili prvu na¬ 
cionalnu školu, bila pripojena trivijalnoj školi u Novoj 
Kapeli. 

Druga nacionalna škola bila je u Magić Maloj. Učitelj je 
bio Antim Bradjašević, 19. god. Treća škola nalazila se u 
Sičama s 20-godišnjim učiteljem Antunom čvorićem; četvrta 

u Seocu s učiteljem Franjom Tomašićem, 19. god.: peta u 
Dragovcima s 50-godišnjim učiteljem Franjom Krečmaje- 
rom.i f 

Svi su ti učitelji završili »cursum pedagogicum minorem«, 
a za taj pedagoški tečaj bili su izabrani posredovanjem voj¬ 
ničke uprave. Morali su, dakako, odgovarati kriterijima, a 
to je značilo da su morali biti sposobni, nadareni i na dobru 
glasu kao vjernici. Po završenom tečaju postali su »docen- 
tes«, tj. nastavnici. 

I trivijalne i nacionalne elementarne škole pohađala su 
djeca obaju spolova, samo s tom razlikom što su se u na¬ 
cionalnu školu upisivala nakon navršene 7. godine, škola nije 
trajala tri, nego dvije godine. U njoj se učilo »necessaria 
necessitate medii et praecepti«, tj. sve najvažnije vjerske isti¬ 
ne nužne za spasenje, a iz katekizma o Bogu Stvoritelju. 

Tzv. »Catechismus diocesanus« tumačio je zbog jedinstveno¬ 
sti gradiva sam župnik, i to ili u crkvi za vrijeme nedjeljne 
svete mise, ili na vjeronaučnoj pouei u adventu i u korizmi. - | 

Djeca su u tim školama naučila čitati i pisati. U svim tim I 

školama bilo je g. 1841. ukupno 170 djece. Školska djeca ! 

imala su i svoga katehetu, novokapelačkog kapelana Antuna v 

Mlinarića, koji je dva puta tjedno, srijedom i subotom, ka- 
tehizirao u školi. Učitelji su također češće u tjednoj nastavi 
ponavljali kršćanski nauk. »Magister trivialis« je u školi po¬ 
učavao dva mladića u erkvenim popijevkama. Oni su dobro 
napredovali, a nedjeljom i blagdanom su s učiteljem pjevali 
uz orgulje. Kanonski je vizitator očito bio zadovoljan radom 
škole, jer je istaknuo da djeea vrlo rado posjećuju školu. 

Spomenuli smo da se vjeronaučna obuka ili evangelizaci¬ 
ja vjernika održavala i u crkvi prigodom nedjeljnih misa, u 
adventu i u korizmi. Tako se ono što su djeca u školi na¬ 
učila produbljivalo u crkvi i u obiteljskoj kući. Crkva je na 
taj način vršila prvorazrednu kulturnu misiju u vrijeme kad ] 

još nije bilo organiziranih škola u našem smislu riječi. Na- { 

ravno da je zbog toga narod bio pobožan, odan Crkvi i 
svećenicima, u kojima je gledao svoje učitelje, savjetnike i 
pomagače. Javnih grešnika nije bilo, rastavljeni i mješoviti 


1 K. V. 1841., 195 - 197. 


brakovi bili su nepoznata stvar.2 Jedino su muškarci i onda 
psovali, ali manje nego danas. Nedjeljom i blagdanom svi 
su išli u crkvu. Mise su bile u 8 i 10 sati. Nakon evanđelja 
svećenik je zajedno s narodom ponavljao redom »Caput 
doctrinae. christianae«, tj. glavne kršćanske istine, tumačio 
ih, obavio navještaje i završio s molitvama koje svaki kršća¬ 
nin mora znati napamet, školska djeca imala su svaki dan 
u jutro u 7 sati školsku misu, koja je u Novoj Kapeli uki¬ 
nuta tek 31. srpnja 1923. Tzv. »catecheticae institutiones« ili 
vjerska pouka održavala se obično prije večernjice, a posebni 
ispiti iz vjeronauka održavali su se u vrijeme korizme kao 
priprava za uskrsnu ispovijed. 

Intenzivnija vjerska pouka bila je u adventu. 

Dvadeset šest godina nakon ovog zanimljivog prikaza dje¬ 
lovanja škola u župi Nova Kapela nalazimo izvješće kanon¬ 
skog vizitatora iz g. 1867., koje na području župe spominje 
5 škola: jednu trivijalnu s 4 razreda i četiri nacionalne s 
dva razreda. 

Nacionalne škole nalazile su se u ovim selima: 

1. Škola u Magić Maloj brojila je 25 đaka. Učitelj je bio 
19-godišnji Ivan Šebelić, koji nije imao pedagoškog tečaja. 

2. Škola u Sičama imala je 40 školaraca, a učitelj je bio 
25-godišnji Ivan Kalajđić, koji je ujedno bio i »ludi ma¬ 
gister«. 

3. Škola u Seocu brojila je 26 učenika. Učitelj je bio 
17-godišnji Antun Kovačevič. 

4. škola u Dragovcima s djecom također iz Ratkovice. 
Učitelj je bio Adam Tomašič, 20 godina star. 

U trivijalnoj školi u Novoj Kapeli bio je te godine uči¬ 
telj Andrija Mikjević, rodom iz Bebrine, 26 godina star, a 
završio je dvogodišnji kurs iz pedagogije. On je djeci pre¬ 
davao slijedeće predmete: u 1. razredu mali katekizam; u 
2. i 3. razredu veliki katekizam. Razlika se sastojala u tome 
što je 2. raz. obrađivao gradivo do poglavlja o milosti opće¬ 
nito (»de gratia in genere«), a 3. raz. je uzimao preostalo 
gradivo, 4. raz. je obrađivao poteškoće koje je predložio žup¬ 
nik da se obrađuju. Bila je to neka vrsta apologetike ili 

2 Tek se g. 1907. spominje u župi jedna jedina mješovita ženidba. Usp. 
K. V. 1907., 311. 

obrane našeg vjerovanja. Župnik ili kapelan je dolazio dva 
puta tjedno u školu, ispitujući i provjeravajući znanje uče¬ 
nika. Osim katekizma djeca su učila aritmetiku, čitanje, 
biblijsku povijest i njemački jezik. Ukupno je u školi bilo 
95 učenika. 

U usporedbi s prijašnjim školovanjem učitelja sada je 
učinjen i jedan napredak. Svi su, naime, učitelji završili 4 
razreda škole u Novoj Kapeli, što je ipak bilo više od običnog 
pedagoškog kursa. Njihova školska sprema bila je dostatna 
za ono što su djeci pružali: računanje, pisanje, čitanje i 
kršćanski nauk. Njima je obilno u nastavi pomagao i kate¬ 
heta, koji je u školi ponavljao ono što su slušali učenici u 
1. i 2. razredu škole u Novoj Kapeli. 

Nastala je jedna promjena i u dobi u kojoj su djeca 
morala poći u školu. Ona su se obično upisivala u školu na¬ 
kon završene 8. godine života. Oni koji su u nacionalnim 
školama završili dvogodišnje školovanje i pri tome pokazali 
bolji uspjeh bili su upisani u trivijalnu ili njemačku školu 
u Novoj Kapeli, dobivši tako priliku za »više« školovanje, 
koje im je otvaralo vrata za buduće zvanje učitelja, časnika, 
činovnika ili svećenika. Oni pak koji nisu redovito poha¬ 
đali dvogodišnju nacionalnu školu ili su pokazivali vrlo slab 
napredak morali su ponavljati godine školovanja tako dugo 
dok nisu svladali osnove abecede, a onda su se otpuštali iz 
škole.3 Od sada pa sve do kraja drugog svjetskog rata službu 
orguljaša u crkvi obično je vršio učitelj. Za svoju orguljašku 
službu dobivao je godišnju plaću iz crkvene i općinske bla- 
gajne.4 

Uoči prvog svjetskog rata u župi je bilo 7 škola, od ko¬ 
jih su se tri nalazile u Novoj Kapeli, a ostale u Sičama, Magić 
Maloj, Seocu i Dragovcima. Župnik i kapelan bili su vrlo 
zauzeti katehizacijom u školama, jer se spominje da kapelan 
Alojzije Tepeš ne dospije pisati svoje propovijedi. On je, 
naime, bio tako zauzet katehizacijom u 7 škola župe, u kor 
jima je dnevno po dva sata u pojedinoj školi predavao vjero¬ 
nauk, da nije dospijevao ispuniti taj crkveni propis. Djeca su 


3 K. V. 1867., 35 - 36. Vidi također zapis pod naslovom »De cultu divino, 
aliisque religionis exercitiis«, 28 - 29. 

4 God. 1907. učitelj ■ orguljaš dobivao je iz crkvene blagajne godišnje 40 kr., 
a iz općinske 120 kr. Vidi K. v. 1907., 310. 


i nadalje marljivo pohađala školu. Za gimnazijalce koji su 
se kanili posvetiti svećeničkom zvanju postojala je još uvijek 
zaklada Tome Grgurevića, iz koje su se materijalno pomagali 
kandidati za svećenstvo.^ 

Škola' u Novoj Kapeli bila je očito na dobru glasu. Kad 
je biskup J. Haulik 1841. g. u svibnju posjetio školu prigo¬ 
dom potvrde, bio je zadovoljan pokazanim znanjem učenika, 
a najbolje je nagradio. Iako je pjevanje »ludi magistra« i 
njegova zbora bilo lijepo, biskup je ipak upozorio župnika 
da je bolje da pjeva »totus populus«, čitav puk. Primijetio 
je da bi djeca na propisanu katehezu u popodnevnim satima 
trebala dolaziti u većem broju. 

U prostorijama u kojima se u Novoj Kapeli održavala 
školska nastava već smo govorili. Kad je g. 1889. nekadaš¬ 
nja zgrada kumpanije predana općini, bio je jedan njezin 
dio preuređen za školu i za stan učitelja, a drugi dio sa zgra¬ 
dama u kojima su bili časnici, kapetan i kumpanijski liječ¬ 
nik, bio je rasprodan na javnoj dražbi. Novu školsku zgradu 
dobilo je Seoce g. 1882. Nova Kapela doživjela je veliku sve¬ 
čanost prigodom blagoslova nove školske zastave g. 1888. Tom 
je zgodom na novokapelačkom vašarištu priređena svečana 
gozba, na koju je bila pozvana sva ondašnja inteligencija s 
općinskim vijećnicima na čelu. 

Prvi svjetski rat donio je i velike promjene u školstvu. 
Vjeronaučna se nastava,, međutim, i dalje redovito odvijala 
u školama, a svećenik je još uvijek bio dragi gost u učitelj¬ 
skim sredinama. Oni su zajedno, upotpunjujući se, odgojno 
u većoj ili manjoj mjeri, vodili i organizirali mladež. Tek 
su korjenite promjene nakon drugog svjetskog rata i službe¬ 
no odvajanje države od Crkve unijeli nove odnose, koji su 
svećenike katehete udaljili iz škola, a mogućnost evanđeoske 
poruke vezali samo uz crkvu kao sakralni prostor. 

Razvojem zdravstvene službe početkom 20. stoljeća ne¬ 
stao je i religiozni karakter zvanja primalje ili babice. God. 
1867. spominje k. v. Barbaru Zdjelarović, udovicu, staru 40 
god. Slijedeća k. v. g. 1907. više ne spominje službu prima¬ 
lje, što znači da se ona više nije smatrala religioznom 
i^nkcijom.6 

5 K. V. 1907., 310 - 312 , 316. 

6 K. V. 1867., 32; K. v. 1907., 309 - 316. 

7. Razne crkvene organizacije i udruženja 


8. Pobožne zaklade i dobrotvori 


O prvim bratovštinama u župi, »Doctrina Christiana« i 
»Klanjatelji Presvetog Sakramenta«, već smo govorili. Okruž¬ 
nicom od 15. lipnja 1851. zagrebački biskup Juraj Haulik 
(1788 - 1869.) potakao je svećenike da u svojim župana osni¬ 
vaju bratovštine Srca Marijina. Želio je da se pobožnošću 
prema Srcu Marijinom podigne vjerski život. Godine 1854. 
preporučio je osnivanje bratovštine Djetinjstva Isusova, a 
godinu dana kasnije i »Bratovštinu presv. Srca Isusova«.i Da 
bi svoje svećenike potaknuo na intenzivniji duhovni život 
i oduševio ih za njihovo dušobrižničko djelovanje, uveo je u 
zagrebačku biskupiju prve trodnevne duhovne vježbe za sve¬ 
ćenike. One su se trebale održavati svake godine. Plodovi 
takvog rada uskoro su se pokazali. Već god. 1853. prema 
zapisu župnika M. A. Babića — u »Bratovštinu Srca Mari¬ 
jina« »jesu mnogi željno pristali«, tako da se u prvom »ime- 
noslovu« god. 1852. nalazilo 214 članova, u drugom iste go¬ 
dine 129, a u trećem od kolovoza g. 1854. čak 149 članova 
više.2 

Potkraj iduće godine u bratovštinu je bilo upisano opet 
188 novih članova. 

Kanonska vizitacija g. 1907. spominje u župi još dvije 
bratovštine: »Apostola! molitve« i »Treći red sv. Franje«. O 
njima, međutim, kasnije ne nalazimo nikakvih vijesti.3 

Za vrijeme prvog svjetskog rata i neposredno nakon nje¬ 
ga počeo se r,azvijati kult prema Srcu Isusovu, pospješen 
posebno utjecajem pučkih misija, koje su u župi g. 1927. i 
1938. obavljali isusovci. Tako se spominje da su članice 
»društva Srca Isusova« sudjelovale u svečanom dočeku bisku¬ 
pa Premuša prigodom dijeljenja sakramenta potvrde u župi. 
Za vrijeme misija g. 1938. proširilo se »Društvo djevojaka 
Presv. Srca Isusova« za 100 novih članica.^ 


1 VELIMIR DEŽELIĆ ST., Kardinal Haulik nadbiskup zagrebački 1788- 1869. 

(Zagreb 1929.) 112. 

2 Spomenica I, 44. 

3 K. V. 1907., 311. 

4 Spomenica I, 110, 115. 


Osim zaklade župnika Tome Grgurevića i župnika Josipa 
Tajspergera u korist građana Požege, u župi se spominju 
osobe koje.su osnovale tzv. altarije ili misne zaklade, iz čijih 
se kamata godišnje služio određeni broj misa, već prema 
tome kako je zakladatelj odredio. Zaklade su se mogle usta¬ 
novljivati ili za života ili oporučno. Ako je zakladatelj svoju 
zakladu ostvario za života, to se moralo učiniti pred župni¬ 
kom i u nazočnosti dvojice crkvenih starješina ili svjedoka. 
U propisno sastavljenoj darovnici ili zapisniku bila je točno 
označena namjena zakladatelj a, položena svota, vrijednosni 
papiri ili darovano zemljište. Zapisnik potpisan od zaklada- 
telja, župnika i dvojice odbornika slao se duhovnoj oblasti 
s molbom da se zaklada odobri. Ako je zakladatelj svoju 
zakladu ostavio oporučno, onda je državno odvjetništvo iz¬ 
vješćivalo duhovnu oblast o posljednjoj volji zakladatelja, 
dostavljajući legat za ostvarivanje zaklade. Tako su pobožne 
zaklade spadale pod isključivu nadležnost crkvene vlasti. Imo¬ 
vinom pobožnih zaklada upravljao je u svakoj pojedinoj župi 
župski crkveni odbor. Prema crkvenoj odredbi u svakoj se 
sakristiji morala izvjesiti tablica ili »tabela«, na kojoj su 
morale biti označene sve misne zaklade dotične crkve s nazna¬ 
kom kada i koliko se misa mora odslužiti. 

Zbog političkih, ekonomskih i društvenih promjena koje 
je sa sobom donio drugi svjetski rat bilo je potrebno redu¬ 
cirati velik broj zakladnih misa, za koje više nisu postojale 
glavnice niti u novcu, niti u nekretninama. Zato je 1967. g. 
Nadbiskupski duhovni stol u Zagrebu odredio* da se u župi 
Nova Kapela ima godišnje odslužiti jedna misa »pro piis 
fundatoribus«, tj. za sve pobožne zakladatelje. Ta se praksa 
održala sve do danas.i 

God. 1867. navedene su sve misne zaklade u župi s nji¬ 
hovim glavnicama: 

1. Toma Grgurević, župnik, ostavio je 100 for. za 10 misa 
godišnje. 


1 Usp. dopis Nadbiskupskog duhovnog stola u Zagrebu, br. 178 - 1967. kao 
odgovor na dopis župnog ureda Nova Kapela od 16. siječnja 1967. br. 13.: Arhiv 
župe Nova Kapela. 

2. Franjo K. Celčić, župnik, ostavio je 200 for. za 10 
misa godišnje. 

3. Franjo K. Celčić, župnik, ostavio je ponovno 99. for. 
za 3 mise. 

4. Ivan Krstitelj Miljević, župnik, ostavio je 86 for. za 

3 mise. 

5. Elizabeta Kovačević ostavila je 100 for. za 5 misa 
godišnje. 

6. Nikola Blažević, župnik, ostavio je 200 for. za 10 misa 
godišnje. 

7. Elizabeta Kovačević ostavila je 170 for. sa željom da 
se kamati te glavnice godišnje podijele župama Cernik, Nova 
Gradiška, Pleternica i Nova Kapela u kojima neka se go¬ 
dišnje odsluži jedna sveta misa za pokoj njezine duše. 

8. Nikola Filipović ostavio je 200 for. za 10 misa go- 
dišnje.2 

Tim se misnim zakladama pridružio i trgovac iz Nove 
Kapele Aleksandar Seitz, koji je 1889. g. ostavio 100 for. 
da se u njegovoj kapelici na župnom groblju godišnje reknu 

4 mise i da se kamatima popravlja i uzdržava ograda oko 
župnog groblja.3 

Osim navedenih zaklada župa Nova Kapela imala je ve¬ 
lik broj dobrotvora, plemenitih žena i muževa, koji su župnu 
crkvu i filijalne kapele ili materijalno pomagali, ili im opo¬ 
ručno ostavljali svoju imovinu. Tako je g. 1850. Veronika 
Filipović r. Gašy, udovica trgovca Mate iz Nove Kapele kbr. 
2, darovala novac za kupnju svijeća koje će gorjeti pred 
Gospinim kipom na glavnom oltaru. Ista je žena darovala 
crkvi velik crveni barjak, na kojem se na jednoj strani na¬ 
lazila slika sv. Veronike, a na drugoj sv. Matije. Nikola Vra- 
čić iz Magić Male darovao je za novu kapelu u svome mjestu 
g. 1877. sliku »sv. Ivana IJsjekovca«, koja je bila izrađena 
u Neutischeimu u Moravskoj. Prigodom prekrivanja limom 
tornja župne crkve, nabave nove jabuke na tornju i njezina 
pozlaćivanja, kao i prigodom gradnje kapele u Dragovcima 
župniku je posebno pomogao i išao mu na ruku tadašnji 
načelnik općine Nova Kapela, umirovljeni natporučnik Petar 

2 K. V. 1867., 32- 35. Spomenica I, 41., napominje da je Lizabeta ud. Luke 
Kovačevića 1. prosinca 1852. ostavila spomenutu zakladu. 

3 K. V. 1907., 309 - 310; Spomenica I, 79. 


Pavić i trgovac Aleksandar Seitz. Veletrgovac iz Kostajnice 
Mijo Miškić i njegova supruga Anka r. Seitz poklonili su 
crkvi veliki viseći svijećnjak, koji se nalazio pred glavnim 
oltarom. Dirljiv je bio dar što ga je župnoj crkvi ostavio i 
jedan novokapelački siromah. Marko Peić. On je g. 1887. 
umro u bolnici u Novoj Gradiški. Kako nije imao djece, 
ostavio je čitav svoj skromni imetak župnoj crkvi. Taj je 
imetak »sastojeći se iz žalosne kućne zgrade i nekoliko rali 
zemljišta« prodan za 149 for.^ Tom je novcu A. Seitz prido¬ 
dao 40 for., a njegova kćerka udata za M. Miškića iz Kostaj¬ 
nice poklonila još 30 for., dok je crkvena blagajna prido¬ 
dala još daljnjih 330 for., pa je tim novcem obnovljen glavni 
i dva pokrajna oltara, zajedno s propovjedaonicom. Radove 
je obavio majstor Wagmeister, zlatar u Zagrebu. Aleksandar 
Seitz omogućio je i proširenje groblja, kad je g. 1888. kupio 
zemljište uz groblje koje je pripadalo zadruzi Mate Kalaj- 
đića iz Nove Kapele i poklonio ga župnoj crkvenoj općini 
kako bi se moglo proširiti groblje. Mato Tomljenović, »poljo¬ 
djelaca iz Siča kbr. 8, platio je g. 1893. troškove bojadisanja 
kapele u Sičama. Mato Miletić, kovač iz Seoca, poklonio je 
župnoj crkvi novi križni put nabavljen u Beču i platio okvire 
za slike koje je izradio domaći stolar Petar Božiček. Na 
putu iz Magić Male u Štivicu, na »križoputju« nedaleko od 
sela podigao je svojim troškom Petar Suknaić iz Magić Male 
kbr. 11 novi križ. Iste godine na kraju Seoca sagradila je 
Mara Pakivac iz Seoca kbr. 32 novu malu kapelicu.® 


9. Dani kuge, glada, rata i poplava 

Na prostranom području župe još nisu bile posve zacije¬ 
lile rane od teških turskih haranja, a već su stanovništvo 
zadesile druge velike nevolje: kuga, glad i novi ratovi. Ne¬ 
uređene zdravstvene prihke pogodovale su zaraznim bolesti¬ 
ma. Bez liječnika i lijekova zarazne su se bolesti širile ve¬ 
likom brzinom, upravo gutajući ljudske živote. Jedina nada 
u tim teškim nevoljama bila je molitva i predanje u Boga, 
koji je jedini kadar donijeti bolje sutra. 

4 Spomenica 1, 78. 

5 Spomenica I, 79, 80, 82, 83. 

Selo Gornji Lipovac zavilo se u crno kada se samo u 
jednom danu moralu zauvijek oprostiti od 27 svojih stanov¬ 
nika, muževa, žena i djece, koji su se utopili 7. kolovoza 
1772. u vodama nezapamćenog proloma oblaka. Sve se do¬ 
godilo iznenada, u pola osam sati ujutro, kada se iz tmastih 
oblaka koji su se nadvili nad selom sručila kiša. Voda s 
obronaka Požeške gore i nabujali potoci nosili su smrt. Žrtve 
te teške nesreće pokopao je na groblju oko kapele sv. Luke 
kapelan Ivan Wittman. 

Velike poplave i vrlo slaba ljetina g. 1787. prouzročile 
su velik broj mrtvih u župi, a rat s Turcima, koji je g. 9. 
veljače iste godine započeo na granici, još je više ljudi zavio 
u crno. Rat je oduvijek kosio ne samo živote vojnika na 
bojnom polju već i nevinog stanovništva kod kuće. Tako 
su vojnici koji su se g. 1810. vratili »ex bello gallico« donijeli 
u župu zarazne bolesti, od kojih je u ožujku umrlo 59, a u 
travnju 36 osoba. Samo u jednom danu sahranjeno je tom 
prilikom 9, a drugom 6 osoba. Od sil]^;|i poplava Save po¬ 
sebno je stradavalo selo Siće. Od g. 1814. do 1817. poplave 
su prouzročile nerodne godine. Nastala je velika glad, tako 
da je župnik svoje prihode podijelio najugroženijima. God. 
1819. Sava je opet iza sebe ostavila opustošena polja. Gornja 
sela, pošteđena od voda Save, bila su izložena drugim nepri¬ 
likama. Tako je 1820. g. tuča uništila polja Matičevljanima, 
šušnjarcima i Dragovljanima. Ta je mjesta iduće godine 
zahvatilo tako snažno nevrijeme da je vjetar čupao voćke s 
korijenjem, a uz kraljevsku cestu tom su prilikom stradale 
lipe zasađene g. 1750. Slično nevrijeme pohodilo je 1822. 
g. Ratkovicu, gdje je 22. srpnja na blagdan sv. Marije Magda¬ 
lene snažan vjetar zbacio polovicu krova s crkve sv. Mihaela, 
odnijevši ga daleko od crkve. Da bi ubuduće od sebe odvra¬ 
tili takvu Božju kaznu (»divinam poenam«), zavjetovali su se 
Dragovljani i Ratkovljani da će se ubuduće na blagdan Marije 
Magdalene uzdržavati od svih poslova i da će u svojoj crkvi 
prisustvovati svetoj misi.i God. 1828. mnogi su umrli od 
upale grla i groznice. Iduće godine bila je zima tako oštra 
da se rijeka Sava zamrzla te su preko nje mogli hodati i 
ljudi i životinje. God. 1830. bila je u znaku potresa, koji se 
ponovio g. 1834. i g. 1858. 

1 Spomenica 21. 

Zarazna bolest kolera često je posjećivala župu. G. 1831. 
pojavila se u Orubici, gdje je bilo pimo mrtvih, ali je u 
župi od te opake bolesti stradalo samo troje ljudi. Slije¬ 
deći njezin posjet (g. 1836.) stajao je mnoge života. Svoj 
smrtonosni,hod započela je u Ma^ć Maloj, pokosivši 30 ljud¬ 
skih života. Posljedice revolucionarne 1848. g. bile su za 
župu tragične. Vojnici povratnici iz rata donijeli su u župu 
tifus, koji je »kosio ametice i mnoge bacio u naručaj smrti«. 
U župi je do kraja 1848. g. umrlo 189 ljudi, dok se rodilo 
samo 131 dijete. God. 1849. smrt je pohodila čak 298 puta 
župu. Rođenih je bilo samo 64. Kratelj ili kolera opet se 
pojavila u Seocu, gdje su umrle 4 osobe. Slijedila su sela 
Sušanje s 9, Batrina s 15, Siče s 48, Nova Kapela s 5 i Dra- 
govci s 10 mrtvih. U krvavim godinama 1828 - 1849. stanov¬ 
ništvo župe je posebno stradalo, tako da se broj stanovnika 
u odnosu prema g. 1804. osjetno smanjio. Najviše su stra¬ 
dala u tom pogledu sela Magić Mala, Siče i Sušanje. Jedino 
su sela Dragovci, Ratkovica i Bili Brig povećala broj sta¬ 
novnika.® U kolovozu g. 1853. epidemija je ponovno zahva¬ 
tila stanovnike župe. Tom je prilikom umrlo čak 250 ljudi, 
tako da je potreseni kroničar zapisao: »Oslobodio nas u bu¬ 
duće G. Bog takvog pomora«.® 

Prvi svjetski rat ponovno je otvorio stare rane. G. 1915. 
u župu se s ratišta preselila kolera, od koje je umrlo 15 
ljudi. Uz nju su harale i crne kozice ili boginje, koje su 
pokosile 40 ljudskih života, a bilo je i slučajeva tifusa. Po 
povratku vojnika iz rata u jesen g. 1918. zaredale su krađe, 
pljačke i mučenja. Vraćajući se s oružjem kući, vojnici su 
krali i pljačkali. Na kolodvoru su 28. listopada ubijena dva, 
a 30. listopada još 3 vojnika nepoznate vjere, imena i pre¬ 
zimena. Pokopani su bili u zajedničkoj grobnici. Ubili su ih 
mađarski vojnici, koji su se morali povući čim se pročulo 
da je Narodno vijeće preuzelo vlast u Hrvatskoj. Ne shva¬ 
ćajući slobodu u pravom smislu riječi, neki su pojedinci 
iskaljivali svoj bijes nad vlastelinima, trgovcima i svećeni¬ 
cima. Palili su, pljačkali i prijetili svećenicima. Neki su 
govorili da »nema Boga, da ne treba Crkve i da ne tre- 

* Nav. dj., 35. 

» Nav. dj., 45. 

baju popa«.4 Da bi se spriječilo najgore, bila je organizi¬ 
rana »Narodna straža«, koja je kroz više tjedana čuvala sta¬ 
novništvo. Tako je Nova Kapela i cijela župa bila pošte¬ 
đena od većih paleža, krađa i pljačkanja. 

Za stanovnike župe Nova Kapela bio je uvijek bolan do¬ 
gađaj kad su se žene i djeca morali rastajati od svojih mu¬ 
ževa i očeva, vojnika krajišnika, koji su odlazili gotovo na 
sve ratne pohode diljem Emrope. Otkako se ban Josip Jelačić 
16. srpnja 1848., putujući iz Srijema prema Požegi, zadržao u 
Batrini i pozvao graničare na obranu domovine. Vojna kra¬ 
jina se pokrenula. Krajišnici su se opet kao za vrijeme 
baruna Trenka spremali za vojne pohode. Već 12. siječnja 
1848. otputovala je u Italiju 1. legija iz Gradiške, sastavljena 
od 12 centurija, da bi sudjelovala u »smirivanju tamo na- 
stalih pobuna« .5 

Druga legija priključila se prvoj nešto kasnije, da bi 
se kasnije priključila vojsci bana Josipa Jelačiča na njezinu 
pohodu u Mađarsku. Te je godine župa Nova Kapela u pet 
gradiških legija imala čak 320 vojnika. Slaba ljetina, glad 
i tifus, devalvacija novca kao posljedica rata, nameti zbog 
troškova rata, sve je to pogodilo i vrlo osiromašilo stanov¬ 
ništvo župe, tako da je župnik odlučio ne ubirati lukno od 
onih kuća koje su imale nekog svog člana u vojsci. U trav¬ 
nju 1861. g. opet je iz župe u sastavu 3. i 4. legije, koja je 
preko Siska krenula prema Istri, bilo 140 vojnika. Okupaciju 
Bosne i Hercegovine od strane Austro-Ugarske g. 1878. gle¬ 
damo danas drukčijim, kritičkijim okom. Ali moramo se 
staviti u položaj kršćana iz turskih pograničnih područja, 
koji su stotine godina živjeli u neprekidnom strahu pred 
»nekrstom« i bili izloženi teškim progonstvima zbog svoje 
vjere, da bismo bar malo mogli naslutiti oduševljenje koje 
je obuhvatilo krajišnike kad su saznali da je 29. srpnja 
kršćanska vojska kod Broda prešla u Bosnu. Oduševljenju 
nije bilo kraja! Kroničar je zapisao da je »Turčinu odzvo¬ 
nilo« i da je »poslije četiristogodišnjeg robovanja došao dan 
oslobođenja«.« Krajina je bila ponosna na svoju vojsku. 
Nekako u to vrijeme se rijeka Sava, probivši nasip kod 

4 Nav. dj., 94. 

5 Nav.dj., 31. 

6 Nav. dj., 72. 

178 


S7ry‘--20J^ mivča po 

' Dubočca, izlila iz svog korita i poplavila cijeli ovaj kraj. 
General Josip Filipović naredio je vojsci da napravi pon- 
tonske mostove i uredi nasipe. Poplava je bila tako velika 
da se cijelo to područje pretvorilo u nepregledno more. 

Prvi svjetski rat opet je doveo vojnike u Novu Kapelu. Na 
svom putu prema istoku vojska je prolazila i kroz Novu Kape¬ 
lu. Tom je prilikom iz župne crkve ukraden kalež s patenom. 
Došla je i dvostruka rekvizicija zvona. Ali kako se rat sve 
više razmahivao sve je više rasla i pobožnost. Vojnici su, 
gledajući smrti u oči, zazivali Božju pomoć, pristupali sakra¬ 
mentima i od svojih kod kuće tražili da im pošalju krunice 
i škapulare. Ljudi su se molili za skori svršetak rata i sretan 
povratak svojih s ratišta. Svaki dan poslije sv. mise sveće¬ 
nici su molili litanije Svih svetih s molitvama, a nadbiskup 
A. Bauer je odredio da župnici moraju svaki mjesec služiti 
jednu svetu misu za poginule u ratu. U to se vrijeme pro¬ 
širilo štovanje Srca Isusova i Marijina. 
j Spomenuli smo česte poplave, od kojih je posebno stra- 

"7 davalo selo Siče. U studenom g. 1851. Sava je opet popla¬ 
vila ovo područje. Poplava je bila veća od one g. 1838. U 
Sičama je voda doprla do kapele. Mnogi su se morali iseliti 
iz svojih kuća. Poplava se ponovila i u iduće dvije godine. Tek 
se 27. svibnja 1853. Sava povukla u svoje korito, tako da 
su ljudi i bez čamaca mogli doći u župnu crkvu. To znači 
da su Sićani često mogli doći na misu samo svojim čamci¬ 
ma. Naravno, u svakoj nesreći ima i malo sreće. Tako su 
stanovnici Siča nakon povlačenja Save u svoje korito dola¬ 
zili do mnoštva ribe. Međutim, negativne posljedice stalnih 
poplava odrazile su se i na vjerski život Sićana, posebno na 
njihov loš običaj da još i danas vrlo mali broj ljudi iz Siča 
ispraća na groblje svoje mrtve. Nekad, kad su zbog poplava 
svoje mrtvace prevozili u čamcima, nisu mogli u većem broju 
prisustvovati sprovodu. Taj se običaj, nažalost, zadržao sve 
do danas, iako je rijeka Sava već davno prestala biti ono 
što je bila u prošlosti. 

Nisu samo »vlažne« godine donosile nesreću u sela novo- 
kapelačke župe. Nakon poplava i obilnih kiša dolazile su i 
mršave, sušne godine. God. 1822. po prvi put su presušili i 
potoci. Suša je jedino pogodovala vinogradima, ali čovjek ne 
živi samo od vina. G. 1839. ona je stvorila i prve »Gast- 

arbeitere« u župi. Mnogi su, da bi preživjeli, otišli za ljeti¬ 
nom u druge dijelove Slavonije i Srijema. Slaba žetva g. 
1848. pogodila je i župnika, jer od donjih sela nije dobio 
gotovo ništa za svoje uzdržavanje. Još su jednom g. 1854. 
župljani morali kucati na tuđa vrata da bi za sebe i svoje 
izmolili malo hrane čak u Osijeku. Te godine Sava je zbog 
suše bila tako plitka da se kod Svinjara gotovo bez pogibli 
»na onu stranu preiti moglo« 

Sve te teškoće nisu ipak mogle slomiti vjeru župljana u 
Boga i ljepšu budućnost. One su svećenike i vjernike još 
više povezivale u jednu veliku obitelj, u kojoj je svaki sva¬ 
kome želio pomoći, ne gledajući pri tom na sebe i ne štedeći 
svoje snage. Ta povezanost vjernika župe Nova Kapela u 
zajedničkim pothvatima za dobro cijele župske zajednice za¬ 
divljuje. Ona će i u najnovijoj povijesti doći do punog izra¬ 
žaja. Za stvar Božju i Crkve oni su kadri podnijeti i naj¬ 
veće osobne žrtve. Kao da u njima još uvijek živi prastari 
duh prkosnih i ponosnih krajišnika, koje sve životne nedaće 
nisu mogle slomiti, a njihovu im vjeru nitko nije mogao 
oteti. 

7 Nav. dj., 46. Za sve ostale podatke vidi Spomenica 1, 9-94. 


10. Dani veselja i radosti 

Osim redovitih godišnjih župnih svetkovina povezanih uz 
zaštitnike pojedinih filijalnih kapela i župne crkve, a po¬ 
sebno dva velika vašara — jedan na 8. nedjelju po Duhovima 
(dan posvećenja crkve), a drugi na Ime Marijino ili u nedje¬ 
lju po Maloj Gospi, kad su »na zavit i ispovid« dolazili vjer¬ 
nici iz susjednih župa, pa čak i od Stare Gradiške — župa 
je doživljavala i posebne, prigodne dane radosti i veselja. 
Nabrojit ćemo samo neke najvažnije i najznačajnije. 

U posebnom sjećaju vjernika ostao je posjet biskupa 
Jurja Haulika i njegova tajnika Pavla štoosa, pjesnika hrvat¬ 
ske elegije »Kip domovine« župi 1. i 2. svibnja g. 1841. prigo¬ 
dom dijeljenja sakramenta potvrde, koji je primilo 500 krizma¬ 
nika. Župnik Nikola Blažević je zajedno s velikim brojem 


svećenika i mnoštvom vjernika dočekao biskupa na granici 
župe. Nakon pozdravnog govora slijedio je svečani ulazak u 
župnu crkvu, popraćen grmljavinom mužara i pušaka. Idućeg 
dana ujutro narod je u procesiji pratio biskupa od župnog 
dvora do' crkve. Nakon krizme, procesija je krenula na 
groblje, zatim natrag u crkvu i konačno u župni dvor. Zatim 
je biskup posjetio školu, gdje je nagradio najbolje đake, a 
nakon objeda nastavio je put za Matičević. 

O boravku bana Josipa Jelačića u Batrini i o oduševlje¬ 
nju kojim su ga pozdravili stanovnici župe već smo govorili. 
A^de mise uvijek su prihka za veliku svečanost. Novo- 
kapelačka župa već dugo nije imala priliku da proslavi pri- 
micije svog domaćeg sina. To je vjerojatno bio razlog što 
su se vjernici zaželjeli mladomisničkog slavlja. Zato je na 
Malu Gospu 1851. g. na »dan godovni župske crkve« služio 
prve svetu misu Krunoslav Pavić, rodom iz Nove Gradiške, 
koji je odmah bio određen za drugog kapelana u župi. Pro¬ 
povijedao je njegov drug i prijatelj, domaći kapelan Josip 
Kraljević. Osam godina kasnije, na dan posvete crkve, 7. 
kolovoza 1859., župa je bila ponovno na nogama. Ovaj put 
je mladu misu imao domaći sin Franjo Miletić, r. 1833. u 
Novoj Kapeli, sin učitelja Matije, koji je trenutačno službovao 
kao učitelj u Okučanima. Propovijed je održao domaći ka¬ 
pelan Josip Smiljanić.i 

Iste godine župu je ponovno posjetio, sada nadbiskup i 
kardinal J. Haulik i zadovoljan znanjem djece u školi podi¬ 
jelio im darove u srebru i zlatu. 

Hrvatski ban J. Sokčević posjetio je 16. studenog 1861. 
župnu crkvu i zadržao se u župnom dvoru sa svojom prat¬ 
njom. Kad je iduće godine posjetio Oriovac, pozdravio ga 
je u ime svećenika Vojne Krajine biranim riječima novo- 
kapelački župnik M. A. Babić. Mladu misu 26. srpnja 1863. 
služio je u Novoj Kapeli Ivan Svatšek, sin stotnika Sigismun- 
da, koji je u Novoj Kapeli imao svoju kuću pod kbr. 28. On 
je bio sin stranca doseljenika, a bio je svećenik đakovačke 
biskupije.2 


1 Spomenica I, 51. 

2 Nav. dj., 64. 

Na već zaboravljena m ladomisnička slavlja ponovno je 
podsjetio Antun Abjanović, sin Pavla i Stane r. Miletić, r. 28. 
listopada 1865. u Seocu kbr. 18. On je prvu misu služio 20. 
srpnja 1890. Nakon kapelanovanja u raznim mjestima postao 
je župnikom u Oborovu, gdje je njegovom zaslugom izgrađen 
nasip na Savi, koji je za čitavu župu štitio od poplava. Nakon 
umirovljenja doselio se je u svoje Seoce i tu je 29. travnja 
1941. umro. Pokopan je na župskom groblju u Novoj Kapeli. 

Na veliku radost Dragovljana prikazao je svoju prvu 
svetu misu g. 1900. u župnoj crkvi Dragan Dellć, r. 30. travnja 
1875. u Dragovcima kbr. 13. Gimnaziju je pohađao u SI. 
Požegi i u Zagrebu, a studij teologije je završio u Budim¬ 
pešti. Specijalizirao je biblijske znanosti i orijentalne jezike. 
Nakon kratkog kapelovanja bio je g. 1904. imenovan drugim 
nadstojnikom nauka u orfanotrofiju u Požegi. Prijateljevao 
je s prof. dr Franom Barcem, tadanjim prefektom u istom 
zavodu. Na gimnaziji je predavao vjeronauk, latinski i 
hrvatski jezik, surađivao je u Katoličkom listu, a svojim je 
đacim ostao u ugodnom sjećanju zbog svog čvrstog karaktera 
i rodoljublja. Na dužnosti prefekta i profesora ostao je do 
g. 1910. kada je odlučio primiti župu u štivici. Zahvalivši 
se na župi g. 1921. postao je duhovnikom u bolnici milosrdnih 
sestara u Zagrebu, gdje je ostao sve do svoje smrti u srpnju 
1935.3 

Još će se jednom župa radovati zajedno sa svojim mlado- 
misnikom, kad je domaći sin Ante Donkovlć iz Batrine kbr. 
70 g. 1907. služio svoju prvu svetu misu. No njegov kasniji 
pristup starokatolicima rastužio je sve vjernike. 

Do prvog svjetskog rata župa je doživjela još dvije ve¬ 
like svečanosti Jedna je bila crkvenog, a druga svjetovnog 
karaktera. Župnik Stjepan Latković proslavio je naime 10. 
rujna 1893. na najsvečaniji način svoju zlatnu misu, a 29. 
studenog 1894. otvorena je željeznička pruga od Osijeka pre¬ 
ko Našica i Pleternice do Batrine s odvojkom za Požegu. 
Svečanosti otvaranja prisustvovao je i ban Dragutin Khuen 


3 Požeška kolegija. Spomenica o stogodišnjici 183S - 1935. (Slav. Požega 1935.) 
133, 145 - 146. — J. KEMPF, nav. dj., 524. 


Hedervary, tadašnji veliki eksponent mađaronske, protu- 
hrvatske politike u Hrvatskoj.^ 

Posebni milosni dani bili su kad su oci isusovci, Antun 
Ayala i Antun Gjurčev u župi održali prve pučke misije, i 
to 7. i 8.' lipnja 1863. Tim je prvim pučkim misijama 
prethodio sastanak svećenika u Matičeviću, 28. svibnja, na 
kojem je odlučeno da će se u župama ovoga kraja određe¬ 
nim redom obaviti pučke misije. Crkva je za čitavo vrijeme 
misija ili »svetog poslanja« bila puna ljudi, koji su čekali sve 
do kasnih večernjih sati da bi došli na red za ispovijed.® 
Slijedeće svete misije — nakon 37 godina — održane su od 
23. do 30. listopada 1900., a trajale su 7 dana. Misionari su bili 
isusovci Hinko Bontempo i Ivan Dvornik. Vjernici su marlji¬ 
vo pohađali propovijedi, a ispovijedi su pristupili i oni koji 
se odavna nisu ispovjedili. Misije su osvježile duh pobožnosti 
u župi. Iz filijalnih kapela narod je dolazio u župnu crkvu 
u procesijama i pod zastavom. A kad su misionari otišli u 
Petrovo selo, vjernici su odlazili i onamo da ih slušaju. Tako 
je domaći kapelan Josip Milković vodio onamo tako veliku 
procesiju, »kakva ovdje već davno nije bila vidjena«.« Sli¬ 
jedeće pučke misije u Novoj Kapeli održat će se tek 27 go¬ 
dina kasnije. One će, kao i sve naredne, doživljavati velik 
uspjeh kod vjernika. 

4 Spomenica I, 81. 

5 Nav. dj., 63. 

« Nav dj., 83. 


11. Stanovništvo (statistički podaci) 

Statističke podatke o stanovništvu župe Nova Kapela 
od g. 1775. do 1918. nalazimo djelomično u kemonskim vizi- 
tacijama, a djelomično u Liber memorabilium ili Spome¬ 
nici I.i 


1 K. V. 1780., 61; K. v. 1783., 54 - 55; K. v. 1802., 25 - 26; K. v. 1804., III; K. v. 
1810., 261; K. v. 1821., 295 - 297. Kanonske viziteicije iz g. 1841., 197 - 198. i 1907., 
311 imaju nepotpune statistike. Spomenica 1 , 38 - 64. donosi od g. 1821. do 1863. 
vrlo dragocjene podatke o broju godišnje rođenih, umrlih (umrlih više nego 
rođenih i vjenčanih). 

Godina 1780. 

Broj 

kuća 

Broj 

parova 

Broj osoba 
sposobnih za 
ispovijed pričest 

Broj 

potvrđe¬ 

nih 

Svih 

Nova Kapela 

23 

45 

16 

165 

170 

227 

Dragovci 

24 

32 

14 

149 

155 

216 

Ratkovica 

4 

7 

2 

20 

19 

33 

Stara Kapela 

13 

30 

10 

106 

116 

153 

Pavlove! i Ferić 

15 

31 

12 

125 

122 

172 

Matičević 

26 

41 

21 

148 

171 

257 

Veliki Lipovac 

55 

103 

29 

403 

419 

581 

šnšanje 

19 

46 

14 

156 

171 

219 

Bili Brig 

24 

40 

13 

158 

162 

219 

Bastra 

12 

42 

17 

136 

143 

216 

Magić Mala 

28 

72 

31 

249 

248 

387 

Siče Veliko 

73 

183 

54 

606 

604 

900 

Batrina 

35 

59 

19 

236 

246 

337 

Selce 

32 

104 

29 

337 

353 

526 

Ukupno: 

383 

835 

281 

2.994 

3.099 

4.443 

Napomena: 

Izuzevši 

16 kuća, narod 

je župe katolički. 



Godina 1783. 

Broj 

kuća 

Sposobnih za 
ispovijed pričest 

Potvrde- Broj 
nih parova 

Svih 

Nova Kapela 

26 

145 

180 

140 

44 

214 

Batrina 

36 

269 

250 

223 

61 

327 

Selce 

32 

384 

352 

313 

94 

523 

Veliko Siče 

72 

693 

644 

549 

182 

891 

Magić Mala 

28 

289 

267 

226 

77 

381 

Bastra 

12 

158 

145 

136 

41 

196 

Bili Brig 

25 

172 

165 

155 

40 

231 

Sušanj e 

19 

151 

146 

142 

44 

198 

Veliki Lipovac 

55 

431 

404 

3$1 

104 

561 

Matičević 

25 

176 

160 

149 

37 

233 

Ferić i Pavlove! 

15 

136 

127 

118 

34 

177 

Stara Kapela 

13 

112 

108 

32 

32 

155 

Dragovci 

26 

165 

152 

128 

42 

237 

Ratkovica 

4 

23 

21 

19 

6 

34 

Ukupan broj: 

388 

3.314 

3.091 

2.79Ž 

838 

4.358 

Godina 1802. 

Broj 

parova 

Broj 

udovacai 

udovica 

Broj 

kuća 

Broj 
duša rkt 

Nesjedinjeni 

grčkog 

obreda 

Nova Kapela 

49 

13 

18 

— 

— 

Sušanje 

39 

22 

19 

204 

— 

Bili Brig 

30 

4 

21 

189 

— 

Dragovci 

49 

9 

22 

207 

— 

Ratkovica 

5 

1 

3 

19 

91 

Batrina 

60 

14 

34 

354 

— 

Magić Mala 

104 

45 

37 

538 

— 

Siče 

145 

44 

64 

771 

— 

Selce 

91 

25 

31 

454 

— 

Lipovac Gornji 

40 

12 

20 

— 

— 

Srednji Lipovac 

107 

32 

50 

— 

— 

Stara Kapela 

26 

4 

11 

— 

— 

Pavlovci 

35 

4 

14 

_ 

_ 


Napomena: K. v. 1802., 21-26, donosi podatke i o filijalama 
koje su g. 1789. otkinute od župe Nova Kapela i pripojene novo¬ 
osnovanoj župi u Matičevi6i (Gor. Lipovac, Sr. Lipovac, Stara 
Kapela i Pavlovci). Evidencija udovica i udovaca bila je važna 
zbog određivanja visine lukna. Udovci i udovice bili su obvezani 
davati samo dio lukna ukoliko su stanovali »in communi« ili » 

»in propriis domibus«, a ako su bili sami, bili su od lukna posve 
oslobođeni. Vidi k. v. 1804., 5, kada se govori o župi Medjurić. 


Broj Broj za ispovijed Broj Broj Broj Svih 

Godina 1804. kuća sposob- nespo- potvrde- nepo- parova duša 
nih sobnih nih tvrđenih 


Nova Kapela 

26 

199 

41 

169 

61 

52 

230 

Dragovci 

24 

183 

64 

171 

76 

55 

247 

Ratkovica 

3 

18 

6 

14 

10 

7 

24 

Seoce 

31 

361 

99 

343 

117 

106 

460 

Siče . 

66 

573 

140 

492 

221 

148 

713 

Magić Mala 

39 

482 

91 

405 

168 

117 

573 

Sušan je 

21 

179 

54 

170 

63 

46 

233 

Bili Brig 

23 

128 

38 

112 

54 

31 

166 

Batrina 

35 

291 

55 

247 

99 

71 

346 

Ukupan br: 

268 

2.404 

588 

2.123 

869 

634 

2.992 


Napomena; Spomenica I, 15. navodi u Novoj Kapeli 240 duša, a 
zbir svih duša u župi 3.002. Umjesto 634 para, navodi 633, što je 
ispravnije. K. v. 1084., 114, navodi da novoosnovana župa sv. 
Andrije u Lipovcu broji 120 kuća i 1208 vjernika. 

Godina 1810. 

Broj 

kuća 

Broj za ispovijed 
sposobnih nesposobnih 

Nova Kapela 

27 

171 

40 

Sušanje 

21 

187 

64 

Dragovci 

24 

182 

66 

Ratkovica 

4 

24 

11 

Batrina 

36 

246 

109 

Seoce 

31 

330 

140 

Siče 

64 

500 

230 

BiU Brig 

23 

126 

47 

Ukupan broj: 

230 

1.766 

707 


Napomena: Svi su u župi katolici, osim nekoliko osoba »gra- 
eci ritus«; u Novoj Kapeli 2, u Batrini 5 i u Ratkovici 133. 


Godina 1821. 

Broj 

kuća 

Broj 

duša 

Sposobni za 
ispovijed potvrdu 

Nesjedinjeni 

grčkog 

obreda 

Nova Kapela 

29 

193 

148 

105 


Sušanje 

20 

212 

146 

129 

— 

Dragovci 

23 

227 

163 

143 

— 

Ratkovica 

5 

43 

30 

33 

139 

Batrina 

36 

347 

244 

219 

— 

Seoce 

30 

405 

292 

268 

— 

Siče 

63 

638 

480 

397 

— 

Magić Mala 

39 

498 

365 

304 

— 

Bili Brig 

23 

182 

136 

105 

— 

Ukupan broj: 

268 

2.745 

2.004 

1.703 

139 


Spomenica I, 38, donosi vrlo zanimljiv pregled stanov¬ 
ništva pod naslovom: »Pregled kerštenih, mertvlh i vinčanih 
u župi ovoj od godine 1821. do sada«, (tj. do 1851. g.) 


Godine 

Rođeni 

Umrli 

Više — manje 
rođenih 

Vjenčani 

1821. 

118 

109 

9 


32 

1822. 

96 

91 

5 


38 

1823. 

149 

96 

53 


55 

1824. 

139 

129 

10 


32 

1825. 

156 

145 

11 


37 

1826. 

149 

107 

42 


45 

1827. 

122 

172 


50 

40 

1828. 

106 

209 


103 

49 

1829. 

128 

183 


55 

47 

1830. 

146 

153 


7 

39 

1831. 

136 

231 


95 

35 

1832. 

110 

109 

1 


39 

1833. 

117 

101 

16 


37 

1834. 

138 

101 

37 


32 

1835. 

151 

122 

29 


45 

1836. 

196 

133 

63 


28 


-- „ Ukupno: 2.157 2.191 +276 —310 630 

K. V. god. 1841. (1846.) navodi da narod govori hrvatski, da je _ 

posve katolički, osim nekoliko osoba nesjedinjenih grčkog obreda. 

Za ispovijed je sposobno 2.120 osoba. Moralno je stanje naroda 
dobro. Muževi, doduše, kunu, ali javnih grešnika nema. 

Više — manje 


Godine 

Rođeni 

UmrU 

rođenih 

Vjenčani 

1837. 

126 

98 

28 


56 

1838. 

137 

133 

4 


37 

1839. 

114 

196 


82 

48 

1840. 

112 

114 


2 

37 

1841. 

143 

81 

62 


44 

1842. 

148 

110 

38 


44 

1843. 

124 

154 


30 

38 

1844. 

111 

96 

15 


50 

1845. 

158 

115 

43 


45 

1846. 

120 

129 


9 

41 

1847, 

114 

183 


69 

32 

1848. 

131 

189 


58 

23 

1849. 

64 

298 


234 

46 

1850. 

97 

127 


30 

68 

1851. 

92 

112 


20 

58 

Ukupno: 

1.791 

2.135 

+ 190 

—534 

667 


Napomena; U razdoblju od 31 godine u župi se rodilo 3.948, 
a umrlo 4.326 ljudi. Dakle, umrlo je 378 ljudi više nego što se 
rodilo. U isto je vrijeme bilo vjenčanih 1.297 pari. 

Od g. 1821. do g. 1851. izgledao je po pojedinim mjestima 
broj rođenih i krštenih prema spolu, ovako: 


Selo 

. Rodilo se 

ra. ž. 

Umrlo je 

m. ž. 

Vi5e 
umrlo 
m. i. 

Više se 
rodilo 
m. ž. 

Vi5e — 
manje 

+ — 

Broj 

duža 

1851. 

Nova Kap. 

214 

113=327 

197 

227=424 

114 

17 

97 


259 

Bili Brig 

167 

92=259 

159 

162=321 

70 

8 

62 


187 

Magić M. 

411 

198 =609 

343 

355 =698 

157 

68 

89 


422 

Siče 

610 

227 = 837 

431 

471=902 

244 

179 

65 


601 

Seoce 

404 

161=565 

274 

256=530 

95 

130 


34 

422 

Batrina 

370 

169 = 539 

320 

282= 602 

113 

50 

63 


343 

Dragovci 

278 

157=435 

203 

228=431 

71 

75 


4 

272 

Ratkovica 

43 

21= 64 

46 

28= 74 

3 7 


10 


33 

Sušanje 

198 

115=313 

152 

192 =344 

77 

46 

31 


195 

Ukupno: 

2695 

1253 =3948 

2125 

2201=4326 

3 948 

533 

417 

39 

2734 


Prema popisu kanonske vizitacije g. 1804. župa je imala 
3.002 vjernika. Usporedimo li taj popis s popisom iz g. 
1851., vidjet ćemo da se župa u 47 godina smanjila za 268 
duša. 

God. 1804. župa je brojila 
Broj Broj 

kuća parova 

God. 1851. župa je brojila 

Broj Broj Broj Broj 

duša kuća parova duša 

Nova Kapela 

26 

52 

240 

41 

54 

259 

Bili Brig 

23 

31 

166 

25 

47 

187 

Magić Mala 

39 

117 

573 

44 

112 

422 

Siče 

66 

148 

713 

61 

142 

601 

Seoce 

31 

106 

460 

32 

108 

422 

Batrina 

35 

71 

346 

39 

76 

343 

Dragovci 

24 

55 

247 

23 

68 

272 

Ratkovica 

3 

7 

24 

5 

6 

33 

SuSanje 

21 

46 

233 

20 

47 

195 

Ukupno: 

268 

633 

3.002 

290 

660 

2.734 


Napomena: Nakon 47 godina župa je imala 22 kuće i 27 pari 
više, ali 268 duša manje. U godinama 1828., 1831., 1839., 1847., a 
najviše 1849. umrlo je mnogo ljudi, zbog odlaska pak vojnika 
manje ih se rodilo. Broj stanovnika posebno se smanjio u Magić 
Maloj, Sičama i Sušan ju, a povećao se u Dragovcima, Ratkovici 
i Bilom Brigu. 


Od g. 1852. do g. 1863. nemamo više tako detaljnih sta¬ 
tističkih podataka o stanovnicima župe. Na kraju svake 
godine donose se samo općeniti podaci o broju rođenih, 
umrlih i vjenčanih u župi. 

Godine 

Rođenih 

Umrlih 

Rođenih 

više 

— Umrlih 
više 

Vjenčano 

pari 

1852. 

131 

132 



55 

1853. 

' 202 

202 


66 

41 

1854. 

88 

156 


68 

47 

1855. 

105 

134 


28 

52 

1856. 

152 

117 

35 


47 

1857. 

142 

100 

42 


48 

1858. 

162 

139 

23 


31 

1859. 

134 

128 

6 


33 

1860. 

116 

136 


22 

55 

1861. 

114 

278 


164 

42 

1862. 

157 

140 

56 


56 

1863. 

171 

124 

47 


36 

Ukupno: 

1.606 

1.786 

209 

348 

543 


Napomena: Navedeni podaci nalaze se u Spomenica I, 41-64. 
Kanonske vizitacije g. 1867. i 1907. ne donose više nikakve sta¬ 
tističke podatke. 


Župa sa središtem u Sičama imala je g. 1730. 508 kuća, 
a to znači i približan broj stanovnika broju od g. 1673.2 
Prema tome, u posljednjih šezdeset godina broj stanovnika 
nije se povećavao, već je ostao isti. Odatle proizlazi da je 
jedan dio stanovništva stradao za vrijeme turskih ratova i 
da je na tom području u seobama od 1692. g. nadalje bilo 
relativno malo doseljenika, s iznimkom dosadašnjeg središta 
župe Ratkovice, koja je bila naseljena Srbima. Ostali do¬ 
seljenici iz tog razdoblja došli su iz susjedne Bosne. Oni 
nose prezimena Bosanac, Bošnjak, Bosančić, Bošnjaković, 
Došljo, Došlo ili Došlić. Starosjedioci su ipak i nakon seobe 
u svim mjestima župe sačuvali razmjernu većinu u stanov¬ 
ništvu. U popisu od g. 1761. broj se kuća podigao' na 592, a 
broj je stanovnika narastao na otprilike 5.300.® U to vri¬ 
jeme Srbi u Ratkovici imaju 21 kuću. 

2 K. V. 1730., 74 - 76. 

2 K. V. 1761., 93. 

II. RAZDOBLJE — OD GODINE 1918. DO 1945. 

Prvi svjetski rat donio je slom i propast nekoć tako 
moćne austro-ugarske monarhije. Hrvatski je sabor 29. listo¬ 
pada 1918. proglasio Hrvatsku nezavisnom državom, a Na¬ 
rodno vijeće Slovenaca, Hrvata i Srba, osnovano u Zagrebu 
pri kraju rata, priznao je za vrhovnu državnu vlast. Ta je 
Hrvatska država živjela vrlo kratko vrijeme. Predstavnici 
Narodnoga vijeća pošli su u Beograd da pregovaraju s vladom 
kraljevine Srbije o ujedinjenju pod stanovitim uvjetima, ali 
oni nisu prihvaćeni. U međuvremenu proglasio je srpski re¬ 
gent i prijestolonasljednik Aleksandar Karađorđević 1. pro¬ 
sinca 1918. uspostavu zajedničke države Kraljevstva Srba, 
Hrvata i Slovenaca, u koju su ušle Država Slovenaca, Hrvata 
i Srba, Kraljevina Srbija i Kraljevina Crna Gora.i Bez su¬ 
djelovanja predstavnika Hrvata, Slovenaca i Makedonaca 
ustavotvorna skupština u Beogradu donijela je tzv. Vidov- 
danski ustav, kojim je u novoj državi stvoren imitarizam i 
centralizam, država je podijeljena na oblasti, a time je bio 
uklonjen i zadnji ostatak državnosti Hrvatske. Posljedice 
takve politike brzo su se pokazale. Zbog svega toga došlo je 
do nezadovoljstva, političkih sukoba i progona. Nakon što je 
od posljedica atentata u beogradskoj Skupštini u Zagrebu g. 
1928. umro Stjepan Radić, zavedena je u siječnju iduće go¬ 
dine šestojanuarska diktatura, a država je prozvana imenom 
Jugoslavija. Zabranjena je upotreba hrvatskog imena i hrvat¬ 
ske zastave. Oni koji su se protivili toj hegemonističkoj i 
centralističkoj vladavini bili su proganjani, zatvarani pa i 
ubijani. Neriješeno nacionalno pitanje u Jugoslaviji pokuša¬ 
lo se rješavati tek uoči drugog svjetskog rata, kad je u ko¬ 
lovozu g. 1939. osnovana Banovina Hrvatska. Kad su 6. trav¬ 
nja g. 1941. njemačke trupe napale Jugoslaviju, došlo je do 
njezina komadanja. Stvorena je »Nezavisna Država Hrvatska«, 
a s njemačkim su trupama u dijelove dosadašnje Jugoslavije 
ušle i talijanske, mađarske i bugarske jedinice. Drugi svjetski 
rat pretvorio se na našem tlu u oružanu borbu za oslobo¬ 
đenje zemlje od okupatora. Protuhrvatska politika stare Ju¬ 
goslavije rezultirala je politikom osvete ustaške vlasti prema 


1 Vidi JOSIP BUTURAC — ANTUN IVANDIJA, Povijest katoUčke Crkve 
među Hrvatima (Zagreb 1973.), 283. 


Srbima, dok su »velikosrpski nastrojeni četnici poistovjeći¬ 
vali čitavo hrvatsko i muslimansko pučanstvo s ustašama«, 
»provodili nasilje i klali hrvatsko i muslimansko pučanstvo 
svuda gdje su boravili i kuda su prolazili« .2 Nakon oslobo¬ 
đenja zen^lje u svibnju 1945. g. u Beogradu je 29. studenoga 
iste godine novoizabrana Ustavotvorna skupština proglasila 
Jugoslaviju republikom. 

Kraljevina Srba, Hrvata i Slovenaca zajamčila je usta¬ 
vom i zakonima vjersku ravnopravnost u državi. Katolicima 
je »trebalo koliko-toliko dati ono što se davalo drugima« .3 
Iz državnog budžeta pojedine su vjerske zajednice dobivale 
novčanu pomoć razmjerno prema broju vjernika. Katolička 
je Crkva, međutim, dobivala razmjerno manje u odnosu pre¬ 
ma drugim Crkvama i vjerskim zajednicama. Bolje su pro¬ 
lazili jedino biskupi, siromašniji kanonici i donekle kapelani, 
a najgore siromašniji župnici, koji su u plaćama bili izjed¬ 
načeni s općinskim pisarima i kućnim pomoćnicama. Bogo¬ 
slovni fakulteti bili su u sastavu sveučilišta, sjemenišne gim¬ 
nazije i konfesionalne škole imale su pravo javnosti, vjerska 
je obuka u školama bila obvezatna, a kateheti su u pogledu 
plaće bili izjednačeni s drugim nastavnicima. Katolička 
društva za unapređenje duhovno-moralnog odgoja vjernika, 
kao i katolički tisak imali su slobodu djelovanja.^ Otkup luk- 
na u korist župnika provodila je državna vlast. Ona se ta¬ 
kođer brinula za gradnju i popravak crkava i župnih dvo¬ 
rova. Pa ipak. Katolička se Crkva tužila na svoj položaj u 
državi jer je u odnosu prema Srpskoj pravoslavnoj Crkvi bila 
u neravnopravnom položaju. Kada je u Narodnoj skupštini 
trebao biti prihvaćen predloženi nacrt konkordata. Srpska je 
pravoslavna Crkva svojim javnim istupima to spriječila. Ka¬ 
tolička Crkva bila je napadana najpogrdnijim riječima, a 
posebno u doba diktature. Neki svećenici su bili zatvarani i 
zlostavljani. Sve je to stvaralo nemir i nezadovoljstvo kod 


2 TRPIMIR MACAN, Povijest hrratskog naroda (Zagreb 1971.) 215-216. 

8 J. BUTURAC, — A. IVANDIJA. nav. dj., 286. 

4 Osnivane su nove crkveno-društvene organizacije, koje su imale svoj te¬ 
melj u već prije rata nastalom hrvatskom katoličkom pokretu. God. 1920. 
osnovana je »orlovska organizacija« za mladež iz koje se je g. 1930. razvio 
»križarski pokret«. Usp. J. BUTURAC — A. IVANDIJA, nav. dj., 288. 

katoličkih vjernika. Ali bez obzira na poteškoće Crkva je i 
u novim prilikama nastavila svojim djelovanjem, oslanjajući 
se na svoj vjerni i na žrtve spremni narod. 


1. župna crkva 

Još u burnim ratnim godinama bili su za župnu crkvu 
u Novoj Kapeli kod tvrtke Koch i Marinković u Zagrebu 
nabavljeni lijepi slikani prozori. God. 1919. oni su bili po¬ 
stavljeni na svoja mjesta. Prozor sa slikom Navještenja 
Marijina župnoj crkvi poklonili su Mato i Kata Benković iz 
Sušanj a kbr. 15, prozor sa slikom Marijinog pohoda Elizabeti 
darovao je trgovac Ivan Glad iz Batrine, prozor sa slikom sv. 
Obitelji poklonili su Mile i Josipa Hrvojević iz Nove Kapele, 
a prozor sa slikom krunjenja BI. Dj. Marije darovala je obi¬ 
telj trgovca Julija Hartmana iz Nove Kapele.® God. 1921. 
slikar Josip Piccolli oslikao je sakristiju i donji dio lađe u 
crkvi. Iduće godine donji dio zida u crkvi oličen je ulja¬ 
nom bojom, dok je pričesna ograda oličena plavom bojom. 

Tijekom 1922. godine sve su filijalne kapele nabavile 
nova zvona. Jedino je župna crkva ostala bez njih. Nasto¬ 
janja župnika Dragutina Belavića da se i za župnu crkvu 
nabave nova zvona nisu odmah urodila plodom, jer su se 
vjernici već dosta istrošili nabavom zvona za svoje kapele, 
a i zbog toga što je u jednom dijelu stanovništva još uvijek 
vladao poratni duh, protivan Crkvi. God. 1924. župnikova je 
nastojala podržao novi kapelan Josip Sparožlć. Zahvaljujući 
najviše njegovu zauzimanju, župna je crkva dobila nova zvo¬ 
na. U poratno vrijeme teško je bilo doći do svote potrebne 
za zvona. Zato je kapelan počeo obilaziti pojedine kuće, sa- 
birući žito i novac. U tom su mu poslu pomagali trgovac 
Antun Černoša i mesar Ivan Prpić. Kapelan i A. Cemoša 
su zatim osobno otišli u Ljubljanu i kod ljevaonice »Strojna 
tovama in livarna« naručili zvona. Crkveni odbori župne i fi- 
lijalnih kapela zaključili su da svi župljani imaju pridonijeti 
za zvona »prema deseterostrukoj tadašnjoj zemljarini« i to, 
bilo u naravi, bilo u novcu. Pojedinci su pridonijeli i više 

5 Za sve navedene podatke usp. Spomenica I, 94 -121. 


nego što se tražilo. Tako su A. Cemoša, Josip Janecsek, Ka- 
rolina Ostović, Julije Hartman, Mato Benković, Franciska 
Zakoutsky, Antun Feurer i Stjepan Benić pridonijeli u novcu 
svotu bez koje se zvona ne bi mogla nabaviti. Zvona su 
stigla na -kolodvor 31. listopada 1924. Veliko zvono, glasa 
»Fis«, težilo je 608,5 kg. Natpis od 17 slova glasio je: »Pri¬ 
nosima župljana«. Posvećeno je na čast Majci Božjoj. Srednje 
zvono od 392,5 kg s istim natpisom bilo je posvećeno na 
čast sv. Križu. Malo zvono od 275 kg imalo je natpis od 
28 slova: »Darovala obitelj Antuna Černoša.« Bilo je posve¬ 
ćeno na čast sv. Antuna Padovanskoga. 

Cim se na blagdan Svih Svetih po župi pronio glas o 
dopremi zvona, župu je obuzelo radosno raspoloženje. U ne¬ 
djelju, 2. studenoga nakon službe Božje oko pola deset sati 
pošla je nepregledna povorka naroda u procesiji na kolo¬ 
dvor, gdje su već čekala zvona natovarena svako na posebna 
kola. Veliko zvono vukla su 4 para volova, a pod dmga 
dvoja kola bila su upregnuta po 3 para volova. I zvona i 
kola i volovi bili su iskićeni cvijećem i vijencima. Toliko 
se ljudi skupilo da svi nisu mogli ni u povorku stati. Sve 
što je u župi moglo hodati željelo je prisustvovati dovozu 
zvona. Oko njih su stupale djevojke obučene u narodnu 
nošnju, a naprijed su išla školska djeca, vatrogasno dmštvo, 
članovi organizacije »Hrvatski sokol«, te nebrojeni narod. 
Pred crkvom se na kola na kojima je bilo veliko zvono popeo 
župnik D. Belavić i razdraganim župljanima protumačio po¬ 
vijest i uzvišenu svrhu zvonova i zvonjave, zahvalivši ujedno 
svima onima koji su svojim prinosima omogućili da je župna 
crkva dobila tako lijepa zvona. Slijedio je blagoslov zvona. 
Velikom zvonu kumovali su supruzi Josip i Franciska Janec¬ 
sek, trgovac iz Nove Kapele, srednjem Mato Benković, kolar 
iz D. Lipovca, sa suprugom Katom, a malom Antim Černoša 
i njegova supruga Matilda. Nakon zahvalne pjesme »Te Deum« 
zvona su za manje od dva sata bila podignuta i smještena 
u toranj. Narod je »sav razdragan i suznim okom slušao 
prvu miloglasnu zvonjavu naših novih zvonova« — zapisao 
je domaći kroničar.® Iste večeri prva je zvonjava bila na¬ 
mijenjena vjernim mrtvima, jer se 3. studenoga slavio Dušni 
dan. Župnik D. Belavić dao je g. 1926. okrečiti župnu crkvu, 

» Nav. dj., 101. 

toranj i cintor. Kameni pod u svetištu i u sakristiji zamije¬ 
nio je betonskim, a kapelice je na uglovima cintora dao po¬ 
kriti novim limom. Toranj je dobio novu jabuku. Ulazna 
vrata sakristije dao je sa zapadne strane premjestiti na juž¬ 
nu. Na crkvi su popravljeni žljebovi i stavljeni snjegobrani. 
God. 1928. nabavljena je za rasvjetu crkve tzv. svjetiljka 
»aida« i svijećnjaci, tzv. »Kerzenhalteri«, koji su stigli iz Mann- 
heima od majstora Maxa Hogga. Orgulje je popravio sam 
graditelj Josip Brandl iz Maribora. Iduće godine nabavlje¬ 
na su i dva dvokraka pozlaćena svijećnjaka, koji su postavlje¬ 
ni uz kip Majke Božje. U to se vrijeme u našim krajevima 
počelo širiti štovanje prema sv. Tereziji od Djeteta Isusa. 
Tako je župna crkva g. 1932. dobila sliku te modeme sve¬ 
tice, koju je naslikao Petar Rutar, slikar iz Osilnice u Slo¬ 
veniji, a novac za sliku skupile su djevojke župe. Isti je 
mnjetnik obnovio glavni i pobočne oltare. Propovjedaonica 
je dobila novo, ugodnije lice i lijepe slike, podnožje crkve 
ponovljeno je uljanom bojom, a željezna ograda u svetištu 
osvježena je. Te je godine bio otvoren i mali kor nad sa¬ 
kristijom, koji je 1911. g. bio zazidan, čime je bilo sprije¬ 
čeno zračenje crkve pa je uslijed toga dolazilo do pojave 
vlage, napose u jesen i u proljeće. 

Za vrijeme drugog svjetskog rata (g. 1943.) je upravitelj 
župe Ante Đurić dao popraviti toranj župne crkve, pokrivši 
ga potrebnim limom. Radove je izveo Josip Vančina iz Batri- 
ne. Iste je godine crkva izvana uređena i okrečena. Namjera¬ 
valo se urediti crkvu i iznutra, popraviti cintor i ograditi 
groblje, ali su to ratne prilike spriječile. Neposredno nakon 
rata župa je kratko vrijeme ostala bez svećenika, a u to 
je vrijeme njome upravljao Vlado Pavić, župnik iz Gor. Li¬ 
povca. Tek će dolaskom na župu sadašnjeg župnika, Augusti- 
na Kralja, župa ponovno oživjeti i doživjeti svoju veliku 
duhovnu i materijalnu obnovu. 


2. Župni dvor 

Župni dvor, koji je temeljito obnovljen za župnika Mi¬ 
hajla Vukovca i koji se doimao kao da je nanovo sazidan, 
bila je doista reprezentativna zgrada. God. 1929. podignuta 


198 


je u dvorištu od strane susjeda nova zidana ograda, a g. 
1930. podigla je općina zidanu ogradu oko župnog vrta do 
ceste. Godinu dana nakon toga općina je u dvorištu dala 
podići i praonicu mblja. Tako opremljena zgrada bila je 
vrlo pogodna i za vojsku. Za vrijeme rata ona je zaposjela 
njezin cijeli sjeverni i jedan zapadni dio. Tom je prilikom 
župni dvor prilično stradao. U ratnom vihoru uništen je 
gotovo sav namještaj. Noviji »Statusi« za D. Lipovac, Batri- 
nu, Seoce i Novu Kapelu propali su. Župna knjižnica i arhiv 
najvećim su dijelom uništeni. Za svoje potrebe župnim se 
dvorom kraće vrijeme služila i mjesna komanda Narodno- 
oslobodilačke vojske. Upravitelj župe Petar Glavaš uspio se 
tek nakon šest mjeseci useliti u zapušteni župni stan, ali je 
zatim župni dvor dobio nove stanare. Sredstava za popravke 
nije bilo. Staro zdanje polako je nagrizao zub vremena i 
ljudska nebriga. Novi župnik Augustin Kralj odlučio se na¬ 
kon dolaska na župu sagraditi novi župni dvor, koji je po¬ 
dignut g. 1965. Ta prekrasna građevina još i danas plijeni 
poglede prolaznika. 


3. Filijalne kapele 

Kapela sv. Ivana Krstitelja u Novoj Kapeli dobila je 15. 
travnja 1922., na Veliku subotu, zvono kupljeno u Novoj 
Gradiški, a saliveno kod Ernesta Szaboa u Grazu. Kako je 
slika sv. Ivana Krstitelja bila već trošna i neugledna, sabrale 
su pobožne žene potreban novac za nabavu kipa sv. Ivana 
koji je 17. travnja 1933., na uskrsni ponedjeljak, bio blago¬ 
slovljen i u svečanoj povorci uz pjevanje pobožnih pjesama 
i gruvanje mužara prenesen iz župne crkve u kapelicu. 

Kapela sv. Antuna u Batrini dobila je g. 1921. dva zvona: 
najprije manje od 35 kg, a zatim veće od 70 kg. Zvona je 
salio Antun Blazina iz Zagreba. Troškove su snosili vjernici 
Batrine. Slijedeće godine došlo je do malog spora između 
župnika i Batrinaca. Crkveni starješine kapele Sv. Antuna 
naručili su bez odobrenja župnika novi oltar za svoju ka¬ 
pelu. Oltar je izradio Josip Kaplan iz Zagreba. Kip sv. 
Antima ostao je stari. Međutim, novi kipovi sv. Antuna pusti¬ 
njaka i Nevine dječice izrađeni su prilično loše. U kapeli 

je g. 1929. položen novi pod od glinenih pločica, koje je iz 
Saske nabavila tvrtka Keramika iz Zagreba. God. 1931. kapela 
je dobila rabljeni harmonij. Iduće godine obnovljen je i na- 
novo pozlaćen oltar sv. Antuna, preslikana je propovjedao- i 

nica, podnožje kapele i svetište. Radove je izveo već poznati I 

slikar Petar Rutar iz Osilnice. Batrinci su g. 1932. u ljeva¬ 
onici Kvirina Lebiša u Zagrebu dali saliti i treće zvono za 
svoju kapelu od 191 kg i glasa »D«. Sada kapela ima tri 
zvona. 

Kapela Uzašašća Gospodnjega u Bilom Brigu dobila je 
g. 1924. zvono od 157 kg, saliveno u Ljubljani kod »Strojne 
tovame in livarne«. Kapela je g. 1929. bila okrečena, a po¬ 
pravljen je bio i krov. Na dan 20. srpnja 1934. blagoslovljeno 
je u Bilom Brigu novo raspelo. Svoje posebno štovanje 
prema Majci Božjoj Dubovaćkoj Bilobrižani su zadržali sve 
do danas. God. 1936. se spominje da svake godine, na dan 
prije Male Gospe dolazi procesija iz Bilog Briga u 7 sati 
naveće na Gospino polju, gdje se nalazi kapela Majke Božje. 

Procesija je uvijek bila najsvečanija, a vodili su je župnik 
i kapelan. Narod je u procesiji pjevao pjesme na čast Majci 
Božjoj. Došavši na Gospino polje, župnik je držao propovijed 
o BI. Dj. Mariji. To proštenjarsko hodočašće, koje se zadržalo 
do danas, podsjeća na nekadašnje procesije u kojima je na¬ 
rod iz bliza i izdaleka hodoćastio u nekadašnju župnu crkvu 
na Dubovcu, moleći i pjevajući pred čudotvornim Gospinim 
kipom. 

Kapela sv. Ivana Glavosjeka u Magić Maloj. Zvono za 
kapelu, teško 207,5 kg, stiglo je g.l922. iz ljubljanske ljeva¬ 
onice »Strojna tovama in livama«. Jedan dio troškova sno¬ 
sila je Zemljišna zajednica, a ostatak je podmirila blagajna 
kapele. Zemljišna zajednica dala je g. 1927. postaviti na to¬ 
ranj i novu bakrenu jabuku, dok je Petar Suknaić kbr. 11, 
nazivan Jaić, g. 1930. dao podići novi križ od betona. Iste 
je godine i selo postavilo betonski križ s raspelom u blizini 
Radićevića. Magićanski zidari posebno su se istakli kad je 
g. 1930. kapeli dograđena prostrana sakristija. Za vrijeme 
gradnje oni su se svi izredali tako da je svaki jedan dan sav 
posao obavljao besplatno. 

U selu Magić Mala postoji danas oko 26 obitelji grko¬ 
katolika, koji spadaju pod župu Sibinj, udaljenu 30 km od 


Magić Male. Ukrajinci su se ovamo doselili iz Zapadne Ukra¬ 
jine krajem 19. i početkom 20. stoljeća. Kako nisu imali 
svoje kapele, misa se dugo vremena služila u kući Ivana 
Gimbarovskog. Zahvaljujući nastojanju svojih vjernika Ivana 
Gimbarovskog i Alekse Stasišina, grkokatolici su uspjeli g. 
1932. sagraditi kapelu. Posvetio ju je dok još nije imala 
ikonostasa, a niti zvona u zvoniku, na čast Presvetog Srca 
Isusova 27. rujna križevaćki biskup Dionizije Njaradi. Ve¬ 
liku radost grkokatolićkih vjernika dijelili su i rimokatolički 
stanovnici Magić Male, koji su križevaćkog vladiku pri do¬ 
lasku svečano dočekali i ispratili s glazbom i zastavama. Za¬ 
nimljivo je spomenuti da su kratke vrijeme za prvog svjet¬ 
skog rata grkokatolici Magić Male imali i svoga vlastitog 
dušobrižnika u osobi dra Mirona Kostyšina. Njegov brat sve¬ 
ćenik djelovao je u isto vrijeme u Bukovlju. Obadvojica su 
bili svećenici lavovske nadbiskupije. Ratne prilike prisilile 
su ih da napuste svoja mjesta; ovdje su našli utočište, ali 
su se kasnije obojica vratili u svoju nadbiskupiju.^ 

Kapela sv. Roka u Seocu dobila je g. 1921. zvono teško 62 
kg, izliveno u zagrebačkoj ljevaonici Antuna Blazine. Kako je 
kapela u mjestu (sagrađena g. 1793.) bila vrlo niska i vlažna, 
odlučili su Selćani pod vodstvom svog crkvenog starješine 
žavera Klokoćevića kbr. 10 podići novu, veću i višu kapelu. 
U tu je svrhu bio propisan g. 1928. doprinos prema površini 
zemljišta u trajanju od tri godine. Kada se skupila prilična 
svota novca, započelo se 18. kolovoza 1930. rušenjem stare 
kapele, a 7. rujna 1930. g. blagoslovio je domaći župnik D. 
Belavić kamen temeljac na desnom uglu, u kojem je bila 
u boci uzidana »topogledna povelja«.8 Iste jeseni crkva je 
sazidana i pokrivena, a g. 1931. posve dovršena. Na blagdan 
sv. Roka kapela je na veliku radost Selćana svečano blago¬ 
slovljena. Tom su prilikom blagoslovljena i dva nova zvona: 
veće od 137 kg, glasa »E«, i manje od 81 kg, glasa »G«, na¬ 
bavljena u ljevaonici Kvirina Lebiša u Zagrebu. Veće zvono, 
posvećeno sv. Roku, nabavili su pod vodstvom Ivana Bušića 
i Žavela Miškovića slijedeći željezničarski namještenici iz 
Seoca: Ivan Mišković, Stanko Tomašić, Pavao Mišković, Ivan 
Tomašić, Adam Mišković, Franjo Mišković, Ferdo Mišković, 


7 Vidi Jubilarni šematlzam kiiževačke eparhije (Zagreb 1962.) 141 - 143. 

8 Spomenica I, 107. 

Ivan i Josip Novak, Stjepan Tomašić, Ivan Miletić, Ivćin 
Franić, Marko Dikanić, Mato Tomašić i Stjepan Franić. No¬ 
vac za malo zvono, posvećeno sv. Leonardu sabrao je revni 
Žaver Klokočević. Brigu oko gradnje kapele vodio je po¬ 
sebni građevinski odbor, u koji su ušli Adam Mišković, 2a- 
ver Klokočević, Antun Grgić, Marko Jakirac, Pavao Dikanić 
i Josip Havelka. Najviše truda su uložili i vremena žrtvo¬ 
vali Žaver Klokočević i Adam Mišković. Kapela je bila 16 m 
duga, 7 široka, a zajedno s tornjem 21 m visoka. Veselje 
Selčana nije ipak bilo potpuno dok nisu postavili i no-vi oltar, 
koji je blagoslovljen na 1. nedjelju adventa, 29. studenoga 
1931. Oltar je izradio kipar i slikar Petar Rutar iz Osilnice 
(Slovenija). Na nj je postavljen novi kip sv. Josipa, dok su 
kipovi sv. Roka i sv. Leonarda, prije nabavljeni u Tirolu, 
ostali isti. Kapelu je ukrasivao pozlaćeni viseći svijećnjak, 
dar Adama Džebića, kovača iz Gračanice, a rodom iz Seoca, 
i nova pozlaćena svjetiljka za vječno svjetlo. Kao dobrotvo¬ 
re kapele valja posebno još spomenuti Ivana Jakirca, štedi- 
oničkog blagajnika u Krapinskim Toplicama, župnika u Obo- 
rovu Antuna Abijanovića, rodom iz Seoca, knjižara u Požegi 
Karla Glivetića, koji je kapeli svog rodnog mjesta darovao 
slike križnog puta. Tako je kapela u Seocu, koja je dosad 
u župi bila u najlošijem stanju, postala najljepšom. U sa¬ 
kristiji kapele nalazi se i danas natpis koji svjedoči o po- 
žrtvovnosti kojom su Selčani gradili svoju kapelu: »Na čast 
sv. Roku podigoše ovu kapelu svojim vlastitim troškom i 
požrtvovnošču žitelji sela Seoce god. 1931.« Osim starih slika 
na platnu sv. Roka i sv. Leonarda u sakristiji se od stare 
kapele sačuvao i portatile nekadašnjeg oltara sv. Leonarda. 
God. 1936. u kapeli je postavljena spilja s kipom Gospe 
Lurdske. 

Kapela sv. Stjepana kralja u Sičama dobila je g. 1921. 
novo zvono od 108 kg. Troškove su snosili vjernici i Zemljišna 
zajednica, a zvono je nabavljeno u ljevaonici Antvma Blazine 
u Zagrebu. Odmah nakon prvog svjetskog rata g. 1919. Sičani 
su dali svoju kapelu oslikati, a radove je izveo već poznati 
slikar Josip Piccolli, kojega je za vrijeme njegova rada hra¬ 
nilo selo. Isti je slikar pred kapelom preličio i željeznu 
ogradu. Kapela je g. 1928. nabavila krasan barjak crvene 
boje od baršuna, a iduće godine nabavljena su i dva slikana 


prozora. God. 1936. Sičani su u svojoj kapeli podigli novi 
oltar na čast Majke Božje i u nišu na oltaru postavili Gospin 
kip, koji su njihovi stari nabavili u Mariji Bistrici, a faksi¬ 
mil je kipa Majke Božje s tamošnjeg glavnog oltara. Tom 
su zgodom Sičani zamolili župnika da im svake godine u 
kolovozu, na nedjelju nakon blagdana Preobraženja, održi 
proštenje na čast Majci Božjoj. U subotu prije te nedjelje 
u 7 sati naveče održavala se večemica i procesija sa svi¬ 
jećama, u kojoj su djevojke u narodnoj nošnji nosile kip 
Majke Božje. Na sam dan proštenja dolazili su svećenici 
iz susjednih župa na poldanjicu i večernjicu. Za postavljanje 
oltara i uvođenje procesije imao je najviše zasluga cernički 
gvardijan o. Eugen Kukina, pod čijim je nadzorom neki Slo¬ 
venac izradio oltar sličan onome koji se nalazi u samostanu 
u Cerniku. Selo Siče slavilo je svoj blagdan doista veli¬ 
čanstveno. Sve su kuće bile okićene cvijećem, urešene hrvat¬ 
skim zastavama, a kućni su pragovi bili rasvijetljeni svije¬ 
ćama. Dok je procesija prolazila, cijelim selom, koje je bilo 
ukrašeno s tri slavoluka, odjekivala je pucnjava iz mužara. 

Kapela sv. Vida u šušanju. God. 1920. kapeli je dogra- 
đena sakristija, ponajviše zaslugom marljivog crkvenog starje¬ 
šine Mate Benkovića iz šušanja kbr. 15. Novo zvono glasa 
»As«, teško 60 kg, šušnjare! su g. 1921. nabavili u ljevaonici 
Antuna Blazine u Zagrebu. Troškove je snosila blagajna 
kapele, tamošnja Zemljišna zajednica i već spomenuti Mato 
Benković. šušnjare! su g. 1928. nabavili za svoju kapelu novi 
oltar s kipovima sv. Vida, sv. Jurja i sv. Ilije proroka. Ki¬ 
pove i oltar izradio je kipar Vincenc Jereb iz Metlike u 
Sloveniji. Oltar je uz veliku svečanost blagoslovljen 23. rujna. 
Svoje drugo zvono glasa »E«, teško 137 kg, šušanje je do¬ 
bilo 1932. g., a salio ga je Kvirin Lebiš u Zagrebu. Novu 
željeznu ogradu oko svoje kapele selo je podiglo g. 1936., 
a radove je izveo Pavao Sertić, kovač iz šušanja. Temelj 
ograde s čela izveden je od kamena i od fugirane cigle. 

Kapela sv. Bartola u Dragovcima. Još prije nabave no¬ 
vog zvona kapelu je g. 1921. oslikao Josip Piccolli, a godinu 
dana kasnije stiglo je zvono od 104,5 kg nabavljeno u Ljublja¬ 
ni. Da bi podmirili troškove, crkveni su starješine morali 
po selu skupljati pšenicu od onih koji nisu mogli dati novac. 

God. 1926. Dragovljani su uz kapelu sagradili i sakristiju, u 
kojoj se danas nalaze slike na platnu sv. Mihaela Arkanđe- 
la iz nekadašnje župne crkve u Ratkovici i sv. Bartola. Lijepa 
željezna ograda oko kapele, ugrađena u betonsko podnožje i 
betonske stupove, postavljena je g. 1930. O tome svjedoči i 
natpis na jednom od ulaznih stupova: »1930. Upravitelj Josip 
Gušić, izradili Alojz Poljanac i Ivan Cmković.« Najzasluž¬ 
niji za izveden posao bio je zvonar Josip Gušić. Dvije go¬ 
dine kasnije oltar je dobio novi kip sv. Bartola, koji je izra¬ 
dio Petar Rutar iz Osilnice, a kapeli ga je poklonila Tera 
Krunić iz Dragovaca kbr. 22. Još se jedna Dragovljanka 
iskazala kao crkvena dobrotvorka; Kata ud. Delić r. Mijače- 
vić nabavila je kod čč. sestara sv. Vinka u Zagrebu lijepu 
zastavu, koju je 15. rujna 1933. na prolazu iz Bučja za Ma- 
tičević blagoslovio pomoćni biskup zagrebački Dominik 
Premuš. 

Kapela sv. Mihajla Arkanđela u Ratkovici. Od svih fili- 
jalnih kapela naj zapušteni ja je bila kapela u Ratkovici. Po¬ 
pravci su se zbog pomanjkanja novčanih sredstava uvijek 
odgađali. Krov je bio tako trošan da je 1922. g. moralo biti 
postavljeno novo krovište i krov. Još g. 1919. odredio je 
Nadbiskupski duhovni stol u Zagrebu da se iz zaklade nad¬ 
biskupa J. Posilovića za popravak kapele dodijeli određeni 
novčani iznos. Crkveni starješine Josip Matijević i Karlo 
Petvajdić sabrali su još jedan dio novca, a ostatak je daro¬ 
valo općinsko zastupstvo. Tako je restauriran od kamena 
sagrađeni dio kapele, dok je kasnije nadograđeni dio od cigle 
bio srušen, a cigla rasprodana. Dvije godine nakon toga 
kapela je dobila i zvono od 25 kg, koje je na kolodvor u 
Ratkovicu bilo dopremljeno iz Ljubljane. God. 1927. postav¬ 
ljen je na ulazu u kapelu limeni natkrov. Sve to ipak nije 
bilo dovoljno, jer je kapelu trebalo temeljito popraviti kako 
bi se spasila od rušenja, a za to su manjkala potrebna 
sredstva, činilo se ipak da će stvar krenuti na bolje kad je 
g. 1932. na kapeli skinut stari drveni i truli strop i zamije¬ 
njen novim ožbukanim. Tom su prilikom iz kapele odstra¬ 
njena i dva »stara, zapuštena, neuporabiva i nepotrebna 
oltara«.® Uređen je i kameni pod, klupe su preuređene i po- 

fl Nav. dj.. I, 108. 


pravljene. Iduće su godine iz kapele odstranjeni i kipovi na 
oltaru sv. Petra i Pavla, koji su se zbog starosti i crvoto- 
čine gotovo raspadali. Nove kipove izradio je Petar Rutar 
iz Osilnice. Na Petrovo 1933. g. nošeni su ti kipovi u sve¬ 
čanoj procesiji iz kapele u Dragovcima u kapelu u Ratko¬ 
vici. Ta velika svečanost podsjetila je na davno minule dane 
kad je crkva u Ratkovici bila središte župe i intenzivnog 
vjerskog života. Procesiji iz Dragovaca priključile su se tog 
lijepog sunčanog dana i procesije iz Drenovaca, Pavlovaca i 
Komorice. Godine 1936. Ratkovljani su nad svojom kapelom 
podigli novi toranj, a imutra nad ulazom su na zidanim 
stupovima podigli kor. Požrtvovni rad Ratkovljana nije na 
žalost bio i stručan rad. Podignut toranj je ležao na drve¬ 
noj gredi, koja je bila poduprta s dva od cigle podignuta 
stupa. S vremenom su neki nesavjesni pojedinci izvadili cigle, 
potpora grede je izostala i ona je pukla. Zato se je toranj 
kasnije srušio na krovište crkve. Za popravak crkve utrošena 
svota prelazila je mogućnosti malog broja katolika Ratkov¬ 
ljana. Zato su se oni obratili za pomoć Batrincima, koji su 
im iz svoje kapelske blagajne posudili novac s obvezom po¬ 
vratka u roku od 5 godina, dakako bez kamata.i* Izbijanje 
drugog svjetskog rata i teške materijalne prilike u poratnim 
godinama nisu dozvoljavale daljnje popravke. Dana 22. srpnja 
1964. u 9 sati u jutro srušio se zapušteni toranj na krovište 
koje je već prije bilo oštećeno. Nesavjesni pojedinci razno¬ 
se još i danas građevinski materijal i skidaju kamenje s 
vanjske strane apside, kojoj tako prijeti opasnost da se sruši. 
Ne samo crkvena javnost, već i sve napredne snage našega 
društva kojima je stalo da se sačuva taj rijedak primjerak 
umjetnosti morale bi poduzeti sve što je u njihovoj moći 
da se crkva u Ratkovici popravi i spasi od potpunog ru¬ 
šenja. 


4. Groblje 

Župno groblje iznad crkve, kao i groblje za Ratkovlja- 
ne i Dragovljane u Dragovcima nisu u tom razdoblju doživje¬ 
la neke posebne graditeljske zahvate. Jedino je g. 1923. bila 

10 Nav. dj., 114. 

popravljena ograda uzduž župnog groblja, a 21. studenog 
1927. bilo je na groblju blagoslovljeno veliko betonsko raspe¬ 
lo, koje je izradio Rudolf Strecha, klesar iz Požege. Ono 
je činilo prirodno središte groblja. Oko njega nalazili su 
se grobovi s nadgrobnim spomenicima dosadašnjih novoka- 
pelačkih župnika. Oko tog raspela vjernici su na blagdan 
Svih Svetih i na Dušni dan palili svijeće i molili se. Zato 
je to bolnije župom odjeknuo svetogrdni čin koji se u noći 
na Veliki Petak g. 1946. zbio na groblju. Nepoznati počini¬ 
telji, kojima se nije moglo uči u trag, porušili su križeve 
iznad nekih grobova i srušili veliko raspelo. Vjernici su bili 
to više zaprepašteni što se to zbilo baš na Veliki Petak, kada 
kršćani u svojim crkvama otkrivaju raspela i padaju na ko¬ 
ljena pred Raspetim. 


5. Župnici i kapelani 

Cjelokupni život župe između dva svjetska rata velikim 
je dijelom vezan uz ime župnika Dragutina Belavića, o kojem 
smo već govorili. Na župi je boravio 21 godinu i učinio 
mnogo dobra. Za njegovo vrijeme u župi je dva puta (g. 
1923. i 1933.) podjeljivan sakramenat svete potvrde. Nakon 
njega župnikom je postao Augustin Maretić (od 20. studenog 
1935. do 1942.). Ovamo je došao iz župe Trnovitica. Rodom je 
bio iz Srijemske Mitrovice. Odmah po njegovu dolasku 
nastao je u župi spor glede uzdržavanja župnog stana s poslu¬ 
gom. Župni dvor koji je bio nalik na »kasarnu s jedanaest 
soba« župljani će tek onda uzdržavati ako župnik pristane 
na njihove uvjete.n Župnik je tu »pobunu« primio mirno. 
Naskoro se, međutim, pokazalo da su »odboraši« ostali usa¬ 
mljeni i da ljudi nisu bili uz njih i zato je sve ostalo po sta¬ 
rom. Ali A. Maretić je doživio u župi i jedno veliko slavlje. 
Mladomisnik Stjepan Benić, r. 21. ožujka 1913. u Batrini, slu¬ 
žio je g. 1936. mladu misu. Oltar je bio podignut na vaša- 
rištu. Tu se je okupilo oko deset tisuća vjernika željnih 
mladomisnićkog slavlja, koje su čekali gotovo punih trideset 

godina.i2 

11 Spomenica I, 112. Na čelu »Odbora župljana Nove Kapele«, koji je 
župniku iznio »uvjete«, stajao je Ivan Lovriđ iz Batrine kbr. 109. 

12 Stjepan Benić djeluje sve do danas kao župnik u župi Jakšić. 


Za Maretićeva župnikovanja obnovljene su kapele u 
Sićama, šušanju, Seocu i Ratkovici. God. 1938. i 1941. oba¬ 
vljene su vrlo uspješne misije, a 18. svibnja 1938. podijelio 
je sv. potvrdu zagrebački nadbiskup Alojzije Stepinac. Žup¬ 
niku su u,pastvi pomagali kapelani Stjepan Benić (1936.), 
Rudolf Mikec (1936 - 1937.), Pavao Kovačić (1937 - 1939.) i 
Antun Đurić (1939 -1942.). 

Župnik A. Maretić bio je povučen, blag, susretljiv i vrlo 
Ijubezan svećenik. Umro je g. 1942. Sprovod je obavio umi¬ 
rovljeni beogradski nadbiskup o. Rafael Rodić, rodom iz sela 
Nurkovac, u župi Brestovac kod Požege. 

Nakon Maretićeve smrti župom je kratko vrijeme uprav¬ 
ljao Jakob Marjanović, kapelan, a onda je upravu župe pre¬ 
uzeo Antim Đurić (od 1942. g. do 20. travnja 1945.), koji je 
bio rodom iz Vrbove. Ovamo je došao iz župe Divuša i Zrinj. 
Kao domaći sin dobro je poznavao ljude i tamošnje običa¬ 
je. Odlikovao se svećeničkim žarom, govorničkom vještinom 
i oduševljenošću, iako ga neki nisu mogli ili htjeli razumjeti. 
On je u teškim prilikama nabavio lim i dao pokriti crkveni 
toranj, okrečio je izvana župnu crkvu, a namjeravao je ure¬ 
diti crkvu i iznutra, popraviti cintor i ograditi groblje. Nje¬ 
mu je pomagao u radu kapelan Josip Sodar. Nakon njihova 
odlaska župom je upravljao Vlado Pavić, župnik iz Gornjeg 
Lipovca, dok nije za privremenog upravitelja župe došao 
dotadanji kapelan u Oriovcu Ivan Fridl. On je župom 
upravljao do 3. lipnja 1945., kad je upravu župe preuzeo 
Petar Glavaš, koji je prije toga bio kapelan u župi Ludbreg. 
On je u župi ostao do 1952. godine, a tada je morao otići 
u zatvor, iz kojega se vratio g. 1956. 

Pero Glavaš je bio idealan svećenik, dobar, uvijek spre¬ 
man priskočiti u pomoć bez obzira na negativne posljedice, 
koje su ga nakon njegovih iskazanih dobrih djela obično 
pogađale. Njegovi najbliži znali su iskorišćivati njegovu do¬ 
brotu i bezazlenost. želja da bude blizak malom čovjeku 
tjerala ga je da se prihvati mnogih kumstava. Bio je popu¬ 
laran među ljudima. Zato ga nisu nazivali niti »Gospodin«, 
niti »Velečasni«, nego jednostavno — »naš Pero«. Župa Nova 
Kapela upravo njemu duguje veliki porast vjerske svijesti 
u teškim poratnim prilikama. Odlikovao se je velikom Iju- 

bavlju prema svom narodu i Crkvi. Uspomena na njega još 
je uvijek živa kod vjernika. Još se i danas skoro kod svake 
svete mise nađe osoba koje se sjećaju pokojnog Pere. Od 
god. 1957. P. Glavaš je bio župnikom u Sv. Križu — Novo- 
selec, odakle je nakon tri godine bio premješten za župnika 
u Pož. Sesvetama, gdje je ostao sve do svoje smrti g. 1967 

U međuvremenu je (1952.) za upravitelja župe, a nedugo 
za tim i za župnika, imenovan sadašnji župnik Augustin 
Kralj, koji već 24 godine blagotvorno djeluje u toj župi. Od 
g. 1945. pa sve do danas župa više nije imala kapelana, osim 
ako izuzmemo Josipa Kimkeru, svećenika krčke biskupije, 
koji je neko vrijeme (1956 - 1962.) pomagao župniku u pasto¬ 
ralnom radu. 


6. Proslave i duhovne obnove u župi 

Nakon ratnih stradanja župa je doživjela svoje prvo ve¬ 
liko slavlje kad je 16. listopada 1923. u popodnevnim satima 
iz župe Matičević stigao u Novu Kapelu zagrebački nadbiskup 
Antun Bauer da bi idući dan podijelio sakramenat potvrde. 
Kod groblja kraj podignutog slavoluka nadbiskupa je doče¬ 
kalo veliko mnoštvo naroda, školska djeca i članovi vatro¬ 
gasnog društva. Pozdravni govor je najprije izrekao načelnik 
općine, zatim domaći župnik, a onda u ime školske djece 
jedna učenica. Došavši nakon toga u svečanoj procesiji u 
crkvu, nadbiskup je održao propovijed o štovanju Majke 
Božje. Iz crkve je zatim procesija krenula prema groblju, 
gdje su se vjernici u molitvi sjetili svih svojih preminulih. 
Nakon toga nadbiskup je posjetio školu, koja je bila okićena 
cvijećem i zastavama. Drugog dana je nadbiskup u crkvi 
podijelio sakramenat sv. potvrde. Primile su ga 1.492 osobe. 

Iste godine kad je župa oduševljeno pozdravila dolazak 
novih zvonova za župnu crkvu. Papa Pio XI. proglasio je 
jubilarnu godinu. Vjernici iz čitavog svijeta nagrnuli su u 
Rim da bi posjetili grobove prvaka apostolskih, sv. Petra 
i Pavla. Iz Hrvatske su u vječni grad krenuli hodočasnici u 
6 vlakova, a Papa ih je 30. svibnja 1925. primio u audijen¬ 
ciju. Tom prilikom nadbiskup A. Bauer predao je Papi zlat¬ 


ni kalež kao dar Hrvata u spomen njihova prvog kralja 
Tomislava Za spomenuti kalež sakupljalo se po svim crkva¬ 
ma, a župa Nova Kapela dala je svoj doprinos u iznosu od 
240,50 dinara. Kalež je umjetnički izrađen po nacrtu našeg 
umjetnika Jvana Kerdića, a imao je urezane grbove svih 
hrvatskih pokrajina. Iz župe Nova Kapela tom su hodo¬ 
časničkom slavlju prisustvovale 4 osobe. 

Te je godine hrvatski narod proslavio 1.000-obljetnicu 
svoga kraljevstva, odnosno spomen na krunjenje prvog hrvat- 
sKog kralja Tomislava. Tim je povodom na poticaj društva 
Braća Hrvatskog zmaja trebalo podići diljem Hrvatske što 
više spomen-ploča ili spomenika kralju Tomislavu. Velikom 
narodnom slavlju pridružila se i Nova Kapela. Na dan 29. 
studenoga 1925. bio je pred općinskim uredom uz veliko ve¬ 
selje otkriven spomenik kralju Tomislavu. Poslije poldanje 
sv. mise krenula je povorka s vašarišta prema spomeniku. 
Tu su se poredala djeca, školska mladež, pjevačko društvo 
»Lovor«, članovi društva »Hrvatski sokol«, vatrogasno društvo 
i općinsko zastupstvo. Nakon pjesme govorio je domaći žup¬ 
nik D. Belavić i predao spomenik na čuvanje općinskom 
načelniku Alojziju Đikiću, koji je zatim otkrio spomenik. 

Nesvakidašnja svečanost održana je u župnoj crkvi 28. 
siječnja 1930., kada je bračni par Luka Lukačić i Bara r. 
Glivetič iz Donjeg Lipovca kbr. 23 slavio svoj zlatni pir. 

Nakon deset godina župu je ponovo pohodio biskup, ovaj 
put u osobi pomoćnog zagrebačkog biskupa Dominika Pre- 
muša, koji je 17. rujna 1933. g. u župnoj crkvi podijelio sa¬ 
krament potvrde 971 osobi. Dan prije toga u svečanom do¬ 
čeku biskupa sudjelovale su članice Društva Presv. Srca 
Isusova sa svojim zastavama iz svakog sela. Prigodom škol¬ 
skog ispita iz kršćanskog nauka mladež je pokazala zavidno 
znanje. Slično slavlje doživjela je župa kad je 18. svibnja 
1938. prigodom dijeljenja potvrde župu posjetio zagrebački 
nadbiskup Alojzije Stepinac. 

Nakon pimih 27 godina održane su u župi od 27. stu¬ 
denog do 4. prosinca 1927. pučke misije. Kroz šest nedjelja 
župnik i kapelan pripremali su vjernike za sveto poslanje i 
svake nedjelje u crkvi javno molili za njihov uspjeh. Odaziv 

naroda bio je izvanredan. Danomice, već od ranog jutra, 
unatoč blatu i mraku, narod je iz filijala dolazio u procesi¬ 
jama i sa zastavama na zornicu pjevajući usput zlatnu kru¬ 
nicu. Isto se događalo u 9 sati prije i 3 sata poslije podne, 
kad je narod nagmuo u crkvu rasvijetljenu petrolejsko- 
-plinskim svjetlom. Ispovijedalo se od rana jutra do kasno 
uveče. U ispovijedanju su pomagali susjedni župnici. Tih 
je dana podijeljeno čak 3.470 pričesti. Misionari, isusovci 
o. Ivan Dvornik i o. Srećko Dragičević, uspjeli su da se još 
1918. g. osnovano djevojačko društvo Srca Isusova u Magić 
Maloj proširilo upisom 160 novih članica iz cijele župe. Tom 
je prilikom blagoslovljen i veliki misijski križ kao trajan 
spomen na pučke misije. Na njemu će se i ubuduće ubilježivati 
godine održanih novih misija. Na dan sv. Barbare bio je 
veličanstveni završetak. Župnici iz St. Petrovog sela i Ma- 
tičevića, ne obazirući se na blato, doveli su pješice svoje žup- 
Ijane u velikim procesijama. U završnoj procesiji, u kojoj 
se nosio Presveti Oltarski Sakramenat, sudjelovalo je 7 sve¬ 
ćenika i oko 3.000 vjernika. Prema izjavi samih misionara 
te su misije u Novoj Kapeli spadale među najuspjelije u 
njihovu dotadašnjem apostolskom radu.is 

Da bi duhovno podigao i ohrabrio svoje vjernike, župnik 
A. Maretić je od 13. do 20. ožujka 1938. organizirao nove pučke 
misije, koje su održali isusovci Tomo Jegrić, Nikola Buljan 
i Ivan Bock. Tom se prilikom ispovjedilo više od 4.000 osoba. 
Društvo djevojaka Presv. Srca Isusova proširilo se za 100 
novih članica. Još je jedanput župnik pozvao misionare. Mi¬ 
sije su se održale i u proljeće 1941. g., kad se avet rata već 
bila nadvila nad Europom. Bila je to dostojna priprava za 
sve ono što je taj vjerni puk morao pretrpjeti tijekom rat¬ 
nih godina. 

Tragovi rata sve su se više opažali i na području župe 
Nova Kapela. Razorena su mnoga ognjišta, ugasili su se to¬ 
liki životi, posvuda je bila posijana pustoš, bijeda i žalost. 
Gledajući nevolje koje su se svakim danom sve više gomi¬ 
lale i videći da je ljudska pomoć preslaba te da zapravo 
jedino Bog može pomoći, odlučili su župljani zajedno sa 

13 Spomenica 1, 104. 


svojim svećenikom zavjetovati se Bogu ovim zavjetom: »Sve¬ 
mogući vječni Bože, koji si Jedinorođenoga Sina svoga odre¬ 
dio za Spasitelja svijeta i njegovom si krvlju htio biti izmi- 
ren, daj, molimo Te, očisti tom istom krvlju naša srca od 
grijeha i oprosti nam kazne koje za njih zaslužujemo, pa 
da Ti čistim srcem posve omilimo. Daj da nas snaga Pre¬ 
svete Krvi Isusove očuva od zala ovoga života, da ne izgubimo 
vjeru, tu najveću utjehu i dobro u ovim teškim vremenima. 
Daj, molimo Te, da nam moć te iste Krvi očuva i naš dom, 
naše obitelji, naše očeve, muževe, braću, sinove, djecu, sve. 
A mi Ti se, milosrdni Bože, sa svoje strane obvezujemo i 
zavjetujemo da ćemo nakon ovoga rata, a čim to prilike do¬ 
puste, u svečanoj procesiji u što većem broju pohoditi za¬ 
vjetno mjesto Ludbreg kod Varaždina, gdje se od čudesnog 
događaja koji se je tamo zbio pa do danas časti posebnim 
načinom Presveta Krv Isusova. Svemogući, vječni Bože, po¬ 
dastiremo Ti smjerno ovaj zavjet po rukama Blažene Dje¬ 
vice Marije koja je utjeha žalosnih i pomoćnica kršćana, po 
zagovoru njezinog Bezgrješnog Srca, koje neizmjerno ljubi 
svoju djecu, a pozivamo u pomoć i sv. Josipa, zaštitnika 
Crkve i čuvara obitelji, kojega je i hrvatski narod već davno 
izabrao za svoga zaštitnika. Čvrsto se uzdamo da ćeš usli¬ 
šati naše molitve prema riječima Spasiteljevim: »Molite i 
dat će vam se, kucajte i otvorit će vam se. Jer svaki koji 
moli prima, koji traži nalazi i koji kuca, otvara mu se«. 
(Lk 5, 9 -10). 

Ta potresna molitva izrečena je na blagdan Presv. Krvi 
Isusove 1945. g. 


7. Stanovništvo (statistički podaci) 

Od godine 1863. do 1919. nemamo zapisane podatke o 
broju krštenih, vjenčanih i umrlih u župi, jer su se doku¬ 
menti o tome izgubili ili su bili imišteni. Tek od g. 1919. 
nadalje raspolažemo točnim podacima. Ovdje ih navodimo 
prema Spomenica I, 132., a odnose se na razdoblje između 
1919. i 1945. godine. 

III. RAZDOBLJE — OD GODINE 1945. DO GODINE 1977. 


Godina 

Krštenih 

Broj 

vjenčanih 

Umrlih 

1919. 

169 

115 

106 

1920. 

178 

76 

120 

1921. 

175 

57 

117 

1922. 

180 

42 

121 

1923. 

171 

45 

118 

1924. 

184 

55 

134 

1925. 

155 

44 

113 

1926. 

188 

49 

111 

1927. 

146 

53 

124 

1928. 

155 

50 

124 

1929. 

188 

52 

121 

1930. 

165 

48 

100 

1931. 

142 

40 

97 

1932. 

150 

43 

118 

1933. 

123 

49 

98 

1934. 

108 

31 

93 

1935. 

149 

36 

84 

1936. 

141 

60 

114 

1937. 

149 

35 

93 

1938. 

132 

44 

111 

1939. 

129 

40 

97 

1940. 

110 

50 

114 

1941. 

121 

39 

115 

1942. 

138 

31 

136 

1943. 

168 

32 

106 

1944. 

162 

20 

130 

1945. 

139 

24 

170 

Ukupno: 

4.106 

1.260 

3.085 


Napomena: Negativni omjer između rođenih i umrlih bio je 
samo u 1940. i 1945. godini. Daljnja razdoblja pokazuju međutim 
sve očitiju tendenciju pada nataliteta. 


1. Vjerski život u župi do g. 1952. 

Već tijekom rata Vrhovni štab Narodnooslobodilačke 
vojske izdao je g. 1942. u Foči upute o ustrojstvu narodno- 
oslobodilačkih odbora, u kojima se naglašava ravnopravnost 
svih građana bez obzira na političku, vjersku ili nacionalnu 
pripadnost. Vjera je proglašena privatnom stvari građana. 
Na trećem zasjedanju ZAVNOH-a 8. i 9. svibnja 1944. u To- 
puskom proglašena su osnovna prava građana Demokratske 
Hrvatske, zajamčena je sloboda savjesti i sloboda vjero¬ 
ispovijesti. Osnovane su i komisije za vjerska pitanja.i Po 
završetku drugog svjetskog rata, 2. lipnja 1945. održan je 
prvi susret između predstavnika vlasti i predstavnika kato¬ 
ličke crkvene hijerarhije, a zatim su osnovane savezne, re¬ 
publičke, kotarske i općinske komisije za vjerska pitanja. U 
Jugoslaviju je došao Patrick Harly, izaslanik Svete Stolice. 
God. 1946. donesen je Ustav FNRJ, prema kojemu je Crkva 
bila odvojena od države.* 22. svibnja 1953. proglašen je 
Osnovni zakon o pravnom položaju vjerskih zajednica, kao 
i republički zakoni o pravnom položaju vjerskih zajednica. 
Po tim zakonima bila je zajamčena sloboda savjesti i vje¬ 
roispovijesti. Građani su mogli pripadati bilo kojoj vjerskoj 
zajednici ili ne pripadati nijednoj. Ispovijedanje vjere pro¬ 
glašeno je privatnom stvari građana. Vjerske zajednice, koje 
smiju osnivati građani, mogu izdavati i raspačavati tisak 
i osnivati škole za spremanje vjerskih službenika. Po gra¬ 
đanskom pravu vjerske su zajednice proglašene pravnim 
osobama.* 

Ali, kao i uvijek, tako i u teškim poratnim prilikama 
našlo manje svjesnih i nesavjesnih pojedinaca koji nisu po¬ 
štivali jasno proklamirana načela i donesene zakone. Zato 
je, što je posve razumljivo, dolazilo do nepotrebnih sukoba, 
sumnjičenja i obračunavanja, koja su samo štetila općem 

1 Vidi Vjerske zajednice u Jugoslaviji, uredio Zlatko Frid (Zagreb 1970.) 
51 - 53. 

s Nav. dj., 38 - 59. 

3 Nav. dj., 60 - 70. 

dobru naroda, sijući nepovjerenje i razdor između onih koji 
vjeruju i onih koji ne vjeruju. 

Već smo prije spomenuli da su se vjernici u teškim 
prilikama rata i glada više nego inače utjecali Bogu, nala¬ 
zeći u vjeri svoju nadu i utjehu. Tako se u župi Nova Kapela 
u poratnim prilikama, kad je gotovo svaka kuća oplakivala 
smrt nekog od svojih članova, još više probudila pobožnost 
prema Majci Božjoj i Srcu Isusovu. Prostor oko male ka¬ 
pelice na Gospinu polju ponovno je oživio od mnoštva hodo¬ 
časnika, koji su se okupljali kod starog čudotvornog kipa 
Majke Božje. Nedjeljom poslije podne vjernici bi se obično 
skupili u kapeli sv. Antuna u Batrini, odakle bi krenula pro¬ 
cesija kroz Batrinu, Novu Kapelu i Bili Brig na Gospino 
polje. Vjernici su putem molili krunicu, pjevali litanije i 
pobožne pjesme. Kao da su se vratila stara vremena iz 
druge polovice 18. stoljeća, kad je pjesma hodočasnika odje¬ 
kivala Dubovcem. Uskoro su čudotvornom kipu počeli hodo- 
častiti i vjernici iz Petrovog sela i Vrbove. Pitka voda za velik 
broj hodočasnika dovozila se u buradima na kolima. Kako 
je među vjernicima bila velika pobožnost prema Maci Božjoj, 
pokazala je zavjetna procesija održana 12. rujna 1945. u No¬ 
voj Kapeli. Iako je bio kišovit dan, u procesiji, koja se 
kretala mjestom i u kojoj su sudjelovale i susjedne župe sa 
svojim svećenicima na čelu, našlo se nekoliko tisuča ljudi. 
Pokušaj nekih pojedinaca da taj sasma vjerski skup prikažu 
u drugom svjetlu vlasti su posve opravdano i na opće za¬ 
dovoljstvo spriječile. 

Druga pobožnost koju su vjernici s posebnom ljubavlju 
prigrlili bila je u župi već davno prije uvedena i njegovana 
pobožnost prema Srcu Isusovu. Vehk je broj ljudi obavljao 
pobožnost devet prvih petaka. Vjernici su se na te dane u 
velikom broju ispovijedali i pristupali pričesti. Mnogi su 
obavljali i pobožnost devet prvih subota na čast Majci Božjoj. 
Zbog velikog broja vjernika tih su dana dolazili u župnu crkvu 
ispomagati franjevci iz Požege i SI. Broda. 

Nije nikakvo čudo što se narod, kojemu su još u živom 
sjećanju ostale strahote ratnog razaranja, sve više utjecao 
Bogu. U nedjelju je u crkvenim klupama prevladavala odje¬ 
ća crne boje. Majke, žene i djevojke oplakivale su još uvi¬ 
jek svoje poginule ili nestale sinove, muževe i zaručnike. 


Iako su vjernici rado sudjelovali u pobožnostima i pristu¬ 
pali često sakramentima, ipak se običaj nedjeljnog slabog po¬ 
hađanja mise, posebno muškaraca i dalje zadržao. Očito je 
da uzroke tom nemaru, koji je i dandanas u župi prisutan, 
treba tražiti u onim vremenima kad su hrabri graničari 
krstarili po cijeloj Europi, ostavljajući kod kuće žene i dje¬ 
cu, koji su umjesto njih obavljali tu crkvenu dužnost. Oni 
bi u crkvu dolazili samo u svečanijim zgodama i na velike 
blagdane, npr. na Božić, Uskrs, Duhove ili na Tijelovo. 

Međutim, bilo je i muževa čvrste vjere, odanih Bogu i 
Crkvi. Između mnogih takovih spominjemo ovdje samo 
Stjepana Došlića. On je pokupio ostatke raspela s kapele 
sv. Ivana Krstitelja u Novoj Kapeli, koje je neka nepoznata 
osoba razbila, i odnio ih u župnu crkvu. Nešto slično do¬ 
godilo se i pred kraj prvog svjetskog rata, kada je on kao 
običan radnik radio na istovaru ugljena na kolodvoru u No¬ 
voj Kapeli. Radnici su u ugljenu našli željezni korpus. Kada 
su se počeli izrugivati Kristovu liku, Stipo ga je uzeo, po¬ 
ljubio i odnio svojoj kući. Cijelog svog života čuvao ga je 
kao najdražu relikviju, a na času svoje smrti (12. rujna 
1950.) zaželio je da bude s njim sahranjen, što je i učinjeno. 
Rođen 9. veljače 1892. u Novoj Kapeli od oca Ivana i majke 
Reze r. VukajUć, Stipe je od 1910. živio u braku s Mandom 
Štivić. Iz tog braka rodilo im se 13 djece. Kao željezni¬ 
čarski radnik radio je do penzije na istovaru ugljena. Bio 
je to čovjek iskreno pobožan, pošten i dobar otac obitelji. 
Posebno je gajio pobožnost prema Majci Božjoj. U svojoj je 
bolesti pokazivao upravo herojsku strpljivost i predanost u 
volju Božju. 

O svetogrdnom rušenju velikog raspela na groblju već 
smo govorih. Nepoznate osobe su početkom 1947. srušile i 
raspelo u tzv. Kućištu na putu prema Sičama. Umjesto jed¬ 
nog i drugog raspela bili su privremeno postavljeni drveni 
križevi. Oba su slučaja prijavljena vlastima, ali istraga nije 
mogla naći krivce. Iste godine na Veliku subotu srušili su 
nepoznati počinitelji raspela na putu između Batrine i Dra- 
govaca i Batrine i Lužana. 

Kao nužna posljedica odvajanja Crkve od države došlo 
je g. 1949. i do zakonskog odvajanja škole od Crkve. Vjerska 

obuka više se nije održavala u školama, već samo u crkva¬ 
ma i u crkvenim zdanjima. 

U tom su razdoblju obavljeni i neki važniji popravci na 
župnoj crkvi i u filijalama. God. 1945. popravljene su orgu¬ 
lje, koje su uslijed bombardiranja bile jače oštećene, kao i 
dio krova na župnoj crkvi, koji je bio oštećen uslijed eksplo¬ 
zije mine. U Bilom Brigu popravljena je g. 1946. kapela iz¬ 
nutra i izvana i nadograđena ograda. Kapela u Batrinl dobila 1 
je g. 1947. harmonij s dva manuala. Kapela u Seocu također 
je nabavila harmonij, dok je dosadašnji mali harmonij iz 
kapelice sv. Antuna u Batrini prodan kapeli u Sušanju. Ka¬ 
pela u Sičama bila je izvana okrečena, kao i kapela u Dra- 
govcima, koja je osim toga dobila obnovljenu ogradu. God. 

1949. obnovljena je iznutra i izvana kapela u Sušanju, kao 
i kapela u Magić Maloj. U Sičama je obitelj Antuna Kalovića 
nabavila za kapelu kip sv. Antima, a vjernici iz Sušanja na¬ 
bavili su za svoju kapelu male kipove Srca Isusova i Mari¬ 
jina kao zahvalu Bogu što su se iz rata sretno vratili svo¬ 
jim kućama. 

Veliko slavlje doživjela je župa 24. kolovoza 1947. g., 
kad je mladomisnik Zvonimir Starčević, član Družbe Isuso¬ 
ve, u Novoj Kapeli služio svoju prvu svetu misu. Njegovi 
roditelji potječu iz ove župe, a majka mu je pokopana na 
župnom groblju. Umrla je g. 1918. od tzv. »španjolske bo¬ 
lesti«. Na svečanosti su bila prisutna 24 svećenika na čelu 
s nadbiskupom Rafaelom Rodićem. Misa je bila održana 
»sub divo«, na vašarištu, a prisutno je bilo oko 10.000 ljudi. 
Prigodnu propovijed izrekao je Rufin Šilić, franjevac i pozna¬ 
ti propovjednik. 

župni dvor je od g. 1949. do 1950. ugostio mlade gradi¬ 
telje auto-puta »Bratstvo i jedinstvo«, Zagreb - Beograd. Mla¬ 
di iz svih krajeva zemlje sudjelovali su u gradnji te vrlo 
značajne ceste. Na novokapelskom području radovima je 
rukovodila 7. sekcija, koja je bila smještena u župnom dvo¬ 
ru. Da bi graditeljima omogućio nesmetani rad, župnik se 
iz svog stana preselio u kuću Antuna Bradaševića. Nakon 
završetka radova 22. kolovoza 1950. on se je ponovno uselio 
u župni dvor. Nekako u to vrijeme održavao se je u Novoj 
Kapeli u isti dan omladinski festival za svu omladinu radnih 
brigada i tradicionalna procesija na čast Srcu Isusovu. Mno- 

gi su se omladinci iz Srbije, Makedonije i drugih republika 
tom prilikom prvi puta susreli s vjerskim i narodnim obi- 
y čajima naroda ovog kraja, a posebno su bili ushićeni lje¬ 

potom narodnih nošnji. 

župni' dvor, koji je ionako već prije vapio za popravci¬ 
ma, trebalo je kako-tako dotjerati. Troškovi najnužnijih po¬ 
pravaka podmireni su dijelom od stanarine, a dijelom 
od prodanog materijala koji je župnik dobio od 7. 
sekcije graditelja auto-puta. Sve je to, :međutim, bi¬ 
lo samo »krparenje«, koje nije moglo zaustaviti sve 
brže propadanje ove, više od sto pedeset godina stare zgra¬ 
de. Polovicom studenoga g. 1950. jako nevrijeme odnijelo je 
i jedan dio limenog krova sa župne crkve. Zbog dolaska 
zime trebalo je krov brzo popraviti. Lim je na sreću na¬ 
bavljen čak na Rijeci, a radove je u rekordnom vremenu 
obavio limar Josip Vančina iz Batrine. Dio troškova pokrili 
su vjernici svojim darovima, a ostatak je dobiven u obliku 
zajma od Nadbiskupskog duhovnog stola u Zagrebu. Novi 
upravitelj župe Augustin Kralj našao je župu u dugovima, a 
crkvu i župni dvor u stanju koje je zahtijevalo hitne poprav¬ 
ke. Da nezgoda bude veća, početkom g. 1952. bila je zabra¬ 
njena svaka sabirna akcija bez posebne dozvole vlasti. Unatoč 
svim poteškoćama župa je dolaskom A. Kralja počela pisati 
nove, svjetlije stranice svoje povijesti. 


2. župa Nova Kapela od g. 1952. đo danas 

Dekretom od 7. ožujka 1952. irnenovan je upraviteljem 
župe Nova Kapela Augustin Kralj, koji je ovamo došao kao 
mlad, 38-godišnji svećenik s iskrenom željom da župi poklo¬ 
ni svoje umne i fizičke sposobnosti, svoju gotovo neiscrpnu 
snagu i svoje najljepše godine. Rodio se 7. srpnja 1914. g. u 
mjestu Pušći, župa Zagorska sela, u Hrvatskom zagorju. Još 
kao mladomisnik zadnje godine studija češće je ispomagao 
na župama Desinić, Kutina i Veliki Bukovac. Kao kapelan 
djelovao je zatim u župi Pregrada (ljeti 1939.), Desinić (jesen 
1939.), Varaždin (1939- 1940.) i sv. Petar u Zagrebu (1940- 
-1941.). Nakon toga je u svojstvu dušobrižnika župske ispo- 

stave službovao u Crkvenom Boku (1941 - 1942.). Zatim je 
najprije kao upravitelj župe, a kasnije kao župnik službovao 
u Sunji (1942 - 1945.), a onda je postao upraviteljem župe u 
Bebrini (1945 - 1952.), odakle je po odluci nadbiskupa došao 
u Novu Kapelu, najprije kao upravitelj župe, a 12. siječnja 
1953. imenovan je i župnikom. Dekretom od 1952. godine 
imenovan je najprije vršiteljem dekanskih poslova u deka- * 

natu, a kasnije i dekanom. Tu službu vrlo uspješno obavlja 
sve do danas. Začasnim prisjednikom postao je već g. 1948., 
a zbog svojih izuzetnih zasluga imenovan je g. 1968. i za¬ 
časnim kanonikom Prvostolnog kaptola zagrebačkog. Sveča¬ 
nosti proglašenja, koja je pred prepunom crkvom održana 
25. ožujka 1968., prisustvovao je arhiđakon dr Janko Penič 
iz Zagreba i svećenici iz cijelog dekanata. Gotovo slučajno 
ta se svečanost održala točno na 16. obljetnicu dolaska preč. 
g. Augustina Kralja na župu Nova Kapela.^ 

Neposredno nakon dolaska na župu A. Kralja donesen je 
g. 1953. Osnovni zakon o pravnom položaju vjerskih zajed- ' 

nica u SFRJ, koji je trebao pridonijeti stvaranju pogodnije 
situacije za sigurnije i trajnije rješenje odnosa između drža¬ 
ve i Crkve u Jugoslaviji.® Međutim, prekinuti diplomatski 
odnosi između Svete Stolice i Jugoslavije g. 1952. kao da su 
usporavali sređivanje vjerskih odnosa s Katoličkom Crkvom 
kod nas, dok su »odnosi između države i svih ostalih vjerskih 
zajednica u Jugoslaviji bili manje-više sređeni«.® Razgovori 
obiju strana započeti g. 1963. dovršeni su g. 1966. potpisiva¬ 
njem bilateralnog akta poznatog pod nazivom Protokol. U 
tom je dokumentu došlo do izražaja međusobno razumije¬ 
vanje za probleme i poteškoće, kao i obostrana želja za nji¬ 
hovo otklanjanje.^ Protokol je Svetoj Stolici, preko nazoč¬ 
nosti njezinog apostolskog delegata, omogućio stalniju i 
čvršću vezu s Katoličkom Crkvom u Jugoslaviji, a samim time 
stvorio povoljnije uvjete za daljnji napredak odnosa između / 


4 Dekret br. 17-Pr-1968., od 5. veljače o imenovanju vidi: Župni arhiv, 
Personalia i Spomenica II, 123. Jednako dekrete o imenovanju za upravitelja 
župe, župnika i v. d. dekana: Spomenica II, 25, 29, 31. 

5 Ovaj zakon proglašen je ukazom Predsjednika Republike PR br. 7. od 
27. svibnja 1953., a objavljen je u br. 22. Službenog Usta FNRJ od 27. svibnja 
1953. Usaglašen je s Ustavom 1. ožujka 1965. Vidi Službeni list SFRJ br. 10/65. 

6 Vjerske zajednice u Jugoslaviji, uredio Zlatko Frid, (Zagreb 1970.) 70. 
^ Tekst protokola od 25. lipnja 1966. vidi u nav. dj., 71 - 75. 


države i Katohčke Crkve kod nas. God. 1970. podignuta su 
diplomatska predstavništva Svete Stolice i SFRJ na rang 
ambasada. Međusobni posjeti visokih državnih funkcionara 
(g. 1968. i 1971.) još su više pridonijeli klimi međusobnog 
razumijevanja i poštivanja. 

a) 2upna crkva 

Novi župnik našao je župu u prilično nesređenim mate¬ 
rijalnim prilikama. U jednom dijelu župnog dvora bili su 
stanari. Zgrada je bila trošna. Prozori su bili bez stakla, 
kuhinja bez štednjaka, a bunar bez vode. Ni župna crkva 
nije bila u boljem stanju. Krovište je na nekim mjestima 
prokišnjavalo, orgulje su bile raštimane, oltari u derutnom 
stanju, tako da se zbog vlage Presveto u svetohraništu nije 
moglo držati dulje od nekoliko dana. Za zvonara je trebalo 
naći pogodnu osobu. Da bi mogao uspješnije djelovati, novi 
je župnik početkom svibnja 1952. g. dobio za duhovnog po¬ 
moćnika Rudolfa Kuneja, Slovenca, svećenika barske nad¬ 
biskupije. Ali on je službovao samo do mjeseca kolovoza, 
a onda se odselio na Cetinje. Iduće godine prodao je svoj 
posjed dosadašnji orguljaš Đuro Stefan i odselio u župu 
Caglić. Na sreću pristao je domaći vjernik Stjepan Prpić da 
preuzme tu dužnost. On se u tu svrhu glazbeno doškolovao 
kod časnih sestara u Oriovcu. 

God. 1955. moglo se konačno započeti prvim manjim po¬ 
pravcima na župnoj crkvi. Zapadni dio krova crkve, kao i 
krov nad sakristijom obojeni su uljanom bojom, a radove 
je izveo domaći limar Vančina ml. Popravljen je i sat na 
tornju, kao i orgulje. Ali već iduće godine veliko je nevri¬ 
jeme ponovno oštetilo krov na crkvenom tornju. Snažan vje¬ 
tar i tuča od 12. rujna nanijeli su težak udarac vjernicima 
župe. Ono što je od ljetine preostalo od prve tuče u srpnju 
sad je bilo posve uništeno. Najviše su bila pogođena sela 
Magić Mala, Siče i Seoce. Uz seoske kuće najviše su stradale 
filijalne kapele, koje su te godine svu svoju ušteđevinu od 
milostinje prijašnjih godina morale izdati za popravke. Naj¬ 
osjetljivije je ipak bila pogođena župna crkva jer je vjetar 
otkinuo lim s tornja. Zahvaljujući marljivosti i dobroti Mare 

Sebelić iz Siča, Mande Jurković iz Bilog Briga i Reze Berto- 
vić crkva je poljepšana iznutra, dobivši tri lijepa izvezena 
oltamika. 

Sve veći materijalni napredak u velikom dijelu slavon¬ 
ske Posavine, koji je zabilježen 1959. g., našao je svoj odjek 
i u župi Nova Kapela. Iz susjedne župe Štivica prenesen je 
ovamo običaj kućne radinosti - rezbarenja. U dugim zimskim 
noćima sve je bilo u poslu, od najmanjih do najvećih. Pro¬ 
dani rezbareni predmeti donijeli su veće blagostanje u se¬ 
ljačke kuće i više novca. Sve se to odrazilo i na raspolože¬ 
nju vjernika, koji su, potaknuti od svog župnika, predlagali 
da se započne uređenjem i popravcima župne crkve. God. 
1960. počeli su radovi na žljebovima, koji su prokišnjavali 
i propuštali vodu u žbuku. Krov je iznad žljebova bio po¬ 
dignut za 15 cm, a stavljen je i novi lim u duljini od 80 m. 
Luk i vrh na fasadi crkve dobili su također novi lim, po¬ 
stavljeni su i novi žljebovi, horizontalni i vertikalni. Za 
čitavo to vrijeme radnici su stanovali i hranili se na župnom 
dvoru. Hranu su donosili sami vjernici. Tek se sada moglo 
izvršiti krečenje crkve izvana. Najteži i najodgovorniji dio 
posla sastojao se u postavljanju visokih skela i u načinu 
kako izolirati crkvu. Budući da su sredstva bila skrom¬ 
na i ograničena, crkva je samo izvana bila okrečena, kako 
njezina vanjština na tako prometnom mjestu ne bi odavala 
izgled zapuštenosti. Brojčanik na satu bio je izrađen od 4 
limena kruga, jer su dosadašnji brojevi, oslikani na zidu, 
često gubili boju. 

Od svih unutarnjih popravaka najznačajniji je bio po¬ 
pravak velikog oltara, koji je trebalo spasiti od propadanja. 
Velika vlaga, koja je kroz mnogo godina nagrizala inventar 
crkve, najviše je tragova ostavila upravo na glavnom oltaru. 
Njegovi drveni dijelovi bili su već potpuno truli. Miloš 
Hohnjec, majstor iz Celja, koji je u sličnim slučajevima na 
tom poslu već stekao veliko iskustva, započeo je početkom 
svibnja rad sa svoja dva pomoćnika i s jednim zidarom, ko¬ 
jemu su pomagala dva župljana. Zidovi koji su s obje strane 
spajali oltar sa zidom crkve, bili su porušeni. Time je oltar 
postao zasebni, uočljivi i od pozadinskog zida odijeljeni 
objekt. Uklonjeno je staro svetohranište, koje je imalo dvoja 
vratašca, jedna iznad drugih, a isto je tako uklonjena i 

oltama ploča s ciglom ispod nje. Zatim se pristupilo zi¬ 
danju oltara od temelja. Kako je donji dio svetohraništa 
bio posve truo, bio je uklonjen, a gornji se kat spustio na 
niže, tako da je dobiveno jedno svetohranište s uređenim 
krovićem z^ ekspoziciju. Iza oltara bio je probijen zid za 
prozor, a kipu Majke Božje kao dekoracija stavljeno je na¬ 
okolo 8 novih anđela. Svi su likovi na oltaru bili pozlaćeni, 
a struganjem je cijeli oltar dobio svoj prvotni izgled. 

Sada je valjalo i pokrajne oltare pojednostavniti da bi 
bili u skladu s glavnim oltarom. Suvišni ukras nagomilan 
tijekom prošlih desetljeća bio je odstranjen. Za svetačke li¬ 
kove napravljena je niša. Struganjem se došlo do štuko- 
-mramora i dragocjenih natpisa koji potječu iz vremena po¬ 
stavljanja oltara. To je bilo veliko otkriće, pa i znak da je 
neka nesavjesna ruka, J. Petrea ili možda J. Piccollija, pre¬ 
mazivala bojom sve oltare. Početkom radova na glavnom 
oltaru bila je u visini od pola metra od poda odstranjena 
žbuka sa zidova. Naokolo su zatim stavljene heraklit-ploče, 
a njihovim bušenjem omogućena je ventilacija zraka. Time 
je postignuto da su oltar i svetohranište postali potpuno 
suhi. 

Novi lik dobila je i propovjedaonica. Nakon skidanja 
»maske« zasjala je u svoj svojoj nekadašnjoj ljepoti. 

U vrijeme restauracije oltara bila je u crkvu uvedena i 
električna struja. Crkva je dobila dva viseća svijećnjaka i 
9 rasvjetnih mjesta. Potaknuti elektrifikacijom župne crkve, 
vjernici su brzo uveli struju i u svoje kapele. 

Preostalo je još bojenje crkve. Posljednje oslikavanje, 
koje je g. 1911. obavio soboslikar Josip Petree, bilo je izve¬ 
deno vrlo loše. Nakon savjetovanja s našim poznatim struč¬ 
njakom za crkvenu umjetnost, prof. drom Antunom Ivandi- 
jom, prešlo se u potragu za slikarom. Posao je preuzeo 
soboslikar R. Tobolka iz Novog Sada. Radovi su započeli 
početkom svibnja 1961. g. Najprije je trebalo odstraniti sta¬ 
ru boju, što je bilo vrlo teško jer je u crkvi bilo mnogo 
slika. Nakon grundiranja izvršeno je premazivanje tonskim 
bojama prema uzorcima prof. A. Ivandije. Crkva je postala 
svjetlija. Glavnom oltaru dano je značenje središnjeg objek¬ 
ta. Međutim, izgubivši slike, crkva je ipak izgubila nešto 
od svoje veUčanstvenosti. Iz nje su uklonjene stare, dotra- 

jale zastave, rešetkast prozor na gospojinskom koru, kip 
Majke Božje na posljednjem stupu s desna, dvije velike slike, 
jedna Srca Isusova, a druga sv. Male Terezije, i dotrajali 
križni put. U tako obojenu crkvu postavljen je novi krĆbii 
put, djelo naše poznate kiparice Alojzije Ulman. Konačno je 
uklonjen i stari viseći svijećnjak za vječno svjetlo, ispred 
glavnog oltara, kao i po jedan mali viseći svijećnjak ispred 
sporednih oltara. Oni više nisu bili potrebni, jer se vječno 
svjetlo u obliku električne svjetiljke bilo postavljeno na sa¬ 
mom glavnom oltaru. Na nedjelju Srca Isusova bio je sve¬ 
čani Te Deum, kao zahvala za posao na obnovi crkve, koji 
je sretno priveden kraju. 

U isto vrijeme dok se obojavala crkva popravljao se i 
cintor. Zidana je ograda bila ožbukana i na nju stavljen 
betonski pokrivač. 

Na početku radova župnik je zbog odlaska dosadašnjeg 
župnika u Gornjem Lipovcu morao privremeno preuzeti i 
upravu te župe. To je potrajalo od mjeseca svibnja do kraja 
godine. Unatoč tome radovi su napredovali i zalaganjem 
župnika bili na vrijeme završeni. 

Svi radovi obavljeni tijekom dviju godina stajali su ve¬ 
liku svotu novca. Jedan dio skupili su vjernici, a drugi je dio 
pokrio sam župnik u obliku zajma iz svojih vlastitih sred¬ 
stava, sa željom da se ona upotrijebe za izgradnju novog žup¬ 
nog dvora, jer je održavanje staroga postajalo sve teže. 

Prilikom restauracije glavnog oltara morala se pomaknu¬ 
ti menza i izvaditi svete moći. Zato je obnovljeni oltar mo¬ 
rao biti ponovno konsekriran. Posvetu je 10. rujna u nazoč¬ 
nosti 11 svećenika i mnoštva naroda obavio zagrebački nad¬ 
biskup dr Franjo Šeper. U novom kovčežiću stavljene su 
moći mučenika Magnuseta i Maksima. Tom se prilikom nad¬ 
biskup vrlo pohvalno izrazio o izgledu crkve. 

župna crkva obnovila je i svoj inventar. Nabavljen je 
velum za pluvijal i osam ministrantskih odijela. Sve su to 
izradile časne sestre u Đakovu. Novac za ministrantska odi¬ 
jela skupile su majke djece ministranata. Za potrebe vjero- 
naučne obuke nabavljen je projekcioni aparat i kino-platno. 
Pozlaćeni su kaleži, 2 ciborija i pokaznica (monstranca). Go¬ 
dina otvaranja II. vatikanskog sabora donijela je u crkvu 
više pjesme, jer je napokon osnovan dječji pjevački zbor. 


Ova župa, kao što smo vidjeli, često se tijekom svoje 
povijesti opraštala od jednog dijela svojih vjernika, koji su, 
zbog osnivanja novih župa na njezinim rubovima, pripali no¬ 
vim župskim zajednicama. Tako je ona nekoć kumovala 
osnivanju jli proširivanju župa Požega, Oriovac, Staro Pe¬ 
trovo selo, štivica. Gornji Lipovac, a 29. rujna 1963. tom se 
broju pridružila i novoosnovana župa Vrbova. Nova župa na¬ 
stala je otcjepljenjem dijelova župa Starog Petrovog sela. 
Nove Kapele i štivice, a prvim župnikom postao je Josip 
Klarić, rodom iz SI. Kobaša. Odlukom Nadbiskupskog du¬ 
hovnog stola u Zagrebu i dopunskom odredbom od 14. trav¬ 
nja 1967. župi Vrbova, koja je osnovana zbog pastoralnih 
razloga, pripala je dotadašnja novokapelačka filijala Bili 
Brig s povijesnim Gospinim poljem. Najviše su, naravno, bili 
pogođeni sami Bilobrižani, koji su kao baštinici starog čudo¬ 
tvornog kipa Majke Božje iz nekadašnje župne crkve na 
Dubovcu s Novom Kapelom bili i najuže povezani. Došlo je 
i do sukoba, prijetnji, zaredale su optužbe i pale uvredljive 
riječi. Kako i ne bi, kad se župa morala rastati od Gospinog 
kipa i Dubovca, koji su sa župom u Novoj Kapeli neraski- 
divo vezani. Razumljive su bile i riječi župnika koji je jed¬ 
nom rasplakanom Bilobrižaninu rekao: »Vaša će rana zacije¬ 
liti, ali moja ne. Ako bi se sve moglo zaboraviti, gubitak 
Gospinog kipa ne može se.«8 Možda su se mogla naći i 
druga, manje bolna rješenja. Ali kidati Gospino polje od 
župe s kojom je ono povijesno tako čvrsto vezano nije se, 
po našem skromnom mišljenju, smjelo dopustiti. Svi su ti 
događaji bacili malu sjenu na srebrni jubilej ili 25. obljetnicu 
misništva koji je župnik upravo te godine slavio. 

Nakon završetka gradnje novog župnog dvora ponovno 
se g. 1967. započelo dotjerivanjem i popravljanjem župne 
crkve. Preobojen je krov koji je od posljednjeg bojadisanja 
pred 14 godina bio posve zarđao. Radovi na tom tornju 
nisu se još, zbog pomanjkanja skela, mogli izvesti. Ipak je 
iduće godine obavljen i taj posao. Radove je izveo Slavko 
Kovačiček. Tom je zgodom načinjen otvor ispod samog kri¬ 
ža, kako bi se ubuduće bez poteškoća i posebnih skela mogli 
obaviti slični radovi. U to je vrijeme Regionalni zavod za 
zaštitu spomenika kulture iz Osijeka dekretom od 28. pro- 

8 Spomenica II, 82. 


222 


223 


sinca 1967. stavio crkvu i znatan dio sakralnih predmeta pod 
svoju zaštitu. Crkva je sa svojim inventarom proglašena 
spomenikom kulture. Toj odluci pridružila se i druga od 2. 
srpnja 1969., prema kojoj je i zemljište oko crkve stavljeno 
pod zaštitu istog Zavoda. To znači da se ubuduće bez znanja 
spomenutog zavoda neće moći izvoditi nikakvi radovi, pre¬ 
inake i popravci u crkvi, na crkvi i oko nje.9 

God. 1969. počele su pripreme za uređenje župne crkve, 
koja je po navedenim odlukama postala povijesni spomenik 
kulture. Popravak je bio neminovan i zbog liturgijskih pro¬ 
mjena koje je donio Drugi vatikanski sabor. Regionalni za¬ 
vod za zaštitu spomenika kulture iz Osijeka odobrio je nacrt. 
Pokrenuli su se i vjernici. U svakoj je kapeli bio izvješen 
popis imena u obliku plakata. Vjernici su odlučili da će 
svaka kuća dati određeni iznos za restauraciju crkve. Prve 
nedjelje došašća sveta misa služila se u obnovljenu ruhu. Za 
oltar, koji je okrenut prema narodu, upotrijebljeno je pod¬ 
nožje pričesne klupe. Zahvaljujući darežljivosti Marije Vra- 
čić iz Magić Male, djevojke koja se odselila u Ameriku, 
crkva je dobila lijepo misno ruho, tzv. »boromejku«. 

Konačno se g. 1970. započelo temeljitim vanjskim ure¬ 
đenjem crkve. Radove je pod stručnom kontrolom Zavoda 
za zaštitu spomenika kulture iz Osijeka preuzeo Josip Gene 
iz Bednje. Započeli su u rujnu. Trebalo je skinuti staru 
žbuku. Po prvi put radilo se sa skelama koje su bile po¬ 
stavljene do vrha tornja. Žbuka na sjevernom dijelu crkve 
bila je u tako dobru stanju da se nije dala ni skidati. Zato 
je na tom mjestu ostala stara žbuka. Kroz čitavo vrijeme 
izvođenja radova osam radnika je stanovalo i hranilo se na 
župnom dvoru. U boju »fasadeksa« na zidu stavljeni su 
tonovi po župnikovoj želji. Tako ožbukana crkva zadovoljila 
je i vjernike i konzervatore. 

Iduće godine sakristija je dobila novi ormar, nabavljeno 
je 8 klupa za djecu koja posjećuju vjeronaučnu pouku, 

9 Regionalni zavod za zaštitu spomenika kulture u Osijeku br. 01-18/40-67. 
od 28. XII. 1967.; br. UP-I‘o-03-179/2 — 70. SS/KN; br. UP-IO-03-2841M969. AZ/MM od 
2. VII. 1969. utvrđuje da svojstvo spomenika kulture imaju slijedeći pokretni 
predmeti: 1. glavni oltar, 2. pobočni oltar (2 komada), 3. propovjedaonica, 4. pri- 
česna klupa, 5. krstionica, 6. klupe za vjernike, 7. relikvijar, 8. svijećnjaci (4 
komada). 


kupljen je novi baldahin (»nebo«) i dva stolca za asistenciju, 
uređen je novi ambon i stalak za uskrsnu svijeću. 

Drvene klupe u crkvi bile su već istrošene i crvotočinom 
izjedene. Dvije klupe za vjernike, smještene u lađi crkve, 
bogato ukrašene u drvu s vitičastom dekoracijom, potječu 
iz druge polovice 18. stoljeća. One sa sačuvane. Druge klupe 
iz kasnijeg razdoblja trebalo je zamijeniti novima, ali trebalo 
je da odgovaraju stilu i prostoru crkve. Osim toga, morale 
su biti i funkcionalne. Nove klupe u kombinaciji drveta i 
željeza izrađene su po uzoru klupa u crkvi Gospe Ludske na 
Rijeci. Izrada željeza povjerena je Ivanu Oreškoviću iz Ori- 
ovca, a stolarski radovi Antunu Vidošiću iz Siča. Umjesto 
prijašnjih 16, crkva je dobila 20 novih klupa. Ali nesreća ni¬ 
kada ne miruje! Uskoro je napuklo srednje zvono, pa i orgu¬ 
lje su posve otkazale. Dobrotom župske kućanice Ivke Milo- 
šević, koja je od svojih sredstava nabavila oltamik za novi 
oltar, svetište je dobilo ljepši izgled. Pristup crkvi dobio je 
uređene betonske staze. Kako se približavao svečani jubilej, 
200. obljetnica sadašnje župne crkve, sve je više bilo o nih 
koji su svojim prilozima željeli uljepšati župnu crkvu i tu 
svečanost učiniti još svečanijom. Župljanka Bara Miličić, 
koja boravi u Novom Zelandu, darovala je 1975. g. župnoj 
crkvi novi srebrni kalež s pozlatom. Na nožici su urezane 
godine 1777 -1977. S unutarnje strane nalazi se ime darova- 
teljice. Ivka Milošević nabavila je lijep kip od terakote sv. 
Nikole Tavelića, prvog hrvatskog sveca. Kip je postavljen 
kod oltara sv. Ivana Nepomuka, a djelo je Alojzije Ulman, 
kiparice iz Vinkovaca. 

Tako dotjerana crkva spremno je dočekala početak velike 
jubilarne proslave. Ona je službeno započela na blagdan Ime¬ 
na Marijina 12. rujna 1976., kada je pred prepunom crkvom i 
u nazočnosti velikog broja svećenika o. Silvestar Aračić, fra¬ 
njevac, za vrijeme mise, koju je služio dr Juraj Kolarić, u 
propovijedi pozvao vjernike da intenzivnijim duhovnim živo¬ 
tom, razvijanjem molitve u obitelji, iskorjenjivanjem psovke 
i razvijanjem odgovornog očinstva i materinstva u sebi izgra¬ 
đuju lik pravih kršćana i štovatelja Majke Božje koja je na 
ovome tlu i u ovoj župi kroz tolika stoljeća branila, štitila 
i pomagala ljude vodeći ih prema sreći koju je jedino mo¬ 
guće postići u Bogu. 


I 

I 

i* 


224 


15 POVIJEST ŽUPE N. K. 


225 



u župi Nova Kapela bilo je u poratnom vremenu puno 
poteškoća sa zvonarom zbog toga što je za tu službu bilo 
potrebno odvajati novčana sredstva, koja župa nije imala. 
Zato posebnu hvalu zaslužuje sadašnja zvonarica Reza Laslo, 
koja već punih 16 godina tu službu obavlja vrlo savjesno, a 
za uzvrat prima više nego skromnu nagradu od župnika, iz 
fonda koji svojim doprinosima stvaraju vjernici sela Nova 
Kapela i Batrina. 

b) Novi župni dvor 

Iako su se g. 1953. iz župnog dvora iselila dva stanara, u 
njemu je ostao još jedan, što je onemogućavalo normalan 
rad župniku i njegovu pomoćniku J. Kunkeri. Svaki teme¬ 
ljitiji popravak starog zdanja značio bi rasipanje sredstava i 
spašavanje onoga što se više spasiti nije dalo. Da bi se ipak 
moglo u njem ugodnije boraviti, postavljeni su g. 1954. par¬ 
keti u tri sobe. God. 1960. uvedena je i struja u 8 župskih 
prostorija. Daljnja priprava za izgradnju novog župnog dvo¬ 
ra započela je g. 1962. prikupljanjem sredstava. Kad je g. 
1964. i posljednji stanar napustio župni dvor, moglo se ko¬ 
načno započeti rušenjem starog i izgradnjom novog župnog 
stana. 

Izgradnja župnog dvora, koja je započela 1965. g., poka 
zala je gotovo neiscrpne rezerve dobrote i požrtvovnosti 
vjernika župe na čelu s njezinim župnikom. Od početka do 
kraja župnik je aktivno sudjelovao u izgradnji. U svakom 
kamenu, cigli i crijepu, u svakom drvetu, u svakom prostoru 
novog zdanja nalaze se njegove brige, vrijeme, materijalna 
sredstva i njegova velika ljubav. Posao je prema sugestijama 
župnika i nacrtu dra A. Ivandije izveo Andrija Ferić iz Stup- 
nika sa svojom radnom grupom. Vjernici su uglavnom svi 
sudjelovali pri gradnji. Jedni su pomagali kao radnici, drugi 
su se odužili donoseći hranu, treći su davali na raspolaganje 
svoja kola. Jedan dio stolarskih radova izveli su Mato Milo- 
šević iz Bebrine i Vinko Stanković iz Pleternice. 

Prijašnji je župni dvor s nusprostorijama imao 12 soba. 
Novi župni dvor, prilagođen je suvremenom načinu stano¬ 
vanja, postao je manji i ekonomičniji. Osim u kancelariju 
u sve se druge sobe ulazi iz predsoblja. Izbjegnut je prolaz 


iz sobe u sobu. život preko dana odvija se u prizemlju. Na 
katu su medene sobe za stanovanje. Predviđen je stan za 
kapelana i za gosta svećenika. Ispod kuće načinjen je ve¬ 
liki podrum. Smješten na malom brežuljku, na križanju uz 
samu župrju crkvu, s kojom čini skladnu cjelinu, novi se žup¬ 
ni dvor s lijepo postavljenim balkonom doima doista veli¬ 
čanstveno. Kada je iduće godine na zatrpanim vanjskim zi¬ 
dovima starog župnog dvora podignuta elegantna ograda, 
župni dvor je poprimio konačan izgled. 

Novi župni dvor možemo s punim pravom nazvati do¬ 
mom župe. Gradih su ga, naime, vjernici, koji su svojevoljno 
dolazili raditi sa svojih polja, izmučeni, oznojeni, ali i ra¬ 
dosni. Za vrijeme gradnje došao je župnik u dodir s goto¬ 
vo čitavom župom. Na taj je način pojačana svijest zajed¬ 
nice između svećenika i vjernika. Ljudi su imali osjećaj da 
grade svoju kuću. Gradnja je pokazala da su rezerve ove 
župe gotovo neiscrpne. 

Troškovi gradnje premašili su predviđenu svotu. Zahva¬ 
ljujući susretljivosti trojice svećenika — Mirka Bijelića, Ma- 
tije Mateškovića i Ivana Došlina, koji su davanjem zajma 
priskočili u pomoć, župnik se 4. listopada 1965. mogao useliti 
u novi župni dvor. Ovdje posebno valja istaknuti dvije osobe 
koje su za čitavo vrijeme gradnje kuhale mnogobrojnim rad¬ 
nicima. To su bile Ivka Milošević i Mllka Briješki, koja je 
dala i novčani prilog. 

Župni je dvor za kratko vrijeme ugostio i jednog sveće¬ 
nika, dr Antuna Bogdana, koji je postao župnikom novo¬ 
osnovane župe Lužani. Kad je g. 1970. sagrađena u župnom 
dvorištu garaža s izravnim ulazom s ceste, dvor je konačno 
dobio svoju današnju sliku zaokruženosti, skladnosti i po¬ 
dudarnosti s kompleksom župne crkve i cintora. 

c) Filijalne kapele 

Gotovo paralelno s obnovom župne crkve poduzimali su 
vrlo marljivi crkveni starješine pojedinih filijalnih kapela 
akcije za obnovu svojih kapela. Kao da se osjećalo neko 
takmičenje — tko će prije, bolje i ljepše urediti svoje crkvi¬ 
ce, tko će uvesti više rasvjetnih mjesta. Elektrifikacija kapele 
omogućila je održavanje službe Božje i u večernjim satima, 
kao i bolje održavanje vjeronaučne nastave. 

Batrina. Batrinci su g. 1959. obojali krov svoje kapele 
srebrolakom. Nakon Seoca Batrina je bila drugo mjesto koje 
je u kapelu g. 1961. uvelo električnu rasvjetu. Batrinci su, 
kao, uostalom, sve kapele, s iznimkom Bilog Briga, bili oslo¬ 
bođeni od posebne takse prilikom uvođenja struje, što je 
osjetno smanjivalo troškove. Za vrijeme popravaka krova na 
župnoj crkvi g. 1967., kad majstori zbog pomanjkanja skela 
nisu mogli obojati krov na tornju, oni su umjesto toga popra¬ 
vili krov na kapeli u Batrini. Radove su izveli Drago Kuko- 
vičić i Antun Lagarić iz Zagreba. Sav limeni dio kapele je 
popravljen. Godine 1971. je limar Mato Mikić izmijenio vo¬ 
doravne žljebove, zidari su izvršili vanjske popravke na zidu, 
a toranj i prednja strana kapele obojeni su fasadeks-bojom. 

Kapela sv. Iv^a Krstitelja u Novoj Kapeli. J. Kunkera, 
duhovni pomoćnik domaćem župniku, koji je došao u župu 
1956. g., obnovio je u dogovoru s vjernicima već iduće go¬ 
dine kapelu. 

Bili Brig. J. Kunkera, koji se po svom dolasku u župu 
posebno zauzeo za stari čudotvorni Gospin kip, pokušavao 
ga je g. 1958. spasiti od raspadanja jer je drveni kip bio već 
nagrižen zubom vremena. Konzerviranje je g. 1961. uspješno 
obavio M. Hohnjec iz Celja. 9. veljače 1958. J. Kunkera je 
zajedno sa župnikom pripremio u župnoj crkvi svečanost pri¬ 
godom 200. obljetnice prvog spomena tog čudotvornog kipa.io 
Međutim, pokušaj da se kip trajno zadrži u župnoj crkvi 
izazvao je prosvjede Bilobrižana, koji su tražili da im se kip 
vrati. J. Kunkera se je nato odselio u Donji Lipovac, a malo 
zatim u Ruševo. God. 1961. Bilobrižani su uveli u kapelu 
struju. Događaje vezane uz pripajanje Bilog Briga uz novo¬ 
osnovanu župu Vrbova već smo spomenuli. 

Donji Lipovac. God. 1957. u rujnu boravio je J. Kunkera 
u D. Lipovcu i tamo izvana i iznutra dao popraviti kapelu. 
Električna rasvjeta uvedena je tek g. 1966., a najviše zasluga 
za to imala je vrijedna zvonarica Reza Benković. Troškove 
je snosila blagajna kapele i vjernici koji su novac skupili 


10 K. V. 1758., 334. 


dobrovoljnim prilozima. Iduće godine kapelica je dotjerana 
izvana. Radove je izveo J. Borozni, a vjernici su opet skupili 
potreban novac. 

Magić Mala. Zahvaljujući crkvenim starješinama Antunu 
Sabljaku i Stjepanu Škoriću, sagrađena je g. 1958. uz kapelu 
nova sakristija na mjestu prijašnje, koja je bila porušena. 
Iduće godine bio je popravljen krov, a g. 1960. i cintor sa 
sjeverne strane prema školskom dvorištu. Prigodom uvo¬ 
đenja struje u kapelu Magićani su kipu Lurdske Gospe stavili 
vijenac od žarulja. Novi harmonij, koji je kupljen doprino¬ 
som vjernika, omogućio je djevojkama iz Magić Male da uz 
orguljaša Kalovića ljepše i lakše pjevaju. Mjesni soboslikar 
Adam Skvorić olićio je g. 1962. kapelu po uzoru na župnu 
crkvu. Braća Gene iz Bednje obnovila su kapelu g. 1972. 
izvana u isto vrijeme kad su obnavljali i kapelu u Seocu. 

Seoce. Selćani su oko svoje kapele g. 1958. podigli ogra¬ 
du cintora sa zapadne i istočne strane. Potaknuti elektrifi¬ 
kacijom župne crkve, oni su najprije uveli struju u svoju 
kapelu. Zasluga za to najviše pripada dugogodišnjem crkve¬ 
nom starješini i zvonaru Ivanu Miletiću. God. 1963. obojen 
je krov na tornju, limeni krov apside i svi žljebovi. Tri 
godine kasnije ograđen je i cintor s južne strane, a g. 1972. 
uređena je i fasada crkve. 

Siče. Za razliku od drugih kapela. Sićani su prigodom 
uvođenja struje u svoju kapelu dali osvijetliti i ulaz nad 
glavnim vratima zbog procesije uoči Gospe Bistre. Slijedeće 
godine kapela je temeljito izvana uređena. U visini od 1 Vs 
metra od zemlje skinuta je stara i stavljena nova žbuka, 
cijela je kapela okrečena, obojen je sav lim na krovu, kao 
i ograda s prednje strane. Sve troškove snosili su sami vjer¬ 
nici. šteta što to vrijedno selo propada zbog slabog natali¬ 
teta. Iako je danas kapela prigodom većih blagdana prema¬ 
lena za tolik broj vjernika, ona će uskoro postati prevelikom 
bude li natalitet u selu tako nizak kao dosad. Da bi svi stali u 
kapelu. Sićani su g. 1966. proširili sakristiju za dva metra. 
Ali Sićani ne bi bili Sićani kad ne bi vječno dotjerivali svoju 
kapelu. God. 1971. ona je dobila novu žbuku. Da ne bi za- 

ostajali za župnom crkvom, Sićani su g. 1974., dobrotom 
svojih dviju mještanki, dobili boromejku bijele boje, dar 
Kate Jurišić, i kalež, dar Bare Strmečki r. Ojurević iz Nove 
Gradiške. 

Dragovci. Već g. 1953. Dragovljani su oličili svoju ka¬ 
pelu. Nakon uvođenja struje popravljeni su prozori, a g. 
1964. obojen je krov na tornju, na ulazu u kapelu je posta¬ 
vljeno novo krovište. God. 1966. tragično je završio život zvo¬ 
nara Marijana Žebčevića, koji je hrabro i ustrajno i u naj¬ 
težem razdoblju obavljao svoju dužnost. Nažalost, nije do¬ 
voljno samo dobro činiti, valja dobro i završiti. 

Ratkovica. O crkvi sv. Mihaela u Ratkovici već smo 
puno toga rekli. Crkva u Ratkovici mora postati briga šireg 
kruga ljudi, a ne samo vjernika župe Nova Kapela. Trebalo 
bi najprije sanirati postojeće i, što je najvažnije, crkvu sta¬ 
viti pod krov. Najljepša bi čestitka toj staroj crkvi prigo¬ 
dom ovog jubileja bila da se bar tim minimalnim zahvati¬ 
ma spasi od potpunog propadanja. Možda bi u tu svrhu 
bilo potrebno što prije obnoviti groblje oko crkve za vjer¬ 
nike iz Ratkovice. 

Nastojanja novokapelačkog župnika A. Kralja konačno 
su nedavno urodila plodom. Regionalni zavod za zaštitu spo¬ 
menika kulture u Osijeku dopisom od 24. rujna (UP-Io-02-20/7- 
-76. CK/RJ) izrazio je želju da se pristupi nacrtu sanacije 
zidova i krovišta kapelice sv. Mihajla u Ratkovici. Kapela 
je uvrštena u prioritetne objekte za dobivanje sredstava za 
njezinu konačnu sanaciju. Župnik je za izradu navedenog 
projekta uplatio iznos od 6.500,00 ND, dok će ostala finan¬ 
cijska sredstva navedeni zavod zatražiti od Republičkog 
SlZ-a za kulturu SR Hrvatske. Osim toga župska je zajednica 
u tu svrhu izdvojila iz svojih sredstava 20.000 ND, osigurala 
drvenu krovnu konstrukciju, a spremna je dati i svu nestruč¬ 
nu radnu snagu potrebnu za popravak kapele. Sudeći po do¬ 
broj volji zainteresiranih ova će jubilarna godina donijeti 
posebnu radost ne samo vrijednim i pobožnim katolicima 
Ratkovice već i svim poklonicima naše kulturne baštine. 


d) Groblje 

Upravu nad grobljem preuzeli su g. 1954. općinski organi 
u Novoj Kapeli jednostavnim usmenim priopćenjem. Tako 
je groblje, iako se nalazi na crkvenom zemljištu, oduzeto 
crkvenoj upravi. Kako je kapela na groblju, vlasništvo obi- 
y telji A. Seitza, prešla u vlasništvo župne crkve, odlučio je 

župnik g. 1971. popraviti kapelicu. Zidarske je radove obavio 
Josip Gene, a limarske Mato Mikić. S krova tornja uklonjen 
je stari lim, postavljene su nove daske i novi lim. 

e) Slavlja i svečanosti 

Stotu obljetnicu proglašenja dogme o Bezgrješnom Za¬ 
čeću BI. Dj. Marije proglasio je g. 1954. Papa Pio XII. jubi¬ 
larnom. Taj je jubilej u župi, koja već toliki niz godina 
stoji pod posebnom zaštitom Majke Božje, bio proslavljen 
na najsvečaniji način. Vjernici su tijekom čitave godine 
u većem broju nego inače obavljali pobožnost prvih subota. 
Završna svečanost započela je devetnicom, a završena je pol- 
noćkom uoči 8. prosinca. Crkva je bila dupkom puna ljudi, 
a posebno je padala u oči nazočnost velikog broja muška¬ 
raca. 

Te je godine počela primjena novog Zakona o pravnom 
položaju vjerskih zajednica, po kojem je nastava vjeronauka 
bila dopuštena još samo u crkvama, župniku je na taj na¬ 
čin bilo prošireno područje djelovanja, jer je kao mjesta za 
vjeronaučnu pouku morao iskoristiti filijalne kapele u po¬ 
jedinim mjestima. Bilo je i pokušaja izigravanja zakona, 
kao npr. u Magić Maloj od strane tamošnjeg učitelja, ali je 
nastojanjem roditelja bio uklonjen i taj nesporazum. 

Dolazak biskupa u župu bio je oduvijek radostan doga¬ 
đaj. God. 1957., 25. kolovoza, podijelio je u župnoj crkvi sa- 
kramenat potvrde biskup Josip Lach. Primilo ga je 486 djece. 
Prigodom krizme 15. srpnja 1962. je msgr. dr Stjepan Bakšić 
krizmao 511 župljana. Slijedeća krizma obavljena je 16. 

1967. Biskup Josip Lach potvrdio je tom prilikom 
343 osobe. Za vrijeme svog boravka u dekanatu biskup je 
kroz 10 dana stanovao u novom župnom dvoru. Odavde je 
svakodnevno odlazio u pojedine župe podjeljivati sakrame- 
nat potvrde. Posljednju krizmu u ovom razdoblju obavio je 

2. srpnja 1972. biskup Mijo Škvorc. Tom je prilikom 289 
članova novokapelačke župske zajednice primilo sakramenat 
Duha Svetoga. Možda iznenađuje manji broj krizmanika u / 

usporedbi s drugim godinama. Međutim, uzrok je tome 
odluka da se potvrda ubuduće dijeli samo mladeži viših raz¬ 
reda, kako bi taj sakramenat kršćanske zrelosti mogli primiti 
što odgovornije. Svi ti pohodi biskupa i generalnih vikara “ 

župi pokazali su da su djeca bila dobro poučena u vjeri. 

Velik napredak u razvoju prometa i sredstava priopća¬ 
vanja omogućili su ljudima da se sve više zbližuju. Svijet 
je nekako postao manji. Kad su se, zahvaljujući elektrifi¬ 
kaciji, pojavili prvi radio-prijemnici, a kasnije i televizijski 
aparati, vjernici ove župe postajali su sve informiraniji i o 
onome što se je zbivalo u Crkvi po svijetu. Drugi vatikanski 
sabor, koji je započeo 11. listopada 1962. izazvao je i u župi 
veliko zanimanje. Ljudi su slušali Radio Vatikan, koji je 
redovito izvješćivao o radu Sabora. U crkvi se molilo za 
njegov uspjeh. Zahvaljujući toj činjenici, vjernici su bili ne- * 

vidljivo prisutni na samom Koncilu, budno prateći rad svojih I 

biskupa. Sve ih je to potaklo da u sve većem broju prate I 

i pisanje katoličkog tiska.u ' 

Osim već spomenute svečane proslave 200. obljetnice 
spomena čudotvornog kipa Majke Božje Dubovačke, ovdje 
valja spomenuti i prve hodočasnike u Lurd. God. 1966. po¬ 
sjetilo je dvoje hodočasnika Lurd: Ivka Milošević, kućanica 
iz župnog dvora, i Mato Livić iz Batrine. U župi se primje¬ 
ćuje sve veći, iako još nedovoljan broj hodočasnika koji po¬ 
sjećuju Gospina svetišta u Mariji Bistrici i u Voćinu. To 
povezivanje Gospinih svetišta trebalo bi, posebno u Slavo¬ 
niji, i nadalje njegovati i još više pospješivati. To je i pri¬ 
lika da se široj hrvatskoj javnosti dostojno predstavi gotovo 
nepoznat kip Majke Božje Dubovačke i da se njegova povi- ^ 

jesna uloga u tom dijelu Hrvatske još više istakne. Možda ' 

vjernici ove župe, upravo zbog čudotvornog Gospinog kipa, I 

manje hodočaste u druga svetišta. Ali kad je potrebno istak- i 

nuti svoju pripadnost općoj Crkvi ili Crkvi među Hrvatima, ' 


11 God. 1963. u župi je bilo 110 pretplatnika za Glasnik sv. Antuna Pado¬ 
vanskoga (kasnije Veritas), 80 za Blagovijest i 50 za Glas koncila, koji se tada 
tek rađao. Usp. Spomenica II, 83. 


oni to uvijek rado čine. Prigodom jubilarne godine 1968., 
kad je Papa na spomen 1900. obljetnice smrti apostolskih 
prvaka proglasio godinu vjere i kad su se u zagrebačkoj ka¬ 
tedrali izmjenjivale procesije iz svih dijelova naše nadbisku¬ 
pije, župa-Nova Kapela bila je 10. svibnja zastupljena s više 
od 70 vjernika. 

Pučke misije bile su u župi oduvijek događaji ođ posebne 
duhovne važnosti. U razdoblju od g. 1955. do g. 1974. održane 
su u župi u četiri navrata pučke misije. Isusovci Miiller i 
Johler održali su od 23. do 30. listopada 1955. vrlo uspješne 
pučke misije. Sedam godina kasnije, od 10. do 25. ožujka 
1962., održali su ih svjetovni svećenici, Josip Sanković iz 
župe Dubočac i Adam Đakić iz župe Slobodnica. Za razliku 
od prijašnjih pučkih misija, ovog su se puta duhovni nago¬ 
vori održavali najprije u filijali Dragovci. Njihova je ka¬ 
pela postala premalenom za tolik broj ljudi koji su tih dana 
unatoč hladnom i snježnom vremenu dolazili slušati misiona¬ 
re. Ti dani duhovne obnove u Dragovcima bili su dobar 
uvod u završetak misija u Novoj Kapeli. Zato je župnik 
odlučio da se bar svake 5. do 10. godine u župi održe pučke 
misije. Slijedeće pučke misije održane su na isti način kao 
i prijašnje. Započele su 27. veljače 1970. g. u Dragovcima, 
a završetak je bio u Novoj Kapeli. Uvodni nagovor održao 
je nadbiskup zagrebački Franjo Kuharić, a misije su vodili 
župnici Vjekoslav Marić i Đuro Pukec. Pučke misije g. 1974. 
trebalo je još više približiti najudaljenijim selima. Kako su 
se nagovori za Seoce, Magić Malu i Siče održavali u kapeli u 
Sičama, završetak je opet bio u župnoj crkvi. 

Vrhunac svake vanjske svečanosti u župi ipak predstavlja 
mlada misa ili primici je. To je događaj koji se pamti. Župa 
budnim okom pazi na svoje bogoslove, prati ih svojim mo¬ 
litvama, pomaže ih materijalnim doprinosima i zato se po¬ 
sebno raduje kad ih može pozdraviti na oltaru prigodom nji¬ 
hove prve svete mise. Od godine 1947. u ovoj župi nije bilo 
primici ja. Zato je to više vjernike ove župe dirnulo mlado- 
misničko slavlje koje je g. 1974. doživio domaći svećenik 
Antun Prpić. Pripreme za to slavlje bile su dugotrajne. Crkva 
je 7. srpnja bila premalena da primi silan svijet koji je želio 
podijeliti radost s mladomisnikom. Još se nije Stišalo prvo 


232 


233 


oduševljenje, a već je iduća (1975.) godina donijela dvostruko 
mladomisničko slavlje. Antun Capan služio je svoje primi- 
cije 6. srpnja pod vedrim nebom u cintoru crkve, a Stjepan 
Bakarić je svoje mladomisničko slavlje proslavio mjesec da¬ 
na kasnije, 3. kolovoza u Batrini.i^ Sve to dokazuje da župa 
Nova Kapela živi intenzivnim vjerskim životom i da mlado- 
misnička slavlja u toj župi ne pripadaju samo prošlosti, već 
da će ona i ubuduće još češće oduševljavati vrijedne, marlji¬ 
ve i pobožne vjernike župe Nova Kapela. 

Na kraju spomenimo i glavne svetkovine ili godove u 
župi: To su: 

— Blagdan Imena Marijina — slavi se 12. rujna, ako na 
taj dan padne nedjelja. Inače se slavi u nedjelju nakon tog 
datuma. 

— Klečanje s korizmenom ispovijedi obavlja se 18. 
ožujka. 

— Pojedine filijalne kapele slave ove svoje godove: 

Siče slavi Gospu Bistru u nedjelju koja pada pred Veliku 
Gospu. 

Seoce slavi blagdan sv. Roka u nedjelju nakon 16. kolo¬ 
voza, odnosno na taj dan, ako pada u nedjelju. 

Batrina slavi blagdtm sv. Antuna pustinjaka 17. siječnja, 
a sv. Antuna Padovanskog 13. lipnja. 

Magić Mala slavi blagdan Glavosjek sv. Ivana Krstitelja 
29. kolovoza. 

Dragovci slave blagdan sv. Bartola apostola 24. kolovoza. 

Donji Lipovac slavi blagdan sv. Vida 15. lipnja. 

To su glavne godišnje svečanosti. U te dane dolaze mno¬ 
gi vjernici iz čitave župe, kao i vjernici iz susjednih župa na 
bogoslužje. 


12 Obitelj Bakarić doselila se u Đatrinu iz Vrbove, kad je Stjepanu bilo 
10 godina. 


Vjernici iz župe Nova Kapela odlaze u većem broju na 
hodočašće u Pleternicu (31. kolovoza), u Slavonski Kobaš (15. 
■ I kolovoza na Veliku Gospu), u Slavonski Brod (7. i 8. siječnja 

u župnu crkvu sv. Stjepana, gdje se slavi Gospa od brze 
pomoći) i' na Gospino polje iznad Bilog Briga uoči Male 
Gospe. Manji broj odlazi u Voćin (20. kolovoza), i to većinom 
' kolima, automobilima ili drugim prijevoznim sredstvima. 

Zbog velike udaljenosti samo manji broj hodočasti i na Ma¬ 
riju, Bistricu, što valja požaliti. 

f) Stanovništvo (statistika) 

Spomenuli smo da je materijalno poboljšanje vjernika 
šezdesetih godina ovog stoljeća (kućna radinost, rezbarenje, 
sve veći odlazak na privremeni rad u inozemstvo) donijelo 
sa sobom i smanjeni natalitet. Osim toga, sve se više pove¬ 
ćavao i broj nekrštenih u župi (god. 1962. petero), kao i 
umrlih bez sakramenata, za što su uglavnom krive bolnice, 
kamo svećenik rijetko kada može zalaziti. 

Na dan 15. ožujka 1967. brojčano stanje župe pokazi¬ 
valo je da se broj vjernika, u odnosu prema g. 1963., kad se 
' zbog šematizma obavljao popis vjernika, smanjio od 5.150 na 

4.977.13 U taj su broj uračunata i djeca koja se nalaze na 
školovanju izvan župe i koja se vjerojatno nikad više neće 
vratiti za stalno na obiteljsko ognjište. Broj vjernika po 
pojedinim selima izgledao je ovako: Nova Kapela 790, Batrina 
1.146, Siče 690, Magić Mala 613, Seoce 565, Donji Lipovac 423, 
Dragovci 618, Ratkovica 72. Neevidentirano je bilo 60 osoba. 
Sela uz Savu u brzom su opadanju stanovništva. Batrina je 
- u slabom porastu, ali zahvaljujući doseljenicima. Nova Ka¬ 

pela je mjesto S najviše starijeg svijeta, a s najmanje djece. 
' Ako bismo pokušali dati statistiku stanovništva po do- 

movima, tj. po zajednicama-koje vežu iste brige i koji se 
hrane od jednog štednjaka, a ne označuju niti kuću, niti 
samu obitelj, onda tih domova ima Nova Kapela 217, Batri¬ 
na 318, Siče 172, Magić Mala (bez grkokatolika) 166, Seoce 
139, Dragovci 155, Donji Lipovac 108, Ratkovica 14, Neevi¬ 
dentirano ih je bilo 25. Ukupni broj svih iznosio je 1.314, 
što predstavlja, u odnosu prema vjernicima, vrlo velik broj. 

u Usp. Sematizam zagrebačke nadbiskupije (Zagreb 1966.) 94. 

Od tog je broja samo 1.239 domaćinstava ili domova dalo 
blagosloviti kuću. Velik broj kuća, a mali broj vjernika upu¬ 
ćuje na to da su pojedine obitelji brojčano slabe. Kontrast s 
nekadašnjim zadrugama je očit. 8 ®/* ili 110 kuća predstavlja¬ 
ju samci. 230 kuća sastoji se od 2 člana, 240 kuća ima tri čla¬ 
na (uglavnom roditelji s jednim djetetom), 278 kuća ima 
četiri člana, a 456 kuća ima više od četiri obitelji, što u posto- ‘ 

cima iznosi 34Vi> ili samo Vs domova. 

Nevjenčanih parova bilo je te godine 72. Najviše ne¬ 
vjenčanih nalazilo se u Batrini (25), zatim u Novoj Kapeli 
(18), Dragovcima (9), Sičama (5), Seocu (5), Donjem Lipovcu 
(4), Magić Maloj (3) i Ratkovici (3). Polovica od tih parova 
mogli bi se crkveno vjenčati, jer ne postoji nikakva zapreka, 
ali »vanjski« razlozi i razlozi »obzira« igraju pri tome naj¬ 
veću ulogu. 

Pojava tzv. »Gastarbeitera« uzela je u župi maha tek 
nakon g. 1965. U to su se vrijeme mogle razlikovati tri ka- ,, 

tegorije inozemaca. Jedni su odlazili preko granice kupo¬ 
vati robu. Drugi su pošli nešto zaraditi. Njih je postupno 
bivalo sve više. Ostajali su dulje vrijeme u tuđini. Među 
ženskim svijetom bilo je i puno djevojaka. Ljudi su uglav- . 

nom odlazili u Njemačku, a manje u Austriju, švicarsku. 

Francusku, švedsku i u Norvešku. Mora se priznati da se 
većina vrlo dobro snašla, a to se vidi po lijepim kućama 
koje su podigli u svojim selima. Treću kategoriju predstavlja¬ 
ju iseljenici koji zauvijek napuštaju župu. Njihov broj u 
početku nije bio velik, ali se tijekom godina povećavao za 
nekoliko novih obitelji. Seljenje se i danas nastavlja gotovo 
iz svih sela, a najviše iz Dragovaca. Za obitelji S brojnom 
djecom to je često jedini izlaz iz teških materijalnih život¬ 
nih uvjeta. 

Od god. 1972. primjećuje se da se smanjio broj posjeti- t 

laća mise. Te je godine čak 2/5 ljudi umrlo bez sakramena¬ 
ta, iako je providiran rekordan broj. To znači da sakra¬ 
mente primaju lakši bolesnici. Teški bolesnici izbjegavaju 
sakramenat bolesničkog pomazanja i svećenika kao glasnika 
smrti. Novi obred prigodom sprovoda koji pruža mogućnost 
evangelizacije pokazao se kao vrlo pogodan u tom smislu. Za- , 

to stvari kreću na bolje. 


Godina 

Broj krštenih 

Broj vjenčanih 

Broj umrlih 

1953. 

123 

52 

80 

1954. 

125 

41 

70 

1955. 

143 

41 

68 

1956. 

132 

50 

78 

1957. 

93 

30 

58 

1958. 

120 

43 

63 

1959. 

101 

44 

58 

1960. 

104 

47 

67 

1961. 

85 

47 

51 

1962. 

92 

27 

64 

1963. 

88 

23 

61 

1964. 

91 

42 

56 

1965. 

69 

39 

65 

1966. 

72 

32 

52 

1967. 

80 

30 

57 

1968. 

65 

34 

58 

1969. 

76 

33 

82 

Ukupno: 

1.659 

655 

1.088 


Kroz 50 godina u župi je bilo 6.726 krštenih, 2.317 vjen¬ 
čanih i 4.796 umrlih. Pad nataliteta uzrok je i manjem broju 
pričesnika. 

Brojčano stanje župe Nova Kapela s pastoralnim pro¬ 
lom zaključno s 10. siječnja 1976. 


Stelo 

Broj 

kuća 

Stanova 

Vjernika 

Nevjenč. p. 

U 

inozem. 

Ne primaju 
blagoslov 
kuća 

Nova Kapela 

222 

17 

781 

19 

48 

30 

Batrina 

329 

26 

1.120 

20 

44 

29 

Dragovci 

159 

— 

579 

8 

116 

7 

Donji Lipovac 

100 

1 

369 

5 

7 

4 

Magić Mala 

159 

1 

566 

6 

51 

4 

Ratkovica 

15 

12 

86 

5 

7 

4 

Seoce 

138 

1 

512 

4 

25 

10 

Siče 

164 

— 

596 

10 

20 

1 

Ukupno: 

1.286 

58 

4.609 

77 

318 

89 


Napomena; Dosad su se u inozemstvu odrekle svoje vjere 
tri osobe. 


Prilikom prenošenja središta u Novu Kapelu župa je bro¬ 
jila (bez Komarnice, koja je 1769. g. pripala župi Staro 
Petrovo selo) 395 kuća i 4.306 vjernika. U Ratkovici je u 
to vrijeme bilo 13, a u Novoj Kapeli samo jedna nekatolička 
kuča.i^ Nakon otcjepljenja filijala Gornji Lipovac, Srednji 
Lipovac, Stara Kapela i Pavlovci (1789. g.) i stvaranja župe u 
Gor. Lipovcu, u župi je bilo 248 kuća i oko 3.000 vjemika.is 
Taj se broj s manjim varijacijama održao do druge polo¬ 
vice 19. stoljeća, kad se župa počela brojčano povećavati, 
zahvaljujući većem natalitetu i doseljenicima. U to je vri¬ 
jeme započelo doseljavanje stanovnika iz Gorskog kotara, 
najprije iz okolice Ogulina, a zatim iz okolice Delnica. Dolazi 
i velik broj Hrvata Ličana. Doseljavanje je produženo i u 
20 . stoljeću i u stanovitoj mjeri traje sve do naših dana. 
Gorani i Ličani gotovo da već potiskuju starosjedioce u 
Vrbovi, Bilom Brigu i Novoj Kapeli. Nalaze se i u Batrini, 
Magić Maloj i Donjem Lipovcu, dok su u Dragovcima već 
gotovo nadmašili starosjedilačko stanovništvo. Prodor dose- 

14 K. V. 1775., 534 - 535. 

15 K. V. 1802., 25 - 26. 

Ijenika nešto je slabiji u posavskim selima. Sela Siče i do¬ 
nekle Seoce manje su izložena tom utjecaju, iako se Selčani 
nekako najlakše prilagođuju doseljenicima, što ima za poslje¬ 
dicu gubljenje njihove vlastitosti. U posljednje vrijeme u 
Ratkovicu ,se doselilo nekoliko hrvatskih obitelji iz Bosne. 
Od početka dvadesetog stoljeća počeli su se na to područje 
doseljavati Zagorci i Prigorci. Oni su u većem broju došli 
u Batrinu i Seoce, a u manjem u Vrbovu i Donji Lipovac. 

Čini se da u Batrini već imaju većinu, a u Seocu čine 
gotovo jednu trećinu stanovništva.^« 


16 STJEPAN PAVICIC, Podrijetlo brvatsldh I srpskih naselja i govora u 
Slavoniji (Zagreb 1953.) 245. 

POPIS PREZIMENA OBITEUI 
IZ VREMENA KAD JE OSNOVANA ŽUPA SA SJEDIŠTEM 
U NOVOJ KAPELI 

Napomena; Popis je izrađen prema predaji najstarijih vjer¬ 
nika. Prva brojka iza prezimena označava koliko kuća, dakle 
domaćinstva ima s tim prezimenom. Druga brojka označava ko¬ 
liko vjernika ima s tim prezimenom. Nova Kapela i Batrina 
stoje najslabije, ali iz toga ne slijedi da bi izumiranje išlo u tim 
selima najbrže, već da se iz tih sela regrutirao najveći broj ise¬ 
ljenika putem školovanja. 


I. NOVA KAPELA 


1. Babić 

7 

28 

2. Banović 

1 

1 

3. Došlić 

7 

20 

4. Jaić 

3 

10 

5. Kalaj džić 

3 

13 

6 . Lukić 

4 

12 

7. Vukajlić 

2 

3 

Ukupno: 

27 

3 


1. Bogdanović 

II. BATRINA 

5 

14 

2. Derjanović 

4 

12 

3. Donković 

7 

15 

4. Đaković 

5 

19 

5. Kovaćević 

6 

12 

6 . Livić 

7 

16 

7. Lovrić 

18 

62 

8 . Matelić 

1 

6 

9. Mikić 

6 

22 

10. Milinković 

2 

8 

11. Petković 

1 

7 

12. Senić 

2 

11 

13. Vlaović 

1 

1 

Ukupno: 

65 

205 

III. SIČE 


1 1. Banović 

1 

2 

) 2. Bazdanović 

4 

9 

! 3. Bnnikić 

3 

12 

’ 4. Cupić 

5 

24 

1 

5. Čvilić 

1 

2 

j 6. Cvorić 

4 

13 

7. Glavićić 

4 

25 

8 . Grabrić 

4 

21 

9. Jurišić 

8 

26 

10. Janković 

1 

2 

11. Kalović 

5 

13 

12. Kasapović 

i 

1 

5 

1 13. Karimanović 

5 

12 

j 14. Kešerac 

11 

43 

15. Kojanović 

11 

36 

16. Kovaćević 

4 

15 

1 17. Maćković 

3 

12 

18. Madarić 

3 

15 

1 19. Pocmić 

4 

14 

1 20. Rašković 

1 

7 

• 21. Sinićić 

13 

28 

22. Svanulović 

1 

1 

23. Sebelić 

15 

49 

24. Vidošić 

4 

17 

25. Vrakić 

1 

2 

7 

f 

26. Živković 

1 

1 

t Ukupno: 

119 

411 


16 POVIJEST ŽUPE N. K. 

IV. MAGIĆ MALA 


VI. SEOCE 


1. Drašković 

4 

16 

i 

1. Bušić 

5 

18 

2. Filipović 

8 

35 ^ 


2. Curčić 

5 

17 

3. Ivanagić 

9 

31 


, 







3. Dikanić 

6 

19 

4. Križić 

1 

3 









4. Džebić 

2 

4 

5. Luketić 

7 

18 





6 . Magić 

4 

11 


5. Franić 

7 

25 

7. Odžić 

2 

10 


6 . Glivetić 

3 

15 

8 . Radičević 

14 

59 


7. Grgić 

6 

14 

9. Skretić 

2 

8 


8 . Klokočević 

1 

6 

10. Subotić 

6 

23 









9. Kljukić 

1 

6 

11 . Škvorić 

16 

52 









10. Lacković 

2 

8 

12. Vidlanović 

8 

28 





13. Vračić 

14 

39 


11. Lazarić 

4 

19 

14. Zengić 

5 

23 


12. Lučić 

4 

10 

Ukupno: 

100 

356 


13. Matičević 

8 

24 





14. Miletić 

7 

30 


V. DONJI LIPOVAC 



15. Mišković 

6 

16 

1. Benakić 

4 

15 


16. Pekić 

5 

23 

2. Benković 

17 

68 


17. Tomašić 

8 

32 

3. Dročić 

7 

30 


Ukupno: 

80 

286 

4. Grozdanović 

8 

31 





5. Đurdić 

1 

2 










VII. RATKOVICA 


6 . Lukačić 

3 

10 

\ 




7. Pejaković 

2 

10 

1 

1. Jurišić 

3 

13 

8 . Svedić 

5 

12 


2. Matijević 

1 

1 

9. Vokušić 

4 

12 


3. Petvajdić 

1 

6 

Ukupno: 

51 

190 


Ukupno: 

5 

20 

vili. DRAGOVCI 


1. Gušić 

5 

20 

2. Kaurinović 

8 

30 

3. Mekić 

4 

8 

4. Orišak 

6 

15 

5. Poljac 

3 

18 

6 . Varoščić 

6 

24 

7. Žebčević 

15 

52 

8 . Živić 

4 

9 

Ukupno: 

51 

176 

Zbroj svega 

domaćinstva 

vjernika 

1. Nova Kapela 

27 

87 

2. Batrina 

65 

205 

3. Siče 

119 

411 

4. Magić Mala 

100 

356 

5. Donji Lipovac 

51 

190 

6 . Seoce 

80 

286 

7. Ratkovica 

5 

20 

8 . Dragovci 

51 

176 

Ukupno: 

498 

1731 

Prezimena obitelji župe Nova Kapeia danas 

Napomena: Brojka iza prezimena označava koliko obitelji ima 
isto prezime. 

Znak + iza brojke predstavlja nestanak obitelji u drugoj 
generaciji i doskorašnje izumiranje obitelji s tim prezimenom. 
Takvih ima 61. 


1. Abramović 

8 

33. Blažević 

1 

2. Adžam 

1 

34. Boronjek 

1 

3. Agičić 

1 

35. Bilešić 

1 

4. Aničić 

1 

36. Božiček 

1 + 

5. Antolović 

1 

37. Bogdanović 

5 

6 . Babić 

6 

38. Borozni 

1 

7. Badanjak 

3 

39. Božičević 

6 

8 . Bajt 

3 

40. Brčelić 

2 

9. Bakarić 

1 + 

41. Brkić 

1 

10. Balen 

1 + 

42. Brđan 

2 

11. Balić 

3 

43. Brađašević 

1 . 

12. Balenović 

1 

44. Budaković 

2 + 

13. Balja 

2 

45. Buljubašić 

1 

14. Banović 

■ 2 + 

46. Buconjić 

2 

15. Baltič 

1 

47. Bunčić 

1 

16. Baričević 

1 

48. Bunikić 

2 

17. Bašić 

7 

49. Butina 

3 

18. Bazdanović 

4 

50. Butković 

1 

19. Benakić 

5 

51. Bušić 

5 

20. Begić 

1 

52. Butl 

■ 1 + 

21. Belobrajdić 

2 

53. Capan 

1 

22. Benko 

2 

54. Cindrić 

10 

23. Benković 

18 

55. Ciprić 

4 

24. Bertović 

10 

56. Crnković 

5 

25. Bićanić 

1 + 

57. Calić 

2 

26. Bilešković 

1 

58. Čandrl 

1 

27. Bilić 

1 

59. Čevizović 

2 

28. Bilobrk 

2 

60. Čondić 

6 

29. Bilogrivić 

2 

61. Ćorak 

3 

30. Bošković 

1 

62. Corluka 

1 + 

31. Bodrožić 

5 

63. Corković 

1 

32. Bošnjak 

1 

64. Cukić 

1 

65. Čupić 

5 

106. Frakin 

1 + 


147. Jakopec 

2 

188. 

Kotnik 

1 + 

66. Čuturić 

1 

107. Furjanić 

2 


148. Japundžić 

1 + 

189. 

Kotvica 

1 + 

67. Curčić 

5 

108. Gajski 

2 + 


149. Janota 

1 + 

190. 

Kovačević 

13 

68. Čvilić 

1 + 

109. Galić 

1 


150. Janžić 

1 

191. 

Kovačić 

3 

69. Čvorić 

4 

110. Gajšek 

1 + 


151. Janković 

1 + 

192. 

Kovarik 

1 + 

70. Dautović 

1 

111. Galović 

2 


152. Jerbić 

4 

193. 

Konjević 

1 

71. Dejanović 

4 

112. Gazdović 

5 


153. Jelčić 

1 

194. 

Kozina 

1 + 

72. Derjanović 

‘4 

113. Glad 

1 


154. Jelić 

1 + 

195. 

Knezović 

1 

73. Didović 

1 

114. Glivetić 

4 


155. Jergović 

8 

196. 

Knežević 

1 

74. Dikanić 

6 

115. Gluška 

5 


156. Jerković 

1 

197. 

Krizman 

2 

75. Dolovčak 

1 

116. Glavičić 

4 


157. Jurčević 

2 

198. 

Krpan 

3 

76. Dosegović 

1 

117. Golub 

2 + 


158. Jurković 

10 

199. 

Križić 

1 + 

77. Došlić 

9 

118. Golik 

1 


159. Juričić 

3 + 

200. 

Krolo 

3 

78. Domazet 

1 + 

119. Grbac 

1 + 


160. Just 

1 

201. 

Krsnik 

1 + 

79. Donković 

7 

120. Grgić 

8 ! 


161. Jušić 

1 

202. 

Krulić 

1 

80. Drabik 

1 + 

121. Grabrić 

4 


162. Jukić 

1 

203. 

Kurelac 

1 

81. Drašković 

4 

122. Grahovac 

1 + 


163. Jurišić 

10 

204. 

Kušanić 

1 

82. Družeta 

1 

123. Grivičić 

1 + i 

► 

164. Kajfeš 

2 

205. 

Kulaš 

2 + 

83. Dragičević 

1 

124. Gušić 

5 


165. Kajmić 

1 

206. 

Kuleš 

5 

84. Drkulec 

1 

125. Grozdanović 

10 


166. Kalajdžić 

4 

207. 

Kuridža 

1 

85. Drvar 

5 

126. Hanžek 

3 ! 


167. Kalović 

5 + 

208. 

Kužić 

1 

86. Dubravac 

1 

127. Hečimović 

2 

1 

168. Karamazan 

1 

209. 

Kvatemik 

2 

87. Dubko 

2 + 

128. Hlača 

1 


169. Karimanović 

1 

210. 

Lacković 

2 

88. Dugandžija 

1 

129. Hojić 

2 


170. Kapetanić 

1 

211. 

Laslo 

1 

89. Duić 

3 

130. Horvat 

4 


171. Katalin 

1 

212. 

Laškarin 

1 

90. Dujmović 

4 

131. Kodak 

1 


172. Kaurinović 

8 

213. 

Laušin 

2 

91. Dvoraček 

1 

132. Hirvojević 

2 


173. Katta 

1 

214. 

Lazarić 

4 

92. Džebić 

2 + 

133. Ivanagić 

9 


174. Kanić 

1 

215. 

Lazić 

1 

93. Đaković 

5 

134. Ivanišević 

2 


175. Karapandžić 

1 

216. 

Leš 

1 

94. Đikić 

3 

135. Ivanković 

2 + 


176. Kecerin 

1 + 

217. 

Letica 

1 

95. Đimdenac 

1 + 

136. Ivanović 

1 


177. Keser 

3 

218. 

Levar 

1 

96. Đurdić 

1 + 

137. Ivčević 

1 


178. Kešerac 

11 

219. 

Liker 

2 

97. Erdelji 

1 

138. Ivezić 

2 


179. Klančir 

1 + 

220. 

Livić 

8 

98. Ergović 

3 

139. Ivošević 

2 


180. Klarić 

1 + 

221. 

Lončar 

9 

99. Eržen 

2 

140. Jaić 

3 


181. Klobučar 

4 

222. 

Lončarević 

1 

100. Ferković 

1 

141. Jakirac 

2 


182. Klokočević 

1 

223, 

Lovrić 

18 

101. Ferić 

3 + 

142. Jakirčević 

1 


183. Kljukić 

1 

224. 

Lukačević 

1 

102. Fičković 

1 + 

143. Jakovac 

5 


184. Kodrmac 

1 + 

225. 

Lukačić 

3 

103. Feurer 

1 + 

144. Jakuš 

1 


185. Kojanović 

11 

226. 

Luketić 

7 

104. Franić 

8 

145. Janeček 

1 


186. Količ 

1 

227. 

Lukić 

4 

105. Filipović 

11 

146. Jakušić 

1 + 


187. Kolarić 

1 

228. 

Lučić 

4 

229. Lulić 

1 + 

270. Morber 

2 

i 

311. Podgomjak 

1 

352. Smoljanović 

1 + 

230. Ljubić 

1 

271. Mokricki 

1 

1 

312. Poljae 

3 

353. Smolić 

2 

231. Ljubičić 

3 

272. Mrkoci 

1 


313. Poljanae 

1 

354. Somek 

1 

232. Mačković 

3 

273. Mrla 

3 

1 

314. Platužić 

1 

355. Spajić 

1 

233. Madarić 

3 

274. Mrzi jak 

1 


315. Pospišil 

1 

356. Srboljevski 

2 

234. Magić 

4 

275. Mudrovčić 

3 

1 

316. Poljančić 

1 

357. Subatić 

6 

235. Majer 

3 

276. Mule 

10 

' % 

317. Popović 

1 

358. Suknaić 

10 

236. Malnar 

6 

277. Murat 

1 

ti 

11 

318. Pozajić 

1 

359. Sušae 

1 

237. Mance 

1 

278. Mudri 

1 

,! 

319. Primorae 

1 

360. Sudić 

1 + 

238. Mandušić 

1 + 

279. Murgić 

2 


320. Prpić 

1 

361. Stanišić 

2 

239. Maratović 

1 

280. Novak 

2 

[i 

321. Prša 

4 

362. Stanković 

1 

240. Marinić 

2 

280. Novine 

1 


322 Prebeg 

1 

363. Stipčić 

1 

241. Marić 

1 

282. Oevirek 

2 


323. Rajh 

2 

364. Starčević 

7 

242. Majrjanović 

2 

283. Odžić 

2 


324. Radičević 

14 

365. Stogar 

1 

243. Marković 

2 

284. Orešković 

3 


325. Raič 

2 

366. Stojanović 

1 

244. Martić 

1 + 

285. Orišak 

7 


326. Radoš 

1 

367. Svetlečić 

2 

245. Matačić 

5 

286. Ostović 

1 + 


327. Ralašić 

1 

368. Smolčić 

3 

246. Matelić 

1 

287. Panaček 

1 + 

(t 

328. Rajković 

3 

369. Šantić 

2 

247. Matić 

1 

288. Paneer 

1 

1 

329. Rašković 

2 

370. Sarić 

1 

248. Matijašević 

1 

289. Pandžić 

1 + 


330. Ratković 

2 

371. Šebalj 

1 + 

249. Matijević 

2 

290. Panić 

4 


331. Renka 

4 

372. Šebelić 

15 

250. Matošić 

1 

291. Parić 

1 


332. Repinae 

3 

373. Sedi 

1 + 

251. Maslač 

1 

292. Pavić 

2 


333. Rešković 

1 

374. Šepae 

1 

252. Mašek 

1 

293. Pavlović 

4 


334. Ribičić 

1 

375. Šegavac 

3 

253. Mazor 

1 

294. Pažin 

1 + 


335. Rogić 

5 

376. Sestić 

1 

254. Matičević 

9 

295. Pećarić 

1 


336. Rotar 

5 

377. Sikić 

1 

255. Marin 

1 + 

296. Pejaković 

2 


337. Rosandić 

1 

378. Siler 

1 

256. Međed 

2 

297. Penava 

1 


338. Rozman 

1 

379. Šimičić 

1 

257. Meglajec 

3 

298. Perše 

1 

'i 

339. Rukavina 

7 

380. Simić 

2 

258. Mekić 

4 

299. Pekić 

6 

,1 

340. Rukelj 

1 + 

381. Šimunić 

1 + 

259. Mesić 

1 

300. Perić 

2 

i 

341. Rupil 

1 

382. Šimunović 

2 

260. Mezak 

2 

301. Petković 

1 

342. Sabljak 

5 

383. Sišić 

1 + 

261. Meler 

1 

302. Petranović 

3 


343. Samardić 

1 

384. Škorić 

1 + 

262. Mihić 

1 

303. Petričević 

1 

] 

344. Samardžija 

1 

385. Škvorić 

16 

263. Mikić 

6 

304. Petvajdić 

1 

i 

345. Senić 

2 

386. Šmit 

2 

264. Miletić 

7 

305. Petrinić 

1 + 

1 

346. Severinae 

1 

387. Škrtić 

1 

265. Milinković 

2 

306. Pišonić 

5 


347. Sertić 

1 

388. Šipraga 

1 

266. Mišković 

6 

307. Perković 

1 


348. Siničić 

13 

389. Španić 

2 

267. Miškulin 

2 

308. Peterman 

1 


349. Slokar 

1 

390. Štampar 

2 

268. Mital 

2 

309. Poemić 

8 


350. Skretić 

2 

391. Štefan 

1 

269. Modrić 

1 + 

310. Podnar 

1 


351. Smičić 

1 + 

392. Štuglin 

2 

i 

393. Svab 

H- 

418. Vičić 

1-f- 

394. Švec 

1 

419. Vidlanović 

9 

395. Švedić 

6 

420. Vidošić 

2 

396. Tancoš ' 

1-t- 

421. Vidmar 

1-1- 

397. Tijan 

1 

422. Vidović 

2 

398. Tomašić 

9 

423. Vicković 

1 + 

399. Tomašević 

2 

424. Vlaović 

1 

400. Tomek 

2 

425. Vlaić 

1 

401. Tokić 

1 

426. Vdovjak 

3 

402. Tomić 

4 

427. Varoščić 

6 

403. Tomljenović 

1 

428. Vokušić 

4. 

404. Tonković 

3 

429. Vrakić 

2 

405. Tot 

1 

430. Vračić 

15 

406. Trlin 

1 

431. Vorić 

1-1- 

407. Tmačić 

1 

432. Vukajlić 

2-f- 

408. Trtanj 

1 

433. Vukelić 

2 

409. Tucić 

1 

434. Zengić 

5 

410. Turkalj 

6 

435. Zubović 

1 

411. Turković 

1 

436. Zulijan 

1 

412. Tušek 

1 + 

437. Žarić 

1 

413. Usnik 

1 

438. Žalac 

1 

414. Valentić 

1 

439. Žebčevič 

15 

415. Valtinger 

1 

440. Živič 

2 

416. Vančina 

2 

441. Živković 

1 

417. Vebl 

1 

442. Žgela 

2 


Zaglavak 

Povijest župe s novim središtem u Novoj Kapeli od god. 

1777. do g. 1977. vrlo je bogata. U prvom razdoblju do g. 

1918. osim župne crkve i župnog dvora sagrađene su u selima 

kapele od čvrstog materijala, koje su zamijenile dosadašnje ^ 

male i neugledne kapelice od drveta. Iako je unutrašnjost 

župne crkve bila obogaćena novim sakralnim predmetima, 

ona je gubitkom starog čudotvornog kipa Gospe Dubovačke, 

čije je mjesto zamijenio novi brončani i pozlaćeni kip, na- 

činjen po uzorku na prijašnji, izgubila na privlačnosti. Novo 

teritorijalno smanjivanje doživjela je župa g. 1789., kada su 

neke njezine filijale pripale novoosnovanoj župi u Matiče- 

viću (Gornji Lipovac). Godine 1789. župa je dobila i novo 


groblje, dok je groblje za Ratkovljane i Dragovljane ostalo 
sve do danas zasebno. Gradnja cintora oko župne crkve 
progutala je, nažalost, staru srednjovjekovnu župnu crkvu na 
Dubovcu, jer su se graditelji prilikom izgradnje poslužili nje¬ 
zinim kamenjem. Kao uspomena na slavnu prošlost ostala 
je samo crkva u Ratkovici, koja je zbog naše nemarnosti 
prema spomenicima kulture gotovo porušena. Vrlo je za¬ 
nimljiva pojava prvog organiziranog školstva i zdravstvene 
službe na tom prostranom području, kao i djelovanje prvih 
bratovština. Velik broj raznih zaklada i dobrotvora poka¬ 
zuje da je narod u tom razdoblju bio čvrsto vezan uz crkvu 
i uz svoje svećenike. Oni su se znali sa svojim vjernicima 
radovati, ali su znali u danima bijede, ratova i raznih po¬ 
šasti s njima i plakati. Možda u takvim prilikama i nije 
slučajan podatak da je prva mješovita ženidba u župi zabi¬ 
lježena tek 1907. godine. 

Drugo razdoblje od g. 1918. do 1945. karakteristično je 
po prilagođavanju vjerskim, socijalnim i političkim promje¬ 
nama koje je sa sobom donio prvi svjetski rat. Filijalne 
kapele su poljepšane i obogaćene novim inventarom na štetu 
i nekih vrijednih predmeta. Na sreću, neki su od njih, po¬ 
sebno slike na platnu, ipak sačuvani. Razne crkvene orga¬ 
nizacije, u kojima su se posebno isticali mladi, davale su 
župi poseban ton živosti. 

Treće razdoblje od g. 1945. do danas započelo je u tra¬ 
ženju novih putova i načina kako uskladiti pastoralno dje¬ 
lovanje u novoj sredini, koja je odvajanje Crkve od države 
proglasila zakonom. Nakon početnih nesporazuma i pote¬ 
škoća vjerski se život u župi razmahao. Tome je pridonio 
dolazak i djelovanje sadašnjeg župnika A. Kralja, kao i po¬ 
java novog duha koji je kao posljedica Drugog vatikanskog 
sabora svojim zahtjevom za »podanašnjenje« obuzeo čitav 
katolički svijet. Sve bolji odnosi između države i Svete sto¬ 
lice omogućili su normalnije odvijanje vjerskog života u 
župi. Župna crkva je temeljito obnovljena, filijalne kapele 
također su dobile ljepši izgled, a velikim zalaganjem vjer¬ 
nika i župnika sagrađen je i novi župni dvor. Posebnu po¬ 
teškoću u pastoralnom djelovanju predstavlja stanovita ras¬ 
cjepkanost župe kao posljedica velikih prometnih puteva: 
željeznica i suvremeni put Zagreb - Beograd. Bolji uvjeti pri- 

vređivanja i odlazak dijela vjernika na privremeni rad u 
inozemstvo donijeli su župi veće materijalno blagostanje, ali 
i izvjesno opadanje smisla za duhovne vrednote. Jedan od 
najvećih i najtežih problema ovog trenutka jest pojava sve 
manjeg nataliteta. U jezičnom pogledu narod je zadržao svo¬ 
ju štokavštinu s tipično ikavskim govorom. 


Zaključak 

šest i pol stoljeća u životu ove veležupe veliko je vre¬ 
mensko razdoblje. Smještena na prostranom području na 
gotovo krajnjem dijelu jugoistočne srednje Slavonije, današ¬ 
nja župa Nova Kapela, sa svojim prvim središtem u Gratko- 
vu Potoku (Ratkovica), Sičama i, na kraju, u Novoj Kapeli, 
proživljavala je burne dane svoje povijesti. U njoj kao da 
je u malome oslikana prošlost velikog dijela Slavonije. U 
crkvenom pogledu to područje danas pripada arhiđakonatu 
Since ili Svetačje. Međutim, potkraj srednjeg vijeka najveći 
je dio zapadne Slavonije pripadao pečujskoj biskupiji, tako 
da prve vijesti o župi Ratkovica susrećemo u popisu župa 
prigodom ubiranja papine desetine g. 1334. 

Nakon pada Slavonije pod tursku vlast isključivu brigu 
o vjernicima preuzimaju franjevci Bosne Srebrene, a crkvenu 
upravu vode bosanski biskupi. Župa Ratkov Potok u to doba 
ima veliku i značajnu ulogu jer se za nju bore bosanski 
biskup, koji tvrdi da mu ona pripada »ratione mensae epis- 
copalis«, i franjevci iz samostana u Velikoj, koji od njezinih 
prihoda pokrivaju dio troškova za uzdržavanje svoje škole. U 
tom sukobu, koji je dosegao svoj vrhunac za vrijeme biskupa 
fra Nikole Ogramića i fra Luke Ibrišimovića i koji je re¬ 
zultirao pripajanjem toga dijela Slavonije, nakon njezina 
oslobođenja, pođ jurisdikciju zagrebačkog biskupa, Ratkovica 
se opet našla u središtu crkvenih zbivanja. Ali slast pobjede 
nad Turcima za Ratkovicu se pretvorila u gorčinu poraza. 
U ratnom vihoru nestala je na kraju 17. stoljeća Ratkovica, 
a novo sjedište župe preneseno je u crkvu posvećenu Majci 
Božjoj na Dubovcu. župni dvor, uz koji se nalazila mala 


drvena kapelica, bio je daleko od crkve u tada najvećem 
mjestu Siče. Duhovnu pastvu i nadalje su vršili franjevci. 

Kad su u Slavoniji g. 1754. franjevci morali napustiti 
župe i prepustiti ih svjetovnim svećenicima, župa Siče-Du- 
bovac doživljava svoj novi duhovni procvat. Narod je u 
župnu crkvu privlačio čudotvorni Gospin kip na Dubovcu. 
Duhovna pastva postajala je, međutim, zbog udaljenosti žup¬ 
ne crkve od središnjeg mjesta sve teža, a kad su se raštrkani 
zaselci i sela iz obronaka Požeške gore morali odredbom 
vlasti spustiti niže u dolinu prema kraljevskoj cesti, i go¬ 
tovo nemoguća. Valjalo je potražiti novo središte župe. Ono 
je sretno izabrano na mjestu na kojem se danas nalazi župna 
crkva sa župnim dvorom. Njezina dvjestogodišnja povijest 
nije ništa manje značajna i uzbudljiva od one prijašnje. Ona 
pokazuje da je Katolička Crkva u hrvatskom narodu duboko 
ukorijenjena i da je povijest Crkve neraskidivo vezana s 
kulturnom prošlošću naroda. 

U povijesti Katoličke Crkve među Hrvatima posebno 
mjesto zauzima štovanje Blažene Djevice Marije. Ona, koju 
narod u pjesmi slavi kao »rajsku Djevu, Kraljicu Hrvata«, 
nadahnjivala je tolike naše pisce, pjesnike i umjetnike koji 
su joj poklonili svoja najljepša ostvarenja. I na tlu ove 
župe kult prema Majci Božjoj duboko se ukorijenio u srci¬ 
ma vjernika. Čudotvorni kip Gospe Dubovačke još uvijek 
privlači velik broj hodočasnika svojom jednostavnošću i lje¬ 
potom. Čudno da mu se još do danas nije posvetilo dovoljno 
pažnje u našoj javnosti, iako on to zaslužuje, i zbog svog 
vjerskog i zbog umjetničkog značenja. 

Prema broju stanovnika ova je župa oduvijek spadala 
među najveće u tom dijelu Slavonije. Još za turskih vre¬ 
mena brojila je oko 2.600 vjernika. U prvoj polovici 18. sto¬ 
ljeća, nakon odlaska Turaka, broj je stanovnika ostao po 
prilici isti, što znači da je dio stanovništva stradao za turskih 
ratova, osobito u Ratkovici, ali i to, da se u seobama od 
1692. g. nadalje na to područje doselio relativno manji broj 
stanovnika iz drugih krajeva. Najveći broj doseljenika do¬ 
šao je iz susjedne Bosne. Starosjedioci su u župi i poslije 
velikih seoba sačuvali razmjernu većinu u stanovništvu. U 
drugoj polovici 18. stoljeća župa je već brojila preko 5.000 
vjernika. Srbi su se na tome području naselili samo u Rat- 

kovici, u kojoj su imali od 13 do 20 kuća. U drugoj polo¬ 
vici 19. stoljeća započelo je jače doseljavanje Gorana iz oko¬ 
lice Ogulina i Delnica i hrvatskih Ličana. Ono se nastavlja 
sve do naših dana. Izumiranje domaćih obitelji, obilna i 
plodna zemlja privlače etnički svježe i negativnom moralnom 
utjecaju otpornije doseljenike. Početkom 20. stoljeća počeli 
su se ovamo doseljavati Zagorci i nešto malo P rigorci. Zbog 
najnovijeg otcjepljenja Bilog Briga od župe, kao i zbog pri¬ 
jašnjeg prostornog smanjenja osnivanjem drugih susjednih 
župa, broj vjernika nije više rastao, već se zadržao na oko 
pet tisuća. Zb og slabog nataliteta pokazuje se u posljednje 
vrijeme tendencija opadanja stanovnika. 

Vjerujemo ipak da će ova župa sa svojih dvjesta župskih 
proljeća i s gotovo 650-godišnjom vjerskom tradicijom i 
ubuduće ostati jedan od najljepših vjerskih bisera ovog di¬ 
jela posavske Slavonije i da se vjera koju su joj namrli nje¬ 
zini stari grdničari neće tako lako ugasiti na obiteljskim 
ognjištima današnjeg naraštaja. 

Novi župni dvor 























IVIihajlo Vukovac 
župnik i dekan 
(1903 - 1913.) 



Augustin Maretić 
župnik i dekan 
(1935 - 1942.) 



Antun Đurić 
upravitelj župe 
(1942 - 1945.) 

Župnici župe 
Nova Kapela 
u 20. stoljeću 



Dragutin Belavić 
župnik i dekan 
(1914 - 1935.) 



Petar Glavaš 
upravitelj župe 
(1945 - 1952.) 



Augustin Kralj, sadašnji župnik i dekan 

Stari župni dvor 



Djevojačko društvo Srca Isusova god. 1934. u društvu župnika i kapelana 



Pobočni oltar Sv. Križa 
s propovjedaonicom 



Ulazak prvopričesnika u crkvu god. 1960. 



















Dječji pjevački zbor sa župnikom A. Kraljem prigodom proslave 25*obljetnice župnlkova misništva 



Dječji pjevački zbor 



Ministranti sa svojim župnikom god. 1964. 












Unutrašnjost crkve 
prije obnove: 
pogled na kor 
i orgulje 


Prva pričest 



Pogled na 
glavni oltar. 

Sa strane se vide 
pobočni oltari 1 
propovjedaonica 


Pobočni oltar sv. 
Ivana Nepomuka 
prije restauracije. 
Na desnoj strani 
se vidi kip 
Majke Božje 
koji se sada 
nalazi nad 
Božjim grobom 
pod korom 

Kapelica na Gospinu polju na mjestu nekadašnje župne crkve u Dubovcu 









Unutrašnjost kapelice na Gospinu polju (Dubovac) s čudotvornim Gospinim likom 



Klupe s vitičastom ornamentikom potkraj 18. stoljeća. Sada u muzeju za crkvenu umjetnost 

u Velikoj 



Kapela sv. Ivana Glavosjeka u Magić Maloj 

















Kapela sv. Antuna 
u Batrini 




Kapela sv. Roka u Seocu 


Kapelica sv. Ivana Krstitelja u Novoj Kapeli 




Grkokatolička kapela u Magić Maloj 


Kapela sv. Bartola u Dragovcima 

